
I. INTRODUCERE ÎN PROBLEMATICA TEORIEI 
CUNOŞTINȚEI 


[noiembrie 1925] 


. Originile teoriei cunoştinţei 

. Fundamentarea necesităţii acestui curs 

. Cunoştinţa. Aspectul psihologic şi cel logic 

. Teoria cunoştinţei - Gnoseologie - Epistemologie 
. Problema adevărului 

. Metoda de cercetare a acestui curs: cea empirica 


QURUN- 


1. Am anunţat un curs de Teoria cunoştinţei, şi 
anume, de introducere în problematica generală a acestei 
discipline filosofice, determinat, între alte consideraţiuni, 
şi de aceea ca la Universitatea noastră din Bucureşti un 
asemenea curs nu s-a făcut până acum. 

În afară de prelegerile profesorului meu, Rădulescu- 
Motru, făcute pentru prima oară cam prin 1912 - prelegeri 
cari aveau mai mult un caracter metafizic, adică de vedere 
de ansamblu asupra realităţii, în afară de prelegerile cu un 
caracter ceva mai special ale colegului meu, dl. Florian, 
făcute acum doi ani, şi în afară de prelegerile mele, 
purtând asupra unor probleme cu totul speciale, asupra 
uniformităţii legilor naturii, făcute acum trei ani, nu s-a 
făcut, ce puţin după câte ştiu eu, niciun curs propriu-zis de 
teoria cunoştinţei la aceasta Universitate. 

Nu ştiu dacă, din punct de vedere filosofic, aceste 
prelegeri ar fi de prima necesitate; cu alte cuvinte, nu ştiu 
dacă împărţirea aceasta pe felii a domeniului de 
speculaţiune filosofica este tocmai ceva recomandabil 
introducerii dumneavoastră în spiritul de filosofare. 

Filosofia şi filosofarea ar trebui să fie unul şi acelaşi 
lucru. Şi, cu toate acestea, au ajuns să fie două lucruri 
distincte unul de altul, filosofarea rămânând pentru toată 
lumea un fel de atitudine spirituala în încercarea omului 
de împăcare cu sine însuşi, iar filosofia devenind un obiect 
de studiu. Cu alte cuvinte, acest nobil meşteşug al 
filosofiei, care a fost odinioară o preocupare personală a 
spiritului, s-a transformat adeseori într-un fel de meserie. 


Se învaţă astăzi filosofia cum se învaţă orice meşteşug; se 
învaţă filosofia într-o presupoziţie nedovedita încă, în 
presupoziţia că exista un domeniu precis al filosofiei, cu o 
problematica precisa şi cu soluţiuni precise la aceasta 
problematica. 

Nu este părerea mea, întrucât ma îndeletnicesc cu 
meşteşugul filosofării. Dar trebuie să fie şi părerea mea, 
întrucât stau pe scaunul acesta - adică trebuie să contribui 
şi eu la lămurirea didactica a problemelor dezbătute în 
filosofie, al căror instrument de lupta este domeniul 
filosofării. 

Teoria cunoştinţei este o disciplina ceva mai nouă. Ea 
a apărut mai întâi, conştientă şi de numele ei şi de 
importanta ei, cam prin veacul al XIX-lea şi ameninţa la un 
moment dat să devină filosofia însăşi; adică în momentul 
de criza a gândirii filosofice, care a fost perioada de după 
1850. Instaurarea filosofiei sau, mai bine zis, restaurarea 
metafizicei în demnitatea ei naturala s-a făcut cu ajutorul 
acestei teorii a cunoştinţei sau a cunoaşterii. Au fost 
filosofi şi cercetători în ale filosofiei în Germania cari au 
identificat chiar, la un moment dat, aceasta teorie a 
cunoştinţei cu filosofia însăşi. Trebuie însă să o spunem de 
la început: nu exista teorie a cunoştinţei ca disciplina 
filosofica, ca apariţie de sine stătătoare în domeniul 
filosofiei, ci exista probleme de teoria cunoştinţei cari, 
alături cu alte probleme, de alta natura, întregesc filosofia 
în cadrul ei natural şi în funcțiunea ei primitiva de creare a 
unei viziuni personale asupra universului. Istoriceşte, as 
putea spune chiar ca, dacă teoria cunoştinţei nu s-a 
constituit ca ştiinţa până în veacul al XIX-lea, este tocmai 
din cauză că, până în veacul al XIX-lea, nu a fost niciodată 
o perioadă spirituala aşa de săracă încât să se 
mărginească interesul pentru filosofie la desfacerea 
problemelor şi la delimitarea diferitelor ramuri de 
activitate spirituala în filosofie. Teoria cunoştinţei a fost o 
preocupare constanta a spiritului omenesc - şi o să vedem 
îndată din ce motive a început să fie. 

Dar aceasta preocupare constanta nu a fost de sine 


stătătoare, ci s-a împletit întotdeauna cu preocupări din 
domenii anexe, cari, deşi logiceşte ar putea să fie distincte 
de teoria cunoştinţei, totuşi, din punctul de vedere al 
necesităţilor spirituale ale omenirii, nu sunt deosebite, ci 
se întregesc. 

Aceasta afirmaţiune are ceva din ceea ce ar fi un 
fenomen fizic şi un fenomen chimic. Este evident că putem 
face o cercetare fizică a realităţii şi una chimica a aceleiaşi 
realităţi; dar nu este mai puţin adevărat ca realitatea, în ea 
însăşi, nu este nici fizica, nici chimica, ci este pur şi simplu 
realitate; ca poate să ne ofere perspective diferite asupra 
ei, dar ca, în definitiv, ea rămâne una şi aceeaşi. 

Atâta timp, prin urmare, cât filosofia a rămas în 
adevăr preocuparea aceasta metafizica a construirii 
viziunii de ansamblu a universului, nici nu a simţit 
omenirea nevoia unei delimitări precise în diferite 
discipline filosofice. Şi atunci, logica, psihologie, teorie a 
cunoştinţei, morala, estetica şi celelalte erau probleme cari 
se împleteau şi, împletindu-se, prezentau nu realitatea 
însăşi, ci realitatea vieţii spirituale. Dar, în momentul când, 
cum spuneam, sufletul omenesc nu a mai fost destul de 
bogat, când necesitatea aceasta spirituala de opunere a 
individului în faţa universului sau de împăcare a individului 
cu întreaga existenţă a căzut, în momentul acesta 
tradiţiunea gândirii filosofice s-a realizat, însă 
transformată, adică a devenit un fel de cercetare metodica 
asupra filosofiei care se făcea până atunci. Şi atunci, în 
locul filosofiei care se făcea până atunci, în locul filosofiei 
ca rezultat al necesităţii de filosofare a omenirii, a apărut 
filosofia care nu era decât cercetarea filosofiei anterioare - 
activitate spirituala care a deschis calea la noi probleme, 
care a deschis calea problemei istoriei filosofiei, a 
problemei enciclopediei filosofiei, nu în înţelesul în care se 
face la noi acum, ci în înţelesul sistematizării filosofiei. 

Ei bine, astăzi sistematica filosofica este o realitate; 
este o realitate care are şi părţile ei rele, dar care are, 
incontestabil, şi părţile ei bune. 

Este evident ca, în principiu, a filosofa trebuie să 


poată toată lumea. Dar este iarăşi evident ca necesitatea 
aceasta de a filosofa nu o are, de fapt, nu o simte toată 
lumea. Este, pe de altă parte, iarăşi adevărat ca, în orice 
moment, gândirea noastră şi atitudinea noastră spirituala 
în faţa realităţii, în faţa existentei nu este de sine 
stătătoare, ci este oarecum - as zice - dependenta de 
tradiţiunea noastră istorica. Conştient sau inconştient, a 
început de la o vreme, şi anume, cam de pe la sfârşitul 
veacului al XVIII-lea, să fie dependenta şi de altceva, şi 
anume, de tradiţiunea scrisa; adică, a început să fie 
dependenta de erudiție. 

Ceea ce cunoaşte veacul al XIX-lea şi veacul al XX-lea 
ca metoda de lucru este, în adevăr, un aspect cu totul nou 
al activităţii acestei speculaţiuni. Dacă aţi deschide cărţile 
de filosofie, aţi fi totdeauna izbiţi de puţinătatea 
argumentelor polemice, aţi fi totdeauna izbiţi de 
autenticitatea cu care fiecare filosof îşi expune punctul sau 
de vedere. Nu exista, în marea generalitate a cazurilor, 
propriu-zis, erudiţiune sau trimiteri în josul paginei, nu 
exista material asupra căruia să se speculeze, care să fie 
altul decât acela dat de observarea directa a celui care 
filosofează şi de puterea creatoare directa a celui care 
filosofează. Adică, nu exista, până la sfârşitul veacului al 
XVIII-lea, aşa-numita filosofie despre ceea ce a spus 
cutare, ci exista filosofia de-a dreptul, în contact direct cu 
realitatea. Şi între aceasta realitate directa şi cel care 
filosofează nu se mai aşază nimic. 

Trebuie să fiţi izbiţi şi dumneavoastră, după cum este 
izbita majoritatea cercetătorilor, de faptul acesta, în 
adevăr surprinzător, ca marii cugetători ai omenirii, la care 
filosofia a fost în adevăr o necesitate organică şi nu un 
meşteşug învăţat, ca marii cugetători nu au prea ţinut 
seama de ceea ce au spus cei dinaintea lor. Filosofia lor 
este un fel de ţâşnitura spontana, un fel de reacțiune a 
tuturor forţelor lor sufleteşti. 

Eu am mai spus şi cu alta ocaziune ca Pascal, care 
este unul din vârfurile cele mai de seamă ale vieţii 
spirituale omeneşti, era un ignorant în materie de filosofie. 


El şi-a făcut cultura filosofica cu Montaigne, care spunea 
ca cutare spune cutare lucru şi cutare, cutare lucru, în 
tonul în care obicinuia să-şi scrie Eseurile. Iar Kant, pe 
care dumneavoastră îl învăţaţi şi cu privire la care se zice 
ca noi îl ştim pe dinafară, ceea ce nu este deloc exact, Kant 
citează în toată opera lui, care este de câteva mii de 
pagini, doar câteva nume mai mari şi aceasta incidental. 
De altfel, Kant este prototipul omului incult. Desigur, vi se 
pare ciudat. Ei bine, ştiţi cum făcea Kant geografie? Era 
profesor de geografie fizica şi nu văzuse în viaţa lui un 
munte! Făcea geografie, fapt constatat, după romanele de 
călătorii. 

Desigur că veţi zice: Ia uite cum se făcea ştiinţa pe 
vremea aceea! Ei bine, domnilor, se făcea cel puţin tot atât 
de bine ca şi acum. 

Vasăzică, filosofarea sprijinită pe erudiţiune este o 
cucerire a veacului al XIX-lea, o cucerire pe care, desigur, 
noi nu putem să o trecem astăzi cu vederea. Este adevărat 
ca noi astăzi suntem ceva mai jos decât un Kant sau un 
Descartes; dar nu este mai puţin adevărat ca, dacă i-am 
prinde pe unul din ei la un examen de anul I, nu ştiu dacă 
ar răspunde cel puţin atât cât ar putea răspunde un 
student de anul I; însă ar gândi ceva mai mult, desigur, 
decât 14 profesori la un loc. Aceasta este singura 
deosebire între cultura filosofica a vremii noastre şi 
cultura filosofica a vremii trecute. 


2. Dar noi suntem, în definitiv, prinşi în ruajul acesta 
al existentei şi nu putem să ignorăm în adevăr ceea ce ni 
se impune. De îndată ce o realitate a fost creată, nu poţi 
să-i comanzi să se dea la o parte. Poţi să te dai cel mult tu 
la o parte, în măsura în care nu eşti realitate, dar 
realitatea nu poţi să o îndepărtezi. 

Şi atunci, este evident ca noi astăzi în filosofie 
judecam, în afară de elementul personal şi de elementul 
realităţii propriu-zise, cu un al treilea element, care este 
tocmai ceea ce s-a spus până la noi. Astăzi, la drept 
vorbind, nici nu mai putem să facem ca Pascal sau 


Descartes (lasă ca ni s-ar spune ca facem literatura, ceea 
ce nu ar fi tocmai un reproş greu de suportat), dar, pentru 
uzul nostru personal, problematica este astfel schimbata, 
instrumentele noastre de lucru sunt astfel modificate, 
încât, dacă am face filosofie ca pe vremea lui Pascal, nu am 
avea, desigur, niciun succes. De ce? Pentru că am vorbi 
pur şi simplu un alt limbaj decât acela pe care-l vorbesc 
specialiştii. 

Aţi deschis dumneavoastră vreo istorie a filosofiei 
unde să vedeţi pe Pascal? Nu exista! Aţi deschis vreo 
istorie a filosofiei unde să găsiţi pe Goethe? Nu exista nici 
aceasta! De ce? Nu erau doctori! 

Prin urmare, limbagiul filosofic schimbându-se în 
măsura în care se schimba şi schimbarea aceasta făcând 
astăzi parte integrantă - vorbesc serios, fără niciun fel de 
ironie - din structura noastră spirituala, noi suntem ţinuţi, 
în adevăr, să urmam punctul de vedere al realităţii noastre 
de azi. Altfel riscam să fim pur şi simplu în afară de ziua 
noastră de azi şi [sa] nu avem niciun rost. 

Deci, interesul nostru pentru problemele de teoria 
cunoştinţei, adică interesul nostru pentru tratarea după 
metode ştiinţifice a problemelor de teoria cunoştinţei este 
un interes care nu este deplasat. lar pe mine, personal, nu 
mă surprinde decât un singur lucru: ca teoria cunoștinței a 
trebuit să pună 50 de ani ca să ajungă de la Berlin la 
Bucureşti. Ma surprinde, cu alte cuvinte, lucrul acesta, ca 
în momentul când structura noastră spirituala se adaptase 
deja demult Apusului, nu am ajuns la concluziunea că 
trebuie să facem şi un curs de teoria cunoştinţei, când 
admisesem deja toate modalităţile de lucru, de cercetare 
ale epocii contemporane. 

Iată, prin urmare, unde sta fundamentarea necesităţii 
acestui curs de teoria cunoştinţei şi iată, în acelaşi timp, 
cari sunt rezervele ce trebuie făcute în legătură cu 
importanta acestui curs - rezerve cari se încheagă în cea 
mai însemnată, şi anume, ca teoria cunoştinţei nu este o 
disciplina de sine stătătoare, iar ceea ce studiem noi în 
teoria cunoştinţei nu se prezintă în realitate în aceeaşi 


îmbinare, în aceeaşi închegare în care se vor prezenta 
problemele în seria de prelegeri pe care am să o fac 
înaintea dumneavoastră. 

Prin urmare, teoria cunoştinţei ce poate să fie altceva 
decât o considerare a acestei realităţi care se cheamă 
cunoştinţa? 

O să spuneţi, desigur, ca teoria cunoştinţei definită ca 
o teorie a cunoştinţei este o tautologie. Ei bine, nu este, şi 
iată de ce: pentru ca numele acesta de teorie a cunoştinţei 
este cu mult prea larg fata de ceea ce cuprinde ea propriu- 
zis. As zice, fata de obiectul ei, dar nu zic: fata de obiectul 
ei, pentru un motiv foarte simplu. Exista o întreagă 
tendinţa în filosofie, [proprie] nu numai filosofiei, dar [şi] 
ştiinţei în general, care crede ca orice ştiinţă se poate 
defini prin obiectul ei. Părerea aceasta este pentru mine 
absolut nefundata, pentru simplul motiv ca nu exista, în 
toată activitatea noastră omeneasca, nicio ştiinţă care să 
aibă un anumit obiect. Tot ceea ce formează obiectul 
cercetărilor noastre este realitatea şi aceasta realitate, 
aceeaşi realitate, este cercetata în toate operaţiunile 
noastre intelectuale, nu numai în cele ştiinţifice, ci şi în 
cele filosofice. Nu exista nicio ştiinţă - fizică, chimie, 
matematica, psihologie, estetica etc. -, nu exista obiect 
care să delimiteze un teren anumit al unei ştiinţe. 

Orice ştiinţă se raportează la întreaga realitate; altfel 
spus, câmpul de activitate al întregii ştiinţe sau câmpul la 
care se referă obiectul oricărei ştiinţe este întreaga 
realitate. 

Dar asupra acestei realităţi spiritul nostru poate să 
arunce tot felul de priviri. Adică, spiritul nostru se acorda 
unei sume de perspective şi fiecare din aceste perspective 
reprezintă, pentru noi, domeniul unei ştiinţe. 

Prin urmare, ceea ce determina domeniul unei ştiinţe 
nu este obiectul ei şi nu sunt obiectele [cele] pe care noi le 
cercetam în aceasta ştiinţă, ci sunt aspectele sub care noi, 
în fiecare din aceste ştiinţe, privim realitatea. Astfel, avem 
aspectul fizic al realităţii, aspectul chimic, aspectul 
matematic sau [cel] logic etc., dar nu avem o realitate 


fizica, chimica, matematica sau logica. Realitatea este, cu 
alte cuvinte, aşa cum se prezintă ea, într-un tot înăuntrul 
căruia noi nu decupam, propriu-zis, terenuri, ci ne cream 
pur şi simplu perspective. Deci, propriu-zis, nu se poate 
vorbi de obiectul unei ştiinţe, ci cel mult de temele pe care 
o ştiinţă are să le rezolve în legătură cu realitatea. 


3. Ei bine, câmpul sau perspectiva larga pe care 
teoria cunoştinţei o deschide asupra realităţii este tocmai 
perspectiva aceasta a cunoştinţei, prospectarea realităţii 
din punctul de vedere al cunoştinţei. 

Dar punctul de vedere acesta al cunoştinţei, prin el 
însuşi, nu este suficient pentru ca să delimiteze tema 
teoriei cunoştinţei. O cunoştinţă este, fără îndoială, o 
realitate; adică, presupune de la început că avem o 
materie, un material asupra căruia lucram, material pe 
care ni-l luam din realitate, material pe care, prin urmare, 
îl avem înaintea noastră. Noi nu avem decât să-l cercetam. 
Cercetarea materialului acesta ar trebui să dea, după 
titulatura, disciplina noastră: teoria cunoştinţei. Lucrul 
acesta însă nu este tocmai exact, pentru ca cunoştinţa 
poate să fie studiata în diferite feluri şi fiecare fel în parte 
în care noi studiem cunoştinţa ne da, din punct de vedere 
al specificării şi clasificării în domeniul preocupărilor 
noastre ştiinţifice, discipline diferite. 

Cunoştinţa este, fără îndoială, o realitate, dar aceasta 
realitate poate să fie privita din mai multe puncte de 
vedere. Cunoştinţa este, în primul rând, ceva, o existenta 
oarecare - hai să zicem, chiar un obiect -, ceva care ne 
spune noua ce este realitatea. Dar cunoştinţa aceasta, care 
ne spune noua ce este realitatea, are, pe de o parte, o viaţă 
a ei, iar pe de altă parte, o structura a ei. Deci, cunoştinţa 
poate să fie privita o dată în felul ei de realizare concreta 
şi poate să fie privita, altă dată, în afară de aceasta 
realizare concreta, în structura ei propriu-zisă. 

Realizare concreta a  cunoştinţei înseamnă 
considerarea cunoștinței în existenta ei temporala, adică în 
realizarea ei într-un individ, în sufletul individual. În cazul 


acesta, noi am avea de cercetat cum se naşte cunoştinţa, 
cari sunt elementele din sufletul nostru şi elementele din 
corpul nostru cari contribuie la formarea acestei 
cunoştinţe şi cum se dezvolta mai târziu aceasta 
cunoştinţă, cari sunt atitudinile noastre personale, care 
este partea noastră de activitate în constituirea acestei 
cunoştinţe. 

Aceasta ar fi, prin urmare, cunoştinţa considerata în 
realizarea ei concreta, ceea ce nu ne interesează pe noi în 
teoria cunoștinței. 

Vedeţi dintr-odată că am scos din teoria cunoştinţei 
totuşi ceva, care este tot o teorie a cunoştinţei; şi anume, 
am scos aspectul psihologic al cunoştinţei. 

Exista foarte multă lume - şi eu tocmai de aceea am 
insistat asupra acestui punct - care considera ca 
educaţiunea conştiinţei, de îndată ce este un fenomen 
individual, conştiinţa fiind un fenomen individual care se 
petrece într-un individ, este natural să fie o strânsă 
legătură între teoria cunoştinţei şi psihologie. Şi este 
adevărat ca, în istoria gândirii omeneşti, punctul acesta de 
vedere psihologic sau, cum i se mai zice celuilalt, 
gnoseologic sau epistemologic, s-au întâlnit adeseori. Ca 
să nu va amintesc decât de John Locke, lăsând la o parte 
toată şcoala psihologista germana din veacul al XIX-lea. 

Dar, dacă este vorba ca, în adevăr, noi să delimităm 
în domeniul acesta vast al gândirii filosofice, să delimităm 
precis perspectivele pe care le putem avea, să delimităm 
precis caracterele şi, natural, temele problemelor fiecărei 
discipline filosofice, hotărât că trebuie să ţinem separat 
punctul de vedere psihologic de cel structural: punctul de 
vedere psihologic, care considera cunoştinţa în realizarea 
ei concreta, în felul ei de naştere; punctul de vedere de 
structura, care considera cunoştinţa în ea însăşi, 
independent de realizarea ei. 

Acest punct de vedere structural este în general 
cunoscut sub numele de punct de vedere logic. Şi este 
natural ca aceasta unitate, aceasta considerare structurala 
este destul de fundata pentru ca, în adevăr, să fundeze ea 


însăşi, la rândul ei, pretenţiunea atâtor cercetători cari au 
zis că nu exista decât două posibilităţi de a considera 
cunoştinţa, şi anume, psihologica şi structurala, deci 
psihologica şi logica. 

Psihologia şi logica şi-ar împărţi, prin urmare, fără 
rest, tot domeniul de probleme cari se pun în legătură cu 
aceasta cunoştinţă. Şi totuşi, dacă este vorba sa facem o 
diviziune fără rest, sau o diviziune precisa, pe baza unui 
criteriu unitar, ireductibil, a materialului acesta, trebuie să 
admitem o nouă împărţire. 

În adevăr, cunoştinţa, în ea însăşi, este un obiect; dar 
funcțiunea fundamentală a acestui obiect este că e, după 
cum i-o indica numele, o cunoştinţă, adică îmi spune ceva 
despre [alt] ceva. 

Vasăzică, cunoştinţa în ea însăşi închide două 
elemente propriu-zise: închide, în primul rând, elementul 
acesta, obiectul pe care-l reprezintă ea în existenta ei de 
cunoştinţă; şi mai închide, în al doilea rând, obiectul pe 
care ea îl denumeşte. 

O judecată pe care o fac este o cunoştinţă, dar 
judecata aceasta pe care o fac este o cunoştinţă pentru că 
îmi spune ceva despre ceea ce este în afara acestei 
cunoştinţe. Cu alte cuvinte, orice cunoştinţă este 
cunoştinţa în măsura în care are, cum spuneau scolasticii, 
un caracter intenţional; adică, în măsura în care îmi indica 
ceva în legătură cu un obiect din afară de ea însăşi. Şi 
atunci, este natural ca noi să deosebim punctul de vedere 
strict imanent - as zice: punctul de vedere din care noi nu 
consideram decât cunoştinţa în ea însăşi - şi punctul de 
vedere din care noi consideram cunoştinţa în raport cu 
obiectul pe care-l intenţionează. 

Cunoştinţa în ea însăşi, independent de conţinutul ei, 
independent, prin urmare, de obiectul pe care-l indica, 
este, în adevăr, un domeniu precis, şi acest domeniu este 
acela al logicei. 

Logica considera cunoştinţa sub raportul formei ei, 
sub raportul ei formal, adică neţinând seama de conţinutul, 
de obiectele pe care aceasta cunoştinţă ni le indica. Dar 


rămâne încă un domeniu, destul de vast, tocmai domeniul 
acesta care considera cunoştinţa în legătură cu obiectele 
pe care ni le aduce noua în conştiinţă. Şi acest domeniu 
este domeniul precis delimitat şi delimitabil în genere la 
teoria cunoştinţei. 

Dar teoria cunoştinţei, aşa delimitata cum am arătat- 
o, adică considerarea cunoştinţei în legătură cu obiectul pe 
care-l indica, considerarea cunoştinţei din acest punct de 
vedere nu se acoperă, propriu-zis, cu numele de teoria 
cunoştinţei, pentru ca în aceasta perspectiva noi trebuie să 
distingem două feluri de probleme: o teorie a cunoaşterii şi 
o teorie a cunoştinţei; adică, o teorie în care noi supunem 
operaţiunea de cunoaştere unei analize şi o teorie în care 
noi supunem precipitatul acestei operaţiuni de cunoaştere 
unei analize, care este însăşi cunoştinţa. 

Dacă am merge însă aşa mai departe, ar trebui să 
creăm o mulţime de ştiinţe, am face ceea ce a făcut veacul 
al XIX-lea, care nu a făcut altceva decât să creeze o 
mulţime de ştiinţe. Şi atunci, trebuie să ne punem 
întrebarea: până unde trebuie să meargă aceasta 
ramificare a activităţii noastre? În momentul când noi am 
separat psihologia de o parte şi logica de altă parte, cred 
că ne putem mulţumi cu aceste domenii. 


4. Dar revenim la obiecţiunea pe care am făcut-o 
adineauri, tocmai ca să arăt ca numele de teoria 
cunoştinţei în româneşte este un nume neprecis. În limba 
germană se zice: der Erkenninistheorie. Trecând în limba 
română, a devenit sau teoria cunoştinţei, sau teoria 
cunoaşterii. Sensul nu este precis. Sunt cugetători cari 
vorbesc de una, cum sunt alţii cari vorbesc de alta. Este 
adevărat ca adeseori preferinţele acestea sunt mai mult de 
sonoritate. Dar v-am arătat că exista şi o fundare în fapt a 
acestor preferinţe. Prin urmare, dacă voim în adevăr să 
înglobam într-un singur tot de cercetare şi cunoaşterea, şi 
cunoştinţa, deşi numele este ceva cam barbar, aş prefera 
să-i zicem epistemologie, cum îi zic englezii, sau 
gnoseologie, cum îi zic italienii. În aceasta gnoseologie sau 


epistemologie, noi cercetam problema cunoştinţei în 
legăturile ei cu realitatea. 

Dar însăşi punerea în problema, aşa cum am făcut-o 
noi, indica numaidecât perspectiva aceasta pe care o 
deschidem noi asupra cunoştinţei. De îndată ce cunoştinţă 
trebuie studiata în legătură cu realitatea, veţi înţelege 
numaidecât că trebuie să ne întrebăm: în ce măsură 
cunoştinţa noastră ne reprezintă realitatea; adică, în ce 
măsură cunoştinţa noastră se mulează pe realitate. Cu alte 
cuvinte: este cunoştinţa noastră adevărată sau nu? 


5. Dumneavoastră ştiţi ca problema adevărului este o 
problemă de logica şi dintr-odată auziţi acum - acei cari nu 
cunoaşteţi acest punct de vedere, care, de altfel, nu este 
numai al meu - ca problema adevărului nu intra în logica, 
ci în teoria cunoștinței. 

Evident, de îndată ce admitem despărţirea aceasta 
între logica şi teoria cunoştinţei, trebuie să admitem şi 
despărţirea sau trecerea aceasta a problemei adevărului 
de la logica la teoria cunoştinţei, pentru simplul motiv ca 
logica, considerând cunoştinţa în ea însăşi, independent de 
tot ceea ce exista, şi de timp şi de spaţiu, adică de formele 
realităţii concrete, nu poate să ne spună dacă cunoştinţa 
noastră este adevărată. Logica poate să ne spună cel mult 
dacă o cunoştinţă a noastră este corecta, dacă o încheiere 
pe care o tragem noi este justa, adică dacă este făcută 
după toate regulile artei - atât şi nimic mai mult. 

Ce înseamnă a face însă un raţionament după 
regulile artei - raţionament care poate să fie bun sau rău? 
Se întâmpla uneori ca raţionamentul să nu fie făcut după 
toate regulile logicei şi totuşi să fie bun, adică să 
corespundă realităţii. Prin urmare, propriu-zis, problema 
aceasta a realităţii nu poate să intre în logica, ea trebuie 
să intre în teoria cunoştinţei, care pune în adevăr 
problema realităţii. 

Dar tocmai pentru ca teoria cunoştinţei pune în 
adevăr problema realităţii, prin aceasta ea însăşi îşi 
creează alt grup de probleme. Cunoştinţa este ceva care 


ne spune altceva despre [un] altceva. Sunt, prin urmare, o 
mulţime de ceva - uri aci. 

Ce înseamnă aceasta? Înseamnă ca teoria cunoştinţei 
pleacă de la anumite lucruri date. Când ni se spune ca 
cunoştinţa se referă la un obiect în afara [de] el însuşi, noi 
presupunem existenţa unui obiect în afară de noi şi în 
afară de conştiinţa noastră - o presupoziţie pe care noi o 
găsim de fapt când începem teoretizarea. Şi atunci, teoria 
cunoştinţei trebuie să facă şi aceasta operaţie, în afară de 
aceea de a studia valoarea cunoştinţei, de a descoperi cari 
sunt diferitele presupoziţii pe care le facem noi atunci 
când trăim procesul de cunoaştere; altfel spus, cari sunt 
condiţiunile preexistente acestei cunoştinţe, cari sunt 
elemente [le] asupra cărora nu putem să discutăm aşa 
mult, dar cari, totuşi, fac parte integrantă din toată fabrica 
aceasta a noastră spirituala, al cărei fabricat este tocmai 
cunoştinţa. 

În afară, cunoştinţa se raportează la realitate. Dar 
până la ce limita putem să împingem noi aceasta 
pătrundere a cunoştinţei în realitate? Aceasta constituie un 
alt grup de probleme. Grupe de probleme mai sunt şi 
altele, pe care fără îndoiala că o să le studiem, dar cari - 
ţin să vă spun de la început, ca să înţelegeţi şi spiritul în 
care vreau să fac acest curs - nu se deduc după un criteriu 
oarecare. Nu exista un criteriu logic de despărţire a 
acestor probleme, a acestor grupuri de probleme, ci pur şi 
simplu un criteriu empiric de observaţie. 

Cum le vom împărţi? Câte grupe vom avea? Dintru 
început nu putem spune nimic. Trebuie să le vedem pe 
toate câte sunt şi în toate problemele cari sunt trebuie să 
facem grupările pe care structura lor intima ni le impune. 


6. Prin urmare, metoda pe care o întrebuinţez eu şi 
pe care am întrebuinţat-o, de altfel, şi la logica - deşi de 
către unii a fost întovărăşita, poate, de oarecare ridicare 
din sprâncene -, metoda pe care o întrebuinţez eu în 
încercarea mea de a teoretiza asupra filosofiei, este o 
metodă empirica; aceasta nu pleacă nici de la principii 


apriorice, nici de la idei preconcepute, ci pur şi simplu de 
la constatări asupra realităţii, aşa cum este ea în viaţa 
noastră şi tot aşa cum o trăim noi. 

Din moment ce materialul pe care îl studiem este în 
faţa noastră, când nu putem decât să observam acest 
material, să-l descriem sau să-l clasificam, din acel 
moment nu facem o ştiinţă deductiva, ci pur şi simplu o 
operaţiune empirica. De aceea, vă spun, metoda pe care o 
voi întrebuința în această expunere pe care o fac înaintea 
dumneavoastră în cursul acestui an este metoda empirica, 
fiind singura care pleacă de la realitate şi care, prin 
urmare, prezintă de la început toate garanţiile că vorbim 
despre realitate şi nu despre altceva. 


II. ŞTIINŢE EMPIRICE ŞI ŞTIINŢE NEEMPIRICE 
27 noiembrie 1925 


1. Metodele teoriei cunoştinţei 

2. Procesul de cunoaştere în gnoseologie şi în ştiinţe 
3. Teoria cunoştinţei - o ştiinţă empirica 

4. Ştiinţele neempirice. Matematica 


1. Vom vedea în prelegerea de astăzi cari sunt 
metodele acestei noi discipline filosofice de care ne 
ocupam şi cari sunt izvoarele de unde aceasta disciplina îşi 
culege faptele. 

Problema metodelor teoriei cunoştinţei este o 
problemă clarificată în literatura filosofica. Ea este 
clarificată în înţelesul ca teoria cunoştinţei nu este o 
cercetare empirica, ci o cercetare normativa; adică, 
rezultatele studiului nostru asupra cunoaşterii din punctul 
de vedere gnoseologic nu afirma, de fapt, nu încercuiesc 
fapte, nu definesc realităţi, ci stabilesc norme, etaloane, 
măsuri pentru o cunoştinţă valabila. 

Va spusei ca problema este clarificată, pentru ca să 
obiectez numaidecât ca aceasta clarificare nu este în 
cadrul vederilor pe care l-am schiţat eu rândul trecut; 


adică, aceasta clarificare poate să fie bună pentru altă 
lume, ea nu rezista unui examen cât de sumar. Ca o 
gnoseologie să fie o ştiinţă sau o disciplina a normelor ar 
însemna ca ea să ne dea noua, să ne indice cai de 
conducere, ar însemna ca ea să ne spună dacă cunoştinţa 
pe care o întrebuinţam noi este o cunoştinţă valabila sau 
nu şi să ne spună cam cum trebuie să lucrăm, pentru ca 
aceasta cunoştinţă a noastră să fie valabila. 

De fapt, pentru ca să existe în adevăr o ştiinţă 
normativa în acest înţeles, adică o ştiinţă a reţetelor 
ştiinţei, trebuie să presupunem că exista o alta cercetare a 
faptelor înseşi, care să fie suportul acestei reţete de 
întrebuințare a cunoştinţei; şi atunci, unde sunt ştiinţele 
celelalte, care dublează oarecum caracterul acesta 
normativ al teoriei cunoştinţei? 


2. Unii cred că stabilirea faptelor care constituie 
cunoştinţa, procesul de cunoaştere se face în anumite 
ştiinţe, pe care alţii le considera numai anexe, adică se 
face în psihologie, în biologie, în sociologie. Astfel însă, 
cum am fundat noi rândul trecut, existenta teoriei 
cunoaşterii, existenta gnoseologica indica, anume, că nu 
este atingere între psihologie şi gnoseologie sau între 
logica şi gnoseologie, ci ca psihologia, logica, gnoseologia 
sunt tocmai [puncte] de vedere deosebite asupra aceleiaşi 
realităţi. Aceasta înseamnă problematica speciala şi mai 
înseamnă, pe de altă parte, independenta în cercetări. 
Dacă, în adevăr, psihologia sau logica, sau sociologia ar fi 
ştiinţa pe care s-ar grefa teoria cunoaşterii numai ca 
dublare normativa, atunci nici n-ar mai fi, propriu-zis, 
deosebire între psihologie şi teoria cunoştinţei; ar fi numai 
o deosebire de suporturi, n-ar fi o deosebire de puncte de 
vedere. Problematica n-ar sta alături oarecum spaţial, ci ar 
sta alături şi, ceva mai mult, într-o legătură de cauzalitate 
una asupra alteia; adică, considerata în înălţime, nu în 
lăţime, pe câta vreme, pentru noi, nu exista legătura de 
cauzalitate între faptul psihologic şi cel gnoseologic, ci 
exista pur şi simplu esenţa deosebita a faptului psihologic 


şi a faptului gnoseologic sau lumina deosebita pe care o 
arunca asupra aceluiaşi fapt de cunoaştere. 

Lumea spune că este evident ca, atunci când noi 
cercetam cunoaşterea, trebuie să ne dăm seama de 
procesul de cunoaştere, de felul cum cunoştinţa ia naştere 
în noi, de cazul concret al realizării cunoaşterii. Eu nu 
spun ca cine cunoaşte şi acest caz al realizării cunoaşterii 
o să fie pus în inferioritate în materie de teoria cunoștinței; 
spun însă ca, dacă aceasta poate să ajute întrucâtva, [mai 
întâi], nu este necesar şi al doilea, nu este însăşi 
gnoseologia. Procesul de cunoaştere - noi am lămurit-o şi 
rândul trecut - este altceva decât aspectul gneoseologic al 
cunoaşterii, pentru ca procesul psihologic de cunoaştere 
urmăreşte realizarea cunoştinţei într-un caz concret, pe 
câta vreme punctul de vedere gnoseologic în stabilirea 
cunoaşterii urmăreşte altceva, stabileşte legătura dintre 
cunoştinţa însăşi, considerata in abstracto oarecum, [şi] 
intenţiunea acestei cunoştinţe. 

Vasăzică, nu se poate spune ca psihologia ar fi 
substrat al teoriei cunoştinţei, ca psihologia ar fi aşa- 
numita ştiinţa empirica, iar teoria cunoştinţei ar fi ştiinţa 
normativa. 

Tot aşa trebuie să se înlăture şi legăturile cari se 
cauta între biologie şi sociologie. Când cineva îmi spune că 
este evident ca cunoştinţa este un instrument pe care şi-l 
creează viaţă, acest adevăr se poate să fie exact; dar 
aceasta nu înseamnă ca noi cunoaştem ce este cunoaşterea 
în ea însăşi. Noi ştim numai cum se naşte cunoştinţa în 
cadrul larg al vieţii, adică noi, în psihologie, urmărim cum 
se naşte cunoaşterea nu a vieţii spirituale, ci a vieţii 
biologice. Aceasta pot să ne-o pună la îndemâna 
cercetările biologiei, dar aceasta nu este teoria 
cunoştinţei. 

Cât despre sociologie, ştiţi ca, de un timp, exista o 
şcoală sociologica ce are pretenţia sa lămurească toate 
problemele de teoria  cunoştinţei. Şcoala aceasta 
sociologica a pornit de la Paris cu anumite intențiuni 
extragnoseologice, de la Durkheim, şi are reprezentanții 


cei mai serioşi în Germania, în profesorii Jerusalem şi Max 
Scheler. Numai ca, pe câta vreme aşa-numita şcoala 
franceză, de coloratura romană, intra cu picioarele drept 
în farfurie şi crede ca rezolva problemele de teoria 
cunoaşterii, scoala de la Koln, a lui Jerusalem şi Max 
Scheler, pretinde pur şi simplu ca orice data în legătură cu 
cunoştinţă poate să fie un instrument ajutător pentru 
teoria cunoaşterii. Vasăzică, exista cine gnoseologische 
Erkenninissoziologie, o sociologie a cunoaşterii, dar 
sociologia cunoaşterii nu este, propriu-zis, gnoseologie, nu 
este Erkenniniskritik, nu este teorie a cunoaşterii, ci 
aceasta sociologie a cunoaşterii este tocmai cercetarea 
cunoştinţei din punctul de vedere sociologic. Prin urmare, 
teoria cunoaşterii nu devine un capitol din sociologie. Ştiţi 
ca, în ultimul timp, sociologia transforma toată realitatea 
spirituală în capitole de sociologie. 

Deci, în sensul acesta, al scoalei de la Köln, teoria 
cunoaşterii nu devine un capitol din sociologie, ci exista un 
anumit capitol al sociologiei în care se studiază şi 
cunoaşterea, dar din punctul de vedere sociologic. Evident 
ca noi nu putem să interzicem nimănui să o facă: orice 
ştiinţa poate să studieze teoria cunoaşterii din punctul sau 
de vedere; ştiinţa aceea însă nu poate să se ridice cu 
pretenţia ca ea înglobează cu totul teoria cunoaşterii. 

Vasăzică, şi punctul de vedere sociologic în 
explicarea cunoştinţei este un punct de vedere explicabil al 
procesului de formaţiune; adică, este un punct de vedere 
analog cu cel psihologic şi cu cel biologic, căci cineva a 
scris odată ca psihologia a făcut faliment în cercetarea 
problemelor cunoaşterii. Vine acum însă punctul de vedere 
sociologic. Principial, punctul de vedere sociologic nu 
poate să aducă nimic altceva decât ceea ce a adus 
psihologia, adică un studiu colateral, oarecum din coasta, 
al problemelor. 

Vasăzică, nu exista, propriu-zis, o ştiinţă aşa-numita 
empirica, adică o ştiinţă a faptelor, care să studieze 
cunoaşterea, pe care ştiinţa a faptelor să se grefeze, ca 
ştiinţa normativa, aceasta teorie a cunoaşterii sau 


gnoseologie; şi atunci rămâne să ne întrebăm: ce face 
aceasta teorie a cunoştinţei, cari sunt metodele ei? 


3. Metodele teoriei cunoştinţei sunt foarte simple, 
dacă ne închipuim ca ceea ce are de făcut o ştiinţă este să 
stabilească materialul şi pe urma să-l studieze. Dacă teoria 
cunoştinţei nu poate să fie psihologie, sociologie sau 
biologie, dacă ea nu poate să fie logica, înseamnă că 
trebuie să fie ceva de sine stătător. Cum studiază, propriu- 
zis, psihologia faptele? Se uita la ele şi le descrie. Cum 
studiază logica faptele? Am lămurit acest lucru anul trecut: 
tot aşa, se uita la ele şi le descrie. Ce trebuie să facă teoria 
cunoştinţei? Acelaşi lucru, foarte simplu: să se uite la 
faptele de cunoaştere din punctul ei de vedere şi să le 
descrie. Vasăzică, teoria cunoaşterii trebuie să aibă, şi are 
de fapt, materialul dat; materialul exista înaintea noastră 
şi el este cunoştinţa însăşi. Din momentul în care acest 
material este dat, el poate să fie observat şi poate să fie 
descris. Dar în momentul în care eu am un material dat şi 
asupra lui pornesc să-l observ şi să-l descriu, am de-a face 
cu aşa-numita ştiinţa empirica. 

Prin urmare, teoria cunoştinţei este o ştiinţă empirica 
- la fel ca oricare ştiinţă empirica - ce nu-şi creează ea 
singura materialul, ci îşi găseşte materialul gata dat 
dinainte. 


4. O ştiinţă care nu este empirica poate să fie, de 
exemplu, matematica, pentru ca matematica îşi creează ea 
însăşi condiţiunile realităţilor. Noi am mai vorbit şi altă 
dată de aceasta facultate speciala a matematicei, de a [-şi] 
crea materialul. Dumneavoastră aţi auzit de foarte 
dezbătuta chestiune a postulatelor matematice şi ştiţi ce 
înseamnă, propriu-zis, un postulat. Un postulat nu este o 
afirmaţie evidenta, dar nedemonstrabila, cum se învaţă în 
clasa a II-a [de liceu] la geometrie, ci un postulat este 
altceva: este condiţionarea realităţilor cu care vei lucra; 
adică, un postulat este schema de creaţiune a realităţii, a 
obiectelor cu care eu voi lucra. Ca postulatul este 


nedemonstrabil este natural, pentru simplul motiv ca 
nedemonstrabil este orice fapt. Faptul nu se demonstrează, 
faptul exista pur şi simplu. 

Eu, de pildă, fac o afirmaţiune care nu se raportează 
la o realitate, nu fac o afirmaţie asupra unei realităţi, ci 
asupra unei construcţii. Eu zic, adică: vreau să fac o casă 
cu patru etaje. Nimeni nu are dreptul să mă întrebe pe 
mine: dovedeşte-mi lucrul acesta! 

— Ce să dovedesc? 

— Dovedeşte-mi că vrei să faci o casă cu patru etaje! 

— Eu afirm că vreau să fac o casă cu patru etaje. Ce 
vrei să-ţi demonstrez? Aci nu este nimic de demonstrat. 
Postulatul spune: printr-un punct exterior unei drepte se 
poate duce o paralelă la acea dreapta şi numai una 
singură. Dar zice: demonstrează că se duce numai una 
singură! Ce să demonstrez, căci aşa vreau eu! Dar pot 
duce şi mai multe, dacă vreau să duc mai multe. Ce 
înseamnă când zic că pot să duc numai o singură paralela, 
când am pus acest postulat? Înseamnă ca prin aceasta 
condiţiune am construit spaţiul în care voi lucra; adică, 
spaţiul în care voi lucra de aci înainte va fi spaţiul acesta 
în care eu pun condiţia ca printr-un punct exterior unei 
drepte nu pot să duc la acea dreapta decât o singură 
paralela. Eu pot însă să pun şi alte condițiuni: ca spaţiul în 
care voi lucra va fi de aşa natura, încât prin acest punct 
exterior unei drepte să duc mai multe paralele la acea 
dreapta. Se poate sau nu se poate? Evident că se poate, 
pentru ca, în definitiv, nu exista nicio realitate care să-mi 
impună mie, propriu-zis, unul din aceste postulate. Când 
fac un postulat, nu exprim un fapt din realitate, ci îmi 
creez condiţiunile de lucru în acea realitate, îmi creez 
realitatea însăşi, spun unde voi lucra. Când spun, de pildă, 
ca ma urc pe scara şi intru pe uşa din fata scării, o să 
ziceţi: dar este uşa? Îmi fac eu uşa, ca să intru în odaia de 
acolo şi este sigur ca, de câte ori ma voi urca, n-am ce să 
fac, voi intra totdeauna pe uşa de acolo, pentru ca uşa 
aceea mi-am creat-o ca să intru aci. 

Tot aşa şi în geometrie. Când eu pun postulatul 


acesta, ca printr-un punct exterior unei drepte nu pot să 
duc decât o paralelă, înseamnă ca eu nu vreau să duc 
decât o singură paralela, înseamnă ca spaţiul acesta cu 
care lucrez eu este spaţiul în care nu se poate duce decât o 
paralelă. 

Apoi, spaţiul în sine nu este nici cu o paralelă, nici cu 
mai multe paralele printr-un punct exterior al unei drepte, 
ci spaţiul este aşa cum îl cream noi. 

Eu lucrez cu geometria euclidiana. Dumneavoastră 
ziceţi ca aceasta este geometria care se aplică realităţii. 
Dar toate geometriile se aplică realităţii. Credeţi ca 
geometria  bidimensionala sau unidimensionala nu se 
aplică realităţii? Sunt anumite domenii în care nu se poate 
lucra decât cu geometria unidimensionala şi unde cu 
geometria euclidiana nu se poate face nimic. Vasăzică, 
aceasta matematica nu reprezintă realitatea, [ci] este o 
structura a realităţii şi un instrument de lucru. 

Dar ziceţi dumneavoastră: geometria euclidiana este 
intuitiva, o înţelegem şi noi. O înţelegeţi tot aşa de puţin 
cum înţelegeţi şi pe celelalte. Noi trăim în mijlocul a o 
mulţime de cestiuni cu care ne-am obicinuit, [dar] pe care 
nu le înţelegem deloc. Am mai întrebat şi altă dată: 
înţelegeţi dumneavoastră cum stau oamenii la antipod? 
Stau cu capul în jos? Nu. Şi totuşi, toată lumea zice: 
pământul este rotund. Dacă este rotund, atunci oamenii 
stau la antipod cu capul în jos. Aţi înţeles lucrul acesta? Vi 
l-aţi putut reprezenta? A! atunci aci intervin o mulţime de 
alte cestiuni: ce înseamnă „sus” şi „jos”, ce înseamnă 
„direcţia gravitaţiei” etc. Aceasta înseamnă pe hârtie, dar 
eşti în afară de Pământ, în spaţiu, şi te uiţi la Pământ, nu 
este aşa ca cel de la antipod sta cu capul în jos? Aţi înţeles 
dumneavoastră aceasta? 

Dar se mai zice: Pământul se învârteşte împrejurul 
Soarelui din cauza gravitaţiei, ca [ci] două corpuri puse în 
prezenta se atrag sau se resping etc. Aţi înţeles lucrul 
acesta? Vi-l puteţi închipui? Se atrag şi se resping, stau în 
echilibru: Pământul nu cade în Soare, nici Soarele nu ne 
cade noua pe cap. Aţi înţeles? Iarăşi n-am înţeles nimic. 


Vasăzică, geometria euclidiana vi se pare că este de 
înţeles, pentru că ne-am obicinuit cu spaţiul acesta cu trei 
dimensiuni. Apoi, cum să nu aibă trei dimensiuni? Orice 
obiect se poate plasa în trei dimensiuni: lungime, lărgime, 
înălţime. Este exact. Ce înseamnă? Spune un filosof 
german - Dumnezeu să-l ierte, a murit acum câtva timp (a 
murit cam târziu, pentru ca a apucat să scrie diferite cărţi) 
- sunt trei direcţiuni, trei acte fundamentale în spaţiu, cari 
sunt date de trei perpendiculare, care se întâlnesc într-un 
singur punct. Dar ce înseamnă „direcţiune fundamentala”? 
De ce trebuie să fie numai înainte-înapoi, sus-jos, dreapta- 
stânga? Numai acestea sunt direcţiuni, axe fundamentale? 
De ce, adică, alte axe n-ar fi fundamentale? Şi atunci 
intervine un altul şi zice: este natural, pentru ca mie îmi 
este suficient să am trei planuri pentru ca să pot defini un 
punct în spaţiu. Aceasta este altceva. Este adevărat ca în 
trei planuri eu definesc un punct în spaţiu, dar înseamnă 
că sunt trei direcţiuni fundamentale ale spaţiului? Nu. 
Înseamnă că este spaţiul euclidian, pe care eu l-am creat 
prin postularea unei singure paralele, înseamnă ca aceste 
trei direcţiuni îmi sunt mie fundamentale pentru a defini 
un punct. Ca să fie direcţie fundamentala a spaţiului, 
trebuie să fie ceva care face parte din însăşi esenţa 
spaţiului. Dar când te întreb eu asupra esenței spaţiului, 
îmi răspunzi aceasta? Îmi răspunzi: eu pot să lucrez în 
acest spaţiu conducându-mă numai de trei direcţiuni. 
Atunci, una este să poţi lucra dumneata în spaţiu, 
folosindu-te numai de trei direcţiuni, şi alta este ca spaţiul 
însuşi să fie cu trei direcţiuni. Sunt două lucruri cu totul 
deosebite. 

Eu pot să mă duc la Ploieşti pe jos, cu trenul, cu 
automobilul, cu aeroplanul etc.; am mai multe posibilităţi. 
Ce înseamnă aceasta? Că nu se poate vorbi de feluri 
fundamentale de a călători, pentru că sunt mai multe şi 
fiecare este independent unul de altul, dar exista în 
realitate şi unul şi altul; pot să mă duc şi cu unul, şi cu 
celălalt. Ceea ce exista în realitate, pentru mine, nu este 
definitoriu pentru lucrul însuşi. Eu m-am dus pe jos la 


Ploieşti. Aceasta înseamnă ca lumea este formată din 
mişcarea pe jos? Poate să fie formata şi din mişcarea cu 
trenul. Adică, ceea ce îmi da mie posibilitatea de a mă 
mişca în spaţiu nu este, propriu-zis, ceva care să 
corespundă naturii adevărate a spaţiului, ci este un lucru 
anex. Prin urmare, şi aceste trei dimensiuni - care se pun 
întotdeauna înainte când este vorba de recunoaşterea 
spaţiului euclidian ca spaţiu real - nu sunt definitorii, adică 
nu sunt concludente, argumentul nu este valabil. 

Vasăzică, vedeţi, în adevăr, caracterul acestei 
geometrii euclidiene. Ea nu este geometria în care trăim 
noi realitatea, căci realitatea o trăim altfel decât 
geometric. Dar, prin practica noastră de toate zilele, 
deocamdată noi ne-am învăţat mai bine cu acest spaţiu 
tridimensional decât cu un spaţiu unidimensional. Însă 
acest spaţiu al geometriei euclidiene nu este spaţiul însuşi, 
ci este o lume creata de noi, adică un şablon pe care noi îl 
aplicam realităţii. Tot aşa de bine putem aplica realităţii şi 
şablonul unidimensional sau [cel] bidimensional. 

Şi atunci, toată construcţia aceasta a geometriei, pe 
care noi o punem deasupra lumii, nu este făcută din fapte 
reale, din fapte de observaţie, ci din fapte pe care noi le 
cream prin voinţa noastră şi prin condiţiunile pe care le 
punem la început acestui edificiu al geometriei: un 
postulat îl pune o geometrie, altul îl pune alta geometrie, 
dar sta la libera mea alegere ca să pun un postulat sau 
altul. 

Încă ceva: postulatele nu sunt nici ele mărginite, nu 
sunt un lucru în realitate. Eu vreau să văd un lucru într-o 
anumită culoare, pun ochelari verzi, roşii, albaştri, negri. 
Exista sticle verzi, roşii, albastre, negre şi numai din 
posibilităţile sau sticlele cari exista în realitate as putea eu 
să-mi fac ochelari. Prin urmare, realitatea ma 
condiționează oarecum într-un fel, în chipul meu de a 
vedea un lucru. Postulatul însuşi nu este condiționat de 
realitate, ci este pur şi simplu o creaţiune a mea. 

Şi mai este încă ceva, o digresiune pe care o fac 
acum: construcţia aceasta, pe care o fac eu, prin afirmarea 


unuia sau altuia dintre postulate, nu începe necesar cu un 
postulat. Eu zic: am un plan, în concepţia obicinuita a 
geometriei euclidiene. În acest plan iau trei linii, cărora le 
pun o condiţiune: să se întâlnească două câte două. 
Aceasta este singura condiţiune pe care o pun eu, ca 
aceste trei linii să se întâlnească, să se întretaie două câte 
două. Va rezulta o figura care este triunghiul. Dacă faceţi 
suma unghiurilor interioare ale acestui poligon, atunci o să 
fie de un anumit număr de grade, de 180°. Dacă din vârful 
unui triunghi coborâm o perpendiculara pe baza, dacă 
triunghiul îndeplineşte anumite condițiuni de 
rectangulaţie, acea perpendiculara joaca un anumit rol 
între cele două segmente. 

Habar nu aveam de aceste lucruri când am pus 
condiţia celor trei laturi ca să se întretaie două câte două! 
Vedeţi cum se creează lucrurile şi cum se creează o 
realitate pe care nici n-am bănuit-o? Am pus prima 
condiţiune, ca liniile să se întretaie două câte două şi ele 
să fie în acelaşi plan; atunci nu se mai poate face nimic 
împotriva valorii sumei celor trei unghiuri interioare, nici 
în aceea a proporţionalităţii dintre laturi şi nici asupra 
rolului pe care perpendiculara îl joacă între segmente. 

Ce înseamnă aceasta? Înseamnă ca o construcţie 
matematica de acest fel poate să înceapă şi cu postulat, 
dar poate să înceapă şi altfel decât cu postulat; adică, dacă 
eu am luat un plan şi în acest plan am pus trei linii care se 
taie două câte două, am afirmat implicit postulatul 
euclidian. Pentru ce? Pentru ca, atunci când am luat planul 
şi am luat cele trei drepte, deja am creat o lume sau s-a 
enuntat o lume creata. Închipuiţi-vă ca zic: voi lua un plan 
în care voi lua trei drepte, cu o condiţie, ca suma 
unghiurilor interioare ale acestui poligon închis să exceadă 
180*. Dumneata o să spui numaidecât: eşti în geometria lui 
Riemann; pentru ca postulatul dumitale să fie valabil, 
trebuie ca triunghiul să aibă laturile curbe, să fie sferic, 
căci numai pe o sferă, deci pe geometrie cu două 
dimensiuni, cum zice Riemann, dreptele se prezintă curbe. 
Adică, dacă am o sferă înaintea mea şi fac să cadă 


perpendicular pe cercul de diametru al sferei un plan, 
atunci evident ca intersecţia planului cu suprafaţa este în 
teoria generală o dreapta, în specie însă, grafic, este o linie 
curba, orice meridian este o curba. Dacă eu însă definesc 
aşa o dreapta: este intersecţia a doua planuri, evident, 
suntem în geometria euclidiana; iar dacă rezultatul 
intersecţiunii nu este o linie dreaptă, am făcut să cadă un 
plan euclidian pe un plan de o altă natură, pe o sferă, care, 
teoretic vorbind, este tot un plan, tot o suprafaţă. 

Vasăzică, prin însuşi faptul că am pus condiţiunea ca 
în triunghiul meu suma unghiurilor să exceadă 180°, eu 
am ieşit din geometria euclidiana şi am trecut în alta 
geometrie. Prin urmare, orice afirmaţie pe care o fac 
asupra unui univers în matematica implica anumite 
postulate. Deci, construcţia poate să înceapă de la postulat 
sau de la obiectul însuşi construit şi atunci se presupune 
postulatul. Teoretic, expunerea începe de la postulat, aşa 
este natural, dar sunt sigur că s-a făcut multă vreme 
geometrie euclidiana în omenire fără să se aibă habar de 
postulatul lui Euclid. Ceva mai mult, postulatul lui Euclid 
nici nu apare în cărţile de geometrie euclidiana la început, 
ci tocmai în clasa a V-a a VI-a [de liceu], deci numai la un 
anumit moment intervine postulatul acesta. 


Vasăzică, vedeţi care este deosebirea între o aşa- 
numită ştiinţa empirica şi o ştiinţă care nu este empirica: 
este o ştiinţă empirica aceea care îşi are materialul dat 
dinainte; este o ştiinţă  neempirica aceea care îşi 
construieşte materialul. 

Ei bine, teoria cunoştinţei nu-şi construieşte 
materialul, ea are cunoştinţă înainte şi asupra acestui 
material ea lucrează. Având materialul dat, atunci trebuie 
să spunem că este în adevăr empirica, după cum este 
empirica şi alta ştiinţa care lucrează asupra unui material 
dat, care exista prin el însuşi, de sine stătător. 

lată ce aveam de spus asupra caracterului empiric al 
teoriei cunoştinţei şi asupra problemei în genere: empirie 
şi neempirie. 


O să vedem în lecţia viitoare o chestiune foarte 
însemnata, deşi ceva mai dificila: care este atitudinea din 
care privim noi faptul de cunoaştere, deci care este 
caracteristica sau care este poziţia în care punem noi 
faptul de cunoaştere, pentru ca în adevăr să-l putem studia 
în cadrul teoriei cunoștinței. 


III. METODA ŞI SPECIFICUL TEORIEI 
CUNOȘTINȚEI 
4 decembrie 1925 


1. Ştiinţe empirice - ştiinţe descriptive. Structura 
obiectelor lor 

2. Lumea înconjurătoare - preexistenta cunoştinţei 

3. Structura realităţii. Obiect şi valoare 

4. Obiect dependent şi obiect independent de 
cunoştinţă 

5. Considerarea logica a cunoştinţei 

6. Specificul teoriei cunoştinţei 


1. V-am vorbit de multe ori despre aşa-numitul punct 
de vedere logic în considerarea problemelor şi despre aşa- 
numita realitate logica a obiectelor. Indicaţiunile pe care vi 
le-am dat n-au fost, propriu-zis, explicaţiuni şi nicio 
cercetare mai amănunţită a problemei, ci erau mai mult 
indicaţiuni cari v-ar ajuta pe dumneavoastră să vă aşezaţi 
în punctele de vedere din care aţi putea privi la fel cu mine 
aceste obiecte. Eu am afirmat întotdeauna că exista un 
punct de vedere logic, unul psihologic, unul material şi 
unul formal, dar nu v-am spus niciodată mai în amănunte 
ce înseamnă acestea. Am evitat să vorbesc de [spre] 
lucrurile acestea, fiindcă, în adevăr, chestiunea este foarte 
subtila şi dificilă; simt însă ca astăzi n-ar fi nepotrivit să 
atac şi cestiunea aceasta. 

Am spus ca problema este foarte dificila. Eu nu pot 
să vă dau decât câteva argumente, însă nădăjduiesc că o 


să aducem destula lumina. 

În prelegerea trecută v-am vorbit despre ştiinţele 
empirice şi ştiinţele - le-am zice cu un termen foarte vag - 
speculative; adică, ştiinţele cari îşi găsesc materialul 
complet ca fiind dat în realitate şi ştiinţele cari îşi creează 
acest material. V-am vorbit, prin urmare, de ştiinţele, hai 
să le zicem, descriptive şi celelalte, cari ar intra în grupa 
ştiinţelor matematice, formal-matematice, nu doar ca 
metoda matematicei ar fi alta decât cea descriptiva, adică 
nu doar ca matematica ar întrebuința explicaţia cauzală 
sau ar explica şiruri de raționamente. Cine a lucrat cu 
obiectele acestea matematice îşi da seama că tot o 
cercetare descriptiva a materialului este şi în matematica. 
Şi nu mă raportez numai la geometria propriu-zisă, pe care 
o învăţăm în liceu, la geometria euclidiana, în care, în 
adevăr, obiectele au caracterul acesta intuitiv, ci ma 
raportez în genere la cestiunile de matematica ceva mai 
subtile; în afară de geometrie, ma raportez la teoria 
funcţiunilor. 

Când se studiază o funcţiune oarecare, în definitiv, ce 
facem decât tot privim funcțiunea aceea aşa cum este ea, 
experimental? Când constatam variaţia unui termen, 
urmărim ce se întâmpla cu celălalt. Dar deosebirea este, 
între o categorie de ştiinţe şi cealaltă, în structura însăşi a 
materialului, [în structura obiectelor. Şi tocmai aceasta am 
încercat eu să stabilesc rândul trecut, că exista un material 
independent de noi înşine şi independent de voinţa 
noastră, şi exista un material care nu devine independent 
de noi înşine şi de voinţa noastră decât după ce noi am 
creat acest material. Vasăzică, exista un material 
independent de noi şi exista un alt material, prin noi. 


2. Deosebirea aceasta se poate face între obiectele cu 
care lucram noi în cunoaşterea noastră, cari îşi au locul lor 
în procesul cunoaşterii. Deosebirea se poate face încă şi 
din alt punct de vedere. Să pornim pe calea cea mai 
simplă. Eu trăiesc, stau, sunt aci, în odaie. În odaia aceasta 
eu văd oameni, bănci, lămpi, ziduri, ferestre, aud tramvaiul 


care trece pe stradă, maşina care trece în momentul 
acesta. Îmi închipui cum merge maşina aceasta pe stradă, 
eu fiind tot în încăperea mea, îmi închipui zăpada care este 
pe tramvai, ma transpun în ceea ce se întâmpla dincolo de 
ferestre, jos în strada, simt frigul care este afară, am 
senzaţia de neplăcere sau plăcere - aceasta depinde de 
temperament - etc. Eu sunt înconjurat peste tot de 
obiecte, de lucruri şi de întâmplări. Lucrurile acestea sunt 
ceea ce se numeşte lumea mea, lumea mea înconjurătoare. 
Aceasta lume a mea înconjurătoare nu trăieşte, propriu-zis, 
prin existenţa mea, nu este în funcţiune de mine însumi, ea 
exista aşa cum exista ea. In jurul acestei lumi eu trag un 
orizont, adică lumea aceasta exista pentru mine până la 
anumite limite. Dincolo de aceste limite se întinde, as zice, 
un fel de penumbra, dar penumbra aceasta are 
proprietatea că se lasa a fi cercetata: eu, cu mintea mea, 
cu mijloacele mele de cercetare, pot să pătrund penumbra, 
pot să împing mai departe orizontul acesta al lumii mele şi 
singura condiţie pe care o pun, ca în adevăr să pot 
pătrunde mai departe, este să am numai idee de formarea 
acestei lumi, adică să ştiu că exista o lume. În momentul în 
care ştiu ca aceasta lume exista, nu pot să mai pun limite 
cari să încercuiască aceasta lume. Şi nu pot să pun limite, 
pentru ca eu pot să pătrund teoretic în această lume, 
oricât de adânc as voi. Aceasta, în spaţiu şi în timp, la fel. 
Eu trăiesc în momentul de faţă. Acest moment de fata 
este mai mult o stare pe care eu o trăiesc, pe care fiecare 
din noi o trăim. Momentul ar fi oarecum corespondentul 
lumii mele spaţiale înăuntrul orizontului de care vorbeam 
adineauri. Lumea aceasta însă, a mea, din timp, pe care eu 
o trăiesc întotdeauna, şi în prezent, are şi ea un orizont, 
adică poate să meargă în trecut până la un oarecare punct 
şi poate să meargă şi în viitor. Eu pot să anticipez 
existentele cari vor veni şi pot să le anticipez cu dorinţele 
mele, cu prevederile mele. Evident ca posibilitatea de a 
pătrunde în timp, înainte şi înapoi, este condiţionată de 
fapte, de anumite împrejurări, dar, principial, posibilitatea 
mea de a pătrunde, de a trece în lumea aceasta este 


nemărginita. Şi, chiar dacă n-ar fi nemărginită, pentru 
problema filosofica aşa cum se pune pentru noi, o singură 
posibilitate sau direcţiune de a înainta în această lume a 
timpului se înfăţişează; şi o singură posibilitate, dacă 
exista, şi încă pentru noi este suficient pentru ca problema 
să fie în adevăr pusă şi rezolvata. 

Vasăzică, lumea aceasta a mea exista, exista ca ceva 
real, independent de mine, real în timp şi în spaţiu. 
Independent de mine în sensul ca, indiferent dacă eu iau 
cunoştinţă de ea, indiferent dacă eu o valorific sau nu, ea 
exista. Eu pot să iau cunoştinţă de ea atunci când sunt pus 
în condiţiunea de a lua cunoştinţă. Dar, dacă nu iau 
cunoştinţă de ea, dacă, prin urmare, nu sunt orientat în 
direcţiunea acestei lumi, lumea continua încă să existe. Eu 
vin în contact cu ea în momentul în care ma îndrept spre 
ea. Vin în contact cu ea, zic, în momentul în care ma 
îndrept spre ea, dar venirea mea în contact cu aceasta 
lume n-are nimic de-a face cu existenta lumii înseşi. Eu nu 
condiţionez lumea mea, lumea naturala, as zice, în care 
trăiesc. 

Aţi auzit, în altă ordine de idei - este o problemă pe 
care o vom discuta la timpul ei -, că sunt filosofi care spun 
ca lumea nu exista decât întru atât întrucât o cunosc eu. 
Este un punct de vedere filosofic şi nu putem interzice 
filosofilor de a spune năzbâtii, când năzbâtii se încearcă şi 
în alte activităţi mai serioase decât filosofia. Dar, în sfârşit, 
este foarte ciudat să afirmam ca lumea nu exista decât în 
momentul în care o cunosc eu. Exemple stau la îndemâna 
oricui. America a existat şi înainte să o descopere oamenii 
şi sunt atâtea lucruri în univers cari exista fără ca oamenii 
să aibă habar de ele. Chiar însuşi faptul ca oamenii le 
descoperă nu este decât o dovadă ca toată lumea este 
preexistenta cunoştinţei mele. Nu pun problema cum este 
lumea în ea însăşi şi cum este în cunoştinţa mea, ca 
cunoştinţa mea ar fi un produs nou, care nu este posibil 
decât cu intervenţia mea. Eu vorbesc de existenta ca atare, 
de existenta în sine a realităţii acesteia. 


3. Vasăzică, nu pot să condiţionez cu niciun preţ 
existenta lumii spaţiale, temporale. Lumea în care trăiesc 
eu nu o pot condiţiona de mine însumi. Acesta este un prim 
rezultat pozitiv. 

Din ce consta aceasta lume? Ei bine, aceasta lume 
consta întâi din obiecte, adică sunt o masa, un ceasornic, o 
lampă, o tabla, sunt nişte bănci, sunt un copac, o casă care 
formează lumea mea. 

Dar nu este numai atât. În aceeaşi lume a mea simt 
cum pun şi anumite valori, adică este o casă frumoasa şi 
este o casă urâta. O casă frumoasa şi una urâta, o să spună 
un filosof, pentru ca eu o văd frumoasa şi eu o văd urâta. 
Aceasta este socoteala de nuanţa în procesul meu de 
cunoaştere, dar pentru cunoaşterea mea nereflectata, 
pentru mine, care iau contact cu realitatea însăşi, casa 
frumoasa şi cea urâta însăşi exista, frumoasa şi urâta, în 
afară de conştiinţa mea. 

Dar, în al doilea rând, mai exista şi alt fel de lume. 
Exista un ceasornic pentru uzul meu, exista o masa pentru 
uzul meu, exista o pălărie tot pentru uzul meu. Pentru ca, 
ce înseamnă ceasornic? Ceasornic înseamnă un aparat 
care măsoară timpul. Ce este o masă? Este un obiect de 
forma cutare, pe care îl am ca să scriu. Ce este pălăria? 
Este un obiect cu care-mi acopăr eu capul. Vasăzică, exista 
o valorificare a obiectelor; şi este o valorificare practica - 
în afară de valorificarea de adineauri, care era o 
valorificare, hai să zicem, estetica -, o valorificare practica: 
obiectul exista pentru trebuinţa mea, obiectul este la 
dispoziţia mea. Aceasta calitate a obiectului, de a fi pentru 
trebuinţa mea şi de a sta la dispoziţia mea, pentru 
conştiinţa neprevenita, este tot o calitate a lucrului. Este 
natural ca orice fabricat închide în el o valorificare, adică 
închide posibilitatea de a fi întrebuințat de mine şi pentru 
mine. 

Vasăzică, nu exista în lumea aceasta exterioara 
numai obiecte, ci, alături de obiecte, în lumea aceasta 
reala exista pentru omul neprevenit valori cari sunt valori 
practice, cum spuneam adineauri, valori cari pot să fie 


estetice, morale, religioase. Universul acesta, lumea mea, 
ceea ce numesc eu lumea aceasta a mea este un complex 
de obiecte şi de valori şi toate au caracterul acesta bine 
determinat, că exista independent de mine şi în afară de 
voinţa mea. O pălărie va fi întotdeauna un obiect cu o 
valoare practica, indiferent de faptul dacă o port sau nu, 
dacă ştiu de existenta ei sau nu. 


4. Asupra acestui întreg complex de obiecte şi de 
valori se exercita conştiinţa mea. Adică, eu văd, eu simt, 
mie-mi place sau îmi displace, eu judec într-un fel, gândesc 
în altul, valorific în raport cu mine însumi, fac o mulţime 
de operaţii. Toată conştiinţa mea se raporta, prin urmare, 
la existentele acestea naturale ale lumii; este ceea ce am 
putea numi, cu un termen cartezian - complexul acesta de 
fapte al cunoştinţei mele, toate raportate la lumea din 
afară de mine -, cu un termen generic, cogito. Ce 
înseamnă cogito în înţelesul cartezian? Înseamnă că fac o 
judecată? Nu. Înseamnă ceva mai mult; cogito înseamnă: 
eu îmi îndrept conştiinţa asupra întregii existente şi iau în 
conştiinţa mea întreaga existenţă, dublez în conştiinţa mea 
întreaga existenţă naturala. Cogito, prin urmare, este o 
operaţie colectiva şi un termen colectiv pentru tot 
conţinutul conştiinţei mele. 

Acum, orice om trăieşte aceasta stare a lui cogito 
cartezian, adică orice om ia în conştiinţa lui realitatea, 
orice om prinde realitatea, orice om trăieşte aceasta 
realitate. Trăirea realităţii se face tocmai prin aceste 
operaţii pe care le îndeplineşte conştiinţa mea. La unii însă 
acest cogito este expres, iar la alţii este implicit; la unii 
cogito este operaţie reflexiva, la alţii, operaţie pur şi 
simplu pasiva. Adică, eu am ceasornicul înaintea mea, ma 
uit la el, cogito este în funcţiune. Dar pot să spun încă 
altceva, pot să trăiesc starea în care am ceasornicul în faţa 
mea. Vasăzică, cogito este în funcţiune, dar, în acelaşi 
timp, îmi dau seama, cogito fiind în funcţiune, că am 
ceasornicul în faţa mea. Adică, asupra lui cogito se 
plasează un al doilea cogito, asupra complexului, asupra 


vieţii conştiinţei mele se grefează o a doua conştiinţă, se 
grefează conştiinţa faptului de conştiinţă. Adică, asupra 
cunoştinţei unui lucru, as zice, mai exact pe româneşte, 
asupra cunoaşterii unui lucru, se reflectează conştiinţa 
cunoaşterii lucrului. Acest al doilea cogito, cum i-am zice, 
formează, la rândul lui, o lume pentru sine: ceea ce era 
înainte lumea noastră reala, lumea noastră naturala, avem 
[acum] pe un plan mai ridicat, aproape ca analog, aceasta 
viaţă a conştiinţei. 

În această viaţă a conştiinţei obiectele şi valorificările 
sunt, grosso modo sau la prima vedere, la fel cu obiectele 
şi valorificările din primul univers, din universul nostru 
sensibil, din universul nostru real. Ce am eu din universul 
real? Stările de conştiinţă, cunoaşterea acestui univers 
real. Ce am eu din acest al doilea cogito suprapus? Tot 
cunoştinţe, valori. Vasăzică, pentru mine, pentru conştiinţa 
omeneasca ce gândeşte nu exista deosebiri principiale 
între o cunoştinţă şi cealaltă. Este o cunoştinţă care se 
exercita o dată asupra unor obiecte, altă dată asupra altor 
obiecte, numai că este o deosebire între aceste obiecte. 

Spuneam adineauri, sunt orientat, îmi îndrept eu 
atenţiunea asupra lumii naturale, asupra lumii reale, sau 
nu mi-o îndrept, lumea aceasta exista şi continua sa existe. 
Tot aşa se întâmpla şi în ordinea de-a doua? În unele cazuri 
da, în altele însă, nu. Vă închipuiţi dumneavoastră ca 
conştiinţa mea creează, din considerarea lumii naturale, 
numărul? Numărul este un obiect, o existenta de sine 
stătătoare. În momentul în care l-am creat, numărul acesta 
poate să fie observat, studiat, descris, cercetat etc. Numai 
ca, în momentul în care eu nu-l mai consider, numărul nu 
mai exista. Aritmetica este un corp de doctrina, dar ea nu 
are existenta decât în măsura în care îmi îndrept interesul, 
ma orientez asupra ei. Dincolo, în aşa-numita orientare 
naturala, acolo lumea exista; dincoace, în aritmetica, în 
lumea aceasta a numerelor, numărul nu exista decât prin 
existenţa unei conştiinţe, adică a conştiinţei omeneşti în 
genere, nu a mea, a ta şi a celuilalt, [ci] a conştiinţei 
omeneşti în genere. 


Vedeţi dar care este deosebirea; este o lume cu o 
existenta de sine stătătoare şi este o lume cu o existenta 
condiţionată de orientarea noastră. Lumea are orientare 
aritmetica, deci conştiinţa omeneasca în genere are 
orientare aritmetica? Exista aritmetica. N-are aceasta 
orientare, aritmetica încetează să existe. Dincolo, pot să 
am sau să nu am acea orientare naturala, lumea va 
continua să existe şi, mai curând sau mai târziu, eu sau 
conştiinţa omeneasca în genere va fi forţată să ia 
cunoştinţă de ea. Aceasta este deosebirea fundamentală 
între lumea reala şi cealaltă lume, căreia i-am zice lumea 
ideala sau, mai bine, între lumea naturala şi lumea ideala, 
pentru ca termenul de „real” este ceva neclar. Aceste două 
grupe mari epuizează, propriu-zis, întreaga existenţă, 
epuizează materialul nostru de gândire, materialul de 
cunoştinţă şi, în afară de aceste obiecte, nu mai exista 
nimic care să fie obiect pentru conştiinţa noastră şi 
material care să intre în cunoaşterea noastră. 

Vedeţi însă, caracteristic pentru ambele grupe de 
fapte este că ele sunt cunoaşteri care se raportează la 
obiecte din afară de ele, adică ele au - cum am spus şi altă 
dată - acest caracter intenţional. Orice lume, adică orice 
cunoştinţă a noastră, orice cuvânt pe care noi îl pronunţam 
ca semn al unui concept al nostru, să zicem, nu se închide 
în el însuşi, ci întotdeauna iese în afară de el şi indica 
semnul unui obiect din realitate, fie din lumea naturala, fie 
din lumea ideala. Comun, prin urmare, ambelor grupe de 
obiecte de care vorbeam adineauri este ca, atunci când ele 
ajung la cunoaşterea noastră, aceasta cunoaştere a 
noastră tinde să se întoarcă înspre obiect. Vasăzică, este 
ceva în el care ne scoate [în afară de cunoaştere, în afară 
de conştiinţa noastră. Să iau un exemplu; când zic: „sufăr”, 
am exprimat pur şi simplu o stare a mea sentimentală. 
Aceasta stare a mea sentimentala este obiectul ideal, este 
obiect pentru cel de-al doilea cogito, un obiect, în aceeaşi 
măsură în care lampa este obiect pentru cel dintâi cogito. 
Nu este nicio deosebire din punctul de vedere logic între 
unul şi celălalt. Este o deosebire structurala, din punct de 


vedere ontologic, as zice, pe care v-am arătat-o adineauri. 
Dar, din punct de vedere logic, nu este absolut nicio 
deosebire; adică, funcțiunea se îndeplineşte exact în 
acelaşi fel, fie ca cunoaştem primul cogito: un obiect din 
lumea reala, fie ca cunoaştem cel de-al doilea cogito: un 
obiect din lumea ideala, funcțiunea este aceeaşi şi, deci, şi 
termenii sunt echivalenți în funcţiune. Aceasta este o 
considerare reală a lumii. De îndată ce fiecare lume 
păstrează caracterul acesta intenţional, atunci orice 
cunoştinţă a mea nu poate să fie considerata decât în 
strânsa legătură cu ceea ce arata, cu obiectul pe care-l 
indica. Aceasta este o poziţie reala în filosofie, dar o poziţie 
care nu este totdeauna cea mai folositoare. 

Acum ajungem la problema pe care o anunţam la 
început. 


5. Noi avem nevoie de aşa-numita considerare logica. 
Ce înseamnă considerare logica? 

Exista înaintea mea lumea în generalitatea ei, lumea 
naturala, lumea reala, lumea ideala. Aceasta lume este 
pentru mine obiect de cercetare. Eu afirm existenţa unui 
lucru, dar, în acelaşi timp, pot să fac o operaţie analoaga, 
analoaga numai, cu aşa-numita îndoiala metodica a lui 
Descartes: voi încerca să mă îndoiesc de existenta lumii 
acesteia. De pildă, am afirmat existenta obiectului A şi pe 
urma încep să încerc numai a mă îndoi de existenţa acestui 
obiect A. Asupra felului de existenta, evident că nu este 
nicio discuţiune. Încerc, vasăzică, această operaţiune pe 
care vreau s-o fac, să mă îndoiesc. Ce se întâmpla? Eu nu 
spun: obiectul A nu exista, pentru ca aceasta ar însemna 
ca eu neg obiectul A. Indoiala mea nu este negarea 
realităţii. Dar zic: eu sunt în îndoiala fata de adevărul 
afirmatiei „A exista”. Această afirmaţie: A exista continua 
sa subziste, eu n-am dat-o peste cap. Eu nu spun: Afirmația 
„A exista” este falsa, nu zic: A nu exista, ci zic: eu pun 
oarecum la carantina, tin sub bănuiala aceasta afirmaţie 
„A exista”. Ce se întâmpla cu ea? Aci vine partea cea mai 
grea, pe care v-o anunţam de la început. Ce se întâmpla cu 


aceasta afirmaţie „A exista”, când o pun la îndoiala? Un 
lucru foarte simplu: îi suspend eficacitatea; nu afirm ca „A 
nu exista”, ci zic: „A exista” s-o lăsăm deoparte, nu 
prejudecam asupra cestiunii, o lăsăm la o parte. Rămâne 
afirmaţia „A exista”, dar îşi pierde sensul, adică îşi pierde 
eficacitatea aplicabilităţii. 

Cred că este aproape clar. Când eu zic „ceasornic”, 
un concept oarecare, ceasornic-conceptul indica obiectul 
ceasornic, intenţionează un obiect care este însuşi obiectul 
real, natural. Cum ar fi dacă aş suspenda funcțiunea 
conceptului? Conceptul „ceasornic” exista, dar caracterul 
intenţional, adică indicarea obiectului prin concept, 
aceasta este suprimata. 

Aceasta este, propriu-zis, considerarea logica, 
aceasta este perspectiva logica, punctul de vedere logic şi 
existenta logica. Existenta logica, punctul de vedere logic, 
perspectiva logica etc. nu schimba întru nimic natura unei 
cunoştinţe, dar taie legătura dintre o cunoştinţă şi 
funcțiunea ei naturala. Funcțiunea naturala a oricărei 
cunoştinţe este tocmai indicarea obiectiva de care 
vorbeam adineauri. In momentul în care tai aceasta 
indicare obiectiva, nu rămâne decât partea de cunoştinţă 
fără funcțiunea ei naturala şi aceasta cunoştinţă fără 
funcțiunea ei naturala este cunoştinţa în existenta ei 
logica. 

Spuneam ca, în adevăr, nu schimba natura, structura 
cunoştinţei, pentru ca ea este numai suspendata în 
activitatea ei; spuneam că este o deosebire între negare şi 
suspensiune. Vedeţi, punctul de vedere logic sau 
postularea, poziţia logica a cunoştinţei în general nu este, 
propriu-zis, scepticismul, pentru ca eu nu mă îndoiesc 
asupra valorii, asupra posibilităţii cunoştinţei mele de a 
reprezenta, de a indica realitatea. Scepticul zice: adevărat, 
eu am cunoştinţă, am afirmaţia „A exista”, dar Dumnezeu 
ştie dacă în adevăr afirmaţia mea „A exista” are vreun 
sens. Suspensiunea aceasta, i-aş zice fenomenologica, este, 
propriu-zis, refuzul de a face orice considerare asupra 
funcţiunii cunoaşterii, asupra funcţiunii inductive a 


cunoştinţei. Prin urmare, punctul de vedere logic este 
punct de vedere sceptic şi, pe de altă parte, nu este punct 
de vedere negativ. Punctul de vedere negativ este pur şi 
simplu: afirmaţia „A exista” este neadevărată. Afirmația „A 
exista” este neadevărata este tot aşa de puţin logica 
precum afirmaţia „A exista”, pentru că nu face decât să 
nege conţinutul unei cunoştinţe. Ei bine, acest conţinut al 
cunoştinţei este complet dat la o parte în aceasta 
considerare logica. Ce face, prin urmare, considerarea 
logica? O operaţie foarte simpla, care poate ca încă nu vă 
este aşa de clară: ea interzice cercetătorului de a face 
orice afirmaţie asupra valabilităţii cunoştinţei şi interzice 
cercetătorului de a face orice afirmaţie asupra funcţiunii 
cunoştinţei. 


6. Dar poziţia aceasta logica o să spuneţi 
dumneavoastră ca poate să fie buna în altă parte, dar nu în 
teoria cunoştinţei, pentru ca teoria cunoştinţei doar 
aceasta face: la un moment dat ea trebuie să studieze, 
după cum v-am anunţat, tocmai legătura dintre cunoştinţa 
şi obiectul pe care-l indica cunoştinţa. Da, este adevărat, 
dar tocmai pentru ca să studieze legătura dintre 
cunoaştere şi realitatea însăşi, se cere ca cei doi termeni ai 
cunoaşterii să fie separați, bine delimitaţi. Deci, cunoştinţă 
care intra în cercetarea gnoseologica este în adevăr 
cunoaşterea privita din punctul de vedere logic. Punctul de 
vedere logic este - după cum aţi înţeles dumneavoastră - o 
metodă ceva mai largă decât domeniul teoriei cunoștinței; 
adică, este o metodă care îşi are locul şi în logica, tot aşa 
de bine ca şi în teoria cunoștinței. 

Prin urmare, ca să legăm cu ceea ce am spus altă 
dată, deosebirea dintre teoria cunoştinţei şi logica nu sta 
în metodele acestor două discipline, ci în problemele 
speciale pe care fiecare le are, şi anume: logica cercetează 
cunoştinţa sub specie logicae, înăuntrul ei înseşi; teoria 
cunoştinţei studiază cunoştinţa în raport cu termenul 
celălalt al procesului, adică în raport cu obiectul pe care o 
cunoştinţă îl indica. 


Iată câteva cuvinte, foarte puţine, foarte insuficiente, 
dar totuşi indicatoare, în linii mari, asupra metodei teoriei 
cunoştinţei şi asupra obiectelor cu care teoria cunoştinţei 
are într-adevăr să lucreze. 


IV. OBIECTUL TEORIEI CUNOȘTINȚEI 
18 decembrie 1925 


1. Condiţiile care fac posibila cunoştinţa 

2. Problema realităţii sub raport gnoseologic 

3. Obiectele gândirii 

4. Cunoştinţa preştiinţifică 

5. Cunoştinţa ştiinţifică. Calităţi primare şi secundare 
ale lucrului 

6. Exprimarea cantitativa a calităţii 


1. Vom intra astăzi de-a dreptul în subiectul nostru: 
cari sunt problemele teoriei cunoştinţei - pentru ca acesta 
este sensul cursului din acest an: înşirarea, în datele cele 
mai generale, a problemelor teoriei cunoştinţei. 

Cea dintâi problema care ni se pune noua este: ce 
este cunoştinţa? 

Este evident ca, în expunerea acestei cestiuni, nu o 
să procedăm definitoriu, adică nu o să începem să spunem: 
„Cunoştinţa este cutare”. Noi o să expunem o analiza 
plecând, după cum am indicat de la început chiar, de la 
faptul însuşi al cunoaşterii, privit în adevăr sub raportul 
deducţiunii fenomenologice de care va vorbeam rândul 
trecut. 

Când am o cunoştinţă, este evident ca eu cunosc 
ceva. O cunoştinţă este, în adevăr, o realitate, dar aceasta 
realitate nu este simpla, ci este o realitate întru atât 
întrucât iese din ea însăşi şi se raportează la ceva în afară 
de ea. Vasăzică, cunoaşterea pură şi simpla nu indica, 
propriu-zis, o problemă a teoriei cunoştinţei; ea indica cel 
mult o problemă de psihologie, indica procesul de 


cunoaştere în devenirea lui temporala, spirituală. 

Teoria cunoştinţei începe acolo unde eu încep să 
cunosc ceva, adică în momentul în care aceasta cunoştinţă 
este, propriu-zis, legată de un obiect care trece dincolo de 
ea, care este oarecum transcendent cunoştinţei înseşi. 

Ce cunosc eu? Foarte simplu: eu cunosc ceea ce 
exista. Vasăzică, o presupoziţie a cunoştinţei este aceasta: 
o existenta oarecare sau, cum s-ar mai spune cu un alt 
cuvânt, o presupoziţie a cunoştinţei este realitatea. In 
urmărirea problemei acesteia a realităţii în legătură cu 
cunoştinţă, noi o să putem să desprindem încetul cu 
încetul elementele cari intra în constituirea cunoştinţei. 

Cari sunt condițiile ce fac posibila aceasta 
cunoştinţă? 

Una din aceste condiţii am determinat-o deja în 
sensul ei general; adică, o condiţie a cunoştinţei este 
existenta a ceva care să fie cunoscut. Prin urmare, în 
momentul în care eu vorbesc din punctul de vedere 
gnoseologic de [spre] cunoştinţa, presupun imediat că 
exista ceva pe care eu îl cunosc şi aşa o să căutăm noi mai 
departe toate elementele pe care le presupunem, pentru 
ca cunoştinţa să fie posibila. In adevăr, dacă n-am 
presupune din capul locului că exista ceva, că este o 
existenta, că exista o realitate, cunoştinţa aceasta, sub 
raportul gnoseologic al problemei, ar fi imposibila. Ei bine, 
ce înseamnă: ceva exista, ce înseamnă: ceva este real? 


2. Nu vreau să vă spun că o să rezolvăm aceasta 
problema a realităţii. Noi nici nu facem rezolvare de 
probleme, ci mai mult expunere de probleme şi, încetul cu 
încetul, o să ajungem şi la rezolvare, dar vreau să ştiţi din 
capul locului ca şi aceasta problema este una dintre cele 
mai aride, nu aşa de subtil fluenta ca metoda, dar tot aşa 
de logic insolubila. O să vedem imediat ca nu întotdeauna 
soluţionarea logica a unei probleme este o soluţionare care 
să mulţumească. Dar, pe de altă parte, trebuie se va afirm 
de acum că sunt, în afară de aceste soluţionări logice, 
altfel de soluţionări ale problemelor, cari nu mulţumesc, 


poate, din punctul de vedere logic, dar cari, totuşi, sunt 
soluţionări. O să vedeţi mai târziu probleme cu un caracter 
mai precis, insolubil sub raportul logic. Deocamdată să 
vedem ce înseamnă real. 

Una din soluţiile cari s-au dat a fost ca real este ceea 
ce exercita o activitate. În momentul [în care] exista o 
activitate, presupunem ca această activitate trebuie să 
aibă un suport, trebuie să aibă un punct de aplicare, un 
substrat. Ei bine, substratul oricărei activităţi este o 
realitate. Deci, s-a spus în filosofie ca realitatea se poate 
defini prin activitate complementara. Aceasta presupune, 
foarte pe scurt, ca tot ceea ce exista are o activitate şi că 
nu poate să existe activitate fără un suport existent al 
acestei activităţi. 

Evident ca, în termeni generali, cam aşa este. Ştiţi, 
de pildă, ca, atunci când Le Verrier a descoperit existenta 
ultimei planete, care nu era cunoscuta pe atunci în 
sistemul solar, acea planeta nu era perceptibila, nu o 
văzuse nimeni. Existenta planetei Neptun a fost indusa 
oarecum din anumite perturbaţiuni cari aveau loc în 
mersul, în mişcările celorlalte planete. S-a presupus atunci 
ca, îndată ce exista o acţiune, adică perturbaţiunea în 
mişcările de revoluţie ale celorlalte planete, aceasta 
acţiune trebuie să aibă un suport şi, în adevăr, s-a dedus 
precis, pe cale matematica, că trebuie să existe suportul 
acesta. S-a afirmat că exista suportul acesta, s-a calculat în 
ce împrejurări ar putea să fie vizibil pentru noi acest 
suport, aşa încât, la un moment dat, după calcul precis, s-a 
arătat în instrumentul astronomic corespunzător imaginea 
noii planete, care era bănuita. Vedeţi, de la o acţiune, de la 
o activitate oarecare, de la un efect oarecare, s-a ajuns la 
existenta reală a unui corp. 

Va spusei ca, în termeni generali, natural, aşa este: 
orice activitate trebuie să aibă un suport, deci oricărei 
activităţi trebuie să-i corespundă o realitate. Şi invers, 
orice realitate evident că trebuie să aibă o acţiune. Dacă n- 
ar fi decât acţiunea existentei acelei realităţi şi încă ar fi o 
acţiune. Dar, vă întreb: principial, orice realitate poate să 


aibă o acţiune, dar toate acţiunile acestea sunt datoare să 
ajungă la cunoştinţa noastră? Teoretic, evident, realitatea 
se poate defini în funcţiune de acţiune, dar practic, adică 
întrucât sunt cunoscute de noi, toate lucrurile acestea pot 
să vină la cunoştinţă? Cu alte cuvinte, toate acţiunile 
lucrurilor acestora sunt perceptibile la cunoştinţa noastră? 
Este evident că nu. Şi atunci, conceptul acesta al realităţii, 
definit numai prin acţiune, scapa oarecum cunoştinţei 
noastre. Trebuie să ajungem la concluzia că exista o 
mulţime de lucruri, pe care noi nu le cunoaştem, deşi ele 
vor fi având o acţiune, şi ca domeniul însuşi al realităţii ne 
este principial refuzat. Nu putem să recunoaştem, nu 
putem să încercuim precis domeniul realităţii, natural, şi 
pentru ca felul de definiţie este în sine defectuos. Aţi 
observat, când zic ca orice realitate trebuie să aibă o 
acţiune, dintr-odată am pus problema în termenii următori: 
chiar dacă nu cunosc realităţile, cunosc acţiunile; adică, 
activitatea unei realităţi este criteriul pentru existenţa 
realităţii, este semn pentru existenţa ontologica a realităţii 
acesteia. Vasăzică, în adevăr, problema, pusă aşa, este 
pusă în funcţie, în termeni de cunoştinţă, în termeni de 
ajungere la conştiinţa mea; şi atunci, în momentul în care 
dovedim ca, principial, sunt acţiuni de care noi nu putem 
să luăm cunoştinţa, atunci evident ca aceasta definiţie a 
realităţii, care trebuia să fie o definiţie în funcţie de 
cunoştinţa noastră, nu se mai precizează în domeniul ei, 
adică nu mai are un domeniu precis. Principial, este exact 
ca orice realitate are o acţiune, dar aceasta definiţie nu ne 
ajuta la nimic, pentru că este egala din punctul de vedere 
teoretic cu „orice realitate exista”, cu „orice realitate este 
o realitate”, [ceea ce-l este o pura tautologie. 


3. Prin urmare, vedeţi ca definiţiunea aceasta a 
realităţii nu este o definiţiune care să ne mulţumească. 
Este totuşi ceva adevărat în toată aceasta discuţiune. 
Vedeţi cum se punea problema? Se punea în termeni de 
gândire: este ceva real, acest ceva real este cunoscut de 
noi, acest ceva real are o acţiune, acest ceva exista ca 


realitate în măsura în care el are o acţiune. Dar cunoştinţa 
mea? Cunoştinţa mea, în cazul pe care l-am expus, făcea 
oarecum parte integrantă din definiţia conceptului de 
realitate. Ia sa urmam calea inversa, adică să scoatem 
cunoştinţa din acest proces integrant! Dacă în cazul întâi 
scoatem cunoştinţa din acest proces integrant, atunci 
evident că se ajunge la tautologie: este real ceea ce este 
real. Gândiţi-vă însă la realitate şi gândiţi-vă la cunoştinţa 
mea, la gândirea mea, activitatea mea de a gândi aceasta 
realitate. Eu, de pildă, zic: mă gândesc la un obiect de la 
mine de acasă, mă gândesc la scaunul de la masa de lucru 
sau la masa de lucru. Masa aceasta de lucru exista clar, ea 
este obiect de cunoştinţă pentru mine. Dar eu nu mă [mai] 
gândesc la masa de lucru. Exista masa de lucru? Ea 
continua sa existe, ea este capabila de a fi obiect pentru 
gândirea mea. 

Ma gândesc, de pildă, la Iuliu Cezar. Iuliu Cezar este 
ceva care nu mai exista. Ce exista, propriu-zis? Iuliu Cezar 
poate să fie obiect de gândire pentru mine, dar nu Iuliu 
Cezar el însuşi, în persoana, ci imaginea lui Iuliu Cezar, 
construită de mine din lecturile, din amintirile mele, dacă 
am trăit pe vremea lui Iuliu Cezar etc. Vasăzică, exista 
ceva ca obiect de gândire pentru mine, dar nu Iuliu Cezar, 
ci imaginea construită a lui Iuliu Cezar. O deosebire între 
masa mea de lucru şi Iuliu Cezar evident că exista: şi masa 
mea de lucru, şi luliu Cezar sunt obiecte de gândire pentru 
mine; dar masa exista şi fără ca eu să mă gândesc la ea, 
[pe când] Iuliu Cezar nu exista fără ca eu să mă gândesc la 
el; doar imaginea lui luliu Cezar, construită de mine, aceea 
exista. Vreau să spun că pot să mă gândesc la imaginea 
aceasta a lui Iuliu Cezar şi pot să-mi dau seama că mă 
gândesc la imaginea lui Iuliu Cezar, deci gândul la Iuliu 
Cezar este obiectul, el exista. De ce? Pentru ca el poate să 
subziste - aceasta vreau să spun - chiar dacă nu exista 
gândul la gândul imaginii lui Iuliu Cezar; adică, imaginea 
lui Iuliu Cezar exista ca gândire, gândul este şi el o 
realitate. Atunci, aşa, vag, ce ar fi realitatea? Eu zic: 
realitatea este tot ceea ce poate să fie obiect de gândire, 


dar care poate să existe indiferent de faptul ca eu mă 
gândesc la el. Obiectul „masa” şi gândul „luliu Cezar” 
exista ca obiecte de gândire fără ca ele să fie [în conştiinţa, 
adică fără să mă gândesc la ele. Masa exista pentru mine, 
voi avea oricând posibilitatea sa gândesc asupra mesei; 
imaginea lui Iuliu Cezar exista, iarăşi, ca posibilitate de 
gândire pentru mine. Deci, zic eu, în termeni generali, 
înseamnă, propriu-zis, realitate ceea ce exista ca obiect de 
gândire pentru mine, dar care poate să existe chiar atunci 
când gândirea mea nu se exercita asupra lui; adică, exista 
tot ceea ce este de sine stătător, exista tot ceea ce nu este 
o creaţiune a mea, existenta în modul cel mai general. 


4. Propriu-zis, gândirea omeneasca - spre a ajunge la 
considerarea aceasta - a făcut alt drum. Ia gândiţi-vă la 
cum socoteşte omul obicinuit lucrurile cari îl înconjoară. 
Omul obicinuit zice: masa exista, scaunul exista, omul 
exista şi el, o haină roşie îşi are şi ea realitatea ei de haina 
şi realitatea ei de roşie. Tot ceea ce poate să ajungă la 
cunoştinţa mea - zice omul simplu - este o realitate, este o 
existenta; şi anume, aşa cum ajunge la conştiinţa mea. 
Omul simplu nici nu se gândeşte, în mentalitatea 
preştiinţifică, vreodată ca dacă vad un lucru roşu, este 
pentru ca eu îl văd roşu. El zice: roşu este o calitate a 
lucrului. Tot ceea ce - eu aş zice, psihologiceşte - exista ca 
şi conţinut de conştiinţă este, în mentalitatea preştiinţifică, 
proiectat în afară şi oarecum ontologizat, hipostaziat. 
Toate cunoştinţele mele au existenta reala în afară de 
mine. Aceasta este mentalitatea preştiinţifică. Ea vede o 
haină roşie, dar o vede acum, când este lumina. Stinge 
lampa! O să vezi ceva negru-cenuşiu. Omul simplu va 
spune totdeauna: da, vad ceva negru-cenuşiu, neprecis, 
pentru că nu este lumina. În realitate însă, obiectul 
respectiv este roşu şi, ca să-ţi dovedesc că este roşu, 
imediat ce voi putea vedea acel obiect, mi se va arata roşu, 
voi putea să văd ca el este roşu. 


5. Aceasta este atitudinea generală preştiinţifică. Dar, 


în aceasta atitudine generală preştiinţifică, intervin, de la 
un moment dat, anumite probleme. La exemplul pe care l- 
am luat: este natural, se întreabă oamenii, să zic eu ca 
bucata de stofa este roşie pe lumina şi tot roşie pe 
întuneric, sau este mai natural să spun că e roşie pe 
lumina, dar este neagra-cenuşie pe întuneric? Adică, acest 
roşu este o calitate existenta în realitate a lucrului, sau 
aceasta calitate de roşu este altceva? Este o calitate a 
lucrului care nu este decât prin proiectarea asupra acestei 
bucăţi de stofa a unei anumite culori. Adică, roşu exista în 
el însuşi, în orice condițiuni, sau nu exista decât în anumite 
împrejurări favorabile? O bucată [de stofa] este roşie în ea 
însăşi, sau are numai posibilitatea de a deveni roşie la 
percepţiunea noastră, în condițiuni normale? Aceasta este 
o întrebare pe care şi-o pune mentalitatea care încetează 
de a fi preştiinţifică. 

Problema este foarte veche. Ştiţi ca, încă din filosofia 
grecească, s-a ridicat îndoiala; ca, în genere, toată filosofia 
grecească, mai ales de la Socrate încoace şi cu sofiştii mai 
înainte, a pus întotdeauna la îndoiala gradul de adecvare a 
cunoştinţei noastre senzoriale. Şi mai ştiţi, în sfârşit, ca, 
mai târziu, imediat la începutul epocii moderne, s-a ridicat 
marea problema a aşa-numitelor calităţi primare şi calităţi 
secundare ale lucrului. 

Vasăzică, lumea s-a întrebat: lucrurile sunt aşa cum 
le vedem noi, sau sunt altfel decât cum le vedem noi? Iar 
ceea ce vedem noi, ceea ce exista pentru conştiinţa 
noastră este ceva depărtat de realitate? Aceasta este 
problema care a apărut mai târziu, la Kant, precis sau 
foarte bine precizat, în forma deosebirii dintre aparenta şi 
lucrul în sine (Erscheinung şi Ding-an-sich). Aparenta este 
[o] problema moderna, care durează de la Descartes 
încoace. 

Ce înseamnă ceea ce aminteam adineauri: problema 
calităţilor primare şi secundare? Mai întâi, ştiinţele 
propriu-zis descriptive - adică, în înţelesul obişnuit, pe 
care-l dam noi aci cuvântului, de pildă, anatomia, zoologia, 
botanica etc. -, ştiinţele acestea nu ridica problema critica 


a ceea ce exista în adevăr. Ştiinţa zice: iată o specie de 
animale. Aceasta specie de animale o descriu, spun cum 
este; prin urmare, [fac] presupoziţia, din capul locului, ca 
ceea ce spun exista în realitate. Dar fizica? Fizica spune: 
culoarea nu este o calitate a lucrului, sunetul nu este o 
calitate a lucrului, mirosul, asemenea. Ceea ce se numeşte 
propriu-zis calitate nu exista în lucru, ci exista în 
cunoştinţa noastră despre lucru. Locke spunea: toate aşa- 
numitele calităţi secundare ale lucrurilor - acestea sunt 
calităţi secundare, [cele] care se leagă anume de simţul 
văzului, auzului, mirosului - nu exista în realitate, ci sunt 
elemente care intra numai în conştiinţa noastră 
constituita. Descartes, la rândul lui, spunea că exista 
anumite calităţi ale lucrurilor, care sunt fundate în 
realităţile însele. Aceste calităţi ar fi întinderea, durata, 
mişcarea etc. 

Vedeţi care este deosebirea între primele şi celelalte 
calităţi: întinderea, durata, mişcarea sunt calităţi în 
legătură directă cu timpul şi cu spaţiul; celelalte: culoare, 
miros, sunet, forma sunt trecătoare, nu sunt calităţi ale 
lucrului, ci sunt elemente ale conştiinţei constituite. 

De ce fizică a înlăturat calităţile secundare şi a ţinut 
la calităţile primare? Nu dintr-un motiv propriu-zis 
teoretic; pentru ca, în definitiv, după cum spun ca roşu 
este o calitate a conştiinţei mele, tot aşa pot să spun ca şi 
întinderea este un element constitutiv al conştiinţei mele. 
Kant a şi spus ca timpul şi spaţiul sunt forme apriori ale 
sensibilităţii mele. Deci, nici întinderea şi durata nu pot să 
fie calităţi reale ale lucrului. Totuşi, Galilei, mai înaintea lui 
Descartes, a spus: acestea sunt fundamentele realităţii. 
Dacă eu lucrez cu aceste calităţi ale lucrurilor, pot să merg 
la cunoştinţa realităţii; dacă lucrez cu celelalte calităţi, 
reducţiunea pe care raţiunea omeneasca trebuie s-o facă în 
lumea obiectiva atinge elementele cari ne vin prin 
senzațiile de văz, de auz, de miros, dar păstrează ca 
intangibile calităţile în directa legătură cu timpul şi 
spaţiul, adică cu imaginile de mişcare. 

Ma iertaţi că am făcut digresiunea aceasta, foarte 


scurta. Nimic nu este aşa de important şi aşa de 
caracteristic pentru toată mentalitatea de la Renaştere 
până astăzi decât locul extraordinar de important pe care-l 
ocupa în toată teoria noastră imaginile de mişcare. Cele 
mai variate scoli filosofice trebuie să ajungă, în ultima 
analiza, să se fundeze tot pe imaginile de mişcare. Gândiţi- 
vă ca Descartes şi raţionaliştii (Descartes în special) 
aproape au fundat teoria fizica sub raportul filosofic. Dar 
gândiţi-vă [şi] ca Bergson este în ziua de astăzi intuiţionist, 
adică sta la polul opus al criticismului. Toată filosofia 
bergsoniana nu este deloc valabila, decât dacă se afirma 
de la început ca elementul fundamental în constituirea 
reprezentării este imaginea de mişcare. Toată logica 
asolinelor, care sta la baza logicei lui Bergson, are la baza, 
ca element fundamental, aceste imagini de mişcare. 
Pragmatismul de astăzi sta pe aceeaşi baza. Trecând în 
alte domenii, tot mişcarea este elementul care ne 
interesează cel mai mult. O să ziceţi: au fost şi alte forme! 
Da, a fost forma greceasca, în care mişcarea nu prea avea 
importanta. Aceasta chiar a fost caracteristic: ca lumea 
greaca a fost capabilă să facă concepţia sofismelor care 
negau mişcarea. Ştiţi cât au fost atacate aceste sofisme, 
sofismele eleatice, negate de lumea modernă şi [mai] ştiţi 
ca cea mai acerba critica care s-a făcut acestor sofisme ale 
mişcării a fost critica făcută de Bergson. 


6. Spun deci, calităţile primare sunt primite şi 
reţinute de către fizica drept elemente constitutive ale 
realităţilor şi nu ale cunoştinţei noastre. De ce? Pentru un 
motiv practic şi nu teoretic. Teoretic, se poate nega tot aşa 
de bine existenta reală a acestor elemente, a mişcării, 
duratei, formei şi celelalte, ca şi [al celorlalte elemente, 
[cum] le-a şi negat Kant. Practic însă se schimba problema: 
dintre toate elementele constitutive ale unui obiect, adică 
ale conştiinţei noastre, culoarea, auzul, sunetul, mirosul nu 
sunt pasibile de a fi prinse în cantităţi, de a fi exprimate 
numeric, pe când celelalte, raporturile spaţiale şi 
temporale, sunt pasibile de aceasta exprimare numerică. 


Aici este întregul secret al preferinţei pe care fizica o 
acorda calităţilor primare, fata de calităţile secundare ale 
realităţii. In adevăr, conceptul de măsură şi conceptul de 
spaţiu sunt cam unul şi acelaşi lucru. Tot ceea ce exista în 
spaţiu, ultimele elemente ale spaţiului sunt măsurate. Ştiţi, 
pe de altă parte, ca, atunci când s-a trecut conceptul 
acesta de măsură în operaţia de măsurătoare a timpului, s- 
a analogat timpul cu spaţiul. Ştiţi că se vorbeşte: în spaţiu 
de trei dimensiuni, adică trei sunt coordonatele de care am 
nevoie pentru a exprima numeric un lucru, şi se vorbeşte 
în timp de o dimensiune. Timpul are o dimensiune, spaţiul 
are trei dimensiuni. Ce înseamnă aceasta? Timpul şi 
spaţiul sunt calitativ deosebite, logic, fundamental 
deosebite. 

Am foarte rar prilejul să vorbesc despre lucruri pe 
care le-am scris vreodată, pentru ca eu de obicei nu scriu. 
Acum însă vine acest prilej. Prin 1909 - 1910, când eram 
student aci, am scris un articol în care spuneam ca, în 
fond, de ce să se facă deosebire între cele trei dimensiuni 
ale spaţiului şi dimensiunea timpului? În definitiv, un lucru 
care exista în realitate nu exista în trei dimensiuni, ci în 
patru: exista în cele trei dimensiuni ale spaţiului şi în a 
patra dimensiune, a timpului. Eu spuneam: în definitiv, 
pentru ca să se exprime, propriu-zis, o existenta în chip 
numeric, trebuie să i se dea patru coordonate şi nu trei. 
Aceasta o spuneam eu, într-un moment de slăbiciune 
filosofica. După ce au trecut trei-patru luni şi m-am mai 
gândit la problema, am văzut că era o mică prostie ceea ce 
spuneam eu acolo. După doi ani însă, ducându-mă la 
Göttingen, am auzit de unul din cei mai mari fizicieni, 
Minkowski, care a emis această ipoteză foarte îndrăzneață. 
Toată lumea a zis: extraordinar de frumos! Ghinionul meu 
a fost ca eu părăsisem ceea ce peste doi ani era 
„extraordinar de frumos”. Care este deosebirea? Şi eu am 
dreptate, şi ceilalţi. In fond, problema este o prostie din 
punctul de vedere filosofic, dar este un lucru extraordinar 
din punctul de vedere matematic. De ce? Pentru ca, 
filosoficeşte, timpul şi spaţiul sunt două lucruri absolut 


deosebite. Calitativ privite, în realitatea lor, timpul şi 
spaţiul n-au nimic comun. Cantitativ privite, sub raportul 
determinării unui obiect în existenta lui reala, timpul şi 
spaţiul n-au nimic deosebit şi atunci coordonata timp este 
exact în acelaşi fel coordonata ca şi celelalte trei 
coordonate spaţiale. 

Vedeţi deosebirea de punct de vedere şi înţelegeţi 
acum de ce, în adevăr, fizica tine mortis la calităţile 
primare ale lucrurilor şi se interesează foarte puţin de aşa- 
numitele calităţi secundare: pentru ca aceste calităţi 
primare sunt pasibile de a fi exprimate numeric, de a fi 
transformate în cantităţi, pe câta vreme calităţile 
secundare, nu. Vedeţi ca aceasta deosebire - calităţi 
primare, calităţi secundare - nu este nici ea o deosebire 
fundata în realitate, ci este fundata în necesitatea 
mecanismului ştiinţific. Altfel, ele pot să fie tot aşa de 
valabile toate la un loc, după cum pot să fie tot aşa de 
nevalabile toate la un loc. 


Aceasta problema, astfel înfăţişata, cu aceste date, 
constituie miezul problemei: deosebirea dintre aparenta şi 
realitate, dintre aparenta şi lucrul în sine. 

Despre acest lucru vom vorbi în prelegerea viitoare. 

SID UP UNR=R 


1. Din prelegerea de ieri trebuia să reţineţi câteva 
lucruri fundamentale, şi anume, că exista un fel de 


conştiinţă naiva şi, deci, un fel de cunoştinţă preştiinţifică, 
ce înzestrează toate lucrurile, toate evenimentele, cu 
anumite calităţi, cari [ar] exista în realitate. Toate 
întâmplările din natura sunt puse pe socoteala lucrurilor 
existând în natura şi toate evenimentele sunt considerate 
ca un fel de efect al unor anumite forte constitutive ale 
realităţilor; adică, de pildă, dacă un om obicinuit simte pe 
mâna căzându-i o picătură de ploaie, el zice ca apa aceasta 
care cade are o forţă şi ca forţa aceasta este o calitate a 
apei care cade. Gândiţi-vă ce zice morarul când vede căi 
se învârte roata de la moara, pe care o învârteşte apa. 
Dacă el baga mâna în apa, vede ca apa exercita o presiune 
asupra mânei lui. Roata se învârteşte pentru el în virtutea 
forţei pe care o are apa. Acesta forţa, pentru cunoştinţa 
preştiinţifică, este o calitate a apei care curge. 

Vasăzică, este de reţinut din lecţia de ieri, de o parte, 
ca aceasta cunoştinţă  preştiinţifică sau atitudine 
preştiinţifică e aceea care proiectează oarecum toate 
conținuturile de cunoştinţă în afară şi le hipostaziaza în 
realitatea absoluta; şi ca, pe de altă parte, nici nu-şi pune 
problema în ce raport stam noi, subiectul, cu realitatea, cu 
obiectul acestei cunoaşteri. 

Pe de altă parte, aţi văzut cum se desprinde, încetul 
cu încetul, aşa-numita cunoştinţa ştiinţifică şi cum aceasta 
cunoştinţă ştiinţifică distinge, după interesul pe care l-am 
lămurit în lecţiunea trecută, aşa-numitele calităţi primare 
şi secundare ale lucrurilor; adică, de o parte, calităţile cari 
ne vin prin percepţiunile vizuale, olfactive etc. Şi pe urma 
calităţile care ne vin prin senzațiile de mişcare, de 
apăsare, de pipăit etc. Aceasta din urma atitudine am 
lămurit-o prin interesul pe care ştiinţa modernă îl are la 
transformarea cunoştinţei în genere într-o cunoştinţă 
măsurată. Nu este vorba de un interes oarecum conştient, 
adică ştiinţa nu-şi da seama că aşa trebuie să procedeze 
sau, cel puţin, nu şi-a dat seama la început. Când Galilei a 
fundat ştiinţa contemporana, el nu şi-a pus deloc problema 
aceasta, ca, în adevăr, trebuie să exprime în măsuri aceste 
calităţi, pentru ca realităţile să ajungă la cunoştinţa 


noastră aşa cum sunt ele. Este adevărat, cunoştinţa 
matematica a fost întotdeauna o cunoştinţă preferata, o 
cunoştinţă mai precisa. Dar ştiţi, pe de altă parte, ca 
aceasta cunoştinţă matematica nu este întotdeauna 
cantitativa; adică, ştiţi că exista, altaturi de aşa-numita, hai 
să zicem, matematica ce lucrează cu numerele, o alta 
matematica, [una] care lucrează cu obiecte. Numerele sunt 
expresiunea unei măsuri, măsura însăşi este un obiect. 
Vasăzică, nici măcar afirmaţia care se face de obicei, 
anume ca matematica - fiind o ştiinţă sau o cunoştinţă de o 
precizie deosebita - are pretenţia sa servească de model 
întregii cunoştinţe ştiinţifice, nici măcar aceasta afirmaţie 
nu poate să explice cantitatifierea acestei cunoştinţe pe 
care a realizat-o ştiinţa modernă. Căci aceasta ştiinţă 
moderna iese dintr-o structura noua a spiritului omenesc, 
care structura nu are, propriu-zis, o explicaţie sau a cărei 
explicaţie noi nu o posedam. Noi putem să constatam pur 
şi simplu ca aceasta noua structura spirituala a dus la 
transformarea  cunoştinţei ştiinţifice în genere, la o 
cunoştinţă cantitativa. 

Vasăzică, aşa explicata, prin structura, prin esenţă, 
prin realitatea însăşi a cunoştinţei ştiinţifice, aşa explicata 
cestiunea, nu se poate vorbi de un interes conştient. De 
aceea spuneam adineauri ca ştiinţa a avut interes la 
cantitatifiere. Nu înseamnă ca ştiinţa a urmărit conştient 
idealul acesta al cantitatifierii, ci spun ca ştiinţă, în 
dezvoltarea ei naturala, de care poate nu-şi da seama, a 
urmat calea aceasta de transformare în cantităţi. Ca 
aceasta cale a fost cea normala se vede şi din faptul 
transformării întregii matematici într-o ştiinţă a numerelor, 
pentru ca operaţia pe care a făcut-o Descartes, atunci când 
a încercat şi a reuşit să înlocuiască liniile, punctele şi 
figurile geometrice în general prin numere, deci când a 
transformat geometria intuiţionista în geometrie analitica, 
nu este decât teoria introducerii numărului ca expresie a 
măsurii şi în domeniul geometriei, a măsurii care se 
exprima de-a dreptul cantitativ. Cum? O linie este un 
obiect oarecare. Acest obiect oarecare poate să fie 


măsurabil. Măsurarea obiectului este şi raportarea 
măsurilor acestea la alt obiect, de aceeaşi natura, şi poate 
să ducă la stabilirea unor adevăruri foarte interesante. Dar 
aceasta încă nu înseamnă ca noi lucram cu exprimarea 
măsurilor. Când am două linii şi exprim proporţionalitatea 
dintre ele, am măsurat, dar n-am exprimat încă printr-un 
semn anumit măsura aceasta. Linia AB şi linia AC pot fi 
exprimate şi în raportul 4/3, dar şi în raportul AB/AC, care 
este un raport implicit, un raport netransformat într-o 
măsură comuna, neredus la un număr. Deci, spun: 
cantitatifierea cunoştinţei este o trăsătură fundamentala a 
ştiinţei moderne şi aceasta cantitatifiere a cunoştinţei nu 
provine de-a dreptul din matematica, ci ea însăşi a dus la 
transformarea matematicei prin apariţia ei în punctul 
central al interesului noii omeniri de după Renaștere. 

Vasăzică, la acest lucru trebuie să vă gândiţi în 
legătură cu prelegerea de ieri: întâi, la felul în care exista 
cunoştinţa în cunoaşterea preştiinţifică şi, [al doilea], la 
acela în care exista problema pentru cunoştinţa ştiinţifică. 
Din felul acesta al doilea de existenta şi, mai târziu, de 
punere a problemei, noi am desprins iarăşi chestiunea 
lucrului în sine şi chestiunea aparentei; şi evident ca, de 
îndată ce anumite calităţi nu mai erau considerate de 
aceeaşi excelenta, as zice, era evident să facem o 
deosebire de valori între un aspect şi celălalt şi era 
necesar ca aceasta valorificare să aibă repercusiuni în 
teoria generală a cunoştinţei omeneşti. Ceea ce ne venea 
prin simţuri era aparenta în termeni generali sau 
elementele în care intrau şi calităţile primare erau 
aparenta. Elementele în care intrau numai calităţile 
primare erau realitate. Evident ca problema n-a putut să 
rămână aşa şi dumneavoastră ştiţi ce transformări a 
căpătat. Cea mai de seama transformare a fost, anume, că 
exista o aparenta a lucrului şi exista o realitate. Aceasta 
aparenta este însă o dată ultima a cunoștinței noastre, este 
ceea ce se numeşte experienţa noastră. 


2. Relativ la aceasta, citeam astăzi o recenzie pe care 


un fost coleg al dumneavoastră o face, în care se 
întrebuința rău cuvântul experiența.  Recenzentul 
pretindea, anume, ca filosofia kantiana, criticismul 
considera două elemente constitutive ale cunoștinței: 
experienţa şi lucrul în sine, ceea ce este aproximativ, fals. 
Experienţa în înţelesul kantian înseamnă cunoştinţa pur şi 
simplu, adică elementul subiectiv plus elementul obiectiv. 
Experienţa este data ultima a cunoştinţei noastre, este, 
cum as spune, o realitate în care noi suntem închişi şi 
dincolo de care nu putem să trecem; adică - pentru ca să 
vă aduc aminte termenii generali ai problemei -, exista o 
realitate, deci exista un motiv obiectiv al cunoştinţei. 
Exista atunci o posibilitate în conştiinţa noastră, o 
posibilitate de cunoaştere, o posibilitate de a lua contact 
cu acest motiv obiectiv, cu aceasta existenta transcendenta 
conştiinţei noastre, în afară de conştiinţa noastră. El zice: 
posibilităţile mele interne sunt elemente transcendentale, 
existentele din afara sunt elemente transcendente, cari 
transcend posibilităţile conştiinţei mele. As zice deci - nu o 
spune el, dar cred că este exact în sensul lui - 
transcendental plus transcendent da cunoaşterea sau da 
experienţa. 

Prin urmare, două elemente foarte bine distincte: 
transcendental şi transcendent, al căror rezultat - 
experienţa - este însăşi cunoştinţa noastră. 

Ce este realitatea? Realitatea este ceva care exista, 
dar ceva care exista numai ca motiv de cunoştinţă, ca 
motiv de experienţa pentru noi. Ceea ce este realitatea în 
sine însăşi ne rămâne întotdeauna închis ca posibilitate de 
cercetare. Celălalt element, elementul transcendental, 
acesta este în noi. 

Vedeţi, este aci o mică nelămurire, care nu este 
rezolvata în filosofia kantiana. Noi avem o cunoştinţă. 
Aceasta cunoştinţă este un tot, care tot este compus din 
elementul de posibilitate de cunoaştere şi din elementul de 
motiv de cunoaştere, elementul subiectiv şi elementul 
obiectiv. Aceasta este data ultima pentru conştiinţa 
noastră, este, cum spuneam adineauri, un tot închis, din 


care nu putem să ieşim. Kant zice: elementul din afara este 
de necunoscut pentru noi; el constituie aşa-numitul lucru 
în sine, das Ding-an-sich. Elementul celălalt constituie 
posibilitatea, facultatea noastră de a cunoaşte, condiţiunile 
cunoaşterii noastre. Este elementul transcendental. El însă 
procede la analiza acestui element transcendental - şi 
dumneavoastră ştiţi care sunt elementele, cari sunt 
categoriile de funcțiuni cari intra în acest element 
transcendental. El pretinde însă ca lucrul în sine nu poate 
să fie cunoscut, pentru ca transcende cunoștinței, ceea ce 
este exact, teoretic vorbind. Dar el pretinde ca formele 
cunoştinţei noastre pot să fie cunoscute, ceea ce nu mai 
poate să fie exact, pentru ca, în definitiv, şi aceste forme 
transcend cunoştinţei noastre. Noi nu putem să avem 
cunoştinţă formelor apriori, adică a unui element care 
constituie cunoştinţa. Ceea ce avem noi este cunoştinţa 
pur şi simplu. Deci, dacă nu putem să cunoaştem lucrul în 
sine, nu putem să cunoaştem nici formele apriori, nici 
funcțiunile cari fac posibila cunoştinţa. Noi nu cunoaştem 
decât cunoştinţa propriu-zisă. 


3. Vasăzică, în atitudinea aceasta care se numeşte în 
genere, cu un termen neprecis - pentru că se 
întrebuinţează în mai multe sensuri -, atitudine 
fenomenologica, poziţiunea fundamentală este: exista o 
realitate; ea este obiectiva, dar aceasta realitate obiectiva 
nu poate să fie cunoscută. 

Acum, nu trebuie să credeţi ca aceasta poziţiune 
fenomenologica se mărgineşte numai la Kant. Din acest 
punct de vedere, şi Spencer este tot un fenomenolog; 
adică, şi el admite că este de necunoscut o ultimă realitate, 
şi el admite tocmai ca aceasta realitate nu poate să fie 
niciodată pătrunsă de cunoştinţa noastră. Şi tot 
fenomenologi pot să fie consideraţi şi neopozitiviştii: Mach, 
Avenarius, Petzoldt şi ceilalţi. 

Poziţia aceasta fenomenologica are ceva adevărat în 
ea şi are şi ceva foarte atrăgător. Pentru că este adevărat 
ca ceea ce cunoaştem noi este, în primul rând, cunoştinţa 


noastră, adică rezultatul experienţei noastre, rezultatul 
intrării noastre în contact cu lumea din afară de noi, cu 
elementul transcendent, as zice. Aceasta este adevărat. 
Noi simţim, de la cea mai uşoară analiza - şi deosebirile 
între calităţile primare şi [cele] secundare pe care le 
făceam rândul trecut sunt oarecum un argument -, ca ceea 
ce avem în minte drept conţinut de conştiinţă nu este 
realitatea însăşi, ci este ceva deosebit de realitate, este un 
fel de imagine a realităţii, indiferent dacă această imagine 
a realităţii este justa, adecvata sau neadecvata. Noi trăim 
în concluzia aceasta: cunoaşterea noastră este ceva 
deosebit de aceasta realitate. 


4. Ei bine, asupra acestui punct apăsând, în filosofia 
veacului al XIX-lea - a existat şi în alte vremi, mai de 
demult, dar acum s-a spus expres - s-a născut o alta şcoală 
filosofica ce interpretează problema realităţii. 

Vedeţi, expunerea mea nu este aşa de uşor de 
urmărit, pentru ca eu cam fac aci să se încalce domeniile a 
doua probleme deosebite: problema existentei unei 
realităţi cu problema cunoştinţei realităţii. Dar însăşi 
cugetarea filosofica aluneca pe un domeniu neprecis. 
Adineauri, în fenomenologie, v-am afirmat existenta unei 
realităţi, dar o existenta care nu este de cunoscut, pentru 
ca de cunoscut nu este decât cunoştinţa noastră ca atare. 
De acest punct, de cognoscibilitatea cunoştinţei noastre, 
se leagă filosofia aşa-numita „cognoscientista”, care zice: a 
afirma existenţa unui lucru în sine, a unei realităţi 
obiective este o contradicţie. Vasăzică, cognoscientismul 
spune: nu exista o lume în afară. Este o contrazicere, 
pentru ca, în definitiv, tot ceea ce exista pentru mine exista 
ca experienţa a mea - aceasta au spus-o şi fenomenologii -, 
exista drept conţinut de conştiinţă. Deci, toată existenta nu 
se reduce decât la conţinut de conştiinţă - şi vedeţi 
alunecarea imediat -, numai ceea ce exista drept conţinut 
de conştiinţă exista cu adevărat. 


5. Deci, un lucru, pentru ca să existe, trebuie să fie 


gândit. Dacă nu este gândit, nu exista pentru mine. Dar 
dacă lucrul în sine nu poate să fie cunoscut înseamnă ca el 
nu poate să fie gândit. În momentul în care un lucru nu 
poate să fie gândit, el nu exista, deci lucrul în sine nu 
exista. Este cea mai frumoasă exemplificare de sofistica 
contemporana, pentru ca aci se joacă asupra a două 
înţelesuri ale cuvântului „gândit”. Eu gândesc un lucru 
înseamnă că am un conţinut de conştiinţă; dar: eu gândesc 
un lucru nu înseamnă: eu cunosc un lucru. Eu pot să 
gândesc un lucru fără să-l cunosc. A cunoaşte un lucru 
înseamnă ceva mai mult; înseamnă, întâi, a-l deosebi de tot 
ceea ce este altfel decât el, dar, în acelaşi timp, înseamnă 
a-l analiza şi în ceea ce este el ca atare. Trebuie să-i aplic 
cele două operaţiuni fundamentale carteziene unui lucru 
pentru ca să-l cunosc: claritatea şi distincţia. Dacă aplic 
numai o asemenea operaţie, este natural că l-am gândit, 
dar nu l-am cunoscut. 

Acelaşi lucru se întâmpla şi cu lucrul în sine. Eu 
disting lucrul în sine de toate lucrurile celelalte. Vasăzică, 
aplic operaţia de distincţie, atât şi nimic mai mult decât 
atât. Eu însă nu pot să-i aplic şi operaţia de claritate; 
adică, nu pot să disting elementele constitutive ale acestui 
lucru. El poate să existe ca şi conţinut de conştiinţă, şi 
totuşi să nu fie cunoscut, poate să fie gândit şi să nu fie 
cunoscut. Fenomenologismul afirma însă ca lucrul în sine 
nu poate să fie cunoscut, nu ca lucrul în sine nu poate să 
fie gândit - şi distincţia este fundamentala. Aşa încât 
conscientialismul, care încearcă să nege realitatea 
obiectiva în afară de conştiinţa noastră, încercând să pună 
accentul pe o anumită poziţie kantiana, nu izbuteşte să 
facă lucrul acesta pentru simplul motiv ca recurge pur şi 
simplu la un sofism, la confuzia dintre a gândi şi a 
cunoaşte, care confuzie nu este cu nimic fundata. Dar unde 
poate să ducă aceasta confuzie şi unde poate să ducă 
conscientialismul se vede foarte bine - şi citez exemplul 
acesta numai ca să leg cu ceea ce spuneam ieri -, as zice, 
în extrema stânga a conscientialismului, în aşa-numitele 
teorii solipsiste. 


6. Kant lucrează cu conştiinţa în genere, adică cu o 
structura ideala, o conştiinţă oarecare a unei conştiinţe 
logice hipostaziate, nu a conştiinţei realizate în individ. 
Kant zice: ceea ce afirm eu despre conştiinţă este valabil 
pentru toate conştiinţele, nu pentru conştiinţele concrete 
ale lui A, B, C, ci pentru orice conştiinţă, pentru conştiinţa 
în genere, o conştiinţă pur şi simplu. Acelaşi punct de 
vedere l-a urmat şi conscientialismul, care şi el spune ca 
tot ce exista exista ca şi conţinut de conştiinţă şi nu poate 
să existe altfel. Conscientialismul se raportează tot la 
aceasta conştiinţă în genere. 

O alta şcoală filosofica însă, care a ţinut să se amuze, 
spune: da, este adevărat ceea ce susţine conscientialismul. 
Dar ce înseamnă conştiinţa? Eu, care stau şi gândesc, pot 
să afirm un singur lucru, şi anume, că am anumite 
conţinuturi de conştiinţă, am anumite cunoştinţe. Ca om, 
eu am imaginea unei existente; ea închide o lume reala în 
mine. Toate reprezentările pe care le am de la mine, de la 
corpul meu, toate reprezentările pe care le am în 
conştiinţa mea, toate acestea constituie o lume. Dar 
aceasta lume este singura lume existenta? Dumneata o să 
afirmi ca şi dumneata ai o asemenea lume. Se poate, însă 
dumneata nu exişti pentru mine decât ca [un] conţinut al 
conştiinţei mele; dumneata nu eşti o realitate, şi nici 
conştiinţa dumitale nu este o realitate pentru mine, ci este 
un conţinut de conştiinţă, este o cunoştinţă a mea. 

Vedeţi dar [ca] între aceste două scoli, [cari] afirma 
pur şi simplu realitatea absolută a conştiinţei concrete, 
una aluneca de la gândire la cunoaştere, cealaltă aluneca 
de la conştiinţa la conştiinţa concreta, la conştiinţa 
realizata şi neaga pur şi simplu existenta oricărei realităţi 
în afară de cunoştinţă, adică în afară de conținuturile de 
conştiinţă ale individului. Exista [aceasta] lampa, exista ca 
[o] cunoştinţa a mea, ca [un] conţinut al meu de conştiinţă, 
dar nimic altceva. Exişti dumneata ca imagine, ca [o] 
conştiinţa a mea, dar, după cum pentru dumneata nu 
exista un lucru în sine, care să corespundă lămpii, tot aşa, 


pentru mine nu exista un lucru în sine, care să corespundă 
conştiinţei dumitale. 

Ce se poate obiecta acestui punct de vedere? Logic, 
absolut nimic. De aceea vă spuneam rândul trecut că 
exista un fel de lămurire logica a problemelor şi un fel de 
lămurire a problemelor care nu este logica. Acum, se poate 
întâmpla foarte adesea ca lămurirea care este logica sa nu 
satisfacă, după cum se poate întâmpla ca o lămurire care 
nu este logica sa satisfacă. 

Ei bine, aceasta lămurire, aceasta rezolvare, aceasta 
soluţionare solipsista a problemei este foarte logica, dar nu 
satisface. Schopenhauer, care s-a ocupat cu problema 
aceasta, a afirmat pur şi simplu ca nu exista mijloc de a 
ataca logic poziţia solipsista. Însuşi Schopenhauer, tocmai 
pentru ca să arate care este valoarea soluţiunii acesteia, a 
zis: solipsismul este o filosofie admirabila, cu un singur 
defect; şi anume, ca solipsismul este punctul de vedere al 
nebuniei. Şi aşa este. Impotriva tuturor acestor fapte, 
împotriva evidentei acesteia logice, se revolta - cine? 
Bunul-simţ. Se revolta încă - cine? Convingerea noastră ca 
ceea ce este prezent în conştiinţa noastră este în adevăr 
exact, este în adevăr real. Este prezent în conştiinţa mea 
acest ceasornic, dar conştiinţa mea refuza să creadă ca 
acest ceasornic este numai în conştiinţa mea. Conştiinţa 
mea îl arunca în afară, îl proiectează în afară, îi da, îi 
construieşte, dacă voiţi, o existenta. 


7. Prin urmare, exista ceva sau nu exista ceva în 
realitate? Este o problemă lipsită de sens. Problema 
adevărată este: cum ne închipuim noi, cum trăim noi în 
fapt, care sunt presupoziţiile de lucru ale conştiinţei 
noastre? Ei bine, aceste presupoziţii de lucru sunt că 
exista o realitate în afară de noi, iar aceasta convingere, că 
exista o realitate în afară de noi, nu se sprijină pe niciun 
argument, ci se sprijină pe însăşi structura conştiinţei 
noastre.  Conştiinţa noastră este aşa făcută, încât 
hipostaziaza în afara anumite conţinuturi ale ei de 
conştiinţă şi refuza să creadă ca ceea ce proiectează în 


afara are numai o existenta iluzorie. [Ceea] ce contează în 
fiecare moment că exista efectiv, real, ca obiect se 
înfăţişează în afară de noi. 

Deci, fata de superba şi inatacabila construcţie logica 
a solipsismului, care nu ne satisface, noi afirmam aci, pur 
şi simplu, un fapt, nu înfăţişam o argumentare, afirmam 
faptul acesta de prima necesitate pentru însăşi existenta 
noastră, faptul ca conştiinţa noastră contează întotdeauna 
cu o realitate în afară de noi. O presupoziţie, prin urmare, 
fundamentala a oricărei cercetări, a oricărei cunoaşteri, 
este că exista în afară de noi, exista, prin urmare, 
transcendent, o realitate. Cum este aceasta realitate, cât 
din aceasta realitate se răsfrânge în conştiinţa noastră 
sunt o altă problemă, pe care poate ca o s-o analizam şi o 
să vedem dacă poate fi analizata prin argumente sau se 
reduce şi ea la anumite presupoziţii fundamentale. Dar, 
fapt este ca presupoziţia fundamentală pentru orice teorie 
a cunoaşterii şi pentru orice funcţiune a conştiinţei noastre 
în genere este tocmai aceasta existenta a unei lumi din 
afară, nu ca teorie, vă spun încă o dată, ci ca fapt. 


Am ţinut să închei astăzi ceea ce spuneam despre 
problemele pe care le-am pus în lecţiunea de ieri, pentru 
ca să aveţi o idee precisa despre felul în care, în adevăr, 
înţeleg eu să fac cursul acesta. Vedeţi aci aplicarea 
metodei descriptive de care va vorbesc de câţiva ani, 
metoda descriptiva care, teoretic, programatic, se 
debitează de zeci de ani, dar care în universitate nu este 
aplicata. Metoda pe care o aplic eu este descriptiva, căci 
ne duce la anumite rezultate ultime, ne duce la fapte, nu la 
argumente. Noi nu construim logic în niciun fel, raţional 
sau intuitiv, eşafodaje de idei şi de argumente, ci noi 
analizam lucrurile aşa cum ni se înfăţişează şi ajungem la 
ultima expresie a lucrurilor acestora. Deci, universul pe 
care-l cream noi, din acest punct de vedere, este un 
univers de existente, de esențe, un univers oarecum de 
obiecte, static, nu un univers construit de noi dialectic sau 
un univers care se construieşte el cu ajutorul nostru. 


Acesta este un lucru pe care trebuie să-l ţineţi minte nu 
numai la ceea ce spun eu la teoria cunoştinţei, ci este şi 
limbajul pe care-l vorbesc eu în filosofie. 

Vasăzică, în cestiunea problemei realităţii, noi am 
ajuns la rezultatul acesta: fenomenologismul, 
conscientialismul, solipsismul sunt teorii cari pleacă din ce 
în ce mai puţin de la fapte şi cari ajung din ce în ce mai 
mult la construcţii dialectice. Ele nu sunt în măsură, 
propriu-zis, să rezolve chestiunea existentei unei realităţi, 
ci aceasta existenta a realităţii ne este data noua în toate 
cercetările de gnoseologie şi ne este data în însăşi 
funcțiunea conştiinţei noastre, ne este data noua ca o 
convingere, ca un fapt dat, nu ca un fapt descoperit, nu ca 
un fapt construit. Realitunea externă este, cu alte cuvinte - 
şi aceasta este concluzia -, o presupoziţie fundamentala a 
cunoaşterii noastre. Ei bine, întregul sistem de presupoziţii 
fundamentale al cunoaşterii noastre va constitui pentru 
dumneavoastră, după câteva lecţiuni, imaginea însăşi a 
cunoaşterii. Aşa înţelegem noi să rezolvam împreuma aci 
problema care se numeşte: ce este cunoştinţa. 


VI. CUNOAŞTEREA ŞI CONSTRUCŢIA REALITĂŢII 
22 ianuarie 1926 


1. Existenta realităţii - o presupoziţie fundamentala a 
cunoaşterii 
. Cunoaşterea realităţii 
3. Principiul identităţii 
4. Principiul contradicţiei 

. Metoda dialectica 
. Poziţia bunului-simţ 


1. Ultimele două lecţiuni au fost afectate aşezării, 
dacă voii, as zice mai mult propedeutice, a problemei 
noastre. Trebuia să găsim, cu alte cuvinte, un punct de 
plecare în procesul cunoaşterii. Acest punct de plecare l- 
am găsit în stabilirea unei existente transcendente noua, 


care este realitatea. 

Aţi văzut însă ca stabilirea existentei acestei realităţi 
nu am făcut-o nici cu ajutorul logicei, nici cu ajutorul nu 
ştiu căror deducţiuni de raţionament. Aţi văzut ca 
existenta realităţii nu se poate nici postula logiceşte, nici 
constitui metafizic sau aprioric deductiv. Concluziunea la 
care am ajuns, după cele două prelegeri, a fost că trebuie 
să luăm aceasta [existenta] a realităţii ca un fapt, ca ceva 
dat, peste care nu putem să trecem şi a cărui fundare 
teoretica ne scapă, propriu-zis. 

Aceste două lecţiuni sunt întru atât de interesante 
pentru întreg cursul de teoria cunoştinţei, întrucât 
stabilesc punctul de vedere din care înţelegem să 
desfăşurăm întreaga problematica a teoriei cunoştinţei. 
Teoria  cunoştinţei sau, mai exact, cunoaşterea în 
înaintarea ei, pentru stăpânirea aceasta a realităţii, sub 
raportul cunoaşterii, nu procedează deductiv, nu 
procedează dialectic, constructiv, ci procedează de la 
evidenta - nu de la evidenta care ar avea însă un caracter 
subiectiv, ci de la fapte -, de la lucruri date, peste care nu 
se poate trece. 

Acesta este punctul de plecare. Cu alte cuvinte, 
realitatea este pentru noi ceva [pe] care îl găsim pur şi 
simplu, a cărui fundare sau justificare ne scapă şi care 
formează pentru noi - cu un cuvânt cam barbar - un fel de 
presupoziţie a întregii teoretizări de mai târziu. 

Realitatea exista ca fapt. Realitatea exista. Afirmarea 
aceasta nu se sprijină pe niciun fel de raţionament, ci pe 
ceva, as zice, de ordin ascuns, se sprijină pe o constatare a 
conştiinţei, pe un fapt peste care conştiinţa nu poate să 
treacă. 

De aci însă urmează două lucruri: întâi, ca, propriu- 
zis, ceea ce cunoaştem noi ca realitate nu are încă un 
caracter ascendent conştiinţei noastre, căci ultima 
cristalizare a acestei realităţi este tocmai o stare de 
conştiinţă. Adică, exista ceva înseamnă pur şi simplu: eu, 
conştiinţa în general, am o anumită percepţiune peste care 
nu pot trece. Realitatea este, în cadrul consideraţiunilor 


noastre de până acum, propriu-zis, ceva dat conştiinţei 
noastre, un conţinut al conştiinţei noastre. Dar aci 
intervine deosebirea care trebuie făcută fata de 
conştientialism. Căci acest conţinut al conştiinţei noastre 
nu funcţionează întrucât este conţinut al conştiinţei, ci 
acest conţinut al conştiinţei ne este dat într-un obiect 
exterior al conştiinţei; adică, conştiinţă nu în stadiul ei 
critic, ci în stadiul ei naiv-realist constituie un fapt. 
Aceasta este existenta realităţii. 

Ei bine, conştiinţa aceasta nu-şi da seama şi nici nu 
vrea să ştie de conţinutul cunoştinţei care reprezintă 
aceasta realitate, ci zice pur şi simplu: aceasta realitate 
exista pentru ca iau cunoştinţă de ea. 

Vasăzică, cunoştinţa pe care o am de [spre] existenta 
realităţii este, pentru punctul de plecare al teoriei 
cunoştinţei, consecinţă a existentei efective a acestei 
realităţi. Aceasta este deosebirea. Iată primul fapt. 

Al doilea fapt este ca, până acum, noi nu aveam în 
acest proces al cunoaşterii decât, pur şi simplu, aceasta 
afirmare: exista o realitate ca obiect al unui conţinut sigur 
al conştiinţei noastre. Atât. Nimic mai mult. 

Ei bine, în momentul în care noi avem data aceasta 
realitate, ce putem face cu ea? Adică, în momentul când - 
hai să zicem, cu un termen impropriu, dar care, cu toate 
acestea, se întrebuinţează în filosofie - noi postulam, cum 
făcea Aristotel, aceasta realitate, ce putem face cu ea? 

Realitate este ceva, dar, pentru teoria noastră, este 
deocamdată pur şi simplu un concept general, ceva în 
afară de conţinut. Aceasta postulare a realităţii se 
desfăşoară prin varietatea de cunoştinţe a realităţii. 


2. Cum cunoaştem noi realitatea? Sunt mai multe 
teorii în privinţa aceasta. Una din cele mai însemnate 
sforţări ale neamului omenesc, una din cele mai mari 
sforţări ale filosofilor a fost de a construi din aceste 
postulate ale realităţii, plecând de la acest dat, de la 
elementul acesta dat, existenta realităţii, de a construi 
realitatea însăşi. Toată şcoala raţionalista şi, mai departe, 


toată şcoala absolut idealista aceasta fac: construiesc 
realitatea. Ceea ce cunosc eu din realitate, sub raportul 
filosofic, metafizic, nu este realitatea însăşi perceputa de 
mine, ci dedusa de mine din anumite postulate, dedusa de 
mine cu ajutorul raţiunii. Cu ajutorul raţiunii - cum? Cu 
ajutorul logicei. Problema aceasta se complica apoi cu 
problema, ceva mai speciala, dacă logica este, în adevăr, o 
ştiinţă constructiva (lproblema] pe care putem să o 
neglijam); se complica însă, în ceea ce ne interesează pe 
noi, şi din punctul de vedere al funcţiunii creatoare a 
principiilor logice. 

Dacă am realitatea data, dacă am ca punct de plecare 
o existenta a mea, cu ajutorul principiilor logice ce le 
cunosc: identitate, contradicţiune, terţiu exclus etc., cu 
ajutorul acestor principii pot să desfăşor un întreg univers. 
Şi, în momentul în care o singură existenta, realitatea 
adică, este punctul de plecare, atunci, dacă operaţiunile 
mele logice sunt exacte, evident ca [şi] construcţiunea mea 
raţională nu va fi numai una raţională, ci va fi şi o 
construcţiune reprezentând un univers existent în 
realitate. Este un lucru pe care vi-l expun schematic, de 
unde iese la iveala slăbiciunea punctului de vedere, dar 
este un punct de vedere care, în cel puţin jumătate din 
istoria filosofiei, este închis în acest punct de plecare - şi 
nu de aşa mult [timp]. O să ziceţi: pe vremea când nu erau 
oamenii aşa de deştepţi ca acum! Nu. Dumneavoastră ştiţi 
ca şcoala de la Marburg cam aceeaşi pretenţie are. Ei 
bine, eu nu înţeleg lucrurile acestea. Desigur ca, dacă l-ai 
lua pe respectivul de la început, poţi să mergi cu el până la 
sfârşit. Dar deosebirea dintre o carte bună şi una rea este 
ca, cu o carte rea, ca să mergi până la sfârşit, trebuie să o 
iei de la început, pe câta vreme una buna poţi să o începi 
de oriunde, tot buna e. 

Ei bine, dacă luaţi o carte dintre acestea ale 
filosofilor idealişti, cari, fără îndoială, nu au fost tocmai 
oamenii cei mai neîndemânatici, şi o deschideţi la urmă, o 
să vedeţi că sunt unele parți ce conţin aberaţii. (Poate că 
nu veţi avea curajul să spuneţi aceasta, pentru că este 


vorba de ceva tipărit, dar dacă, de exemplu, ar fi un 
manuscris sau dacă ar fi vorba, de exemplu, de sfârşitul 
unei conferinţe...) 

Deci, eu - ca să simplific lucrurile - nu urmăresc pe 
respectivul în capitolul doi sau în capitolul trei, ci în însăşi 
structura meşteşugului lui de raţionare. Şi atunci, zic: cum 
construim noi universul, plecând de la un fapt dat şi 
ajutându-ne cu principiile logice? Cari sunt aceste principii 
logice? 

Primul dintre principiile logice este principiul 
identităţii, al doilea este principiul contradicţiunii şi, în 
sfârşit, al treilea, principiul tertiului exclus - ca să nu mai 
vorbim şi de al patrulea, acela al raţiunii suficiente, care 
nu e un principiu constructiv, ci e un principiu - ca să 
zicem aşa - explicativ, deşi eu aş zice, mai degrabă, 
expozitiv. 


3. Principiul identităţii spune ca un lucru este aşa 
cum este el şi nu este altfel. 

Cum poţi, cu ajutorul acestui principiu, să lărgeşti o 
cunoştinţă? Nu am decât un fapt dat, existenta realităţii, şi 
principiul identităţii care face aceasta afirmare: realitatea 
este, adică realitatea este aşa cum este ea şi nu este altfel. 

Realitatea este aşa cum este ea înseamnă, pur şi 
simplu, afirmarea identităţii conceptuale a realităţii, 
independent de timp şi spaţiu - identitatea logică, nu cea 
materială. 

Realitatea este un concept cu anumite margini bine 
stabilite şi eu am dreptul, în virtutea principiului 
identităţii, ca acest concept să-l întrebuinţez totdeauna în 
siguranţă ca el rămâne totdeauna acelaşi. 

Vasăzică, am faptul existentei realităţii. Cu ajutorul 
principiului identităţii, eu nu pot să ies în afară de acest 
fapt, ci rămân înăuntrul faptului, adică afirm identitatea 
faptului. 

Identitate înseamnă o mulţime de lucruri. Când zic că 
am o identitate matematica oarecare, când zic ca A este 
identic cu A, aceasta înseamnă pentru matematica două 


lucruri: ca A este A, aşa cum este el, dar mai înseamnă 
încă ceva, şi anume, că exista doi termeni, A şi A, şi ca 
aceşti doi termeni au exact aceeaşi funcţiune. 

Identitate însă mai înseamnă şi altceva - şi poate ca 
pentru filosofie acest „altceva” este încă mai interesant. Ce 
înseamnă când te cheamă la poliţie şi ţi se cere să-ţi 
stabileşti identitatea? Înseamnă că ţi se cere să te defineşti 
pe dumneata, înseamnă că trebuie să-ţi arăţi semnele după 
cari vei putea fi recunoscut oricând, înseamnă să arăţi ce 
este esenţial în dumneata. Ce înseamnă Nae Ionescu? Un 
om. Dar cum voi putea eu să-l cunosc pe acest Nae 
Ionescu? Cum îşi stabileşte el identitatea lui? Definindu-se. 
Aceasta înseamnă identitate: definirea a ceva spre 
deosebire de celelalte obiecte. 

Poliţia este deocamdată mai filosoafa decât 
matematicianul, pentru ca matematicianul, în limbajul pe 
care-l întrebuinţează, ajunge la oarecari alunecări. 

Din faptul ca identitatea matematica se poate 
reprezenta şi prin semne aşezate între doi termeni, şi 
plecând de la faptul acesta, că exista doi termeni între care 
se pune un semn, s-a alunecat de la identitatea aceasta pe 
care o numeam logica, la o identitate care nu este o 
identitate propriu-zisă, ci este o identitate funcţională. 

Ce înseamnă identitate funcţională? Dacă eu, spre 
exemplu, am cifra 3 şi am, de altă parte, suma 2 + 1, din 
anumite puncte de vedere, 3 joaca acelaşi rol ca 2 + 1. 
Bineînţeles, numai din anumite puncte de vedere, căci 2 + 
1 este altceva decât 3. În anumite împrejurări însă, 2 + 1 
joaca acelaşi rol ca 3. Şi atunci, fără să se spună, se 
subînţelege totdeauna, în anumite împrejurări, 3 este 
identic cu 2 + 1; adică, funcțiunea îndeplinita de 3 este 
aceeaşi cu funcțiunea îndeplinita de 2 + 1. Deci, identitate 
nu numai prin raport la însuşi obiectul pus în formula, ci 
[şi] la altceva, la o funcţie, care este deasupra acestor 
obiecte şi care este oarecum închisa în fiecare din aceste 
obiecte. 

Deci, identitatea matematica propriu-zisă nu este 
identitatea a doi termeni; identitatea a doi termeni este, 


cum am spus-o, un fel de contrazicere. 

În adevăr, cum o să fie identitate, dacă sunt doi? Ca 
să fie doi, trebuie să se deosebească unul de altul, căci 
altfel nu mai putem să distingem că sunt doi. Trebuie să 
existe un element. Închipuiţi-vă că sunt doi fraţi gemeni, 
cari seamănă perfect, care se îmbraca chiar la fel, şi că-l 
vedeţi pe unul la Văcăreşti (în cartierul cu acest nume) şi 
pe altul în cartierul Cotroceni. Veţi putea să-i deosebiți? 
Nu. Dacă ştii ca în momentul acela unul este la Văcăreşti, 
iar celălalt la Cotroceni, atunci zici: da, sunt doi. De ce? 
Pentru că este un element de distincţiune: aşezarea lor în 
spaţiu. Dar închipuiţi-vă ca, printr-o împrejurare oarecare, 
v-aţi fi dus la Văcăreşti şi l-aţi fi văzut pe cel de acolo şi ca 
pe urma v-aţi fi dus la Cotroceni şi l-aţi fi văzut şi pe 
acesta; aţi fi ştiut că este altul? Desigur că nu. 

Identitatea a doua obiecte este o imposibilitate. 
Trebuie să fie un element de distincţiune: aşezare spaţială, 
temporala, un element constitutiv chiar, dar trebuie să fie 
ceva, căci altfel nu mai este identitate. Un obiect este 
identic cu el însuşi. 

Vasăzică, spun eu, identitate nu exista. De îndată ce 
este identitate, şi deci postularea logica a unui obiect cu 
ajutorul principiului acesta al identităţii, nu pot să ies din 
acel obiect, ci rămân înăuntrul lui. Am postulat afirmarea 
aceasta: exista realitatea. Ei bine, cu principiul acesta al 
identităţii nu trec peste aceasta afirmare: exista o 
realitate, ci trebuie să repet la infinit existenta unei 
realităţi. Cum construiesc eu atunci, cu principiul acesta 
logic? Veţi zice: dar mai exista şi principiul contradicţiei. 
Foarte bine! Ce spune acesta? 


4. Principiul contradicţiunii. Mai întâi de toate, nu 
este aşa de original cum se crede. El spune: un lucru nu 
poate să fie ceea ce nu este el. Acesta este principiul 
contradicţiunii. Dacă tăiem negaţiunile, rămâne ca un 
lucru este ceea ce este el şi nimic altceva. Prin urmare, tot 
principiul identităţii. 

Dar principiul contradicţiei închide - de aceea 


spuneam că nu este original, încă din al doilea motiv - o 
alta presupoziţie, pe care logicienii puri - şi idealiştii 
absoluţi, şi raţionaliştii - nu vor să o scoată la iveala. 

Ce înseamnă: un lucru nu poate să fie ceea ce nu 
este? Înseamnă - şi acesta este, în adevăr, un postulat care 
trebuie definit şi încercuit, delimitat - că exista un lucru, 
dar, în afară de acest lucru, exista alte lucruri cari nu sunt 
lucrul acela. Prin urmare, exista o multiplicitate de 
obiecte. De unde aceasta? 

Noi nu am plecat decât cu postulatul acesta al 
existentei realităţii - atât şi nimic mai mult. Cum putem noi 
să trecem dintr-odată şi să zicem: bine, dar exista şi 
principiul contradicţiunii! Acesta presupune existenta unei 
multiplicităţi de obiecte în aceasta realitate. Este o 
presupoziţie care nu este de ordin logic, ci este de alt 
ordin, de acelaşi ordin ca şi existenta realităţii înseşi, adică 
un fapt, ceva care ni se da noua, pe care conştiinţa noastră 
îl găseşte şi pe care trebuie să-l constate. Dar, în sfârşit, eu 
primesc şi acest postulat - deşi nu trebuie să-l primesc -, 
ca să vedem în adevăr eficacitatea principiilor logice în 
construcţiune. 

Vasăzică, un lucru este ceea ce este el prin identitate, 
un lucru nu poate să fie ceea ce nu este el prin 
contradicţiune. Exista deci un obiect A şi exista o 
multiplicitate de obiecte care nu ne interesează, şi pe care 
o notam cu non-A. 

Dar principiul identităţii, cu ajutorul principiului 
contradicţiunii, punând la contribuţiune existenta unei 
multiplicităţi de obiecte, nu poate să deducă decât 
existenţa a două obiecte pur şi simplu: A, care-mi este dat 
prin principiul identităţii, şi non-A, care nu este dat prin 
principiul contradicţiunii, ci este presupoziţia principiului 
contradicţiunii - presupoziţie care este mult mai bogata 
decât însuşi principiul contradicţiunii, dar pe care 
principiul acesta logic al contradicţiunii o înglobează într- 
un singur obiect, care este non-A. 

Vasăzică, A şi non-A sunt două obiecte puse în 
prezenta, două obiecte a căror existenta nu este data de 


principii logice, dar a căror existenta este delimitata cu 
ajutorul acestor două principii, al identităţii şi al 
contradicţiunii. _ 

Vasăzică, avem două obiecte. În afară de postulatul 
realităţii, primul postulat, care nu e de ordine logica, avem 
două obiecte cari nu sunt de ordine logica, dar cari se 
definesc cu ajutorul principiilor logice. 


5. Al treilea [principiu]. Aci însă intervine o 
scamatorie filosoficeasca. 

A şi non-A sunt două obiecte. Dar ele se pot uni. Dar 
dacă se pot uni, ele dau un al treilea. Aceasta este o 
operaţiune pe care eu o pot bănui. In virtutea cărui 
principiu logic? În virtutea principiului identităţii? Nu. Al 
contradicţiei? Nu. Al tertiului exclus? Nu. Al cauzalităţii? 
Nu. Cauzalitatea arata înlănţuirea, succesiunea, cauzarea, 
crearea, dar nu unirea; raportul dintre două obiecte sau 
două evenimente, nu contopirea a două obiecte sau 
evenimente, cele două obiecte pe care le întrebuinţează 
idealismul în general şi raționalismul, în alta direcţiune. 

Acest nou proces nu este de origine logica, ci este şi 
el o alta presupoziţie, adusa din afară. De unde? Din 
realitatea însăşi? Nici aceasta nu putem să o ştim. Este o 
presupoziţie absolut gratuita, căci se stabileşte că nu este 
de origine logica. Aceasta ne interesează deocamdată. Şi 
atunci, zic: A şi non-A exista, în afară de A şi non-A nu mai 
poate să existe nimic, căci contrariul lui non-A este A şi 
viceversa, se buclează bucla, cum zice francezul, se 
încheie circuitul. 

Vasăzică, pentru găsirea unui alt termen decât 
acesta, se recurge la procesul acesta - a cărui origine se 
poate ataşa la Fichte şi poate încă ceva înaintea lui -, al 
aşa-numitei metode dialectice. Deci, A [şi] non-A este 
postulat, existenta! 

Postulare sau teza este unul şi acelaşi lucru; 
negaţiune, antiteza şi unirea acestora două, sinteza. Prin 
urmare, teza, sinteza şi antiteza. Sinteza devine teza şi 
creează antiteza şi aceasta noua teza şi antiteza fac o nouă 


sinteza ş.a.m.d. _ 

Aceasta însă ce ne da? Întâi, ne da o serie uniliniara 
de evenimente şi de existente, este un fel de monogenie a 
tuturor evenimentelor şi existentelor din univers, pe care 
nu o constatam nicăieri. Aceasta, în primul rând. 

În al doilea rând, presupunând ca, în adevăr, aceasta 
monogenie nu ne încurca, caracterul acesta monogenetic, 
introdus cu prilejul acestei metode nu ne încurca, este, în 
adevăr, aceasta o  construcţiune logica, adică o 
construcţiune cu ajutorul principiilor pur şi simplu logice? 
Nu. Noi am văzut ca mai întâi trebuie să postulam 
realitatea pentru ca să putem formula principiul identităţii; 
am văzut ca a trebuit să postulam diversitatea realităţii 
pentru ca să putem formula principiul contradicţiunii. Nu 
insist asupra principiului tertiului exclus, care e pur şi 
simplu derivat. 

În afară de aceste principii logice, trebuie să 
introducem mereu antepresupoziţiuni, ca să putem să 
construim în adevăr universul cu posibilităţile conştiinţei 
noastre. Acesta este un lucru foarte interesant şi aţi văzut 
- iar interesant! - ca cele două lecţiuni precedente verifica 
toate aceste  presupoziţii ale noastre, pe care le 
introducem neîncetat în sensul de natura apriorica. 
Dialectica constructiva este ceva pe care îl găsim pur şi 
simplu. 

6. Vasăzică, trebuie să părăsim odată aceasta 
atitudine plină de demnitate a raţiunii omeneşti care, la- 
ndemână filosofilor, creează universul şi să ne coborâm la 
lucrurile aşa cum sunt ele. Cu ce? Cu ajutorul căror 
elemente construim? Cari sunt elementele pe care ni le da 
noua universul, aşa cum este el? 

Am spus ca primul fapt este existenta - existenta, 
care nu se dovedeşte, dar care este. E o afirmaţie de bun- 
simţ şi am mai vorbit şi altă dată despre aceasta. 

Bunul-simţ este lucru mare, chiar în filosofie. În ce 
consta bunul-simţ în împrejurările acestea? Într-un lucru 
foarte simplu; anume, că poţi să ceri dovada tuturor 
lucrurilor şi a tuturor afirmaţiunilor. Sunt însă lucruri care 


nu au nevoie de dovada, după cum sunt şi oameni care se 
afirma pur şi simplu prin prezenta lor. Prin urmare, în 
filosofie, lucrul care exista nu are nevoie de demonstraţie; 
pentru ca, foarte simplu, el exista. În adevăr, de ce să caut 
argumente pentru existenţa unui obiect, de ce să caut să- 
mi fundez existenţa unui obiect? Este nu numai o 
complicaţie inutila a vieţii mele pe pământ, ci este [şi] o 
operaţiune pur şi simplu absurda. Ce pot eu să dovedesc în 
existenta ceasornicului meu? Exista, în primul rând, pentru 
ca a existat un om care l-a inventat; pentru ca urmaşii 
acelui om au făcut fabrica „Omega”; pentru ca aceasta 
fabrica a făcut şi ceasul cu numărul cutare; pentru ca 
ceasul cu numărul cutare a fost cumpărat [de] „Schmidt & 
Stratulat”; pentru ca eu m-am dus şi l-am cumpărat de 
acolo. Foarte frumos raţionament, dar eu trebuie să cred 
că exista ceasornicul acesta pentru că-l am eu aci, pentru 
că pot pune mâna pe el. Aceasta este cea mai bună dovada 
că exista. Tot aşa şi în filosofie. Exista realitatea? Evident. 
De ce? Pentru că exista pur şi simplu, nu este nevoie dea 
construi realitatea, ea ne este data, elementele pe care 
trebuie să le luăm din aceasta realitate sunt acolo, nu 
trebuie să le băgăm noi. 


Acesta este un lucru foarte important şi asupra lui 
am vrut să insist mai mult. Puteam să fac aceasta lecţiune 
mai scurta, dar am insistat asupra acestor consideraţiuni 
tocmai pentru ca să arăt baza pe care se aşază cursul 
nostru. 

O să vedem în lecţiunea viitoare cum, pornind din 
acest punct de plecare, noi distingem înăuntrul realităţii 
actuale toate presupoziţiile necesare noua şi pe urma cum 
transcendem aceste realităţi actuale, cu ajutorul căror 
procese transcendem aceasta realitate actuală, întinzând-o 
nu numai în spaţiu, dar şi în timp, în ceea ce a fost şi în 
ceea ce este. 

Şi acum se vede precis cari mai sunt cele câteva 
probleme fundamentale pe care noi trebuie să le înfăţişăm: 
în ce consta realitatea şi cum se lărgeşte aceasta realitate, 


pe de o parte; iar pe de altă parte, cari sunt funcțiunile de 
cunoaştere gratie cărora noi putem să stăpânim, să ne 
însuşim aceasta realitate. 


Despre acestea - în lecţiunea viitoare. 


VII. DELIMITAREA OBIECTELOR CUNOAŞTERII 
29 ianuarie 1926 


1. Multiplicitatea aspectelor realităţii 

2. Definiţia unui obiect 

3. Rolul percepţiei 

4. Lărgirea concepului de realitate: trecut, prezent, 
viitor 

5. Operația de comparaţie a obiectelor 

6. Reproducere şi aducere-aminte în procesul 
cunoaşterii 


1. Două sunt rezultatele mai însemnate obţinute până 
acum. În primul rând, că exista o realitate care ne este 
data imediat, a cărei demonstrare nu se poate face, 
propriu-zis, apriori, ale cărei fundamente nu sunt 
teoretice, ci cari ni se impun noua ca fapte existente, care 
se găsesc gata. 

In al doilea rând, un alt rezultat obţinut până acum 
este ca, anume - nu as zice postularea, dar [zic] -, 
presupozarea acestei existente a realităţii, care este un 
fapt aparte, nu se poate amplifica şi nu se poate complica 
cu ajutorul pur şi simplu al teoriei. Spuneam în lecţiunea 
trecută ca aşa-numitele operaţiuni logice, fie ca operează 
în cadrul principiului identităţii, fie ca operează în cadrul 
principiului contradicţiunii, nu pot să treacă peste faptul 
acesta unic şi nediferenţiat al realităţii date. 

Intrebarea care se pune în faţa acestor rezultate 
[este]: care este baza multiplicităţii aspectelor realităţii, a 
multiplicităţii obiectelor realităţii? De îndată ce realitatea 
se multiplica, îmbucătăţirea aceasta a realităţii nu se poate 
face pe cale speculativa. De îndată ce raţiunea pura nu 


poate crea universul, după cum nu a putut să creeze nici 
măcar existenta universului, atunci în altă parte trebuie să 
fie fundamentul acestei multiplicităţi şi varietăţi de 
obiecte. 

Mie mi se pare ca, pentru ca în adevăr să ajungem la 
al doilea fapt fundamental în procesul logic de cunoaştere, 
adică, pentru ca să ajungem în faţa acestei diversităţi 
despre care vorbesc mereu, trebuie iar să luăm ca dat un 
fapt al experienţei noastre; şi anume, faptul care să explice 
aceasta îmbucătăţire a existentei, a realităţii este, să 
zicem, un proces sufletesc - o să vedem că nu este 
numaidecât sufletesc -, un proces oarecare, ce consta în 
definirea obiectelor. Adică, din totalitatea de impresiuni pe 
care o primesc, eu stabilesc anumite unităţi. Aceste unităţi 
sunt, evident, complexuri de impresiuni sau, în alt plan de 
vorbire, complexuri de calităţi sau de impresiuni, cu 
calitatea aceasta de a fi de sine stătătoare. A fi de sine 
stătător înseamnă a fi mai departe obiect. Ei bine, dar cum 
diferenţiem noi obiectele acestea? Noi primim, noi 
constatam, noi distingem în totalitatea realităţii aceste 
diferite unităţi complexe, cari sunt de sine stătătoare, 
unităţi de calităţi. 

2. Dar, în aceasta totalitate de unităţi, în ce consta, 
propriu-zis, operaţiunea de definiţiune sau de delimitare, 
despre care vorbeam adineauri? 

A defini înseamnă, în afară de orice preocupare şi în 
afară de orice teorie logica, a delimita. Când eu definesc 
un lucru înseamnă că îi trag o linie care-l înconjoară, o 
linie ideala, astfel încât îl închid. Dar, prin însăşi această 
operaţiune de definire, adică de stabilire, de delimitare, în 
această operaţiune fac implicit o alta, fac operaţiunea de 
deosebire. Prin urmare, nu numai ca prin definiţiune eu 
constitui unitatea, dar constitui, oarecum, unitatea în 
raport cu tot ceea ce înconjoară aceasta unitate. Cu alte 
cuvinte, sunt două procese sau două momente deosebite în 
acest proces al definirii unui obiect sau a unităţii unui 
complex de calităţi, cum spuneam mai sus: este, în primul 
rând, definirea tuturor calităţilor la un loc şi, în al doilea 


rând, deosebirea acestui tot de calităţi de tot ceea ce nu 
este el. Tradus în logica, este postularea pe care ne-o pune 
la dispoziţie principiul identităţii, pe care o facem cu 
principiul identităţii, şi este, pe urma, a doua afirmaţie a 
acesteia, cu ajutorul principiului contradicţiei. 

Definiţia închide, prin urmare, două momente 
deosebite: acela al afirmației a ceea ce este un obiect şi, al 
doilea, acela al afirmației a ceea ce nu este un obiect. Este 
operaţiunea cunoscută de multă vreme, pe care o 
teoretizează Descartes, când spune ca orice cunoştinţă 
trebuie să aibă două calităţi: să fie clara [şi] distincta. Să 
fie definiţia clara - prin aceasta înţelege ca definiţia lui să 
meargă spre elementele constitutive ale cunoştinţei; să fie 
distincta - prin aceasta înţelege ca obiectul respectiv 
trebuie să fie distinct de ceea ce nu este el. 

Aceasta, mai complicat sau mai filosoficeşte. Mai în 
jargon, mai simplu, problema este, as zice, nu vulgara, 
trivial de banală. 

Operaţiunea sau mecanismul cu ajutorul căruia noi 
îmbucătăţim realitatea data, cu ajutorul căruia luam 
cunoştinţă de multiplicitatea aceasta de obiecte se 
compune din două momente distincte: stabilirea de 
asemănări şi stabilirea de deosebiri. Facultatea aceasta, 
proprietatea pe care o are structura noastră de cunoaştere 
de a stabili asemănări şi deosebiri este însăşi cheia care ne 
duce la transgresarea postulatului acela al realităţii, aşa 
cum l-am stabilit acum două lecţiuni. 

Dar asemănările şi deosebirile sunt, cum as zice, 
funcțiuni ale facultăţii noastre de a cunoaşte. Ce 
corespunde în realitate acestor asemănări şi deosebiri sau, 
cu alte cuvinte, cum este fundata aceasta afirmaţie a 
noastră ca spiritul nostru a stabilit asemănări şi deosebiri? 
Sau: ce sta la baza acestor asemănări şi deosebiri pe care 
le stabileşte conştiinţa noastră în realitate? Discuţiunea se 
repeta. Prin urmare, nu am nevoie să stărui prea mult. Ce 
am stabilit în primul rând, când a fost vorba de 
presupoziţia existentei realităţii? Am stabilit ca ea ne este 
singura data în percepţiunea noastră despre realitate. Ce 


am mai făcut pe urmă? Am arătat pur şi simplu ca toate 
încercările de a funda logic şi dialectic aceasta realitate, 
aceasta existenta nu duc la un rezultat propriu-zis pozitiv. 
Acelaşi lucru şi aci. 

Ştiţi că sunt o mulţime de teorii în filosofie, cari spun: 
asemănările şi deosebirile nu exista decât în conştiinţa 
noastră; realitatea însăşi este amorfa, cum zice Ovidiu: 
rudis indigestagque moles. După Kant - şi tocmai aceasta 
sta la baza întregului nostru sistem -, raţiunea noastră ne 
da posibilitatea de a cunoaşte, intelectul nostru pune 
ordine în acest haos al impresiunilor. 

Ar însemna de aci, pretinde filosofia, ca diversitatea 
universului nu este fundata în însăşi diversitatea reală a 
universului. Dar în ce este fundata? În funcțiunea noastră 
de a cunoaşte. Cu alte cuvinte, intra pe această cale, în 
aceasta discuţiune filosofica, pretenţiunea raţiunii de a 
crea ceva; cu alte cuvinte, ne întoarcem la discuţiunea 
fenomenologiei, pe care am făcut-o acum două lecţiuni; şi 
anume: este fundata realitatea în ea însăşi sau cunoştinţa 
pe care o avem despre realitate este fundata în realitatea 
însăşi sau în noi înşine? Pentru argumentele pe care le-aţi 
văzut atunci, am înlăturat presupoziţia cum ca raţiunea 
noastră ar crea ceva aci. Pentru acelaşi motiv, înlăturăm şi 
de asta data presupoziţia că am înţelege de ce, fără nicio 
cauza, în realitate, noi am stabili asemănări şi deosebiri. 
Dacă în adevăr conştiinţa noastră este creatoare, dacă ea 
creează diferenţa şi varietatea aceasta de forme, de ce 
exista un fel de succesiune şi regularitate a întâmplărilor 
din univers, care nu este condiţionată de conştiinţa 
noastră, ci pe care conştiinţa noastră o prinde, o percepe 
ca pe oricare alta realitate? Acesta este argumentul 
fundamental, care nu este un argument tocmai aşa de 
savant, de filosofic, dar care este un argument de bun- 
simţ, pe care însă dumneavoastră, în diferite forme 
savante, filosofice, îl citiţi în orice tratat de filosofie. 

Vasăzică, noi refuzam să credem că stabilirea de 
asemănări şi deosebiri se datorează unei activităţi 
spontane a conştiinţei noastre, ci trebuie să presupunem - 


adică o a doua presupoziţie - ca aceasta stabilire de 
asemănări şi deosebiri pe care o face conştiinţa noastră 
este fundata în realitatea însăşi. 

Dar ce înseamnă aceasta, ca stabilirea de asemănări 
şi deosebiri este fundata în realitatea însăşi? Înseamnă pur 
şi simplu că sunt în realitate obiecte cari au ceva comun şi 
sunt obiecte cari au ceva care nu e comun. Deci, calităţile 
obiectelor, aşa cum le percepem şi cum le cunoaştem noi, 
sunt calităţi ontologice ale obiectelor şi calităţile acestea 
sunt pasibile de a fi identificate sau de a fi diferenţiate. 
Aceasta este iarăşi viziunea sau teoria realista a existentei, 
adică o teorie care este la dispoziţiunea tuturor, cu care 
fiecare din noi lucram în fiecare zi [şi] care nu este numai 
a filosofiei, a speculaţiei, ci este, ceva mai mult, chiar a 
practicii, a acţiunii. 

Ei bine, filosofia spiritului critic poate să facă ceva: 
să ridice însăşi problema aceasta, în ce constau calităţile 
obiectelor, dar practica noastră de toate zilele ignora cu 
totul aceasta problema. Practica noastră de toate zilele 
acorda anumite calităţi. Evident ca, filosoficeşte, trebuie să 
ne întrebăm: până unde aceste calităţi pe care conştiinţa 
noastră le acorda lucrurilor sunt fundate în realitate? Dar 
aceasta este o problemă care-şi are locul nu aci, ci în altă 
parte, adică şi-ar avea locul într-un studiu al problemei 
realităţii, al raportului dintre cunoştinţa şi realitatea 
propriu-zisă. 

Noi stabilim aci numai lucrurile fundamentale. Am 
stabilit, mai întâi, că exista o realitate, data singura în 
percepţiune şi presupusa ca existenta în realitate; şi, în al 
doilea rând, ca, atunci când stabilim asemănări şi 
deosebiri, definim obiectele, stabilim varietatea în aceasta 
totalitate a universului, a realităţii, care varietate, cari 
asemănări şi deosebiri, cari definiţiuni nu sunt create de 
conştiinţa noastră, ci sunt ele însele date în realitate, aşa 
după cum realitatea însăşi este data. 

Cu acest al doilea moment, noi avem realitatea. Am 
avut-o în primul rând cu existenta, o avem în al doilea rând 
cu varietatea. Peste existenta şi peste varietatea realităţii 


nu mai este niciun element care să ne trebuiască propriu- 
Zis. 


3. Asupra acestei realităţi noi lucram sau putem 
lucra. Însă aceasta realitate, aşa data, trebuie să băgăm de 
seama că este condiţionată de ceva: este condiţionată de 
percepţiune. Adică, noi am stabilit totdeauna existenta 
realităţii, existenta reala şi ontologica a acestei realităţi, 
printr-un fel de contra-post al unei percepţiuni. Siguranţa 
apodictica este percepţiunea omului. lar punctul de 
plecare pentru presupoziţia realităţii este întâi varietatea 
realităţii, în al doilea rând, relaţiunea. 


4. Dar cunoştinţa noastră nu se mărgineşte numai la 
aceasta realitate. Conceptul de realitate nu trăieşte, 
propriu-zis, numai în timp, numai în spaţiu, [ci] conceptul 
de realitate transgresează, ascende momentul actual. 
Ascendenta momentului actual iese din cadrul 
percepţiunii. Cu alte cuvinte, as zice, conceptul de 
realitate, aşa cum l-am constituit noi, nu este încă complet, 
căci îi lipseşte ce a fost şi ce va fi. Real este, [la] drept 
vorbind, ceea ce este acum. Dar realitate este [nu] numai 
ceea ce este acum, [nu] numai ceea ce este condiționat de 
percepţiune. Real este şi ceea ce a fost şi ceea ce va fi. 
Real este şi ceea ce a fost, prin urmele pe care trecutul le 
lasă în prezent, urmele pe care le descoperim în prezent ca 
fiind ale trecutului. Şi, în cadrul acesta al realității intra, 
de asemenea, viitorul, căci în prezentul acesta, în 
realitatea stricto sensu a prezentului se închid totdeauna 
elemente cari nu sunt condiționate nici de trecut, nici de 
prezent, ci de viitor. Când eu emit, pur şi simplu, o lege 
ştiinţifică, aceasta iese, propriu-zis, din timp, din prezent. 
Când zic ca Soarele şi Pământul, puse în prezenta, se 
prezintă în cutare raport, atunci eu fac o afirmaţie care nu 
este valabila numai astăzi, care nu a fost valabila numai în 
trecut, dar care a fost valabila ieri, care este valabila astăzi 
şi care va fi valabila şi mâine. Deci, cunoştinţa pe care o 
avem asupra acestei realităţi transcende realitatea pe care 


o stabilisem până acum. 

Este adevărat că exista necesitatea aceasta, pentru o 
teorie a cunoştinţei, de a completa conceptul realităţii pe 
care-l construisem ca [un] contra-post al percepţiunii 
singure, prin trecut şi prin viitor. Cu alte cuvinte, noi 
trebuie să stabilim care este mecanismul, din punct de 
vedere fenomenologic, nu psihologic, cu ajutorul căruia noi 
lărgim cadrul conceptului de realitate, înglobându-i 
trecutul şi viitorul. j 

Deocamdată să vorbim despre trecut. In ceea ce 
priveşte viitorul, în lecţiunea viitoare. 


5. Afirmația ca lucrez într-o ştiinţă oarecare 
înseamnă ca eu, cu ajutorul unor cunoştinţe pe care le 
capăt dintr-un anume obiect, dintr-o anume metoda, 
construiesc alte cunoştinţe, asupra originilor cărora nu fac 
niciun angajament. Pot să fie de ordin logic sau strict 
experimental.  Vasăzică, nu prejudec asupra originii 
cunoştinţelor acestora. Închipuiţi-vă ca eu observ un lucru. 
Observând un lucru oarecare, pentru ca să-l pot defini, 
propriu-zis, nu-mi este suficient să văd din ce se compune 
el acum, ci trebuie să mai fac ceva; şi anume, trebuie să-l 
pot compara cu ceva. Vasăzică, operaţiunea aceasta de a 
compara o cunoştinţă a mea cu alta cunoştinţa, de a 
cunoaşte o cunoştinţă a mea prin comparaţie presupune 
existenta altei cunoştinţe, anterioare. Nu afirm nimic 
asupra naturii acestei cunoştinţe, nici asupra structurii 
cunoştinţei anterioare, cât de complicata este cea 
anterioara fata de cea noua, ci spun: trebuie să fie ceva, 
indiferent cum este acest ceva, dar trebuie să fie ceva care 
să poată să fie în adevăr comparat cu impresiunea pe care 
eu o am acum. 

Când mă uit la ceas, ca să-l observ, compar obiectul 
acesta cu altceva. Fiecare element constitutiv al acestui 
obiect poate să fie comparat cu alt element oarecare, dar 
nu e nevoie numaidecât să-l comparam cu altceva, căci 
altfel ar însemna ca eu, când am văzut prima oară un ceas, 
să nu pot să mi-l întipăresc în minte, să nu pot să-l cunosc. 


Este adevărat, cunoştinţa mea despre ceasul pe care-l văd 
acum este mai simpla, mai uşoară şi mai completa dacă am 
un obiect analog de comparaţie; dar nu înseamnă ca 
obiectul cu care-l compar trebuie să fie de aceeaşi natura 
cu acela cu care-l compar. Ceea ce este necesar este numai 
să am un material de comparaţie. 

De unde scot acest material de comparaţie? Dacă 
lucrez în matematica, pot să presupun că am o minte aşa 
de bine organizata, încât nu am nevoie de niciun material 
de comparaţie, de nicio cunoştinţă anterioara. 

Eu pot să presupun ca, trăgând pe tabla câteva linii 
şi punându-mi o întrebare în legătură cu proprietăţile 
acestor linii, pot să ajung la rezolvarea problemei mele, 
fără nicio cunoştinţă anterioara. Ca să precizez: trag trei 
linii cari se întretaie două câte două într-un plan şi-mi pun 
întrebarea: suma unghiurilor interioare ale acestei figuri 
care se cheamă triunghi cu ce este egala? Pot să presupun 
- şi nu este nicio contrazicere în aceasta presupunere - ca 
în adevăr pot să reconstruiesc, fără să am habar de 
matematica, toate elementele din geometria lui Euclid cari 
îmi sunt necesare, pentru a mă duce la aceasta rezolvare. 
În cazul acesta, nu am nevoie de nicio cunoştinţă 
anterioara. Este o presupoziţie care, logiceşte, se ţine; dar, 
trecând la observarea realităţii înseşi, veţi vedea ca 
aceasta presupoziţie nu mai sta în picioare. Atunci, veţi 
vedea ca obiectele pe care le am înainte - şi pe care 
trebuie să le compar cu ceva - trebuie să le compar cu un 
alt obiect, pe care nu-l construiesc eu, ci pe care-l găsesc. 
Unde? In amintirea mea. Cu alte cuvinte - concluzia este 
deja scoasa -, pentru ca eu să pot transgresa realitatea din 
prezent, pentru ca să pot îngloba şi altceva în aceasta 
realitate, am nevoie de  aducere-aminte.  Vasăzică, 
cunoaşterea însăşi - căci comparaţia nu este decât o 
treaptă a cunoaşterii - se face cu ajutorul acestei aduceri- 
aminte. Dar, vedeţi, este o deosebire între aducerea-aminte 
aceasta, despre care vorbesc acum, şi aducerea-aminte 
despre care se vorbeşte în genere în psihologie. 

Eu pot să-mi reproduc un lucru în minte; de pildă, am 


trecut pe Calea Victoriei, m-am uitat la un magazin de 
pălării de cucoane şi mi-am ales una foarte frumoasa (o 
pălărie). Imi reproduc aceasta pălărie în minte. Este 
aceasta o aducere-aminte? Nu. Pentru ca să fie aducere- 
aminte propriu-zisă, se cer două condițiuni: se cere, mai 
întâi, nu numai construirea cadrului în care am văzut 
obiectul pe care-l reproduc în minte, ci se cere încă 
altceva, se cere intenţiunea temporala, adică se cere ceva 
dinainte. Se cere ca reproducerea pe care o am acum în 
minte să nu fie ceva prezent, ci să fie ceva care repeta un 
obiect pe care l-am perceput într-un anumit chip. 

As zice, cu alte cuvinte, ca aducerea-aminte se 
deosebeşte de reproducere cam în acelaşi fel în care un 
fenomen din trecut se deosebeşte de unul istoric. Nu orice 
fenomen din trecut este şi un fenomen istoric. Orice 
fenomen trecut este istoric atunci când îi poţi asigna un loc 
în timp, adică atunci când îl poţi defini în timp. Pot să 
spun, de pildă, ca Mihai Viteazul i-a bătut pe turci la 
Călugăreni, după naşterea lui Hristos şi înainte de războiul 
european. Acest eveniment este istoric. El este definit. Nu 
este definit precis, dar, în orice caz, este definit în timp, 
pentru că este cuprins între două puncte fixe. Dacă spun, 
de pilda: Mihai Viteazul i-a bătut pe turci înainte de 
războiul european, nu este încă definit în timp, pentru ca 
limita este fixata numai de o parte. Cam aceasta este 
deosebirea între istoric şi preistoric. Toate fenomenele 
istorice au o limita, au limita de unde începe istoria; dar 
fenomenele preistorice au caracteristica, fata de 
fenomenele istorice, că nu sunt definite decât într-o 
singură direcţie. 


6. Cam aceeaşi este deosebirea propriu-zisă, 
analoaga între reproducere şi aducere-aminte. 

Reproducerea este o stare sufleteasca ce se 
deosebeşte cu ceva de percepţiune. Cu ce? Ma iertaţi ca 
nu v-o pot spune, nu sunt psiholog, dar nici psihologii nu 
au spus-o până astăzi; nu au arătat deosebirea dintre 
percepţiune şi reprezentare. Cu toate acestea, se 


deosebeşte prin ceva. 

Ei bine, aducerea-aminte, aşa cum lucrează ea în 
procesul acesta de constituire a cunoaşterii, are, fata de 
reproducerea pură şi simpla, elementul acesta intenţional- 
temporal; adică, eu sunt sigur ca reproducerea pe care o 
am în cap s-a întâmplat cândva în trecut, undeva. 

Vasăzică, simpla reproducere este insuficienta, 
propriu-zis, ca să-mi dea elemente de comparaţie; cu alte 
cuvinte, simpla reproducere nu este suficienta ca să-mi 
dea elementul de comparaţie. Pentru ca să transgresam 
realitatea spaţială, nu este suficient ca să integram la 
conceptul de realitate tot ceea ce a fost trecut din 
aducerea-aminte. Prin urmare, reproducerea, cu acest 
caracter de concret, de personal, aceasta este ceea ce ne 
îmbogăţeşte, propriu-zis, şi ne ajuta să mergem înainte cu 
procesul cunoaşterii. 

Ei bine, dar aducerea-aminte aceasta, care este, în 
adevăr, cheia care ne lărgeşte conceptul de realitate, 
aducerea-aminte aceasta ce înseamnă? Care este 
fundamentul acestei aduceri-aminte? Am dreptul să spun 
ca aducerea-aminte este un element care-mi întregeşte 
conceptul realităţii? Pe ce mă bazez când spun ca 
aducerea-aminte este acest element? Adică, iar problema 
de acum două lecţiuni şi de la începutul acestei ore: este 
necesar, propriu-zis, ca eu să postulez aducerea-aminte în 
procesul cunoaşterii? Trebuie să spun că nu se poate 
proces de cunoaştere fără aducere-aminte? Exista vreo 
stringenta, vreo necesitate logica, raţională, speculativa, 
constructiva pentru care trebuie să pun acest element, 
aducerea-aminte, între elementele constitutive ale 
cunoaşterii? Nu. Ați văzut ca logica poate presupune că 
exista cunoştinţa fără aducere-aminte. Aţi văzut ca nu 
exista nicio contradicțiune în presupoziția pe care am 
făcut-o că pot descoperi, că pot calcula suma unghiurilor 
unui triunghi fără să cunosc elementele lui Euclid, fără să- 
mi aduc aminte de cutare propoziţiune, de cutare sau 
cutare axioma, de cutare sau cutare postulat din geometria 
lui Euclid. Vasăzică, logiceşte, nu exista deloc necesitatea 


aceasta. 

Dar în necesitatea logică nu este un element 
aprioric? Nu înţeleg cum ar fi. Adică, ce înseamnă aceasta? 
Ce înseamnă să fie aducerea-aminte un element aprioric în 
cunoştinţă? Aducerea-aminte sau, în sfârşit, obiectul 
aducerii-aminte nu este un element aprioric. Ca aducerea- 
aminte, ca funcţiune, poate să fie un element aprioric, 
aceasta nici nu mă interesează; poate să fie un element 
aprioric sau neaprioric. Fapt este altceva pentru noi; 
anume, ca aducerea-aminte aceasta este, de fapt, 
elementul constitutiv în cunoştinţa noastră. Fundare 
pentru ea nu am; aţi văzut ca demonstrare logica [nu] 
exista. Eu constat însă ca, atunci când vreau să cunosc un 
lucru, am nevoie de aducere-aminte. Aşa se întâmpla în 
fapt. Nu este necesar să fie aşa. Că ar fi necesar să fie, nu 
am dovedit-o. Am stabilit numai că aşa se întâmpla de cele 
mai multe ori şi nu am făcut nici măcar atât, nu am afirmat 
că se întâmpla aşa întotdeauna. 

Vasăzică, fundarea acestei afirmaţii, ca trecutul se 
integrează în prezent, ca realitatea trecută se integrează 
în realitatea prezenta cu ajutorul aducerii-aminte, este un 
fapt pe care, de asemenea, îl constatam. 

Dar toată înşirarea aceasta de probleme pe care o 
facem ajunge constant la aceeaşi soluţiune: după cum 
realitatea are la baza un fapt, după cum afirmarea asupra 
diversităţii realităţii se sprijină iarăşi pe un fapt, nu pe o 
teorie, tot aşa şi afirmarea aceasta, ca realitatea se 
integrează cu ajutorul aducerii-aminte, nu se sprijină pe o 
teorie, ci numai pe un fapt, pe care-l constata. 


Ei bine, aceasta pentru trecut. 
Cum se pune problema pentru viitor, o să vedem în 
lecţia viitoare. 


VIII. REGULARITATEA FENOMENELOR NATURALE 
5 februarie 1926 


1. Constatarea regularităţii în întâmplările naturii şi 
în succesiunea stărilor de conştiinţă 
2. Conceptul de realitate: prezent, trecut, viitor 
. Presupoziţia realităţii transcendente 
. Regularitatea în fenomenele vieţii sufleteşti 
. Raționamentul prin analogie 
. Raționamentul prin inducţie 
. Afirmarea cauzalităţii 
. Care este criteriul regularităţii? 

1. Ați văzut cum se lărgeşte câmpul experienței 
noastre şi cum, mai departe, se lărgeşte însuşi conceptul 
de realitate prin facultatea aceasta pe care o avem, de a ne 
aduce aminte stările de cunoştinţă pe care le-am trăit; şi 
anume, de a ni le aduce aminte astfel încât să le acordam 
ceea ce numeam în lecţiunea trecută intențiunea 
temporala. 

Lărgirea aceasta a conceptului de realitate şi a 
experienței noastre sufleteşti se face în sensul trecutului. 
Vă spuneam însă ca aceasta lărgire se face încă într-un 
sens, şi anume, în acela al viitorului. Cum? Puteţi face 
singuri experienţa, cercetându-vă pe dumneavoastră. O să 
constataţi desigur ca, în tot ceea ce vă aduceţi aminte şi în 
tot ceea ce trăiţi de-a dreptul, imediat - vasăzică, în tot 
cadrul experienţei trecute şi în tot cadrul experienţei 
actuale - puteţi să constataţi anumite reguli în cadrul 
cunoştinţei. Puteţi să constataţi, de pildă, ca impresiei de 
lumina, care întovărăşeşte faptul de realitate [pe] care noi 
îl numim zi, îi urmează o alta impresiune, o alta 
percepţiune, de întuneric. Aceasta s-a întâmplat în trecutul 
dumneavoastră, în trecutul experienţei dumneavoastră 
sufleteşti, aceasta se întâmpla în cursul experienţei 
dumneavoastră prezente. S-a întâmplat de nenumărate ori. 
Nu aţi stabilit nicio legătură necesara, propriu-zis, între 
urmarea aceasta a zilei după noapte şi a noptei după zi. Aţi 
stabilit însă ca aceasta urmare a zilei după noapte şi a 
noptei după zi este un fenomen care se întâmpla regulat. 
Constataţi deci o regularitate pe care o puteţi prinde în 


întâmplările naturii, pe de o parte; mai exact însă, în 
succesiunea stărilor dumneavoastră de conştiinţă, [pe de 
altă parte]. 

Ei bine, aceasta regularitate pe care dumneavoastră 
o stabiliţi în cadrul cunoştinţei dumneavoastră, repetarea 
lucrurilor, succesiunea lucrurilor, a stărilor de conştiinţă, 
aceasta regularitate, în chip normal, în fapt, as zice, se 
proiectează. Cum? Adică, se aplică unei alte categorii de 
fapte, asupra cărora sau în legătură cu care aceasta 
regularitate nu a fost observata, propriu-zis. Aţi constatat- 
o în trecut şi în prezent şi atunci dumneavoastră afirmaţi 
pur şi simplu ca aceasta regularitate, în succesiunea 
stărilor de conştiinţă, se va întâmpla şi în viitor. 

Ce înseamnă aceasta: se va întâmpla şi în viitor? 

Analizata de aproape, aceasta afirmaţiune a mea mai 
că nu are niciun sens. Pentru ca, ce este viitorul? Viitorul 
este ceva care o să se întâmple, zicem noi; este ceea ce va 
veni, este succesiunea stărilor de conştiinţă cari nu s-au 
întâmplat încă, dar care probabil [ca] se vor întâmpla. Nu 
se poate defini regularitatea prin viitor. In schimb, se poate 
construi viitorul prin aceasta regularitate, căci viitorul 
însuşi nu este decât tocmai cadrul pe care-l daţi 
dumneavoastră, este prelungirea acestei realităţi dincolo 
de limita realităţii. 

Ceea ce a fost exista în realitate, cel puţin în 
conştiinţa noastră, ca aducere-aminte. Ceea ce a fost 
continua sa existe ca aducere-aminte a noastră, este o 
urma a acestei realităţi. Ceea ce exista acum exista, 
propriu-zis, ca percepţiune imediată a noastră. Dar ceea ce 
va fi? Ceea ce va fi nu este nimic, nu este, propriu-zis, o 
realitate. Ceea ce va fi este numai un cadru al unei 
activităţi posibile. Pe ce se sprijină şi care este necesitatea 
creării acestui cadru, aceasta provine tocmai din 
prelungirea acestei regularităţi; regularitatea a fost, 
regularitatea este. Succesiunea se înşiră pe o singură linie. 
Aceasta linie înspre trecut nu are niciun capăt. Aceasta 
linie nu poate să aibă, nu o simţim că ar putea să aibă un 
capăt în partea cealaltă. Prezentul nu poate să fie, propriu- 


zis, un cap de linie, o limita, căci prezentul, el însuşi, nu 
este ceva fix. Prezentul este, as zice, un fel de noţiune 
limita, prezentul este - ca să zic aşa - un fel de pauza între 
ceea ce a fost şi nu mai este şi ceea ce va fi şi nu este încă. 
Cât tine acest prezent? Nu are nicio durata, căci, în 
momentul în care ai vrea să-l constaţi, nu mai exista. 
Prezentul este un fel de muchie infinitezimala ca 
dimensiune, pe care aluneca faptele întâmplate. Iar toată 
înlănţuirea aceasta, a ceea ce a fost, ceea ce este şi ceea 
ce nu a fost încă, dar va fi, toată aceasta înlănţuire nu este, 
propriu-zis, decât exprimarea într-o alta forma a unei 
regularităţi pe care noi o constatam. 

Exact vorbind, regularitatea aceasta nu poate să fie 
exprimata, nu poate să fie observata decât în trecut. 
Regularitatea aceasta sau mersul evenimentelor, sau 
succesiunea stărilor mele de conştiinţă ma fac să constat 
regularitatea, când? După ce s-a întâmplat evenimentul. 
Noi adăugam: în prezent se întâmpla lucrurile tot aşa. Este 
o iluziune a noastră, o nepreciziune de limbaj, căci în 
prezent, propriu-zis, nu putem să constatam nimic, 
prezentul nefiind decât o notiune-limita. 


2. Prin urmare, vedeţi cum, din această constatare pe 
care o facem, a regularităţii stărilor mele de conştiinţă, a 
stărilor noastre de conştiinţă, integram un alt concept de 
realitate. Acest concept de realitate închide într-însul 
trecutul, prezentul şi ceea ce nu este încă, viitorul. Trecut, 
prezent [şi] viitor epuizează tot conceptul realităţii. De ce? 
Pentru ca, o să ziceţi: trecutul nu mai este, prezentul este 
tocmai un punct de trecere, iar viitorul nu este încă. 
Epuizează tot conceptul realităţii, pentru simplul motiv ca 
prezent, trecut şi viitor nu înseamnă, propriu-zis, fapte, ci 
cadre în care se petrec faptele. Deci, de la această 
constatare a  regularităţii, a unei  regularităţi în 
constituirile mele de cunoştinţe, de la aceasta regularitate 
plec eu, propriu-zis, ca să construiesc acest concept al 
cadrului realităţii, lărgind realitatea pe care am cunoscut- 
o: cu percepţiunea imediata, cu aducerea-aminte şi cu 


viitorul. 

Să nu credeţi însă ca aceasta realitate sau ca aceasta 
regularitate pe care eu o constat în prezent îmi serveşte 
numai la construirea viitorului. Ea are încă o funcţiune, 
mai precisa. Gândiţi-vă, vă rog, ca regularitatea aceasta pe 
care o surprindem şi o constatam în univers nu este numai 
un instrument de construcţiune pentru ceea ce va fi, ci [şi] 
o schemă fixa, o schemă funcţională, as zice mai degrabă, 
pentru ceea ce a fost. Dacă dumneavoastră aţi vrea să 
reconstituiţi tot ceea ce a fost ieri, vă veţi aminti ca de 
dimineaţă v-aţi sculat. Aceasta este precis. Mai departe: 
„După ce m-am sculat, am făcut ce am făcut, m-am dus 
apoi la biblioteca - dacă este cazul -, am lucrat şi pe urmă? 
Pe urma nu-mi mai aduc aminte! M-am dus la cutare 
prieten, la ora cutare!”. Dar, îmi zic: „Nu se poate! A mai 
fost ceva!”. „A, masa! De ce? Am mâncat la prânz. De ce? 
Pentru că este normal ca în fiecare zi să mănânc, pentru că 
aşa fac întotdeauna”. Prin urmare, exista o anumită 
schema a zilei. Aceasta se compune din dimineaţa şi seara 
ca puncte extreme şi din alte puncte intermediare, cari 
sunt nelipsite din acest cadru. Mănânc în fiecare zi la 
prânz, aceasta se întâmpla întotdeauna, deci a trebuit să 
se întâmple şi ieri. S-a întâmplat că nu am mâncat, atunci 
imediat trebuie să mă gândesc la motivul pentru care nu 
am mâncat. 

Prin urmare, aceasta regularitate pe care o observ în 
succesiunea stărilor mele de conştiinţă îmi ajuta la 
reconstruirea trecutului, în aceeaşi măsură în care-mi 
ajuta la construirea viitorului. Pentru ca, în acelaşi fel în 
care spun: „leri m-am sculat de dimineaţă, am mâncat la 
prânz şi m-am culcat seara”, pot spune: „Probabil ca mâine 
ma voi scula de dimineaţă, voi mânca la prânz şi mă voi 
culca seara”. Numai ca, este o deosebire: pentru viitor 
aceasta regularitate este pur schematica, pe când pentru 
trecut formează cadrul în care se plasează anumite fapte, 
în care eu izbutesc, am posibilitatea sa plasez anumite 
fapte. Pentru viitor am numai câteva puncte de reper, 
regularitatea atâta îmi oferă. Ce intra între aceste puncte 


de reper, pentru viitor, nu pot şti. Ştiu, de pildă, ca de 
dimineaţă până seara o să trăiesc şi ştiu, de pildă, ca în 
acest trai al conştiinţei mele or să se însereze o mulţime de 
stări de conştiinţă. Dar ce anume vor fi acele stări de 
conştiinţă, aceasta încă nu pot să o spun. Adică, pe orice 
voi încerca eu să construiesc acest viitor, voi avea 
întotdeauna puncte de reper. 

Este însă, în adevăr, aci ceva care trebuie explicat; şi 
anume, că sunt serii de fapte cari, privite în ele însele, sunt 
numai puncte de reper; dar cari, încrucişându-se cu altele, 
nu mai devin puncte de reper, adică nu mai devin forme de 
activitate, ci aceste încrucişări de fapte sunt chiar fapte 
pentru ceilalţi. De pildă, eu ştiu ca ziua are un început, un 
maximum şi un sfârşit. Acest început, maximum şi sfârşit, 
care formează cadrul unei activităţi a mea - deci, cum 
spuneam mai sus, puncte de reper pur şi simplu -, fiecare 
poate să însemne, la întretăierea cu alte serii de fapte, 
fapte conţinute propriu-zis în vreme. Dar, în genere, în 
termeni generali, pot să afirm ca regularitatea aceasta, 
care îmi construieşte mie viitorul îndeplineşte şi cealaltă 
funcţiune, de a-mi reconstrui, de a-mi împlini trecutul. 

Aceasta, în ceea ce priveşte succesiunea stărilor 
mele de conştiinţă. 


3. Dar regularitatea pe care o constat în succesiunea 
stărilor de conştiinţă are încă o importantă: ea închide 
înăuntrul ei anume posibilităţi ca să părăsească domeniul 
acesta imanent sau al faptului imanent de conştiinţă şi să 
transceanda conştiinţa mea propriu-zisă. Cum? In două 
feluri sau în două direcţiuni opuse. 

Gândiţi-vă ca eu constat, în conştiinţa mea sau în 
succesiunea aceasta a stărilor mele de conştiinţă, o 
anumită regularitate: eu constat ca percep întunericul şi 
după aceea lumina. Eu constat ca distanta de timp care îmi 
da percepţiunea de întuneric şi aceea de lumina nu este 
totdeauna aceeaşi. Constat, de pildă, ca în luna decembrie 
senzaţiunea sau percepţiunea întunericului durează mai 
mult decât aceea a luminii, după cum constat ca în luna 


mai sau în luna iunie se întâmpla tocmai procesul invers. 
Evident, am putut constată că întotdeauna în luna mai 
percepţiunea de lumina este mai lunga decât aceea de 
întuneric. Dar ceea ce constat este numai că se întâmpla în 
conştiinţa mea anumite fapte, într-o anumită regularitate, 
şi ca aceasta regularitate nu depinde, propriu-zis, de mine. 
Eu voi constata întotdeauna, în mod automat, în luna 
decembrie ca întunericul durează mai mult decât lumina şi 
întotdeauna în luna iunie ca lumina durează mai mult 
decât întunericul. Dar ce înseamnă decembrie şi iunie? 
Înseamnă anumite puncte în conştiinţa mea, puncte pe 
care eu, după o anumită regularitate, am ajuns să le fixez. 
Regularitatea aceasta se întâmpla în conştiinţa mea, adică 
în succesiunea faptelor de conştiinţă ale mele. 

Dar regularitatea aceasta nu sta în puterea mea. Nu 
pot eu să zic, la acest punct al conştiinţei mele: vreau 
astăzi să constat ca lumina durează mai mult decât 
întunericul. Nu pot să o fac, pur şi simplu. 

Şi atunci, regularitatea aceasta a succesiunii faptelor, 
pe de-o parte, iar pe de altă parte independenta acestei 
regularităţi fata de conştiinţa noastră ne duc la o 
concluziune care este urmarea logica, urmarea imediată; 
anume, ca noi nu facem, în faptul nostru de conştiinţă, 
decât să constatam ceva care nu este el însuşi fapt de 
conştiinţă. Adică, acest fapt de conştiinţă este un reflex 
condiţionat de altceva. Aceasta înseamnă pur şi simplu 
presupoziţia realităţii transcendente. 

Prin urmare, regularitatea care va arătăm ca lărgeşte 
conceptul realităţii spre viitor, în domeniul experienţei 
imanente, sau completează domeniul realităţii imanente 
înspre trecut, aceasta regularitate mai joaca încă o 
funcţiune: ea ne ajuta să transcendem imanenta, să 
admitem că exista în afară de noi o realitate, cu privire la 
care noi nu facem decât să o constatam, pe care faptul 
nostru de conştiinţă nu face decât să o reflecteze. 

Aci însă se vede o alta funcţiune a principiului 
regularităţii; şi anume, o lărgire a realităţii, nu a 
principiului, ci a constatării regularităţii acesteia, a 


experienţei noastre dincolo de cadrul experienţei 
conştienţiale al realităţii imanente. 


4. Pe această cale eu ajung să construiesc natura. 
Dar cu aceasta nu am construit încă tot. Eu trăiesc alături 
de alţi oameni. Aceşti oameni sunt, pentru mine, fenomene 
naturale în acelaşi fel în care eu sunt, de asemenea, pentru 
ceilalţi oameni un fenomen natural. Aceşti oameni trăiesc o 
viaţă a lor, sunt obiecte în univers. [Iar] ca obiecte în 
univers, sunt pasibili de observarea mea şi eu constat în 
legătură cu ei anumite lucruri. De pildă, constat ca un om 
poate să râdă, constat ca un om poate să plângă, constat 
ca, într-un anumit moment, un om poate să aibă o 
expresiune pe figura şi într-alt moment, o alta expresiune. 
Constat, de pildă, ca, dacă îl înţep, figura lui va avea o 
anumită expresie şi ca, ori de câte ori îl voi înţepa, 
expresiunea lui va fi aproximativ cam aceeaşi. Constat, 
prin urmare, aceasta regularitate. Fac însă aceasta 
experienţa şi asupra mea şi mai constat cu această ocazie 
încă ceva; şi anume, constat nu numai ca, dacă m-aş privi 
în oglinda în momentul în care ma înţep, aş avea o anumită 
expresie a figurii, dar [şi] ca aceasta înţepătură cu acul se 
întovărăşeşte pentru mine cu o anumită stare sufleteasca; 
hai să zicem, cu o senzaţiune de durere. Şi atunci, eu 
constat la semenul meu aceasta regularitate în legătură 
dintre înţepătura cu acul şi o anumită expresiune vizuala a 
figurii, iar la mine însumi o legătură între trei fapte 
diferite: înţepătura, expresiunea figurii şi senzaţiunea de 
durere pe care o am. 

În virtutea acestei regularităţi pe care o constat la 
mine complet, iar la semenul meu numai în două elemente, 
eu generalizez aceasta regularitate, o atribui în forme mai 
lărgite şi celorlalţi oameni. 

Pe această cale construiesc, propriu-zis, cu ajutorul 
aceluiaşi mecanism al regularităţii, încă ceva: construiesc 
viaţa sufletească a celorlalţi oameni, admit existenţa vieţii 
sufleteşti a celorlalţi oameni. Dar aceasta o admit numai 
pentru că aşa vreau eu? Nu. O admit fiindcă sunt forţat să 


o admit. Forţat, de ce? Forţat de regularitatea pe care sunt 
obligat să o constat, regularitatea legăturii între două 
anumite fapte. 

Vedeţi dar care este funcțiunea acestei regularităţi, 
pe care noi o găsim în fenomenele vieţii noastre sufleteşti. 
Ea va da, întâi, o întregire a vieţii imanente prin 
prelungirea ei în viitor; o întregire a vieţii imanente prin 
completarea experienţei mele trecute, pe de o parte, iar pe 
de altă parte, ne ajuta să construim pur şi simplu existenta 
naturii, să construim realitatea transcendenta conştiinţei 
noastre, realitatea fizică, pe de o parte, şi realitatea 
transcendenta psihică, pe de altă parte. Acord o existenta 
realităţii şi mai acord încă o dată, tot gratie acestei 
regularităţi, o existenţa vieţii sufleteşti a celorlalţi oameni. 
lată, prin urmare, ce importanta extraordinara are acest 
fapt banal al regularităţii sau întâmplării fenomenelor 
naturii. 

5. Ei bine, în afară de acest lucru pe care l-am spus, 
adică în afară de explicarea funcţiunii creatoare de 
realitate, care mai este importanta |regularităţii]? 

Înăuntrul conştiinţei noastre se întâmpla anumite 
lucruri foarte importante pentru procesul de cunoaştere, 
care sunt condiţionate de acelaşi proces. 

Ce este, propriu-zis, o cunoaştere sau un raţionament 
de analogie? Pe ce se sprijină acest raţionament de 
analogie? 

Eu am constatat că exista o anumită legătura între o 
expresiune vizuala şi o anumită senzaţiune şi am adăugat 
acestui proces bipolar încă un moment: viaţa sufletească. 
Aceasta este analogia. De ce? Fiindcă eu construiesc sau 
pun în omul celălalt ceva din viaţa mea, ceva care se 
întâmpla în mine şi care, deci, cred că trebuie să se 
întâmple în fiecare om. Experienţa exacta nu pot să o am 
în niciun fel. Experienţa exacta, am spus lucrul acesta de 
atâtea ori, este foarte importanta, totuşi - de aceea l-am 
spus de mai multe ori, pentru că se uita -, foarte adesea 
este imposibil ca noi să avem în chip direct experienţa 
vieţii sufleteşti a celorlalţi oameni, a conţinutului de 


conştiinţă al celorlalţi oameni. Această experienţă nu este 
posibila decât pe cale de analogie şi, după cum vedeţi, 
aceasta analogie are la baza tocmai procesul de 
uniformitate, de regularitate a întâmplărilor naturale. 

Asupra lucrurilor acestora am mai vorbit eu vreo 10 - 
15 lecţiuni acum patru sau cinci ani, când nu erati 
dumneavoastră aci. 


6. Încă o funcţiune de cunoaştere, care este în 
legătură cu aceasta uniformitate a întâmplărilor naturii 
este, as zice, raţionamentul de inducţiune. 

Eu am văzut ca, de câte ori pun apa sa fiarbă şi 
masor temperatura, în momentul fierberii, mi se indica 
100* C. Aşa s-a întâmplat de câte ori am făcut experienţa: 
apa fierbe la 100* C. Pot să măresc oricât temperatura, 
gradul de fierbere al apei va rămâne întotdeauna 100° C. 
Nelogic, pentru ca, dacă eu pun un recipient cu apa care 
are temperatura ambianta de 17*-18* C şi pun dedesubt 
foc, o să constat cum, din minut în minut, temperatura 
acelui volum de apa se va ridica. Până unde? Dacă nu 
ajung niciodată la fenomenul de fierbere? Voi fi nevoit să 
conchid, în virtutea aceluiaşi principiu al regularităţii, ca 
temperatura volumului de apa creste mereu. Până unde? 
La infinit. Ar trebui să conchid ca apa are aceasta 
proprietate de a-şi urca temperatura la infinit, pe măsură 
ce este încălzita. Avem astăzi aparate, cum este de pilda 
cuptorul electric al lui Moissan, cu care putem obţine 
temperaturi de 3500* C şi desigur că se va putea obţine în 
viitor o temperatura şi mai ridicată. Dacă nu am ajuns 
niciodată la temperatura de fierbere a apei, am putea să 
deducem - din faptul ca temperatura apei se ridica pe 
măsură ce o încălzim - că i-am putea-o ridica până la 
3500* C. Aşa ar fi logic, în virtutea principiului 
regularităţii, şi totuşi, tot în virtutea principiului 
regularităţii, dacă apa fierbe totdeauna la temperatura de 
100° C, peste 100° C nu poate să treacă niciodată apa care 
fierbe. (O să vedeţi imediat de ce am dat exemplul acesta.) 
Aceasta este inducţiunea. 


La baza inducţiunii, a generalizării acesteia pe care o 
facem, sta tocmai regularitatea întâmplărilor din natură. 


7. Tot regularitatea întâmplărilor din natura sta la 
baza celeilalte aşa-zise forme de cunoaştere a noastră, 
care este afirmarea cauzalităţii. 

Noi afirmam astăzi pur şi simplu ca ceea ce se 
întâmpla trebuie să se întâmple dintr-o anumită cauza. De 
ce? În virtutea faptului că aşa s-a mai întâmplat, în virtutea 
regularităţii, a  uniformităţii pe care am observat-o 
constant în toate întâmplările. Un alt criteriu, o alta baza 
nu avem. 


8. Vedeţi, prin urmare, care este importanta şi în 
domeniul cunoaşterii a acestui principiu sau proces al 
regularităţii. 

Ce este el? Ce înseamnă? De unde vine? Care este 
fundarea acestui principiu? 

Ei bine, deductiv, as zice eu, nu pot să stabilesc 
nimic. Deductiv, nu pot să zic. Eu sunt în domeniul 
imanentei, al faptului de conştiinţă. Nu pot, cu ajutorul 
deducţiunii, să stabilesc ca, în adevăr, lucrurile trebuie să 
se întâmple aşa. Eu am constatat până acum ca lucrurile 
se întâmpla aşa, dar nu pot să spun deloc ca rezulta din 
conceptul acesta al realităţii pe care l-aş avea eu în chip 
deductiv; cu ajutorul unei metode deductive nu pot să 
conchid deloc că aşa trebuie să se întâmple şi de aci 
înainte. Nu exista o necesitate logica propriu-zisă pentru 
dovada acestei afirmaţii, a acestei credinţe adânci a mea în 
regularitatea fenomenelor naturii. 

Eu am stabilit, de exemplu, ca după zi urmează 
noapte şi după noapte zi şi stabilesc că aşa s-a întâmplat în 
toate zilele vieţii mele, de când trăiesc eu până azi. 
Înseamnă de aci că am eu dreptul să spun, logiceşte, ca, 
dacă acuma s-a înserat, o să vină iar zi? Desigur că nu. Nu 
am niciun drept să fac aceasta. Generalizarea pe care o fac 
eu este absolut arbitrara, cu atât mai mult cu cât se poate 
spune, din punct de vedere logic, că nici nu se ştie dacă, 


cu elementele pe care le ai la dispoziţie când faci aceasta 
generalizare, poţi face aceasta, întrucât elementele pot să 
nu fie complete. De pildă, atunci când măsurăm 
temperatura apei, înainte de a atinge punctul critic al 
fierberei, o să constatam o creştere. Dacă în aceasta 
experienţa nu am ajuns niciodată la punctul de fierbere, o 
să conchidem ca temperatura apei poate creste la infinit. 
Dacă am ajuns la acel punct, o să zicem: iată, de aci 
înainte apa nu-şi mai ridica temperatura. Prin urmare, nu 
exista nici [o] logica în aceasta inducţiune pe care o fac. 
Nu exista încă şi din alt motiv. Nu pot să spun ca, cu 
ajutorul unei operaţiuni inductive, pot să fundez procesul 
regularităţii. De ce? Pentru ca însăşi generalizarea sau 
însuşi raţionamentul inductiv se sprijină pe posibilitatea 
regularităţii. Cu alte cuvinte, inducţiunea se fundează pe 
regularitate. Şi atunci, evident că nu pot să fundez 
regularitatea pe inducţiune, pentru ca aceasta ar însemna 
ca ma învârtesc într-un cerc viţios. Prin urmare, de la 
început trebuie să înlăturăm şi această posibilitate de 
fundare. 

Prin urmare, [criteriul regularităţii] deductiv nu 
poate să fie, inductiv nu poate să fie; cum ar mai putea să 
fie? Ar putea să mai fie evidenta. Este evidenta? Nu. Nu 
este evident pentru mine, care nu am avut decât o 
succesiune, ca succesiunea aceasta se va întâmpla 
totdeauna. Aşa, de pildă, eu ies la ora 6 şi un sfert de la 
Universitate şi, în momentul când ies în strada, trece un 
tramvai. lată o succesiune de fenomene. Mâine se întâmpla 
exact acelaşi lucru. Am eu dreptul să deduc de aci - din 
faptul acesta care este evident, cum ar fi evidenta o 
percepţiune oarecare, anume cum ar fi masa din fata 
dumneavoastră, cum ar fi lampa din fata dumneavoastră - 
ca lucrul acesta se va întâmpla mereu cu aceeaşi 
regularitate? Nu. 

Care este criteriul regularităţii? Dacă deducţiunea nu 
este, dacă inducţiunea nu este, dacă evidenta nu exista, de 
unde pot eu să scot garanţia regularităţii - care este 
criteriul care trebuie să ne călăuzească în aceasta 


materie? 

În legătură cu aceasta chestiune mai exista încă 
ceva: se pretinde, anume, ca principiul acesta al 
regularităţii se sprijină pe o judecată analitica, se pretinde, 
anume, ca din conceptul de realitate se poate deduce aşa- 
numitul principiu al regularităţii, se pretinde, anume, ca 
acest concept închide într-însul însăşi realitatea. 

Aceasta problema mai lunga este legată foarte strâns 
cu aşa-numita teorie a convenţionalismului, susţinută de 
domnul Poincaré. 


Despre aceasta teorie a convenţionalismului vom 
vorbi însă în prelegerea viitoare. 


IX. ÎNCERCĂRI DE FUNDAMENTARE A 
PRINCIPIULUI REGULARITAŢII 
12 februarie 1926 


. Deducerea regularităţii din conceptul de realitate 
. Încălcarea regularităţii 

. Principiul regularităţii determina realitatea 

. Teoria convenţionalista 

. Amendarea teoriei convenţionaliste 

. Regularitatea în concepţia lui Immanuel Kant 


ODUBUN=R 


1. Aţi văzut în prelegerea precedenta în ce fel 
principiul regularităţii întregeşte realitatea. Aţi văzut ca 
aceasta regularitate ne da posibilitatea prevederii, deci a 
completării conceptului de realitate, ca viitorul este 
înglobarea trecutului în realitate, aşa ca acelaşi principiu 
completează şi, deci, precizează, înmulţeşte amănuntele 
celeilalte parți a realităţii - pe care am văzut iarăşi cum o 
câştigăm -, completează aşa-numitul trecut. 

Aţi mai văzut însă ca, din diferite motive, nu puteam 
să găsim, în prelegerea trecută, o fundare logica, as zice, a 
acestui principiu; adică, teoreticeşte, nu ne putem explica, 
anume, care este îndreptăţirea teoretica a principiului 


acesta al regularităţii, pe care îl aplicam realităţii propriu- 
zise - şi nu numai atât, dar care oarecum condiţionează, as 
zice, până la un punct, aceasta realitate. 

Vă spuneam însă în prelegerea trecută ca, în afară de 
poziţiunea trecută în revistă, adică: regularitatea nu se 
poate stabili deductiv, nu se poate funda inductiv, nu am 
putea-o deduce printr-un raţionament de analogie etc., în 
afară de aceste poziţiuni, mai este o poziţiune, pe care 
trebuie să o analizam astăzi; şi anume, afirmaţiunea 
cuprinsă în diferitele sisteme filosofice ca principiul acesta 
al regularităţii s-ar deduce din însuşi conceptul de 
realitate. 

Ce ar însemna afirmaţiunea aceasta? Ar însemna că 
avem un concept de realitate, ca în acest concept al 
realităţii intra ca nota specifica regularitatea şi ca, printr-o 
simplă judecata analitica sau printr-un simplu raţionament 
analitic, am putea să scoatem nota regularităţii, respectiv 
principiul regularităţii, din conceptul realităţii. 

Trebuie să observam că avem de-a face în aceasta 
poziţiune cu o chestiune relativ destul de subtila, dacă 
observam, anume, ca conceptul realităţii şi realitatea 
însăşi pot să nu fie unul şi acelaşi lucru; adică, sunt unii 
autori cari spun ca conceptul de realitate se mulează pe 
realitate, ca, prin urmare, conceptul realităţii răsfrânge 
realitatea însăşi. 

Sunt alţi autori cari spun că exista conceptul de 
realitate, iar realitatea însăşi nu este decât un fel de 
contrapunct, de pandant al acestui concept. 

În teoria pe care trebuie să o analizam acum, nu se 
face niciun fel de afirmare esenţială de legătură între 
conceptul de realitate şi realitatea însăşi, ci se spune, pur 
şi simplu, ca principiul regularităţii se poate deduce din 
conceptul realităţii, fără să se afirme în ce raport sta acest 
concept al realităţii cu realitatea însăşi. 

După aceasta, să trecem la analiza faptului. 

Deocamdată noi observam regularitatea în univers. 
Am dat exemplul zilei şi al noptei, al succesiunii acesteia a 
zilei şi a noptei. 


Universul ni se prezintă într-o succesiune de fapte, 
care succesiune reprezintă un fel de - hai să zicem -, un fel 
de corp de legi, adică un fel de corp de invariabilităţi, un 
fel de corp de suprapuneri în înţelesul acesta al 
invariabilităţii. 


2. Presupuneţi însă ca, la un moment dat, o 
întâmplare, un eveniment care trece înaintea 
dumneavoastră, care intra în realitate, ceva dintr-însul, o 
nota a conceptului acesta de realitate pe care-l avem noi 
nu se supune legilor acestora ale realităţii. Ce facem noi? 
Noi zicem pur şi simplu: nu exista! Trebuie să fie altceva! 
Eu ştiu ca după zi vine iar noapte şi după noapte, zi. Dar 
vine cineva şi-mi afirma: ştii ca, la Brăila, de trei săptămâni 
nu mai e zi, e numai noapte? O să zic: nu se poate. De ce? 
Pentru ca, în virtutea principiului regularităţii, noi nu 
putem admite ca ceea ce se petrece aci, la Bucureşti aşa 
de regulat şi ceea ce putem să generalizam pentru tot 
universul - o să vedem imediat de ce -, nu putem să 
presupunem ca aceasta nu se petrece [şi] la Brăila. 

Dumneavoastră ştiţi ca gâştele zboară. Se duce 
cineva şi vede pe malul apei un cârd de gâşte care zboară 
şi vine şi spune acest lucru. Vine însă un altul şi spune: da, 
dar la noi, la Constantinopol, zboară şi gâştele fripte! 

— Nu se poate! răspundem noi. (Am luat exemplul 
acesta cu Constantinopolul, pentru că exista o veche 
anecdota a lui Nastratin cu gâştele cari zboară şi pe care, 
desigur, mulţi dintre dumneavoastră o cunosc.) 

Vom răspunde: nu se poate! Gâsca fripta nu zboară! 
De ce? Afirmația aceasta: gâsca fripta zboară nu intra în 
conceptul meu de realitate. De ce? Pentru ca contravine 
principiului regularităţii şi, contravenind acestui principiu, 
nu poate să fie realitate. 

Prin urmare, pare că aveau dreptate acei cari 
susțineau ca noi avem un anumit concept al realităţii şi în 
acesta intra regularitatea. Tot ce nu este regularitate nu 
este realitate. 

Eu visez un lucru şi în acel vis am o succesiune care 


este neobişnuită; am în visul meu, de pildă, impresiunea 
unei succesiuni foarte repezi, a zilei şi a noptei. Ce nu 
poate visa omul? Orice! Dacă în vis am conştiinţa aceasta a 
schimbării repezi, pot spune: vezi ce repede se schimba 
ziua acum cu noaptea? Ce scurta este ziua şi ce scurta este 
noaptea! Dacă însă ma trezesc şi zic: a fost numai o 
părere, atunci dintr-odată am scos din conceptul de 
realitate ceea ce a fost un vis. 

Pot să am o impresiune de durere, când mă atinge 
cineva cu un fier înroşit; dar pot să am impresiunea 
aceleiaşi dureri şi fără motiv. Vă aduceţi, desigur, aminte 
din Psihologia de Gavanescul, pe care aţi făcut-o în liceu, 
că sunt acolo câteva exemple ce ne pot servi în 
împrejurările de fată. Era unul care se aştepta să moară de 
căldură la pol - era autosugestionat. Prin autosugestie un 
om poate să aibă anumite impresiuni. Se zice, de pildă, ca 
Sfântul Francisc din Assisi, într-un extaz mistic pe care l-a 
avut, a căpătat urme de rani la mâini şi la picioare. Veţi 
zice: nu este adevărat, este legenda. Ei bine, nu este 
legenda. Medicina explica lucrul acesta, aşa că nu este 
legenda. Pentru ca să capete urmele acestea, într-un 
anumit fel, explica medicina, trebuie să se fi petrecut ceva 
în organismul lui. Organismul acesta totuşi nu a fost atins 
de excitaţiuni exterioare în viaţa lui, ci numai viaţa lui 
interioara a contribuit să se întâmple aceasta 
transformare. 

Ce vreau să scot din acest exemplu? Eu pot să am un 
sentiment de durere, sau pot să am o impresiune de 
lumina - de pildă, închid ochii - şi, cu toate acestea, am 
străfulgerări, se face în ochii mei lumina. Ei bine, 
impresiunea aceasta pe care putem s-o avem corespunde 
ea oare realităţii? Nu. Impresiunea însă o avem. În virtutea 
principiului regularităţii, lucrurile ar trebui să se întâmple 
aşa: trebuie să am un izvor de lumina care să-mi trimită 
anume excitaţiuni şi acestea să provoace impresiunea mea 
de lumină. Ei bine, pot să am aceasta impresiune de 
lumina şi fără excitaţiune. Aceasta însă iese din cadrul 
realităţii. 


Ce facem în aceasta situaţiune? Putem să spunem ca 
nu exista? Nu. Starea noastră de conştiinţă exista, ea este 
o realitate, este realitate netăgăduită; corespondentul 
acestei realităţi a mea, care este de ordin imanent, 
corespondentul acesta poate să nu existe. Dar, în 
succesiunea stărilor mele sufleteşti, pot să intervină 
anumite evenimente cari nu sunt regulate, cari nu cad, 
prin urmare, sub principiul acesta al regularităţii. 

Faptul acesta are importanta, pentru ca înseamnă 
pur şi simplu ca regularitatea este întrerupta de anumite 
împrejurări; ca, adică, regularitatea pe care noi o aşezăm 
în univers oarecum, pe care o consideram în teoria aceasta 
ca un fel de condiţiune a realităţii înseşi, regularitatea 
aceasta nu subzista pretutindeni, că exista un anumit 
raport între realitate şi cunoştinţa mea, care prezintă 
anumite neregularități. 

Regularitatea, oricum ar fi, spuneam adineauri ca 
totdeauna are o succesiune din afară şi corespunde uneia 
dinăuntru. Dar se poate ca uneia dinăuntru să nu-i 
corespundă nimic în afara [şi atunci] regularitatea este 
ruptă. 

Vasăzică, nu se poate spune pur şi simplu ca 
conceptul de realitate închide într-însul principiul însuşi al 
regularităţii. 

Dar, încă pentru un motiv nu se poate admite punctul 
acesta de vedere. 

Ce este o judecată analitica? Ştiţi din alte împrejurări 
ce este: o judecată analitica este o judecată în care 
predicatul este cuprins în subiect; adică, peste subiect nu 
se poate trece niciodată. De îndată ce predicatul este nota 
a subiectului, orice nota a predicatului trebuie să fie 
conținută în subiect. Subliniez: o nota din subiect; aceasta 
nu înseamnă că mi-am lărgit pur şi simplu cunoştinţa mea, 
că am trecut peste limitele subiectului. 


3. Ce facem cu principiul regularităţii? Cu principiul 
regularităţii am lărgit conceptul de realitate. Principiul 
regularităţii nu l-am introdus, propriu-zis, aci, nu l-am 


dedus din realitate, ci am construit realitatea aceasta cu 
ajutorul principiului regularităţii. 

Aţi văzut ca realitatea de la care am plecat noi era 
pur şi simplu realitatea de percepţiune, ceea ce mi-era dat 
ca sigur în percepţiune, şi aţi văzut ca acest concept de 
realitate l-am lărgit, pe de o parte, cu ajutorul aducerilor- 
aminte din trecut, pe de alta, cu ajutorul principiului 
regularităţii în viitor. 

Prin urmare, principiul regularităţii este creator el 
însuşi al realităţii, al conceptului de realitate. El nu poate 
să fie dedus din principiul de realitate şi este oarecum 
preexistent principiului realităţii, de îndată ce realitatea, 
trecut, prezent şi viitor, nu poate să fie oarecum realizata, 
înfăptuită, decât cu ajutorul principiului acesta. 

Vasăzică, logiceşte vorbind, principiul regularităţii nu 
poate să fie dedus din realitate, pentru ca el excede 
realităţii imanente şi construieşte el însuşi realitatea, aşa 
cum o cunoaştem noi sau cum ne este data noua în 
cercetările acestea de fată. 


4. Teoria aceasta este cunoscuta în filosofie drept 
teoria convenţionalista. De ce? Pentru ca noi zicem: 
lucrurile cari se întâmpla în natura se întâmpla regulat. În 
virtutea cărui fapt pot eu să afirm lucrul acesta? În 
virtutea conceptului realităţii. Dar ce înseamnă aceasta? 
Se zice: da, conceptul de realitate îl construiesc eu aşa 
cum vreau şi noi, oamenii, facem o convenţiune tacita între 
noi, spunând că trebuie să considerăm cu toţii ca ceea ce 
exista în natura, în realitate, exista în chip regulat. 

Nota aceasta a regularităţii intra, propriu-zis, ca [un] 
component convenţional în conceptul de realitate. De 
aceea va atrăgeam atenţia, la început, asupra faptului că 
în aceasta teorie nu se face nicio legătură între concept şi 
realitate. 

Se susţine, prin urmare, în filosofie - şi o să revenim 
asupra acestui punct - ca nota aceasta de regularitate ne 
este data printr-o convenţiune tacita între oameni. Noi 
zicem: se întâmpla în natura, deci este regulat; pentru ca 


aceasta regularitate, zic ei, este o formula comoda de 
stăpânire a materialului. 

Pentru ce nu putem să admitem teoria aceasta în 
genere, aţi văzut. 

Exista însă [şi] o alta teorie; aceasta as zice că este 
teoria convenţionalista radicala. Este însă una ceva mai 
îndulcita puţin. Aceasta se enunţa cam aşa. Se spune: eu 
am o anumită viaţă sufletească, se petrec în conştiinţa mea 
anumite procese, adică am anumite impresiuni, am un 
anumit conţinut de conştiinţă, o anumită viaţă imanenta. În 
această viaţă imanenta a conştiinţei mele se succed o 
mulţime de impresiuni. Acestea pot să fie de două feluri: 
impresiuni cari se succed după anumite reguli, impresiuni, 
prin urmare, cari oferă [o] anumită regularitate, şi 
impresiuni cari nu se succed după norme, cari sunt 
neregulate. 

Atunci, printr-o convenţiune, eu zic: este realitate tot 
ceea ce prezintă regularitate; tot ceea ce rupe 
regularitatea nu este realitate. 

Prin urmare, vedeţi care este deosebirea între teoria 
aceasta şi prima teorie: aci construiesc, propriu-zis, 
conceptul de realitate după caracterele acestui principiu al 
regularităţii. Se întâmpla lucrurile în chip regulat, sunt 
reale; nu se întâmpla în chip regulat, nu mai sunt reale. 

Prin urmare, nu am plecat, propriu-zis, de la 
conceptul realităţii, pentru ca să stabilim nota închisa în 
acest concept, regularitatea, uniformitatea, ci am făcut 
altceva: am plecat de la principiul uniformităţii şi am 
construit acest concept de realitate cu ajutorul acestui 
principiu. Este tot o convenţiune, evident, dar o 
convenţiune oarecum à rebours fata de cea dintâi. Aceasta 
este aşa-numita teorie amendata a convenţionalismului. 

Vedeţi de la început ca teoria aceasta are o 
superioritate fata de cea dintâi. Superioritatea consta în 
faptul că nu mai am de-a face cu lucruri neregulate, nu am 
în conţinutul meu de conştiinţă anumite impresiuni care 
raportează regularitatea. Acum declar pur şi simplu ca le 
am, însă acestor conţinuturi de conştiinţă nu le mai 


corespunde nimic în realitate, deci nu fac parte din 
domeniul realităţii. 

Cum se construieşte atunci realitatea în acest caz 
este foarte simplu. Plec de la conţinutul de conştiinţă, plec 
de la o realitate imanenta şi, în aceasta realitate imanenta, 
disting două grupuri de fapte: un grup de fapte cari se 
supun uniformităţii, un grup de fapte uniforme, şi unele 
oarecum anarhice, până la un punct. Şi atunci, dacă grupul 
de fapte uniforme constituie realitatea, celelalte sunt în 
afară de realitate. Ce facem cu primul grup? Rămâne el 
înăuntrul, în cadrul conştiinţei? Nu. Acest prim grup îl 
proiectez în afară. 

Vasăzică, grupul faptelor imanente, regulate, îl 
proiectez în afară de mine şi, dacă exista pentru aceasta 
un corespondent în realitatea însăşi, acest corespondent 
este tocmai realitatea ascendenta. Construită aşa, teoria 
este foarte bună, nu avem nimic de zis. 

Nu se poate face acestui punct de plecare nicio 
obiecţiune. Dar o să vi se spună: bine, dar se întâmpla 
următorul lucru: în realitate nu s-a întâmplat, nu face 
parte din realitate. De ce? Dacă s-a întâmplat neregulat 
înseamnă că nu face parte din realitate. Este, desigur, un 
foarte comod punct de plecare, din punct de vedere 
teoretic. 


5. Dar ce facem cu realitatea? Vă aduceţi aminte ca 
noi nu am dat o definiţiune a conceptului de realitate, însă 
am stabilit introducerea unei note a realităţii ascendente; 
adică, am stabilit ca realitatea aceasta ascendenta are, 
fata de realitatea imanenta, [fata] de conştiinţa noastră, un 
fel de independenta. Aceasta a fost nota stabilită. 

Ce devine însă aceasta independenta a realităţii 
ascendente în momentul în care, odată constituită de mine, 
după un criteriu pe care eu îl aleg, aduc o convenţiune pe 
care o fac eu? Mai exista, propriu-zis, realitate ascendenta, 
independenta de conştiinţa mea? Evident că nu. 

Cari sunt încurcăturile în care intram pe baza acestei 
constituiri? Sunt foarte grave: vă închipuiţi, mai întâi, că 


nu mai face parte din realitate decât ceea ce se potriveşte 
unei convenţiuni stabilite de mine. Stabilita, cum? Evident, 
arbitrar. O convenţiune este întotdeauna arbitrara: este 
convenţiune pentru că aşa vreau eu s-o fac. Şi atunci, dacă 
o convenţiune sta la baza construcţiunii conceptului de 
realitate, atunci conceptul acesta poate să fie pentru mine 
ce vreau eu. 

Şi atunci, consecinţele imediate ce se pot trage de 
aci, acestea, de fapt, propriu-zis, nu pot să le prevăd. Care 
era esenţa însăşi a principiului regularităţii? Ca, anume, eu 
pot, cu ajutorul acestui principiu, să văd ce o să se 
întâmple în viitor. Prin urmare, crearea viitorului cu 
ajutorul acestui principiu. 

Dar ce sta la baza acestei afirmaţiuni? Un lucru 
foarte simplu: existenta realităţii ascendente. Acesta este 
un postulat, o presupoziţie, pentru noi până acum, a 
principiului regularităţii. Numai dacă exista în adevăr o 
realitate ascendenta şi numai dacă în adevăr aceasta 
realitate ascendenta prezintă în realitate caracterele 
regularităţii şi uniformităţii, numai în acest caz pot să 
prevăd viitorul. Dar dacă aceasta realitate ascendenta este 
în funcţiune de o convenţiune a mea, este evident ca 
prevederea viitorului nu mai are niciun sens. 

Mai întâi, conceptul care da realitatea dispare cu 
totul; conceptul de realitate este pur şi simplu transformat 
într-o realitate imanenta, pentru ca eu am construit 
universul aşa cum am voit. 

În al doilea rând, şi mai important: care este dreptul 
meu de a afirma că numai ceea ce se întâmpla în cadrul 
convenţiunii mele, numai aceasta este real? Eu am spus ca 
tot ce se întâmpla real este regulat, iar ceea ce nu se 
întâmpla - în conştiinţa mea - în chip normal nu este 
regulat. Acesta a fost principiul de la care am plecat în 
aceasta amendata teorie a convenţionalismului. 

Dar ce înseamnă regulat şi neregulat? Vedeţi, eu 
afirm astăzi ca regularitate înseamnă parcurgerea de către 
planeta cutare a orbitei în timp de atât şi peste 24 de ore 
vine un învăţat şi-mi spune: domnule, până ieri, în adevăr, 


planeta cutare parcurgea orbita sa în timp de [24 de ore], 
dar, cu începere de la 12 februarie, anul acesta, această 
planetă suferă o întârziere - cum ar fi trenurile dintr-o 
anumită tara. După conceptul meu de realitate, aş spune: 
nu se poate. De ce? Pentru ca, dacă este neregulat, nu mai 
exista. 

Ce înseamnă regularitate? Eu pot să afirm astăzi ca 
regularitate înseamnă cutare lucru şi peste câtva timp să 
afirm ca regularitate înseamnă altceva. De exemplu, legea 
gravitaţiunii universale are o anumită forma, iar peste 
câtva timp intervin întâmplări, fapte noi, astfel încât 
trebuie ca acestei legi a gravitaţiunii universale să-i 
aducem un corectiv oarecare. Înseamnă oare aceasta că s- 
a schimbat conceptul de realitate? Forma realităţii s-a 
schimbat, dar s-a schimbat realitatea însăşi? Nu, ea a 
rămas aceeaşi, regularitatea s-a schimbat într-un anumit 
fel. 

Se zice - este o vorbă foarte răspândită - nu este 
nicio regula fără excepţie. Dar să zicem ca, oricând exista 
o excepţiune, excepţiunea întăreşte regula, aceasta nu se 
poate. 

Care este tendinţa ştiinţei? Să construiască o nouă 
regularitate, care să închidă într-însa şi excepţiunile. 
Aceasta este tendinţa ştiinţei. 

Prin urmare, regularităţile acestea nu sunt ceva fix. 
Dacă regularitatea ar fi, o dată pentru totdeauna, ceva 
absolut, atunci am putea spune că putem să construim 
conceptul de realitate pe baza acestei regularităţi. Dar 
realitatea este ceva care se întinde şi se strânge, ca 
elasticul. Conceptul de lege nu închide într-însul ceva 
absolut. 

Dar despre aceste lucruri vom vorbi ceva mai târziu, 
când vom vorbi despre lege şi despre cauzalitate. 

Prin urmare, nicio anumită forma a regularităţii nu 
poate să închidă într-însa absolutul. Şi atunci, evident ca 
universul sau realitatea construită pe baza unei anumite 
regularităţi trebuie să fie pasibila şi ea de anumite 
schimbări. 


Dar atunci, unde ajungem? Ajungem, evident, la o 
realitate sau la un univers absolut subiectiv. 

Dar universul acesta, absolut subiectiv, este în 
contradicţiune cu  pretenţiunea acestei teorii a 
convenţionalismului, care pretinde ca numai el are de-a 
face cu o realitate transcendenta, şi anume, cu o realitate 
imanenta. 

Este adevărat ca aceasta realitate transcendenta este 
construită cu ajutorul celei imanente, dar este 
transcendenta. Dacă, de pildă, stabilesc faptul ca o 
anumită expresiune vizuala corespunde la mine unei 
anumite stări spirituale sufleteşti, atunci eu, pe baza acelei 
regularităţi, sunt forţat să admit ca aceasta regularitate se 
întâmpla şi la semenii mei şi ca, prin urmare, şi semenul 
meu are un suflet ca şi mine. Prin urmare, se pretinde aci 
că avem de-a face nu numai cu un univers imanent, 
proiectat în afară, dar [şi] cu un univers transcendent, 
proiectat în afară, care este oarecum regulat cu ajutorul 
unui principiu, căruia i se zice principiul uniformităţii. 

Dar aceasta pretenţiune a convenţionalismului de a 
construi universul cu ajutorul regularităţii şi de a exclude 
din realitate ceea ce nu este regulat nu sta în picioare. 

Dar să nu credeţi ca ceea ce înfăţişaţi dumneavoastră 
ca vi se pare absolut nu este totuşi o părere care circula. 
Dacă v-aş lua pe dumneavoastră, pe fiecare în parte, şi v-aş 
întreba: exista minuni, sunt posibile minunile? veţi 
răspunde cu toţii: nu! Ei bine, în momentul când veţi da 
acest răspuns veţi fi cu toţii convenţionalişti. Vi se pare că 
este absurda poziţiunea convenţionalismului şi totuşi 
sunteţi convenţionalişti. Când faceţi aceasta afirmare, 
înseamnă ca spuneţi: tot ce se întâmpla în univers se 
întâmpla regulat, iar ceea ce întâmplător s-ar întâmpla 
neregulat, aceasta nu face parte din realitate. 

Prin urmare, după cum vedem, nici forma dintâi a 
convenţionalismului,  convenţionalismul radical, nici 
aceasta, a doua, a convenţionalismului - hai să-i zicem - 
mai cu surdina, nici în forma dintâi, nici în cea de-a doua, 
nu se poate ajunge la concluziunea ca regularitatea este, 


în adevăr, o nota a realităţii şi că se poate, prin urmare, 
deduce analitic. 


6. Ar mai rămâne o singură încercare, aceea pe care 
a făcut-o Kant. 

Kant zice ca regularitatea este o formă a conştiinţei 
noastre. 

Noi căpătăm impresiunile lumii din afară, dar acestea 
sunt un fel de potop anarhic de impresiuni şi, în acest 
potop anarhic de impresiuni, noi stabilim un fel de 
regularitate, introducem ordine în acest univers de 
impresiuni. Exista, prin urmare, o realitate transcendenta, 
dar aceasta realitate nu devine experienţa decât în virtutea 
unei realităţi transcendente, zice el. Sunt, adică, anumite 
condițiuni, o anumită strunga prin care trebuie să treacă 
realitatea transcendenta pentru ca să devină expresiune. 

Prin urmare, ceea ce prindem noi din aceasta 
realitate, din lucrul în sine, nu prindem decât prin aşa- 
numiții ochelari ai intelectului nostru, prin formele 
categoriale ale sensibilităţii etc. 

Ce pretinde, cu alte cuvinte, Kant? Kant nu este 
tocmai aşa de convenţionalist. El pretinde că exista 
anumite principii regulative ale experienţei şi ca 
regularitatea este un asemenea principiu regulativ. 
Teoretic, evident, exista o mulţime de impresiuni, care se 
îndreaptă spre noi de la realitatea transcendenta; dar 
conceptul de experienţa, ceea ce numim noi realitatea 
aceasta continua fenomenologica nu este constituit din 
toată realitatea, ci din acele impresiuni cari trec în primul 
plan, cari trec în formele noastre categoriale. Căci, 
evident, ceea ce trece prin formele noastre categoriale 
trebuie să fie regulat. Nu este regulat, nu trece. Căci 
regularitatea este o formă în care prindem noi realitatea 
aceasta, foarte logica în aparenta, dar în realitate, nu. 
Căci, în adevăr, pot să aplic regularitatea pentru ceea este; 
dar pentru ceea ce va fi? Regularitate pentru ceea ce va fi 
nu este posibila decât într-un singur caz: atunci când 
realitatea, aşa cum exista în afară, este pasibila de a fi 


priceputa de mine. 

Prin urmare, ce face, propriu-zis, teoria lui Kant? Ea 
nu este decât o alta forma a convenţionalismului acesta cu 
surdina, pentru ca şi Kant nu face decât să construiască un 
univers şi o realitate cărora le zice experienţa, dar în care 
nu avem de-a face cu realitatea însăşi. Conceptul de 
realitate rămâne la Kant teoretic afirmat - o teorie 
transcendenta mai largă decât conceptul fenomenologic de 
realitate. Şi atunci, dacă în adevăr conceptul acesta de 
realitate transcendenta rămâne mai larg decât acela de 
realitate, atunci este clar: prevederea este imposibila, 
pentru că ai totdeauna a face cu elemente pe care nu le 
poţi stăpâni, pentru că nu intra în experienţa ta. 

Închipuiţi-vă următorul lucru: Uranus ar trebui să 
aibă mişcarea cutare, dar, pentru ca în momentul cutare 
vine în cutare poziţiune fata de alta planeta, fata de 
Neptun, îşi modifica mersul. Noi nu cunoşteam planeta 
Neptun acum un veac şi ceva, ea a fost dedusa după 
modificările pe care le-a suferit evoluţiunea lui Uranus. 
Vasăzică, ceva necunoscut noua a influenţat ceva cunoscut 
noua şi a provocat o neregularitate. 

Nu se poate întâmpla, teoretic cel puţin, acelaşi lucru 
cu realitatea transcendenta şi cu realitatea fenomenelor lui 
Kant? Ceea ce este necunoscut şi necognoscibil nu poate 
să influenţeze într-un anumit fel realitatea aceasta? 
Evident că da! Teoreticeşte, nu este exclus. 

Vasăzică, nici poziţiunea aceasta, care zice ca 
regularitatea este o funcţiune constitutiva a conştiinţei 
noastre, nu poate să explice ce este, în adevăr, 
regularitatea. 


Prin urmare, pe toate căile pe care am umblat, nu am 
putut să fundam pe ce ne sprijinim când afirmam că exista 
o regularitate. Exista totuşi, după metoda pe care am 
aplicat-o până acum, o îndreptăţire a acestei afirmaţiuni; 
adică, exista o fundare, şi anume fundarea gnoseologica. 

Despre aceasta, în prelegerea viitoare. 

NgQJRAUNe 


1. În ultima lecţiune vorbisem despre aşa-numita 
presupoziție a  regularităţii, adică a uniformității 
fenomenelor, a întâmplărilor din natura, şi arătasem ca nu 
exista motive logice, stringente pentru a funda aceasta 
presupoziţie. Arătasem ca, în adevăr, noi lucram cu 
aceasta uniformitate, o presupunem în toate calculele 
noastre şi în judecăţile pe care le emitem asupra realităţii, 
dar că nu avem niciun motiv raţional de a zice ca, în 
adevăr, aceasta uniformitate corespunde unei realităţi 
propriu-zise. 

Dacă nu avem însă niciun motiv raţional, stringent ca 
să admitem necesitatea existentei acestei regularităţi, 
atunci evident ca situaţiunea noastră este şubredă. Ar fi 
oarecum, cu alte cuvinte, să afirmam pur şi simplu ca 
regularitatea aceasta este un fapt pe care-l admitem 
arbitrar, contam pe el, din moment ce nu-l înţelegem, dar 
am putea şi să nu contam. Este, adică, un element de 
arbitrar care se strecoară în însăşi structura sufletului, a 
spiritului nostru. De îndată ce aceasta uniformitate este 
parte constituenta în operaţiunile noastre intelectuale de 
cunoaştere şi de îndată ce aceasta uniformitate nu poate fi 
fundata în chip stringent, evident că este o gaură în 
mecanismul acesta al nostru. 

Aşa ar fi dacă singura fundare ar fi numai fundarea 
logica, pe care am discutat-o în lecţiunile trecute. Dar, în 


afară de aceasta fundare logica, mai exista şi o alta; şi 
anume, fundarea de fapt. 

Eu am insistat de mai multe ori asupra unui fapt 
destul de interesant pentru tot cadrul în care ne mişcăm 
noi aci; |şi] anume, asupra faptului că fundările acestea 
logice sunt foarte frumoase şi foarte bune în filosofie, dar 
ca ceea ce exista în adevăr nu are nevoie să fie fundat; 
adică, ceea ce exista se impune prin însuşi faptul 
existentei. Nu am să dovedesc ca eu exist, atâta timp cât 
simt ca exist. Nu am nevoie să dovedesc ca lampa din fata 
mea arde, atâta timp cât folosesc ce vine de la lampa. 

Cu alte cuvinte, în teoria cunoştinţei nu sunt ţinut 
întotdeauna să demonstrez raţionamentele logice; ci, în 
teoria cunoştinţei vin adeseori în contact cu fapte pe care 
trebuie să le iau pur şi simplu ca atare. 

Punctul acesta de vedere este, în adevăr, un punct de 
vedere foarte comod, dar el are nevoie nu de verificări 
propriu-zise, ci de anumite încercuiri. 

Foarte bine! Este adevărat, faptul ca exist nu are 
nevoie de a fi demonstrat. Este adevărat ca aceasta 
uniformitate a întâmplărilor din natura, cu care lucrez eu, 
este constatata, este constatabila de mine. Întrebarea însă 
pe care trebuie să ne-o punem este alta. În faptul acesta al 
uniformităţii legilor naturii sau, mai precis, necesitatea 
aceasta a mea spirituală de a lucra cu legile naturii, cu 
aceasta uniformitate a legilor naturii este ea în adevăr 
valabila întotdeauna? Adică, recunosc ca eu, în adevăr, fac 
raționamente în care regularitatea întâmplărilor din 
natura, uniformitatea lor sta la bază. Aşa este astăzi. Dar 
este bine că este aşa? Şi va fi întotdeauna aşa? Acestea 
sunt întrebările cari trebuie lămurite. 

Dacă este bine că e aşa este iarăşi o întrebare [pe] 
care ne-o punem, dar care este iarăşi cam filosofica. 
Pentru ca, dacă, sau de îndată ce un lucru este aşa, este 
zadarnic să ne mai întrebam dacă este bine sau este rău că 
este aşa. Întrebarea însă are alt sens, nu are de-a dreptul 
sensul acesta trivial. Intrebarea are, anume, sensul: 
uniformitatea aceasta a întâmplărilor din natura este în 


concordanţă cu structura spiritului nostru sau nu? Acesta 
este sensul întrebării, dacă este bine că este aşa sau nu. 

În adevăr, nu exista nicio contrazicere între 
uniformitatea întâmplărilor din natura şi spiritul nostru, 
propriu-zis, structura spiritului nostru? Cu alte cuvinte, 
uniformitatea aceasta, verificarea uniformităţii acesteia, 
sau mai bine [zis], verifica uniformitatea aceasta principiul 
contradicţiei, care este un principiu fundamental al 
spiritului nostru? Evident că da! Desigur că-l verifica. Nu 
exista, adică, niciun motiv ca eu să spun ca presupoziţia ca 
toate lucrurile se întâmpla în chip uniform în natura ar 
calca principiul  contradicţiunii. Nu exista nicio 
contrazicere în afirmaţiunea aceasta şi în felul cum îmi 
închipui natura, în felul în care eu o trăiesc. Din acest 
punct de vedere suntem lămuriţi, între altele, pentru ca, 
[cu] întâmplările din natura, pe măsură curgerii lor şi a 
trecerii lor în observaţia noastră, noi nu facem, propriu-zis, 
decât să verificam aceasta, hai să zicem, lege, acest 
principiu pe care l-am enunțat, al uniformităţii, al 
regularităţii. 


2. Este adevărat ca toată experienţa noastră nu iese 
din cadrul regularităţii şi este iarăşi adevărat ca, ori de 
câte ori ne aflam în faţa unei neregularități, a lipsei de 
uniformitate, ne oprim oarecum intrigaţi şi căutam să 
înţelegem de ce [apare] aceasta neregularitate. 

Dacă, prin urmare, spiritul nostru este foarte puţin 
atent la verificarea regularităţii, este foarte atent la 
contrazicerea regularităţii din natură. Dar atunci este nela 
îndemâna tuturor constatarea ca spiritul nostru este 
învăţat cu regularitatea, ca regularitatea face parte 
integrantă oarecum din însuşi felul nostru de a gândi şi de 
a cunoaşte. Dacă, de pildă, vad că se face seara acum, ca 
după seara vine noaptea şi ca, pe urma, nopţii îi urmează 
dimineaţa, nu găsesc în toată aceasta succesiune nimic 
neobicinuit. Dacă însă, printr-un mijloc de locomoţiune 
foarte perfecţionat, as pleca acum de la Bucureşti şi as 
ajunge în alt punct de pe glob, unde as vedea că se face 


ora 6, apoi 7, 8, 9, 10 dimineaţa şi tot nu se mai face 
lumina, atunci as constata o neregularitate care m-ar izbi 
şi pe care as căuta să mi-o explic. 

Dar dacă, în adevăr, spiritul nostru este învăţat cu 
aceasta regularitate şi dacă, în adevăr, pe măsură ce ne 
lărgim experiența, nu facem decât să constatam 
neregularități sau să constatam verificarea neîncetata a 
acestui principiu al uniformităţii întâmplărilor din natura, 
atunci nu se poate găsi dovada filosofica a faptului că, în 
adevăr, regularitatea îşi are fundamentul în însăşi 
constituţiunea noastră? 

lată un exemplu. Eu arunc un zar şi cade o dată 6,a 
doua oară tot 6, a treia oară la fel etc.; cade de 30 de ori 
pe rând tot 6. Constat ca zarul acesta aruncat arata mereu 
6. După câte ştiu eu dinainte, probabilitatea pe care o are 
fiecare număr arătat pe zar este aproximativ egala, 
matematiceşte vorbind, adică [exista] aceeaşi probabilitate 
să iasă 6, aceeaşi probabilitate să iasă 2, 3 etc. Prin 
urmare, dacă eu constat ca, aruncând de 30 de ori zarul, 
de 30 de ori cade 6, atunci, de fapt, nu am de-a face cu o 
regularitate, ci, din contra, cu o neregularitate. Care? 
Fiecare din fetele celelalte ale zarului şi-a pierdut 
probabilitatea. Este foarte adevărat că poţi să arunci zarul 
şi să cadă de două, de trei ori pe rând mereu numărul 6; 
dar, după ce va cădea de trei ori pe rând, este foarte 
puţina probabilitate că va mai cădea şi înainte, aruncând 
zarul, tot 6. Aceasta, printr-un simplu calcul, este 
constatabil imediat şi aceasta o ştiu prea bine jucătorii de 
la ruleta sau de la bula. Dacă însă constat ca de 30 de ori 
pe rând a ieşit tot 6, atunci îmi zic imediat: zarul acesta nu 
este acelaşi cu zarul ale cărui fete au aceeaşi probabilitate. 
Trebuie să fie ceva în constituţiunea zarului acesta, care 
face să iasă întotdeauna 6. Centrul de greutate al acestui 
zar trebuie să fie astfel deplasat, încât întotdeauna trebuie 
să cadă cu fata 1 la pământ şi cu fata 6 deasupra. 

Vasăzică, neregularitate fata de egala probabilitate a 
tuturor fetelor  zarului, care se exprima printr-o 
regularitate în căderea aceleiaşi fete, dar care trebuie să 


aibă o alta expresiune. 

Ce raţionament pot să fac în legătură cu acest fapt? 
Eu zic: am aruncat zarul de 30 de ori şi a căzut tot 6. 
Atunci, dacă voi arunca zarul şi a 31-a oară, probabil că va 
cădea tot 6. Şi îl arunc, şi, în adevăr, cade tot 6. Au eu 
dreptul să afirm ca verificarea pe care am făcut-o 
experimental fundează în adevăr neuniformitatea? În 
aparenta, da; în fond însă, nu. Pentru ca iau şi cercetez 
zarul şi constat ca, în adevăr, înspre fata cu numărul 1 are 
o bucată de plumb. Prin urmare, e fatal ca, de câte ori îl 
voi arunca, plumbul mutând centrul de greutate normal al 
zarului înspre fata cu numărul 1, fata aceasta să cadă 
întotdeauna la pământ iar fata opusa, adică 6, sus. Prin 
urmare, neuniformitatea este verificată, este fundata prin 
verificare experimentala. 

Cu toate acestea, ma grăbesc să adaug ca numai în 
aparenta am dreptate să fac aceasta afirmaţie. De ce? 
Pentru ca, de fapt, eu presupun, în aceasta afirmaţie a 
mea, o uniformitate, o regularitate, şi anume ca zarul meu 
se va comporta de aci înainte la fel, pentru ca 
constituţiunea zarului meu va fi şi de aci înainte la fel, 
adică centrul de greutate al zarului va fi acelaşi, în acelaşi 
loc în care este acum şi în care a fost în cele 31 de dăţi, 
când am aruncat zarul. 

Vasăzică, am fundat experimental  afirmaţiunea 
aceasta a regularităţii. 

Dar aceasta verificare experimentala nu este încă o 
afirmaţie propriu-zisă, pentru motivul ca ea închide o alta 
presupoziţie de uniformitate, anume, aceea ca structura 
zarului va continua şi în momentele viitoare să fie aceeaşi. 

De aceea vă spuneam ca, deşi noi lucram cu aceste 
regularităţi, deşi aceste  regularităţi nu contravin 
principiului contradicţiunii, pe care l-am amintin, totuşi nu 
putem să luăm acesta regularitate ca fundata în fapt, 
pentru ca, logiceşte vorbind, orice regularitate fundata în 
fapt presupune o alta uniformitate. Este adevărat, nu ne 
învârtim într-un cerc viţios, dar presupoziţia aceasta a 
regularităţii merge într-o regresiune ad infinitum. 


lată de ce nu exista posibilitate logica sau teoretica 
de a funda acest principiu. N 

Cu toate acestea, spunem că-l admitem. Il admitem, 
pentru ca nu contrazice principiul contradicţiunii, dar îl 
mai admitem şi pentru un alt motiv: principiul acesta al 
regularităţii, al uniformităţii întâmplărilor din natura ne 
este impus de viaţa noastră de toate zilele. 


3. Vă aduceţi aminte că am vorbit de experienţa 
noastră şi am arătat ca aceasta este singura noastră 
posibilitate de a trăi, adică legarea prezentului de trecut, 
înglobarea trecutului în prezent şi proiectarea acestui 
trecut, înglobat în prezent, în viitor, vasăzică extinderea în 
limite netrăite şi nereale, a experienţei noastre. 

Dar se poate vedea numaidecât că este imposibila, 
este absolut imposibila aceasta extindere a experienţei 
noastre, atâta timp cât nu avem aceasta presupoziţie a 
uniformităţii, a regularităţii. 

Vasăzică, presupoziţia regularităţii întâmplărilor din 
natura este o presupoziţie ceruta, propriu-zis, de viaţa 
noastră, de necesităţile noastre vitale. Pe urma, mai este 
ceruta şi de altceva, de cunoaşterea noastră. 

Evident ca viaţa noastră nu este făcută posibila decât 
tocmai prin acest principiu al regularităţii. 

Ce înseamnă, propriu-zis, cunoaştere şi care este 
pentru noi funcțiunea cunoaşterii? „Cunoaştem” - mai ales 
ştiinţificeşte vorbind - înseamnă „stăpânim”, înseamnă 
„mânuim”. „Cunosc” înseamnă ca în orice împrejurare în 
viaţă, de aci înainte, nu sunt lipsit cu totul de experienţa. 
Viitorul este pentru mine ceva care nu a fost, evident, sau 
care nu a fost încă, dar care este asemănător cu ceea ce 
este şi cu ceea ce a fost. 

Vasăzică, eu cunosc un lucru în măsura în care pot 
să-l întrebuinţez. Dar întrebuinţarea lucrului acesta se face 
numai în prezent - în trecut, în niciun fel -, cu o 
condiţiune. (Aţi văzut ce este prezentul: un fel de notiune- 
limita.) Cu o condiţiune este posibil ca eu să întrebuinţez 
în prezent un lucru: să am anumite elemente din acest 


lucru, cari încă nu s-au întâmplat, cari nu sunt încă 
prezente, dar pe care totuşi le stăpânesc. Aceasta este 
proiectarea trecutului şi a prezentului în viitor. Îmi întind, 
cu alte cuvinte, prin cunoştinţe, tentaculele activităţii mele 
posibile într-un domeniu care nu este încă. 


4. Dar cum este posibil să-mi întind tentaculele 
activităţii într-un domeniu care nu este încă, decât prin 
aceasta presupoziţie fundamentala ca lucrurile cari se vor 
întâmpla se vor întâmpla în acelaşi fel în care s-au mai 
întâmplat deja? 

Vasăzică, exista necesitatea - în legătură cu 
necesităţile vieţii -, exista, pentru posibilitatea cunoaşterii, 
necesitatea aceasta a prevederii. 

Necesitatea aceasta a prevederii este împlinita în 
mecanismul vieţii noastre de ceea ce noi numim ştiinţă. 

Ştiinţa, în înţelesul acesta, care este totuşi foarte 
exact, este altceva decât ştiinţă cristalizata, codificată, 
pusă în formule, constituita într-un corp de doctrina, să 
zicem. Ştiinţa este cam ceea ce spunea Auguste Comte, 
când spunea ca „a şti înseamnă a prevedea”. Adică, ştiinţă 
face fiecare om, fie ca a învăţat carte, fie că nu, care, seara 
când se culca, trage perdelele la fereastră, pentru ca nu 
cumva soarele de dimineaţă să-l scoale înainte de vreme. 
Aceasta este ştiinţa. El ştie ce are să se întâmple şi ia 
măsuri în vederea acestui lucru. 

Ştiinţa aceasta, deocamdată - şi aci începe iarăşi 
îndoiala -, lucrează cu principiul uniformităţii şi al 
regularităţii. Dar, vă întreb: principial vorbind, este 
fundata convingerea noastră, pe care o avem astăzi, ca 
acest principiu al regularităţii este constatat în ştiinţă? 
Este fundata, cu alte cuvinte, credinţa noastră că nu se 
poate ştiinţă fără de aceasta prevedere? 

A existat un anume fel de geometrie şi astăzi câte 
feluri de geometrie exista! Acel fel de geometrie avea 
anume postulate, felurile celelalte de geometrie au alte 
postulate. Noi am lărgit, prin urmare, posibilitatea noastră 
de lucru în ştiinţă, schimbând postulatele acestei ştiinţe. 


Acum, postulat este pentru ştiinţa actuala şi regularitatea. 
Uniformitatea întâmplărilor din natura, în ştiinţa actuală, 
lucrează cu acest postulat. Avem noi dreptul să credem că 
acest postulat nu va fi părăsit niciodată de ştiinţă? Aceasta 
este întrebarea! 

Dacă, în adevăr, uniformitatea legilor naturii, [al 
întâmplărilor din natura este un postulat, postulat necesar 
oricăreia dintre ştiinţe, atunci avem fundata şi teoria 
necesităţii acestei uniformităţi. Dar ce ne poate obliga să 
admitem aceasta afirmaţie? 

5. Dacă veţi urmări mai bine problema, vă veţi da 
numaidecât seama că aceasta uniformitate a întâmplărilor 
din natura este în strânsa legătură cu concretul, adică în 
strânsa legătură cu întâmplările în timp şi spaţiu. 

Noţiunea de timp este contestata ştiinţei actuale şi 
aceasta noţiune de timp, contestata ştiinţei actuale, face ca 
şi uniformitatea legilor naturii să fie contestata ştiinţei. 

Dacă noi am putea să facem o ştiinţă oarecare în 
afară de timp şi spaţiu, atunci ar dispărea întâmplările şi 
ar dispărea evenimentele şi, dispărând evenimentele, ar 
dispărea şi necesitatea pe care o simţim de a admite 
regularitatea, uniformitatea în natură. 

Prin urmare, toată chestiunea se pune acum aşa: 
ştiinţa se poate lipsi de întâmplare, de concret, de 
evenimente, de timp? Este o întrebare care aluneca, în 
adevăr, dincolo de normalitate, dar care este, din punct de 
vedere logic şi filosofic, absolut îndreptăţită. 

Nu avem niciun motiv să spunem ca ştiinţă trebuie să 
fie aşa cum este azi. Ceva mai mult, exista, propriu-zis, o 
încercare cu care aveţi de-a face în fiecare zi, în 
speculaţiunile dumneavoastră ştiinţifice, care, propriu-zis, 
nici nu mai lucrează cu concretul: gândiţi-vă la filosofia 
istoriei. Aceasta este înclinata sa urmărească studiul unor 
evenimente, să stabilească unele tipuri de evenimente. 
Aceste tipuri de evenimente nu sunt deduse din concret, ci 
aceste tipuri de evenimente condiţionează ele însele 
trecutul. De pildă, dacă eu - să iau un exemplu din istoria 
logicei - constat că exista o anumită structură spirituala pe 


care o numesc scolastica [şi] care se găseşte, să zicem, nu 
numai la 1200 în Europa de Apus, dar cu vreo 1500 de ani 
înainte în Grecia, cu încă vreo 2000 de ani înainte în India, 
cu încă vreo 1.000 de ani înainte în China etc., atunci, dacă 
evenimentul acesta nu seamănă cu celelalte, ci 
evenimentul aceste este următor celorlalte, formează un 
fel de eveniment-tip, care are un alt fel de existenta decât 
existenta aceasta concreta, temporala, spirituală. Gândiţi- 
vă ce este toată metafizica platoniciana. Ea nu este decât o 
încercare de a funda o ştiinţă în afară de timp şi spaţiu. În 
acea lume a esenței, a ideilor platoniciene, în care, 
propriu-zis, toate stau, nimic nu se mai mişca, în acea lume 
care are aspectul acesta contemplativ, static, nu dinamic, 
în acea lume, uniformitatea nu mai are niciun rost. 

O să spuneţi: bine, dar ştiinţa aceasta platoniciana nu 
a ajuns la niciun rezultat! Este o părere! Lui Platon i-a 
ajuns - şi o întreagă forma de viaţa spirituala exista şi 
astăzi. Toate civilizațiile cari au la baza nu dinamismul, ci 
staticismul se poate considera că au îmbrățișat 
platonismul. Posibilitate de ştiinţă exista, prin urmare, şi 
aci. 


6. Dar, veţi spune: ştiinţa noastră este altfel! Evident! 
Dar însuşi faptul de a spune ca ştiinţa noastră este altfel, 
însuşi faptul acesta mă pune în garda în contra afirmaţiunii 
pe care o făceam adineauri, că nu poate să existe decât un 
singur fel de ştiinţă, şi anume, ştiinţa care are la baza 
regularitatea fenomenelor din natura, a întâmplărilor din 
natură. 

Vasăzică, eu admit că exista, în actuala forma a 
ştiinţei noastre, aceasta uniformitate. Eu admit ca 
presupoziţia acestei uniformităţi este absolut necesară 
pentru constituirea ştiinţei noastre pozitive; dar nu am 
niciun motiv să admit, mai întâi, ca acest principiu al 
uniformităţii este un principiu constitutiv al spiritului 
nostru, şi iarăşi nu am niciun motiv, nici teoretic, nici de 
fapt, să admit ca orice ştiinţă viitoare sau orice ştiinţă 
posibila va trebui să se folosească de acest principiu, de 


aceasta presupoziţie a uniformităţii întâmplărilor din 
natură. 

Ştiinţa actuala - şi aci se arata încă o dată rădăcinile 
acestei ştiinţe -, ştiinţa noastră concreta de astăzi cere 
întrebuinţarea principiului acesta al uniformităţii în 
aceeaşi măsură în care acest principiu este cerut de viaţa 
noastră. Instrumentele pe care noi le posedam astăzi 
pentru a trăi sunt condiţionate de acest principiu al 
uniformităţii. Viaţa noastră de astăzi nu se poate mişca în 
afară de uniformitate; adică, ştiinţa noastră, conştiinţa 
noastră, posibilitatea de a ne mişca, posibilitatea noastră 
de a mânui realitatea au absoluta nevoie astăzi, în actuala 
orientare a spiritului sau în actuala structura a spiritului 
nostru, de uniformitate. Ceva mai mult, [viața] este chiar 
aceasta uniformitate, pentru că este pur şi simplu 
prevedere. Noi nu putem să trăim decât în măsura în care 
prevedem şi nu putem să prevedem decât în măsura în 
care admitem uniformitatea. 

Prin urmare, fapt este astăzi ca, în actualele 
împrejurări şi în actuala orientare spirituala a noastră, nu 
se poate ştiinţă fără principiul uniformităţii. Dar nu este 
fapt ca întotdeauna orientarea noastră spirituala va fi 
aceeaşi şi, prin urmare, nu este fapt ca întotdeauna ştiinţa 
va însemna prevedere; şi nu este fapt ca întotdeauna 
posibilitatea de a trăi înseamnă cunoaştere. Adică, în 
momentul în care noi vom putea trăi fără să cunoaştem, 
dacă am găsi această posibilitate de a trăi fără să 
cunoaştem, am putea să scăpăm de principiul uniformităţii. 


7. De ce vă spun toate acestea? Pentru că trebuie să 
înţelegeţi, dacă nu vreţi să trăiţi de-a dreptul poziţiunea 
celor care afirma ca [nu] exista în omenire sau în 
totalitatea întâmplărilor posibilitatea minunilor. Minunea 
nu este altceva decât ruperea uniformităţii. 

Şi atunci, sunt atâţia teologi, oameni cari se ocupa cu 
problemele acestea, cari spun: minunea nu poate să existe, 
pentru motivul foarte simplu ca, dacă Dumnezeu a făcut 
lumea, atunci el a făcut-o într-un anumit fel, şi Dumnezeu a 


asignat lumii anumite legi, anumite regularităţi. Dacă 
Dumnezeu rupe aceasta regularitate, înseamnă ca el 
contravine legilor stabilite de el. Prin urmare, Dumnezeu s- 
ar contrazice pe sine, şi-ar face concurenta sie însuşi. 

Argumentarea este cât se poate de logica şi ţinuta de 
cea mai mare parte dintre oameni ca perfect valabilă. Da, 
dar cu o singură condiţie: să presupună, toată aceasta 
argumentare, ca, în adevăr, pentru Dumnezeu, lumea este 
în acelaşi fel data cum este pentru noi, ca Dumnezeu exista 
în acelaşi fel cum vrem noi; ca, adică, existenta noastră, 
care se traduce, în alt înţeles, prin cuvântul viaţa este de 
acelaşi fel cu existenţa lui Dumnezeu. 

Ce facem noi, cu alte cuvinte? Extindem valabilitatea 
conştiinţei vieţii până la limitele existentei şi identificam 
existenţa lui Dumnezeu cu viaţa noastră. 

Dar mai este un punct care nu trebuie neglijat: noi, 
deocamdată, trăim în virtutea posibilităţii noastre de a 
cunoaşte. Dar nu este aceasta singura posibilitate de trai. 
Exista trai şi în afară de omenire, căci o sumă de animale, 
de plante trăiesc şi ele fără ca să cunoască şi fără ca să 
aibă posibilitatea noastră de prevedere. Iată, prin urmare, 
eşalonări de probleme cari, toate, tind să pună la îndoiala 
necesitatea uniformităţii întâmplărilor naturii. 

Întâi: existenta nu este tot una cu viaţa; viaţa nu este 
tot una cu cunoştinţă; dar ştiinţa este pur şi simplu 
cunoştinţa; iar uniformitatea întâmplărilor în natura este 
tot una cu ştiinţa. 

Prin urmare, presupoziţia aceasta a uniformităţii 
întâmplărilor naturii este o presupoziţie valabila, unde? 
Numai în cadrul cunoştinţei, [al] ştiinţei actuale; atât şi 
nimic mai mult! 

Peste aceste vederi este întinsa o imensă reţea de 
posibilităţi în care trebuie să admitem ca poate să intre, în 
oarecari împrejurări, şi ceea ce se numeşte minune! 


XI. REGULA ŞI LEGE 
30 aprilie 1926 


1. Răspuns unei reacţii fata de prelegerea trecută 

2. Uniformitatea întâmplărilor din realitate şi din 
viaţa spirituala 

3. Regula şi lege 

4. Specificul legii 

5. Interpretarea calitativa şi cea cantitativa a legii 

6. Caracterul relativ al legii 

7. Caracterul de necesitate al legii 


1. Ţin să vă încunoştinţez că am fost admonestat 
pentru lecţiunea trecută de către unul din colegii 
dumneavoastră care, nu ştiu pentru ce motiv, a ţinut să 
iscălească „anonim”. 

În definitiv, dacă avea să-mi spună ceva, putea să mi- 
o spună de-a dreptul sau să se iscălească, dacă a scris, 
pentru că este un temperament timid, care nu poate să 
vorbească. 

Evident ca, pentru mine, care a trebuit să suport 
aceasta morala, faptul este destul de însemnat. Mi s-a 
spus, anume, pur şi simplu, ca lecţiunea mea a fost 
subversiva. 

Trebuie să fac un compliment onorabilului meu 
preopinent, spunându-i ca, dacă în adevăr domnia sa crede 
ca lecţiunea a fost subversiva - nu ştiu dacă o fi în sala 
acum -, poate să aibă motivele sale. 

As zice ca, dintr-un punct de vedere strict, nu numai 
ştiinţific, dar stientifist, adică dintr-un punct de vedere 
care ridica ştiinţa nu la ceea ce o consideram noi aci, ci la 
un fel de interpretare absoluta şi metafizica a realităţii, din 
acest punct de vedere s-ar putea ca lecţiunea mea să fi fost 
subversiva. Însă eu, mărturisesc, sunt totdeauna sincer, 
trebuie se va accentuez dumneavoastră ca nu putea să fie 
subversiva lecţiunea, din punctul meu de vedere. 

Vă amintiţi care a fost mersul expunerii şi al 
raţionamentului - mult, puţin, cât a fost. Vă aduceţi aminte 
că am încercuit precis limitele de activitate ale ştiinţei şi 
am arătat ca, în adevăr, regularitatea de [spre] care 


vorbeam este valabila şi se identifica, as zice, cu ştiinţa, 
după cum ştiinţa se identifica cu un anumit fel de 
cunoaştere. Dar ca nu exista, pentru mine cel puţin, niciun 
motiv să identific cunoştinţă cu ştiinţa şi ca, întru atât 
întrucât se poate vorbi de o existenta în afară de conştiinţă 
şi numai în afară de conştiinţă, ştiinţificeşte, se poate 
afirma ca aceasta regularitate nu este o lege valabila 
pentru toate împrejurările; şi ca, în cazul acesta, rămâne 
ceva care poate să fie altceva decât regularitate, decât 
uniformitate în întâmplările din natura; prin urmare, lasa 
loc liber unor altfel de întâmplări, cari nu sunt întâmplările 
pe care le cunoaştem noi în activitatea noastră ştiinţifică şi 
cari întâmplări se pot realiza după anumite - hai să nu [le] 
zicem legi -, dar după anumite caractere, cari nu ar fi 
tocmai caracterele regularităţii. 

Prin urmare, tema mea a fost foarte simpla, cred, 
foarte logica şi verificată cu o mulţume de considerente în 
legătură cu structura intima a ştiinţei; şi, din punctul meu 
de vedere, pentru mine însumi, nu poate să fie subversiva. 
Nu poate să fie, pentru ca eu nu încerc să asignez ştiinţei 
numai un colţ de activitate, care ar fi prea mic pentru a 
umple golul. Eu nu am fost niciodată un fel de cum as zice, 
prigonitor al ştiinţei, şi nici nu mi-ar şedea bine să fiu. 
Ştiinţa exista în afară de orice prigonitor, exista pur şi 
simplu şi cel puţin atâta simt critic am, ca să nu mă lupt cu 
morile de vânt. Dar eu am accentuat întotdeauna, şi este 
bine să reţineţi şi dumneavoastră, ca ştiinţa aceasta are o 
funcţiune precisa, cu anumite rosturi, cu anumite mijloace 
cari corespund perfect rosturilor şi limitelor ei, dar că nu 
se poate face din ştiinţa orice vrem noi. Ştiinţă îşi are 
rosturile ei şi zadarnic am încerca să facem dintr-însa ceea 
ce vrem noi. 

Atât despre diversiunea pe care a provocat-o aceasta 
punere la index a colegului dumneavoastră şi a 
onorabilului meu preopinent. 


2. Dumneavoastră aţi văzut în lecţiunea trecută, în 
care am analizat fenomenul acesta al regularităţii, al 


uniformităţii întâmplărilor din natura, ca noi asignam 
acestei uniformităţi şi acestei regularităţi, realitatea 
întâmplărilor din realitatea concretă. Am putea spune - cu 
alte cuvinte, din consideraţiunile făcute în orele trecute - 
chiar ca aceasta regularitate sau uniformitate este un 
postulat al activităţii noastre ştiinţifice şi, as zice ceva mai 
mult, o creaţiune a acestei activităţi ştiinţifice, adică nu o 
activitate în înţelesul direct, ci în sensul ca activitatea 
noastră ştiinţifică introduce în întâmplările din natura 
aceasta regularitate. 

Dar aceasta regularitate nu este ceva existent, 
realiter, nicio lege propriu-zisă a gândirii noastre, în 
general; şi aceasta se vede şi de acolo ca aceasta 
regularitate, pe care noi am admis-o ca impusa în ştiinţa 
de simţul comun, nu este pretutindeni impusa de acest 
simt comun. Adică, aceiaşi oameni cari zic ca toate 
lucrurile se întâmpla în chip regulat şi uniform în natura, 
aceiaşi oameni or să fie întotdeauna gata să spună, înainte 
de orice judecare a temei, ca, în definitiv, ceea ce fac eu 
depinde de mine şi ca eu pot să-mi asignez regularităţi, 
uniformităţi de acestea, voinţei mele; că exista, cu alte 
cuvinte, un domeniu în care, propriu-zis vorbind, exista şi 
un fel de libertate de mişcare, de iniţiativă proprie. 

Vasăzică, dacă este adevărat ca mentalitatea 
ştiinţifică se aplică, mai departe, nu realităţii fizice, ci 
realităţii spirituale, aceasta mentalitate ştiinţifică lărgeşte, 
extinde conceptul de regularitate şi asupra vieţii sufleteşti. 

Este adevărat ca, hai să zicem cu un alt cuvânt, 
determinismul acesta - care este indicat în altă ordine de 
idei de regularitate - începe de la un moment dat să fie 
valabil şi pentru viaţa spirituală. Dar când? Incepe în 
momentul în care atitudinea ştiinţifică încetează să se mai 
îndrepte numai asupra fenomenelor fizice, ci-şi orientează 
atenţia şi asupra fenomenelor sufleteşti. 

Dar sunt momente - şi le arătai - în care aceasta 
regularitate nu este presupusa, ceea ce înseamnă, cum 
spuneam adineauri, ca simţul comun nu impune, printr-un 
fel de lege proprie, aceasta regularitate în toate domeniile 


lui de activitate. Ei bine, regularitatea, uniformitatea, este 
un concept ştiinţific. El este în construcţiunea ştiinţifică 
propriu-zisă. Acest concept este mai degrabă un fel de 
treapta prima spre constituirea unui alt concept, de o 
foarte mare importanta şi acesta pentru ştiinţa noastră: a 
conceptului de lege. 


3. Ce este legea şi ce este regula? 

Regula ştim ce este: noi stabilim anume uniformitate, 
anume regularitate în succesiunea fenomenelor, în lumea 
fizică, să zicem, în general, şi aceste regularităţi le 
exprimam într-o formă oarecare. Aceasta exprimare 
constituie regula. 

Regula este, prin însuşi înţelesul ei, de două feluri: 
este o regulă care constata anumite lucruri şi este o regulă 
care prescrie anumite lucruri. 

Când zic, de pildă, că este absolut necesar ca 
oamenii cari trăiesc împreună în societate să nu se fure 
unul pe altul, eu constat ca raporturile sociale normale 
presupun aceasta regularitate a nefurarii unuia de către 
celălalt. Dar când zic: „să nu furi”, atunci evident că am 
făcut o operaţiune în plus, am dat oarecari norme de 
conducere. 

Legea ştiinţifică are şi ea, sau legea în genere are şi 
ea două parți: una de constatare, alta de normare, de 
normare a raporturilor. 

Dar legea ştiinţifică propriu-zisă nu este decât cea 
dintâi. Cealaltă poate să fie lege juridica, lege morala, lege 
sociala în genere etc., dar nu este lege ştiinţifică propriu- 
zisă. Legea ştiinţifică nu face decât să constate ceea ce 
exista. Şi, ceva mai mult, nu face decât să constate, după 
cum arătam noi în lecţiunile trecute, în cadrul trecutului şi 
al prezentului, pentru ca, aşa cum se vor întâmpla lucrurile 
în teoria aceasta, este [necesara] o nouă presupoziţie, în 
afară de aceea a regularităţii. 

Care este însă deosebirea dintre regula şi lege? Este 
ca, în genere, se afirma ca o regula are de obicei 
excepţiuni, pe câta vreme legea nu are excepţiuni. Se 


spune că nu este nicio regula fără excepţiune, după cum se 
spune iarăşi foarte des - dar lucrul acesta nu l-am înţeles 
niciodată şi aş fi foarte fericit să se găsească cineva care 
să mi-l explice - ca excepţiunea confirma întotdeaun 
regula. Vasăzică, regula are de obicei excepţii. O regula 
care nu are excepţiuni se zice că este o lege, adică o 
regula valabilă în toate cazurile posibile. Cu alte cuvinte, 
regula ar reprezenta o aproximaţiune a realităţii, pe câta 
vreme legea ar reprezenta însăşi realitatea, redusa nu la o 
aproximaţie, ci la absolut. Se închide, prin urmare, în 
noţiunea aceasta de lege, în primul rând, ideea de absolut 
şi, în al doilea rând, încă ceva. Când spun ca toate 
corpurile cad, adică toate corpurile sunt grele, eu afirm o 
lege care este valabila pentru întâmplările concrete, 
pentru realitatea noastră fizica. Dar afirm ceva mai mult - 
şi aceasta este caracteristic pentru structura ştiinţifică -, 
afirm ca legea aceasta: „toate corpurile sunt grele” este 
valabila independent de realizarea ei. În adevăr, afirm ca, 
dacă nu s-ar realiza sau dacă s-ar realiza altfel, legea ar 
continua să fie valabila. Nu altceva. Ca mie îmi este 
indiferent dacă, în adevăr, noi asistam astăzi la căderea 
corpurilor sau nu. Fapt este însă ca, de îndată ce va exista 
un corp, acesta trebuie să fie greu, trebuie să cadă. 


4. Aceasta reprezintă ştiinţificeşte legea, dincolo de 
regula. Valabilitatea ei nu este numai absoluta, nu este 
numai în concret, ci aceasta valabilitate se întinde in 
abstracto; este, adică, nu numai o norma a existentei, ci şi 
o norma, o lege a tuturor posibilităţilor de existenta: ce a 
fost, ce este, ce va fi să fie. Orice corp ce va fi să fie odată 
va trebui să fie greu. Aceasta afirma legea. Ea nu afirma 
numai ca în realitate se întâmpla ceva. 

O lege matematica, pe care o afirm eu o dată, îmi 
este indiferent dacă îşi găseşte aplicabilitate sau nu; adică, 
dacă exista, dacă se petrece evenimentul care să cadă sub 
aceasta lege. Însă legea afirma, sau spiritul ştiinţific afirma 
ca, o dată ce evenimentul acela se va întâmpla, în 
momentul în care evenimentul acela se va produce, el va 


trebui întotdeauna să se producă după legea pe care am 
stabilit-o eu. Dacă eu am stabilit, de pildă, legea ca 2 + 3 = 
5, îmi este indiferent dacă, în viaţa mea şi a universului în 
genere, se va ivi prilejul să se adune două obiecte cu trei 
obiecte. Legea matematica afirma ca, în momentul în care 
va fi acest prilej, când universul va înfăţişa acest 
eveniment, el se va comporta aşa cum indica legea. 

Acesta este, în adevăr, un caracter de absolut pe 
care-l ia în genere cercetarea ştiinţifică. 

Dar mai este un caracter al legii. Kant spune ca legea 
este o regulă de apariţie a evenimentelor, care nu numai 
că este verificată în fapt, care nu numai ca prescrie 
apariţiea sau desfăşurarea în genere a oricărui eveniment 
posibil, dar care are într-însa caracterul de necesitate. 

Ce înseamnă aceasta? Aceasta înseamnă cam 
următorul lucru. Eu pot să sfârşesc prelegerea aceasta la 
ora 6. Eu sfârşesc, de fapt, prelegerea mea în fiecare vineri 
la ora 6. lată a doua poziţiune. Eu trebuie să sfârşesc 
prelegerea mea în fiecare vineri la ora 6. 

În cazul întâi, este la latitudinea mea să fac un lucru 
aşa cum îl fac. În cazul al doilea, constat un lucru; şi 
anume, ca, de fapt, aşa se întâmpla întotdeauna. În cazul al 
treilea, se explica, se lămureşte, se înţelege de ce eu 
sfârşesc vineri prelegerea întotdeauna la ora 6; sunt, 
adică, anume împrejurări cari ma silesc ca eu să termin 
prelegerea la ora 6 şi să nu pot trece peste această oră. 

Ca ziua urmează noptei, acesta este un fapt. Ca acest 
fapt se întâmpla întotdeauna aşa este verificat. Eu sunt, în 
orice caz, sigur că trebuie să se întâmple aşa, că exista o 
necesitate a succesiunii zilei şi noptei, aceasta este ceva în 
plus fata de legea însăşi a succesiunii zilei şi noptei. Acest 
fapt în plus îmi da caracterul de care vorbeam, îmi da 
explicaţia, lămurirea realităţii. 

Vasăzică, legea, în afară de regula, mai are şi acest 
caracter, ca explica realitatea. 

Ce spuneam noi despre regula? Că ne înfăţişează 
realitatea. Ce spuneam despre ea? Că este impusa de 
simţul comun. Despre lege ce am spus? Că nu este impusa 


de simţul comun, dar că are în plus, în afară de caracterul 
de absolut şi de valabil in abstracto, acest caracter de 
necesitate care face posibila explicaţia sa. 

De aci înainte trebuie să deduceţi ca legea, dacă nu 
este impusa de simţul comun, este impusa de altceva; şi 
anume, de necesitatea noastră de cunoaştere. Aceasta este 
teoria. 

Cum se comporta aceasta teorie, cum rezista aceasta 
teorie analizei? 


5. Mai întâi, legea este absolut exactă. Este o 
deosebire cantitativa, as zice, între regula şi lege. 

Ce înseamnă aceasta? De pildă, am afirmat, după o 
lungă experienţa, după o experienţă ştiinţifică, ca 
întotdeauna când trece un curent electric printr-un fir de 
metal, acest fir se încălzeşte şi am afirmat, de asemenea, 
ca gradul de temperatura pe care-l ia acest fir sta într-un 
anumit raport şi cu calitatea metalului, şi cu diametrul 
firului. Se întâmpla însă ca eu introduc acest fir de metal 
într-o soluţiune, într-un vas cu apa, care are tocmai 
temperatura [de] topire [al ghetei şi fac să treacă iarăşi un 
curent electric prin acest fir. O să constat ca firul nu se 
încălzeşte, ci, din contra, se răceşte încă mai tare. Un caz. 

Alt caz. Toate corpurile se atrag. Lege! Ele se atrag 
în raportul cutare cu pătratul distantei şi în raportul cutare 
cu masa lor. Prin urmare, două corpuri puse în prezenta au 
tendinţa sa se atragă. Este legea generală a gravitaţiunii, 
exprimata prin formula: G (r) = m1 x m? / r2. 

Eu am într-un aparat, pe care-l numesc electroscop, 
două foite de aur, cari stau față în față, la o anumită 
distanta. Ele sunt foarte mobile, foarte sensibile. In 
virtutea legii gravitațiunii, ele trebuie să se atragă într-o 
anumită proporţie sau măsura. Pun în contact acest aparat 
care se cheamă electroscop cu un izvor de energie 
electrica şi constat numaidecât ca foitele se depărtează. La 
prima analiza, prin urmare, aceasta lege în genere nu prea 
are aplicaţiei aşa de precisa; exista întotdeauna un joc, un 
grad de aproximaţie, cum s-ar zice. 


O să spuneţi: da, dar, dacă nu ar fi apa rece sau dacă 
nu ar fi respectivul aparat în legătură cu un izvor de 
energie, de energie electrica etc., legile s-ar verifica? Da, 
dar, cu toate acestea, vedeţi ca legea prezintă oarecare 
aproximaţie! Cu alte cuvinte, trebuie să stabilim mereu 
condițiuni în care legea este valabila. Legea nu este 
valabila oricum în univers. Ea nu este valabilă în concretul 
imediat, în calitativ, as zice, ci trebuie să [soţ facă 
întotdeauna încercuiri şi să [soţ spună: dacă lucrurile se 
întâmpla aşa şi aşa, legea este valabila. Aceasta este 
interpretarea calitativa. 

Dar să considerăm şi puţin cantitativ cestiunea. 

Teoria generală a legii afirma: legea are o aplicaţiei 
absoluta, nu exista pentru ea excepţiuni. De unde ştim 
lucrul acesta? Legea este întotdeauna o expresiune 
cantitativa a unui eveniment. Aceasta  expresiune 
cantitativa a evenimentului se verifica de mine 
experimental, cu ajutorul evenimentelor. Cine face 
verificarea? Eu. Cum? Prin măsurătoare. Cari sunt 
posibilităţile mele de măsurătoare? Sunt ele absolute? Nu. 
Ele sunt întotdeauna relative. Niciodată o lege nu se poate 
verifica precis experimental. Exista o lege a triunghiului, 
care spune ca suma unghiurilor interioare ale triunghiului 
este egală cu două unghiuri drepte, adică cu 180°. Ei bine, 
nu exista posibilitate de construire a unui triunghi şi de 
măsurătoare a unghiurilor interioare care să poată da 
exact 180*; totdeauna, experimental, triunghiul, suma 
unghiurilor lui interioare, va avea sau mai mult, sau mai 
puţin decât 180°. 


6. Vorbeam adineauri de legea gravitaţiunii. Ce 
înseamnă, în formula enunţata, r2? Dacă aş zice, în loc de 
r2, r la puterea 1, 999999 etc., sau dacă aş zice r la 
puterea 2, 000000001, adică dacă aş scădea din 2 o 
cantitate infinit de mica, o cantitate infinitezimala, sau 
dacă i-aş adăuga o astfel de cantitate, legea gravitaţiunii 
nu ar mai fi valabila? Adică, verificarea experimentala a 
legii acesteia ar înfăţişa în adevăr dificultăţi? Este mai 


uşor de făcut, este mai precisa afirmaţiunea ca r acela este 
la puterea a doua, decât ca r este numai la puterea 1, 
99999 etc.? 

Experimental vorbind, este o aberaţie să se susţină 
acest lucru. Ce înseamnă însă aceasta Ê? Înseamnă, pur şi 
simplu, ca legea nu reprezintă nici ea un absolut, ci 
reprezintă tot o aproximaţie a evenimentelor. Ca, adică, 
exista, hai să zicem, o margine în care aceasta lege este 
necontrolabila, că exista posibilitate de excepţiune şi 
înăuntrul acestei legi. 

Dar eu nu am descoperit praful de puşcă spunându- 
vă lucrurile acestea şi nu sunt nici deloc subversiv. Nu fac, 
propriu-zis, acum decât să militez pentru actuala idee de 
lege ştiinţifică. Gândiţi-vă, de pildă, la teoria cinetica a 
gazelor. Ştiţi cam ce este aceasta: înăuntrul unor particule 
oarecare, sunt alte particule mai mici cari se mişca cu o 
iuţeală extraordinară. Închipuiţi-vă un fel de sfera în care 
sunt anumite corpuri, care se mişca cu o iuţeală 
extraordinara şi cari urmează nişte mişcări absolute, as 
zice imposibil de precizat. Exista totuşi o formula de 
echilibru a acelui gaz, exista, cu alte cuvinte, o lege a 
gazelor. Cum este posibila legea aceasta? Ce înseamnă 
legea aceasta, propriu-zis? Înseamnă expresiunea unui 
fapt? Nu. Legea aceasta nu este decât un fel de termen 
mediu al tuturor întâmplărilor din volumul închis din sfera 
aceasta. Adică, toate mişcările pe care le urmăresc eu şi 
cari se întâmpla înăuntrul sferei acesteia sunt imposibil de 
prins şi relaţiunile dintre ele sunt iarăşi imposibil de 
stabilit. Totuşi, exista o formula, ştiinţificeşte vorbind, a 
volumului şi a tuturor întâmplărilor dintr-însul. Aceasta 
este legea. 

Dar legea nu reprezintă aci decât termenul mediu şi 
termenul [mediu] este întotdeauna aproximativ. Vasăzică, 
în adevăr, ideea de lege este în strânsa legătură cu ideea 
aceasta de aproximaţiune. Legea nu înseamnă absolutul, 
legea înseamnă, ca şi regula, aproximaţie. 

7. Dar, se mai spune, pe de altă parte: regula are 
caracter de necesitate. Eu nu prea înţeleg cam ce 


înseamnă a avea acest caracter. Un lucru se întâmpla aşa, 
pur şi simplu, pentru că trebuie să se întâmple aşa. 

Ce înseamnă aceasta E? Distincţiunea ar fi ca regula 
constata, iar legea explica. Dar asupra acestui lucru o să 
mai revenim la cauzalitate. 

Dar să revenim la ceea ce ne interesează acum. 

Caracterul de necesitate ar fi, în adevăr, ştiinţific, 
distinct de celălalt, [cel] de realitate, când în adevăr 
constatarea ar fi distincta de explicaţiei. Dar, întrucât 
faptul ca eu ştiu că am să ies la ora 6 schimba, propriu-zis, 
structural vorbind, natura cunoştinţei mele? Eu lărgesc 
numai cantitativ cunoştinţele mele, nu calitativ. Intre 
faptul ca eu termin întotdeauna lecţia la ora 6 şi faptul că 
trebuie să termin întotdeauna prelegerile la ora 6, nu este 
decât o deosebire de cantitate de cunoştinţe. Eu ştiu, în 
primul rând, ce se întâmpla până la ora 6 şi, în al doilea 
rând, ce se întâmpla după ora 6. Adică, ştiu ca mai este 
cineva care trebuie să vină aci, un alt profesor care are ora 
după ora mea sau că trebuie să mă duc să mă întâlnesc cu 
cutare persoana, sau ca numai până la ora 6 ma ajuta 
glasul să vorbesc şi mai mult nu etc. 

Prin urmare, caracterul de necesitate care se acorda 
legii, ca ceva distinct de regula, de realitate, nu este, 
propriu-zis, calitativ deosebit, ci este doar cantitativ 
deosebit: am mai multe cunoştinţe, nu am alt fel de 
cunoştinţe. 

Aceasta înseamnă ca ceea ce este necesar astăzi 
poate să înceteze să fie necesar mâine; adică, pot să 
împing necontenit limita cunoştinţelor mele şi, prin 
urmare, să câştig necontenit din ceea ce pentru mine era 
necesar - necesar, nu ca o scuza, ci ca un fel de poziţie 
retranşanta a ignorantei mele. 

Real este, de pildă, faptul ca eu ies totdeauna la ora 
6. Constat ca totdeauna ies la ora 6. Aceasta cunoştinţă 
poate să fie necesara fata de un fenomen anterior ei, după 
cum cunoştinţă ca după ora 6 se întâmpla ceva îmi da 
caracterul de necesitate al cunoştinţei reale de adineauri. 
De pildă, dacă ştiu că am în faţa mea un auditor care nu 


poate să reziste unor consideraţiuni filosofice mai mult 
decât trei sferturi de oră, atunci, în momentul când ştiu că 
am intrat în sala la ora 5 şi un sfert, şi ca, deci, trebuie să 
ies la ora 6, caracterul de necesitate al ieşirei din clasa mi- 
l da ora 6; prin urmare, caracterul de necesitate al ieşirei 
la ora 6 mi-l da sau se poate stabili din două parți: şi 
dinainte şi dinapoi, şi din sus şi din jos. 

Prin urmare, caracterul acesta de necesitate nu este 
ceva absolut, nu are înţeles absolut. Un lucru poate să fie 
pe rând necesar şi real şi un lucru real nu se poate spune 
ca nu devine niciodată necesar, nici viceversa. 

Deci, nu se poate spune ca regula este numai reala şi 
constata un lucru, pe câta vreme legea este necesara, 
pentru ca explica un lucru. 

Dar, la urma urmei, ce explica, propriu-zis, legea? 
Explica ea ceva? Nu. Ea înfăţişează pur şi simplu, ea 
afirma ca, în adevăr, lucrul se întâmpla aşa, dar nu spune 
de ce lucrul se întâmpla aşa. Când mă întreabă cineva: 
pentru ce ieşi la ora 6? 

— Pentru ca aşteaptă altcineva, care trebuie să intre 
în sala după mine, să facă curs. Aceasta este o exprimare a 
faptului. Dar mai poate să fie încă o exprimare a faptului: 
pentru că se întâmpla ca, după ce ies eu la ora 6, să intre 
domnul cutare după ora 6. Este aci exprimarea constatării 
unui fapt. Unde mai este aci caracterul de explicaţiei, de 
necesitate? Nicăieri! 

Toate corpurile cad! De ce? Pentru că exista legea 
gravitaţiunii, care exprima lucrul acesta, faptul acesta. Dar 
ce exprima legea gravitaţiunii? Faptul ca toate corpurile 
cad. Unde este caracterul de necesitate al legii 
gravitaţiunii? De ce sunt forţat să admit apriori ca toate 
corpurile cad? Pentru ca toate sunt grele! Cum adică, 
necesitatea nu rezulta decât dintr-un element analitic, 
printr-o judecata analitica? Legile ştiinţifice, cari sunt 
judecaţi sintetice, de fapt, pierd caracterul necesităţii. 

Prin urmare, vedeţi ca nici acest caracter al 
necesitaţii care se acorda legii nu este chiar aşa de 
necesar, pentru că nu se poate funda, propriu-zis. 


Dar care este atunci deosebirea între regula şi lege? 
Este una foarte simpla. În primul rând, că nu se poate 
vorbi de lege decât atunci când faci ştiinţă. Se poate vorbi 
de regula şi când ai cunoştinţă ştiinţifică a realităţii, dar 
[şi] când nu faci ştiinţa în cadrul unui corp organizat de 
doctrină. Cu alte cuvinte, regula intrata într-un corp 
sistematizat de afirmaţiuni devine lege. Aceasta este o 
deosebire care nu este esenţială, ci este funcţională. 

Legea este regula încadrata în ştiinţă, adică nu în 
cunoştinţă ştiinţifică, ci în ştiinţa organizata. În ştiinţa 
organizata, prin urmare, regula se numeşte lege. Atât şi 
nimic mai mult! 

Dar, dacă legea aceasta nu este impusa, după cum 
am arătat, de bunul-simţ, de simţul comun, şi, după cum 
am arătat iarăşi prin comentariile acestea cari ştirbesc 
autoritatea conceptului de lege, nu este impusa, propriu- 
zis, nici de cunoştinţă ştiinţifică, atunci cum lucram noi cu 
legea aceasta, în virtutea cărui fapt? Este foarte simplu: în 
virtutea unei necesităţi constructurale, trebuie să afirmam, 
în legătură cu legea, acelaşi lucru pe care l-am afirmat în 
legătură cu regula; ca, anume, legea reprezintă o 
aproximaţie a realităţii fizice, cunoscută de noi 
ştiinţificeşte, şi ca aceasta aproximaţiune intra în calculele 
noastre, le consideram noi pe baza unei convenţiuni, pe 
baza unei învoieli tacite pe care o facem. Legea, cu alte 
cuvinte, nu poate să aibă simpla pretenţiune de a exprima 
realitatea însăşi, dar poate să aibă pretenţiunea ca, prin 
ajutorul ei, să ne descurcam în aceasta realitate. 

Prin urmare, rămâne bine stabilit ca ea este pur şi 
simplu un instrument de descurcare a noastră în realitate, 
pentru ordonarea realităţii, pentru facerea acestei realităţi 
folositoare nouă. 

Legea nu este un fapt care se întâmpla în natura, ci 
explicaţia aproximativa a unui fapt prins în cadrul 
cunoştinţelor ştiinţifice. 


Aceasta, deocamdată, despre lege. 


XII. LUCRU ŞI SUBSTANȚA 
8 mai 1926 


1. Transformarea şi persistenta lucrului 

2. Caracteristicile lucrului 

3. Caracterul de sine stătător al lucrului 

4. Obiect ideal sau mental 

5. Conceptul de substanţă în cercetarea ştiinţifică şi 
în filosofie 


1. Am stabilit ca tot ceea ce ni se prezintă noua în 
trecere, în succesiune sau în simpla prezentare, simpla 
existenta cade sub anumite regularităţi şi sub anumite 
legi. 

Prin urmare, aceste  regularităţi şi aceste 
uniformităţi, aceste legi, vasăzică, sunt pentru noi un fel de 
rezumare, am zice, nu a întâmplărilor, ci a existentei în 
general. Cu alte cuvinte, noi stabilim regularităţi şi legi, nu 
numai pentru ceea ce curge, pentru ceea ce se succede, ci 
[şi] pentru tot ce este. Insuşi faptul ca eu numesc obiectul 
acesta masa şi obiectul celălalt masa etc. presupune că 
exista o regularitate în prezentarea acestui obiect. 

Vasăzică, nu trebuie să credeţi că exista pur şi simplu 
un aspect de culegere a realităţii, care este prins sub lege 
şi sub uniformitate, ci legea şi uniformitatea sunt 
expresiunile rezumate ale existentei în genere, care 
existenta în genere este, fără îndoială, de transformare, 
dar este şi de persistenta. 

Dacă noi am urmări simplele transformări ale 
lucrurilor, adică, dacă am urmări evenimentele în univers 
şi dacă am stabili înlănţuirea regulata, legala, să zicem, a 
acestor evenimente, atunci am ajunge la ceea ce se 
numeşte aspectul de cauzaţie a existentei; dacă însă 
urmărim felul nu identic, dar, în sfârşit, persistenta 
reprezentării lucrurilor în general, a existentei în general, 
noi ajungem la altceva: ajungem la ceea ce se numeşte 
lucru şi la ceea ce se numeşte substanţa. De câte ori intru 


în sala aceasta, găsesc anumite obiecte. Aceste obiecte mi 
se prezintă cam în acelaşi fel. Este o uniformitate pe care 
eu o trăiesc, de îndată ce eu, înainte de a intra aci, 
bănuiesc ca, foarte probabil, voi găsi aceste obiecte. 

Obiectele acestea vor persista, vor fi şi de aci înainte 
cum au fost ieri şi alaltăieri şi vor persista, vor fi şi mâine: 
este o uniformitate. 

Obiectele acestea evident că se schimba; s-ar putea 
ca unul azi să fie roşu şi mâine, negru; s-ar putea foarte 
bine ca unul azi să fie aci şi mâine să fie ceva mai înspre 
stânga, adică schimbări pe care eu le percep dintr-odată. 
Dar, în afară de schimbările acestea, este sigur ca, din 
momentul în care eu am început să vorbesc şi până acum, 
s-au întâmplat anumite schimbări în aceste obiecte. 

Lemnele putrezesc. Ce înseamnă aceasta? Înseamnă 
ca în lemn se întâmpla anumite procese, imperceptibile pe 
distante scurte de timp, dar procese cari sunt continue, 
fără îndoială.  Vasăzică, schimbarea aceasta este 
neîncetata, dar schimbarea - şi acesta este caracterul care 
ne interesează pe noi - nu poate să atace însăşi 
regularitatea de care vorbeam. Cu alte cuvinte, ceea ce mi 
se prezintă mie, nu în forma de succesiune, ci în forma pur 
şi simplu de repaus, ceea ce mi se prezintă mie în univers 
are anumite regularităţi, cari regularităţi constau nu în 
schimbări, ci în persistente. Aceste persistente nu sunt, 
fără îndoială, absolute, în înţelesul că nu este ceva care să 
rămână absolut imuabil, dar aceste persistente trebuie 
interpretate în sensul ca toate schimbările pe care le 
prezintă respectivul eveniment sau fenomen nu trec peste 
anumite cadre, cari sunt definitorii pentru ceea ce numim 
noi individualitatea unui eveniment, pentru ceea ce numim 
noi lucru. 


2. Cari sunt caracteristicile lucrului? Noi am afirmat 
adineauri ca acest lucru nu este, propriu-zis, o existenta 
absoluta, dar un lucru este ceva cu care noi lucram, nu 
ceva care corespunde numai unui nume. Eu zic un om: 
Vasile Georgescu. Numai Vasile Georgescu se raportează 


la un anume om. Numele acesta, Vasile Georgescu, poate 
să se raporteze la un om în vârsta de un an, la omul în 
vârstă de 3, de 5 ani etc. Când zic Vasile Georgescu, nu 
intra în calculele mele niciun element temporal: numele 
este, pur şi simplu, semn pentru omul respectiv. Când 
vorbesc de lucru propriu-zis, lucrul acesta nu este un semn 
numai pentru un fenomen, ci este ceva mai mult: este o 
existenta reala. Existenta reala, iarăşi, nu în sens absolut. 

În exemplul cu omul de adineauri, ce înseamnă lucrul 
acesta? Omul, în şapte ani de zile, îşi schimba toată 
substanţa din care este el făcut, în înţelesul ca organismul 
uman, sau ultimele celule din organismul uman se 
schimba, se înnoiesc în decurs de şapte ani. Nimic din ceea 
ce numeam eu Vasile Georgescu acum şapte ani nu mai 
exista azi în Vasile Georgescu, şi totuşi, legalmente, 
numele, omul respectiv rămâne pentru mine om şi rămâne 
- este foarte interesant - acelaşi om. Evident, acum şapte 
ani era mai gras sau mai slab, purta haine albastre, 
cenuşii, dar este acelaşi lucru. Adică, persistentele, a căror 
regularitate ne interesează pe noi, nu sunt de orice 
calitate. Sunt în fiecare lucru anumite persistente, cari 
interesează de-a dreptul existenta lucrului, existenta reala; 
prin urmare, lucrul şi anumite persistente [sunt cele] cari 
ne interesează. 

Ei bine, aci este problema cea [mai] dificila pentru 
filosofi: ce interesează şi ce nu interesează. 

Ce este definitoriu, propriu-zis, pentru un lucru? Ce 
interesează şi ce nu interesează? Eu am un chibrit pe care- 
l aprind. Acest chibrit, înainte de a-l aprinde, este compus 
dintr-o bucata de lemn şi dintr-o substanţă oarecare, care-i 
formează capătul, ce se aprinde. Eu pot să aprind acest 
chibrit. Am aprins chibritul, chibritul a ars, eu am iarăşi tot 
un chibrit în mână, dar nu mai am un chibrit nears, am un 
chibrit ars, ceva s-a schimbat în chibritul acesta. Un om îşi 
schimba toate elementele în decurs de şapte ani şi el 
rămâne nu numai tot om, dar rămâne acelaşi om. 

Care este deosebirea între un caz şi celălalt? Este ca 
un chibrit neaprins reprezintă o anumită stare de 


echilibru, în care intra anumite substanţe. Dumneavoastră 
ştiţi ce intra, de pildă, în lemn. În lemn trebuie să intre 
neapărat oxigen, hidrogen, carbon şi azot. Acestea sunt 
cele patru substanţe organice fundamentale. In momentul 
în care am aprins chibritul şi a ars, formula de echilibru pe 
care o reprezintă lemnul nu mai subzista. Am rupt acest 
echilibru, am introdus altă formă de echilibru: cărbunele s- 
a transformat în bioxid de carbon, forma a devenit alta, 
oxigenul s-a degajat, hidrogenul nu ştiu ce a devenit 
ş.a.m.d. 

Vasăzică, chibritul n-a mai rămas tot el; omul se 
schimba şi rămâne tot el. De ce? Pentru ca formula de 
echilibru rămâne aceeaşi: eu am înlocuit celulele mele, dar 
celulele mele epiteliale sau muşchiulare au fost înlocuite 
cu acelaşi fel de celule. Este, propriu-zis, aceeaşi structura 
generală a corpului în cazul omului cu celule primenite şi 
nu mai este aceeaşi structura în cazul chibritului pe care l- 
am ars. 

Vasăzică, persistentele acestea în lucrul pe care noi îl 
analizam, în cazurile acestea, nu sunt persistente de 
elemente, ci sunt, cum am zice noi, mai degrabă 
persistente funcţionale. 

Acum, persistentele acestea structurale, funcţionale 
nu explica nici ele, propriu-zis, definitiv problema. Să luăm 
cazul apei. Apa - aproximativ, după vechile teorii pe care 
le-am învăţat şi noi când eram în liceu - este compusa din 
două volume de hidrogen şi unul de oxigen. Mulţi zic că nu 
mai este aşa, dar înainte aşa era. Apa aceasta este în stare 
lichida şi îi zicem apa. Supusa unor anumite operaţiuni, 
apa se poate transforma în vapori, dar noi îi zicem tot apa, 
în stare de vapori. Apa supusa unei alte operaţiuni se 
poate transforma în ceva solid, adică îşi schimba starea de 
agregaţie, iar noi îi zicem gheata sau apa solidificată. 
Rămâne, în toate aceste forme, nu pentru mentalitatea 
primitivă, pentru ca mentalitatea primitivă îi zice gheata, 
apa şi abur, care sunt trei lucruri deosebite, dar, pentru 
mentalitatea ceva mai logica, rămâne apa solida, apa 
lichida şi apa gazoasa sau apa în stare de vapori. Echilibrul 


de care vorbeam adineauri subzista? De fapt, nu mai 
subzista, pentru ca una era, de pildă, densitatea într-un 
caz, alta era în celelalte cazuri; una era culoarea într-un 
caz, alta în celălalt caz etc. De ce totuşi noi continuam să-i 
zicem apa? De ce lucrul acesta, apa, persista? Subzista, 
exista, continua sa existe, cu toate transformările. Adică, 
unde este linia de persistenta de adineauri? Adineauri 
persistenta structurala era definitorie pentru lucru; în 
cazul de faţă, aceasta persistenta structurala nu mai este 
definitorie. Vedeţi ca în jurul exemplului acesta aluneca 
distincţiunea. Evident, noi explicam lucrul şi zicem: da, 
natural, eu pot foarte simplu, prin operaţiuni cari îmi stau 
la-ndemână, să retransform apa, pe care am transformat-o 
în vapori, pot să o retransform în stare lichida, şi tot aşa 
gheata, care este rezultatul unei anumite operaţiuni 
asupra apei, pot să o retransform iarăşi în stare lichida; 
deci, zic iarăşi apa, apa în diferite forme, cari stau la 
îndemâna mea. 

[Care este situaţia în cazul chibritului?] Eu pot să 
aprind un chibrit şi să transform obiectul acela, pe care îl 
numeam chibrit, într-un alt chibrit, pe care îl numesc acum 
chibrit ars. Să presupunem că pot să fac şi operaţia 
inversa şi că pot să-i redau toate elementele din natura, 
cari s-au degajat în procesul de ardere şi pot să refac 
chibritul la loc. Credeţi dumneavoastră ca, dacă operaţia 
aceasta ar fi posibila, aş numi mai puţin chibritul ars, 
chibrit ars, decât îl numesc acum? Nu. Pentru mine, 
chibritul ars ar fi totuşi altceva decât chibritul, contrariul 
cazului cu apa în stare de vapori. De aceea vă spuneam ca 
aceasta definiţie a lucrului ca o existenta structurala nu 
este, propriu-zis, o definiţie completa şi nu este totdeauna 
o definiţie convenabila, dar este, în sfârşit, o definiţie 
ajutătoare pentru noi. 


3. Mai este însă un alt caracter, care stabileşte 
oarecum identitatea, as zice, a lucrului: un lucru este 
aproximativ ceva de sine stătător. Cum, de sine stătător? 
De pildă, eu am în faţa mea aceasta masa. Masa aceasta 


este făcută din lemn şi are culoarea galbena. De la masa 
aceasta, eu am diferite senzaţii, psihologiceşte vorbind, 
cari senzaţii se leagă într-un anumit chip şi ne dau noua 
percepţia totală de masa. Masa este pentru mine un lucru. 
Dar eu mă întreb: senzaţia aceasta de galben, care-mi vine 
de la aceasta culoare, culoarea aceasta este un lucru? Noi 
nu numim culorile lucruri, nu pentru că nu ar avea o 
existenta reala, pentru ca culoarea aceasta este tot aşa de 
reala ca şi lemnul din care este făcut obiectul respectiv. 

Lucrul în totalitatea lui n-are mai multă realitate 
decât culoarea, pentru ca, în definitiv, pe ce se sprijină 
realitatea pe care o acord eu lucrului? Se sprijină, pur şi 
simplu, pe senzațiile pe care eu le primesc de la acest 
lucru, fie ca senzațiile sunt de tact, muşchiulare, de 
mişcare, de culoare, de sunet etc. De îndată ce as zice: 
realitatea lucrului acesta îmi este data mie, psihologiceşte, 
prin senzațiile pe care le am de la el, atunci evident ca 
criteriul nu poate să fie senzaţia; criteriul lucrului sau 
calitatea de a fi lucru nu poate fi realitatea, pentru ca 
realitate erau şi senzațiile acestea. Atunci, de ce eu zic 
senzaţiilor, senzaţii pur şi simplu, culoarea de galben, şi de 
ce zic mesei, lucru? Pentru ca - aceasta este o explicaţie 
iarăşi foarte timida - culoarea nu subzista în ea însăşi; 
culoarea nu se prezintă niciodată singura, ci culoarea se 
prezintă întotdeauna ca anexata la ceva. Exista, prin 
urmare, un suport al senzaţiei de culoare, care este 
întotdeauna necesar pentru ca senzaţia de culoare să 
existe. Acest suport, propriu-zis, este lucrul, pentru ca el 
este de sine stătător. 

Dar, dacă analizam mai de aproape afirmaţiunea 
aceasta, ce înseamnă: acest suport este de sine stătător? 
Pentru ca, în definitiv, iarăşi psihologiceşte, masa aceasta 
îmi este data printr-un complex de senzaţii. Senzaţiile 
acestea, niciuna nu are precădere fata de cealaltă: o 
senzaţie vizuala este tot atât de importanta ca şi o senzaţie 
muşchiulară; o senzaţie auditivă este tot atât de 
importanta ca şi o senzaţie de pipăit. Atunci, ce formează 
suportul tuturor acestor senzaţii? Ce este lucrul, propriu- 


zis? Ce este de sine stătător în complexul acesta de 
senzaţii? Fiecare senzaţie în parte am văzut că nu este; 
căci fiecare senzaţie trebuie să aibă un suport şi atunci 
însuşi suportul acesta nu ne este dat noua decât de 
complexul de senzaţii. Dacă noi n-am avea senzațiile, care 
pe fiecare din noi ne afectează într-un anumit fel, n-ar 
exista niciun lucru pentru noi. Vedeţi, senzațiile se sprijină 
pe lucru, dar lucrul se fundează numai prin senzaţii. 

Atunci, ce înseamnă lucru şi ce înseamnă de sine 
stătător? Vedeţi cum scăpa realitatea analizei? Propriu-zis, 
şi aci, ca şi în cazul dintâi, nu este ceva, sau - cum spune 
Locke - este un nu ştiu ce, aşa. Nu este niciun nu ştiu ce. 
Complexul de senzaţii ne da lucrul numai în virtutea 
faptului că este un complex de senzaţii. Vasăzică, 
senzațiile, fiecare în parte, nu sunt obiecte, nu sunt 
lucruri, pentru ca ele au nevoie de un suport. Dar suportul 
acesta nu este nici el lucrul propriu-zis, pentru ca el nu 
este decât senzaţii. Senzaţii, dar cu o anumită condiţiune, 
şi anume: senzaţii într-un anumit echilibru, într-o anumită 
structura, într-un anumit complex. 

Prin urmare, caracterul acesta de independenta, de 
sine stătător, care se acorda lucrului, nu este nici el un 
caracter care să subziste analizei. Adică, noi nu putem să 
fundam, plecând de la această teorie a suportului 
senzaţiilor, noi nu putem să populam universul cu obiecte. 
Obiectele sunt de sine stătătoare în măsura în care exista, 
şi obiectele exista în măsura în care ne afectează pe noi, şi 
ne afectează pe noi în măsura în care pot să ne provoace 
anumite senzaţii. 

Deci, obiectul este condiţionat de senzaţii. Sau, 
calitatea aceasta de a fi de sine stătător este condiţionată 
de existenta senzaţiilor şi senzațiile sunt condiţionate, în 
calitatea lor de a forma obiectul, de suportul obiectului. 
Adică, ne învârtim într-un simplu cerc viţios, care cerc 
viţios nu se poate rezolva decât pe cale indirecta şi 
incompleta, afirmând pur şi simplu ca obiectul, lucrul este 
un complex de senzaţii. Ce fel de complex de senzaţii? Un 
anumit complex de senzaţii; şi anume, aci intervin operaţii 


ceva mai complicate. Pentru ca acest complex de senzaţii 
de care vorbim întruna sa constituie în adevăr un lucru, el 
trebuie să reprezinte o unitate. El trebuie să reprezinte o 
unitate, căci raporturile în care diferite senzaţii stau sunt 
persistente; raporturile, nu senzațiile. 

Vasăzică, tot persistenta, şi tot persistenta 
raporturilor, persistenta structurala este, propriu-zis, şi 
condiţia obiectului de sine stătător. Unitatea în care ne 
este dat noua obiectul, aceasta unitate probabil că exista. 
Cu alte cuvinte, felul de combinare, felul de raportare a 
senzaţiilor care ne vin de la obiect probabil că exista în 
realitate aşa cum îl percepem noi. Dar, pentru ca un grup 
de senzaţii să constituie un obiect, este neapărată nevoie 
ca raporturile dintre aceste senzaţii să fie statornice. Cari 
raporturi? Pentru ca iarăşi, în definitiv, un lucru pe care-l 
percepem noi ne da o mulţime de impresiuni senzoriale. În 
toate aceste impresiuni senzoriale pe care le primim - 
spune filosofia - sunt unele fundamentale şi altele 
accesorii. Care sunt fundamentale şi care sunt accesorii? 
Şi aci logica şi teoria cunoştinţei încetează să mai aibă 
valabilitate, căci accesorii şi eminamente fundamentale 
sunt ceva pe care noi îl stabilim printr-o anumită 
comparaţie. Când eu zic ca obiectul acesta este masa, eu 
am afirmat pur şi simplu ca între elementele obiectului 
acesta persista anumite raporturi, care raporturi sunt la fel 
cu raporturile pe care le-am stabilit eu pentru un obiect 
ideal, pe care îl numesc masa. 


4. Ce este acest obiect ideal? Şi acum înţelegeţi, 
reluând firul expunerii mele, ce este cu Platon şi cu ideile 
platonice, |înţelegeţi] ca realitatea, propriu-zis, nu se 
fundează prin ea însăşi; realitatea, ea însăşi se destrăma şi 
la un moment dat orice obiect pe care eu îl percep are 
nevoie de un fel de etalon, de un fel de criteriu de 
apreciere, de un fel de măsurătoare a autenticităţii lui. 
Aceasta măsurătoare a autenticităţii lui nu poate să mi-o 
dea lucrul însuşi. Ea trebuie, cu alte cuvinte, să preexiste 
lucrului din realitatea sensibila. Se preexiste, cum? 


Evident ca nu în timp şi spaţiu, nu în experienţa 
psihologica, istoric concreta, dar în experienţa mea 
spirituală. Cum îmi formez eu, psihologiceşte, acest lucru, 
acest obiect, care este un fel de măsurătoare de lucru? 
Acesta este un proces psihologic pur şi simplu. Din punct 
de vedere metafizic, logic să zicem, constat un simplu fapt: 
ca tot ceea ce cunosc eu din natura şi tot ceea ce capătă 
de la mine atributul de lucru nu se fundează prin el însuşi, 
ci se fundează printr-o comparaţie cu un obiect ideal, care 
este în minte, care preexista logic, nu psihologic, care 
preexista logiceşte lucrului real. Calitatea acestui obiect 
metafizic - i-aş zice: mental, lucru mental - este ca el este 
imuabil, ca el are totdeauna un minimum de elemente, 
care sunt necesare şi suficiente pentru ca obiectul să 
subziste. Să subziste obiectul? Nici măcar atât, pentru ca, 
dacă ar fi aceasta, atunci ar avea Platon dreptate. Dar el 
nu are dreptate şi vedeţi dumneavoastră de ce nu „să 
subziste obiectul”; ci [obiectul] are atâtea elemente 
necesare şi suficiente ca eu să identific lucrurile din lumea 
reala. Aci este deosebirea. 

Un triunghi are trei elemente fundamentale: 1) trei 
laturi; 2) sunt într-un plan, şi 3) laturile se întretaie două 
câte două. Ei bine, nu exista niciun obiect care să 
îndeplinească numai aceste trei condițiuni - şi de aceea 
nici nu exista ideea platonica -, dar exista o mulţime de 
obiecte care să îndeplinească şi aceste condițiuni. 

Prin urmare, obiectul acesta mental cu care eu 
identific lucrurile nu este, propriu-zis, un obiect, ci este o 
sumă de condiţii necesare şi suficiente pentru identificarea 
realităţii, atât şi nimic mai mult. Dacă se înţelege lucrul, 
atunci au dispărut o mulţime de discuţii inutile din 
filosofie, căci zice lumea: dar conceptul? Conceptul nu 
exista? Cum o să existe conceptul? Eu, când spun triunghi, 
mă gândesc la un triunghi isoscel, scalen, echilateral, 
dreptunghic etc.; mă gândesc la un triunghi realizat 
complet. Când spun cal, mă gândesc la un cal murg, roib, 
cu coada lunga sau scurta etc. Vasăzică, propriu-zis, 
conceptul nu exista, pentru ca, întotdeauna când lucrez cu 


acest concept, el numaidecât se concretizează, trece în 
timp şi spaţiu, de o parte; iar de cealaltă parte, se spune: 
conceptul exista, căci altfel cum am identifica lucrurile? 
Dreptate au şi unii şi alţii, pentru ca, propriu-zis, problema 
este altfel. Obiectul care îmi ajuta mie să identific lucrurile 
din lumea sensibila nu este obiect, ci este o totalitate de 
condiţii, după cum metrul nu este un obiect, ci un 
instrument, este o anumită distanta. Prin el însuşi, el nu 
este nimic, ci este ceva prin serviciile pe care mi le face 
mie. Eu îmi propun ca distanta aceasta măsurată pe 
pământ să fie o unitate de măsură, dar prin el însuşi 
metrul nu este nimic. Tot aşa şi conceptul, cu care eu 
construiesc realitatea aceea pentru mine. Ideea aceasta 
platonica, lucrul în sine în înţelesul kantian, obiectul 
acesta nu este un obiect, ci este numai o totalitate de 
condiţii, un instrument pentru cunoaşterea realităţii 
concrete. 

lată, prin urmare, ce înseamnă lucru şi cum se 
defineşte lucrul prin persistenta şi, hai să zicem, calitatea 
lui de a fi de sine stătător, care, la urma urmelor, se reduce 
tot la persistenta - nu de elemente materiale, ci 
persistenta de raporturi formale. 

Vasăzică, persistenta de raporturi formale este un 
lucru şi totuşi lucrul nu poate să fie obiectul mental, 
realitatea platonica etc., pentru ca acel obiect mental nu 
este, propriu-zis, obiect, ci este numai totalitatea de 
condiţii care-mi ajuta să stabilesc lucruri din realitatea 
sensibila. 


5. Ei bine, închipuiţi-vă ca aceste calităţi: persistenta 
[caracterul] de sine stătător şi independenta le treceţi 
oarecum printr-un proces de trecere la limită, cum se zice 
în matematici, în absolut, şi aveţi, în loc de lucru, altceva, 
aveţi substanţa. Adică, o persistenta absoluta şi o 
independenta absoluta sunt cele două note fundamentale 
ale substanţei. Substanţa este ceva care nu se distruge 
niciodată şi, nefiind destructibila, nu poate nici să fie 
creata prin ea însăşi. Aşa spune Spinoza, ca substanţa este 


ceea ce se cauzează prin ea însăşi şi a cărei esenţa este 
cuprinsa într-o existenta, adică ea exista în virtutea 
faptului că este substanţa, nu este cauzată de altceva. 

Ce importanţă are pentru noi substanţa în cercetarea 
ştiinţifică? vorbim deocamdată de cunoştinţă ştiinţifică. In 
ştiinţă, substanţă nu joaca niciun rol. De aceea nu stăruim 
asupra ei, pentru ca, propriu-zis, ştiinţa nu cunoaşte 
persistenta absoluta. Ceva mai mult, ştiinţa întrebuinţează 
şi termenul de substanţe provizorii. Substanţa provizorie, 
pentru un filosof, este un scandal, pentru că este o 
contradicţio în adjecto. Substanţa, prin natura ei însăşi, 
trebuie să fie absoluta şi definitiva. In chimie se 
întrebuinţează termenul de substanţă provizorie, în 
filosofie nu se poate. 

Cât despre independenta, aceasta este o problemă 
care pe oamenii de ştiinţă nici nu-i interesează; pe oamenii 
de ştiinţă îi interesează substanţa doar ca un fel de termen 
ajutător. Elementul ultim al realităţii ar fi, pentru ei, 
substanţa; dar, iarăşi, numai în înţeles formal, nu material. 
Pentru că se zice: dacă substanţa este suportul realităţii, 
dacă substanţa este ultimul element al realităţii şi dacă 
acum câtăva vreme şi fizica chimicală şi chimia fizicala 
spuneau ca atomul este ultima realitate, atunci, evident ca 
substanţa era, pentru ştiinţa, atomul. Dar iată ca, de o 
bucată de vreme, atomul a început să se disocieze şi este 
înlocuit, în ipotezele ştiinţifice contemporane, prin 
electron. Prin urmare, pentru ştiinţa actuală, substanţa ar 
fi electronul. Ce-mi garantează mie însă ca, cu vremea, 
ştiinţa nu o să disocieze şi electronul? Şi atunci, substanţa 
s-ar schimba. Ce înseamnă aceasta? Înseamnă ceea ce 
spuneam pur şi simplu adineauri, ca, în ştiinţă, termenul 
de substanţă nu este un termen căruia să-i corespundă, 
propriu-zis, ceva material, ci este un termen formal, un 
termen-limita, prin substanţa  înţelegându-se ultimele 
elemente ale realităţii, care Dumnezeu ştie care vor fi 
[fiind]. 

Vasăzică, substanţă nu este un lucru, un obiect 
precis, ci substanţa este o funcţie pentru ştiinţă. Este 


altceva ce poate să fie substanţa în metafizica. În 
metafizica, substanţa poate să fie originea tuturor 
lucrurilor; în metafizica, substanţa poate să fie esenţa 
ultima a lucrurilor etc. În metafizica, poate să existe 
termenul de substanţă ca termen ultim şi, hai să zicem, 
într-un fel chiar material - material în opoziţie cu formal. 
Pentru ce? Pentru ca, în metafizica, noi lucram cu 
principiul cauzalităţii, principiul creaţiunii, pe câta vreme 
în ştiinţa nu cunoaştem nici principiul |creaţiunii], nici 
principiul cauzalităţii propriu-zise. 


Dar cu aceasta mi se pare că intru în lecţiunea 
viitoare. 

O să vedem ce înseamnă cauzalitate în ştiinţă. 
Deocamdată stabilim [următoarele]: [mai întâi], conceptul 
de substanţă în ştiinţa este construit printr-o trecere la 
limită, o trecere în absolut a conceptului de lucru; şi al 
doilea, conceptul acesta de substanţă este un termen 
ajutător, care este mereu controlat şi controlabil prin 
experienţa; adică, substanța ştiinţifică este o 
pseudosubstanta, pentru simplul motiv ca ea trebuie să 
existe, după preocupările ştiinţifice, în cadrul experienţei 
sensibile. 

Dar, prin natura ei, substanţa trebuie să iasă din 
cadrul acestei experienţe sensibile. De ce? Pentru ca, aţi 
văzut, prin însuşi procesul ei de formaţiune, ea este 
rezultatul unei treceri în absolut. 

Vasăzică, substanţa ştiinţifică nu este un termen care 
să merite să fie luat în serios, pentru că are la origine un 
proces de trecere în absolut a unui obiect concret, a 
lucrului în genere, pentru aceasta fiind întrebuinţata în 
ştiinţa în marginile absolutului. 

Aceasta contradicţie fundamentala care sta la baza 
conceptului ştiinţific de substanţă arata şi imposibilitatea 
existentei substanţei pentru ştiinţa, şi  neseriozitatea 
tuturor consideraţiunilor ştiinţifice sau filosofice, ştiinţifice 
pozitiviste, cu un termen mai precis, neseriozitatea tuturor 
concepţiunilor şi teoriilor pozitiviste în legătură cu 


substanţa. 


XIII. CONCEPTUL DE CAUZALITATE 
14 mai 1926 


1. Regularitatea în domeniul succesiunii 
evenimentelor 
2. Caracterul imediat al legăturii cauzale 
. Teorii ale cauzalităţii 
. Spinoza, Hume, Kant 
. Identitatea cauzalității 
. Încercări de fundare a cauzalității 
. Cauzalitatea şi principiul rațiunii suficiente 


SIODUPUW 


1. Ați văzut cum, cu ajutorul  persistentei 
uniformităţii, noi am putut să construim, aproximativ, 
conceptul de lucru şi conceptul de substanţă, arătând care 
este funcțiunea şi ce rol îndeplinesc aceste două concepte 
în operaţiunile ştiinţifice în general. 

Vasăzică, plecasem tot de la vechea idee a 
regularităţii [pe] care, pe urma, o analizasem şi în forma ei 
ceva mai absoluta, anume în forma ei de lege. 

Dacă urmărim această idee de lege, de regularitate, 
nu în domeniul persistentei sale, ci în domeniul succesiunii 
evenimentelor, atunci se ridica o altă problemă, şi anume, 
aceea a raporturilor dintre diferitele momente ale 
succesiunii. Cu alte cuvinte, faptul ca noi constatam o 
regularitate în urmarea diferitelor evenimente ridica 
întrebarea dacă aceasta urmare a evenimentelor este pur 
şi simplu întâmplătoare sau dacă este determinata de o 
legătură intima între diferitele momente ale acestei 
succesiuni. Dacă, de pildă, succesiunea zilei şi a nopţii este 
determinata de însăşi natura zilei şi a nopţii sau dacă 
aceasta succesiune, aceasta regularitate, aceasta 
uniformitate este hotărâtă de alte elemente din afară de 
natura însăşi, de structura intima a momentelor ce se 
succed. Aceasta este întrebarea. 


Cu alt termen, întrebarea aceasta este identica cu 
aşa-numita problema a cauzalităţii. 

Vasăzică, faptul brut de la care pleacă problema 
cauzalităţii este noțiunea unei succesiuni regulate, 
previzibile între două şi, mai pe urma, evident, între mai 
multe evenimente. 


2. Condiţiunea pe care spiritul de cercetare o pune 
acestei succesiuni este, în afară de regularitate, care este 
presupusa, caracterul de imediat, de nemijlocit. Cu alte 
cuvinte, pentru ca să presupunem ca între două 
evenimente, între două fenomene, este o legătură intima, 
pe care noi o vom numi mai târziu legătură cauzală, 
trebuie ca între aceste două evenimente să nu se interpună 
nimic, să fie imediate, nemijlocite. 

Ce înseamnă acest imediat, acest nemijlocit? Este - 
trebuie să o recunoaştem de la început, pentru ca să nu ne 
lungim prea mult vorbirea - un fel al nostru de a vorbi. 
Pentru ca succesiunea aceasta în timp trebuie să 
presupună neapărat o prelungire a fenomenelor în timp, 
nu o suprapunere a lor - căci, dacă ar exista suprapunere, 
atunci evident ca fenomenele s-ar confunda. 

Ce înseamnă imediat? Înseamnă perfect alături în 
timp. Dar perfect alături în timp, adică fără niciun fel de 
distanta în timp înseamnă pur şi simplu în acelaşi moment. 
Dacă însă înseamnă în acelaşi moment, nu mai este, 
propriu-zis, succesiune, ci este contemporaneitate. Şi 
atunci, din ce se construieşte succesiunea aceasta, din ce 
se construieşte lanţul evenimentelor, dacă nu exista 
aceasta dimensiune în timp? O să spuneţi: da, dar un 
eveniment se întinde pe o distanţă de timp oarecare, adică 
pe un spaţiu de timp, să zicem A-B, iar cel de-al doilea, pe 
un [alt] spaţiu de timp, C-D. 

Ce afirma, propriu-zis, aceasta contiguitate în 
caracterul de nemijlocit? Afirma ca C-D urmează imediat 
lui A-B şi spune ca C şi cu B se confunda, se suprapun, 
adică sfârşitul unui eveniment este suprapus cu începutul 
evenimentului următor. 


Explicaţia aceasta nu este valabila, pentru ca 
evenimentul acesta pe care-l însemnam cu distanta A-B 
este un eveniment fictiv, însemnarea aceasta pe care o 
facem este o însemnare fictiva, pentru ca, de fapt, 
evenimentul A-B se poate descompune într-o mulţime de 
subevenimente, care pot fi împinse la infinit şi, putând fi 
împinse astfel, înseamnă ca acel C care se suprapune lui B 
din schema noastră este o operaţiune care se aplică unor 
elemente infinitezimale. Şi, aplicându-se operațiunea 
aceasta unor elemente infinitezimale, înseamnă că se 
suprapun perfect toate momentele acestea, adică 
înseamnă, propriu-zis, ca nu putem să ieşim dintr-un 
anumit moment. 

Vasăzică, acest caracter de imediat pe care noi îl 
atribuim celor două evenimente ce sunt într-o anumită 
legătura, pe care noi o numim cauzală, este numai un fel al 
nostru de a vorbi. 

Ce înseamnă, de pildă, ca două evenimente se succed 
în timp, la o distanţă de timp egală cu a milioana parte 
dintr-o secunda? Pentru percepțiile noastre, aceasta a 
milioana parte dintr-o secunda nu înseamnă nimic. 
Înseamnă ca momentul C şi momentul D în adevăr se 
suprapun de facto; de drept însă, nu, oricât de mica ar fi 
aceasta parte dintr-o secunda. 

Vasăzică, de fapt, între două evenimente, dacă 
presupunem evenimentele de sine stătătoare, trebuie să fie 
o distanta, şi atunci evenimentele nu mai pot să fie 
presupuse ca imediate, ca nemijlocite. 

O să vedeţi mai târziu de ce insist asupra acestui 
lucru 

Cauzalitatea aceasta sau legătura aceasta constanta 
între două evenimente spuneam la început că ne face să 
presupunem că exista de fapt o legătură intima între 
evenimente. Dacă presupunem ca  apariţiea unui 
eveniment A vă trebui neapărat să provoace apariţiea unui 
alt eveniment, B, atunci noi spunem pur şi simplu ca A şi B 
sunt într-o legătură de cauzalitate. 

Noi spunem pur şi simplu, adică cu oarecare 


aproximaţie: faptul ca două evenimente se urmează nu 
înseamnă deloc ca ele sunt într-o legătură de cauzalitate. 
Adică, vreau să spun că este un fel al nostru de a vorbi 
atunci când deducem cauzalitatea din succesiunea 
regulata a doua evenimente. Mai drept, poate că ar trebui 
să spunem că avem de-a face cu cauzalitate atunci când 
aceasta legătură ineluctabila ar fi determinata de însăşi 
natura evenimentelor. Dar asupra acestei probleme o să 
revenim mâine. 

În genere, simţul comun, raţiunea omeneasca în 
formele ei simple şi nealambicate, neştiinţifizate, în 
genere, raţiunea aceasta omeneasca crede ca legătura 
cauzală de care vorbim acum închide într-însa un element, 
hai să zicem, mistic, necunoscut, imponderabil, în sensul 
că este ceva în evenimentul A care face ca, după acest 
eveniment A, să urmeze evenimentul B. 


3. În legătură cu aceasta concepţiune generală, 
exista în istoria filosofiei şi în teoria cunoştinţei mai multe 
teorii ale cauzalităţii. 

O primă teorie este aceea care crede ca tot ceea ce 
se întâmpla în natura constituie o activitate; ca, prin 
urmare, evenimentele din natură nu sunt pur şi simplu 
succesiuni de întâmplări, ci sunt acţiuni, activitate, [ca] 
este ceva care condiţionează însăşi aceasta întreaga 
apariţie. 

După cum vedeţi, este foarte uşor: toată aceasta 
teorie se clădeşte pe o analogie. Analogia se face între 
existenta cosmica în general şi existenta omului. Omul este 
o existenta aproximativ de sine stătătoare, în sensul că 
este o individualitate care închide într-însa [o] anumită 
iniţiativă de activitate, prin urmare, un anumit grad de 
spontaneitate. 

Acest grad de spontaneitate a omului este izvorul a o 
mulţime de mişcări, de întâmplări. Toate mişcările acestea 
şi toate întâmplările acestea cari se întâmpla în legătură 
cu omul sunt considerate ca activitate a omului. 

Prin urmare, toate aceste mişcări trebuie să fie 


reduse, în ultima analiza, la izvorul de la care pleacă, la 
om, la spontaneitate, în măsura în care el este 
spontaneitate umană. Aşadar, exista o legătură între 
întâmplare şi originea acestei întâmplări. 

Intâmplarea se are către originea, către izvorul 
întâmplării, ca ceva făcut la ceea ce face, ca fapta la 
izvorul de acţiune. Omul ar fi izvorul de acţiune, rezultatul 
acestei acţiuni este fapta. 

Ei bine, aceasta fapta, constatata de experienţa 
umană în legătură cu omul, este transpusa, printr-o simplă 
operaţiune de analiza, în existenta cosmica şi atunci orice 
întâmplare este redusa, în ultima analiza, la un izvor de 
acţiune. 

Cum însă acest izvor de acţiune trebuie să fie - 
natural, prin reduceri logice ajungem la concluzia aceasta 
- unul singur, atunci evident ca legătura cauzală dintre 
evenimente este tocmai legătura dintre acţionari şi 
acţiunea însăşi; sau, cu alte cuvinte, este legătura de la 
substanţa, de la resortul intim, de la izvorul central de 
energie a existentei, la existenta. 

Evident, părerea aceasta este o părere fundamental 
substanţialista; se presupune ca sub toată realitatea 
cosmică este ceva, un nu ştiu ce oarecare, determinant 
pentru întreaga apariţie, şi acest ceva se numeşte 
substanţa, [ceva] care, evident, trebuie să fie de cele mai 
multe ori, adică pentru cei mai mulţi cugetători, de natura 
substanţială. 

Aceasta este o formă a principiului cauzalităţii. 

Mai este însă şi o alta forma, în imediata legătura cu 
ea. Este, anume, părerea ca evenimentul B, care urmează 
evenimentului A, nu este, propriu-zis, altceva, ci este o 
continuitate a evenimentului A. 

În cazul întâi era ceva distinct, era principiul creator 
sau principiul de activitate şi acţiune, faptul. Eu, omul, am 
o activitate. Eu pot să fac, de exemplu, o pălărie, dar pot 
să fac în acelaşi timp, dacă vreau, şi hârtie, care este cu 
totul deosebita de pălărie; şi cari, şi una şi alta, sunt cu 
totul altceva decât eu însumi. 


Ce înseamnă, în cea de-a doua teorie, [ca] 
evenimentul B, care urmează primului eveniment, A, nu 
este considerat decât ca un fel de continuare a primului 
eveniment? Cum, continuare? În acelaşi fel în care 
consideram noi, de pildă, o substanţă radioactiva. O astfel 
de substanţă are anumite proprietăţi fizice, ea iradiază 
anumite  emanaţiuni, cu anumite efecte. Substanțele 
acestea radioactive nu sunt decât continuări, pur şi simplu, 
ale substanței radioactive, felul de manifestare a 
substanţei acesteia; sunt însăşi substanţa radioactiva într- 
un aspect particular al ei. Este, după cum vă amintiţi din 
alte studii aprofundate pe care le-aţi făcut, teoria 
substanţei spinoziste, care are aceasta particularitate fata 
de cea dintâi, ca universul care se explica prin acest 
concept al cauzalităţii este un univers static sau este un 
univers, as zice, de structura matematica. Cu alte cuvinte, 
orice eveniment este o proprietate a unui obiect şi, fiind o 
proprietate a obiectului, nu este decât înfăţişare, apariţie a 
obiectului. El este însă, propriu-zis, conţinut în acel obiect. 

Aceasta este o teorie foarte răspândită în filosofie, 
pentru ca, de fapt, aceeaşi teorie sta la baza metafizicei 
carteziene, care spune că este în efect tot atâta realitate 
sau ficţiune câta este în cauză. Este, adică, afirmaţiunea pe 
care el o întrebuinţează la fundarea argumentului 
ontologic pentru dovedirea [existentei] lui Dumnezeu - 
teorie care este foarte curenta astăzi încă, pentru că sunt 
filosofi cari o întrebuinţează şi încearcă să o pună în 
concordanta chiar cu datele actuale ale ştiinţei. 

Aceasta este însă o teorie care are prea mare 
asemănare cu teoria logica, adică este o teorie care nu se 
grefează de-a dreptul pe realitate, ci se grefează pe 
raţionamentul logic. 

Dacă, în adevăr, fiecare efect nu este decât [o] 
proprietate a unui obiect, atunci efectul este, cel puţin, 
conţinut în virtualitatea obiectului acela. 


4. Aceasta înseamnă - şi aşa face chiar Spinoza - ca, 
dacă eu as cunoaşte obiectul, aş şti să-i deduc imediat 


efectul adecvat. Dacă am clar în minte conceptul de masa, 
pot să deduc din acest concept toate efectele, toate notele 
lui. 

În adevăr, efectul nu ar fi decât [o sumă del] 
proprietăţi ale obiectului respectiv, adică note ale acelui 
obiect. Efectul ar fi conţinutul obiectului, hai să zicem, 
realizat. Dar nimic nu se poate realiza, decât ceea ce 
exista virtual deja în obiect. 

Prin urmare, noi am putea, cunoscând precis un 
obiect, să prevedem toate efectele lui şi, cunoscând perfect 
substanţa iniţială, ca să vorbim trecând în planul spinozist, 
eu pot să văd toate întâmplările din univers, adică să 
prevăd tot ceea ce se întâmpla, pentru ca tot ceea ce se 
întâmpla în univers se întâmpla în virtutea unei legi, nu a 
unei legi de desfăşurare, ci a unei legi de existenta a 
universului însuşi. Aceasta, pentru ca efectul este conţinut 
în existenta în acelaşi fel în care, să zicem, suma 
unghiurilor unui triunghi este determinata dinainte de 
triunghiul însuşi. 

Acesta este aspectul matematic, as zice eu, al 
spinozismului în general şi al acestei teorii a cauzalităţii. 

Dumneavoastră ştiţi ca aceasta teorie a spinozismului 
a fost, ca să zicem aşa, bătută în breşă de filosofi, de David 
Hume şi de la el încoace. Vă daţi seama că ceea ce am 
spus noi până acum este cam acelaşi lucru cu vechea 
discuţiune, cu cunoscuta discuţiune despre cauzalitate: 
este [ea] un proces analitic sau un proces sintetic? 
Dumneavoastră ştiţi ca Hume a fost unul dintre cugetătorii 
însemnați, cari au pus problema caracterului sintetic al 
cauzalităţii. El a spus ca acest caracter sau cauzalitatea nu 
se poate înţelege decât prin experienţa; ca singura 
experienţa este aceea care poate să dea posibilitatea de a 
stabili legătura de cauzalitate dintre două evenimente. 

Faptul că am pe masa două bile de biliard şi că am 
intenţia sa izbesc o bila cu cealaltă nu-mi da dreptul să 
spun, prin aceasta teorie sintetica a cauzalităţii, nu-mi da 
posibilitatea sa prevăd, să ştiu dinainte ce se va întâmpla 
în momentul în care aceste două bile se vor ciocni. 


Imediat după Hume, dumneavoastră ştiţi ca tot o 
asemenea teorie sintetica a cauzalităţii, de alta forma, dar 
tot o teorie sintetica, înfăţişează [şi] Kant. 

Iată, prin urmare, două aspecte. 


5. În afară de aceste două aspecte: cel dintâi, de 
cauzalitate, cel de-al doilea, de legătură, [de] 
spontaneitate, mai este încă unul: aspectul de identitate a 
cauzalităţii. Acesta este, propriu-zis, cam acelaşi lucru pe 
care l-au spus celelalte teorii, numai altfel expuse, sau 
privite lucrurile dintr-un alt punct de vedere. 

Exista în ştiinţa - sau, mai bine zis, exista, căci acum 
s-au făcut oarecari corective - o aşa-numită lege a 
identităţii, acţiunii şi reacţiunii, care nu este decât, într-o 
alta forma, tot afirmarea carteziana ca în efect şi în cauză 
este închisa întotdeauna o aceeaşi realitate, ca [ea] conţine 
acelaşi grad de realitate. 

Pentru ca să poată stabili, aşa au crezut cel puţin, că 
pot stabili aceasta echivalenta între acţiune şi reacțiune, 
mai ales oamenii de ştiinţă au crezut că pot să facă o teorie 
a cauzalităţii sprijinită pe acest principiu al echivalentei. 

Eu am o bila de biliard şi arunc aceasta bila cu o 
anumită forţă, iar aceasta forţă pe care o imprim bilei se 
transforma în mişcare. Legea spune ca aceasta mişcare - 
care a fost, prin urmare, un fel aproximativ de 
transformare a forţei aplicate mobilului respectiv - este 
rezultatul [forței]. 

Dar rezultatele pe care le are mişcarea sunt 
întotdeauna echivalente cu mişcarea însăşi; adică, [altfel 
spus], cantitatea de energie pe care am imprimat-o bilei 
mele de biliard nu se pierde deloc, nimic dintr-însa nu se 
pierde, ci se transforma numai. Este, prin urmare, teoria 
care seamănă foarte mult cu teoria spinozista de 
adineauri, ca nimic nu se creează în natura, ex nihilo, nihil. 

Vasăzică, plecând de la acest principiu al lui ex nihilo 
nihil, se construieşte o teorie a identităţii dintre cauză şi 
efect: cauza şi efectul sunt identice. 

Cum? Reprezintă, propriu-zis, două forme ale 


aceleiaşi realităţi. Tot energie este şi într-un caz şi în altul, 
şi în mişcarea bilei de biliard, şi în transformarea acestei 
mişcări, în mişcarea bilei A, plus mişcarea bilei B, plus 
cantitatea de forţa emanata etc. 

În aceasta teorie se spune deci: trebuie să deducem 
cu absoluta stringenta logica [faptul] ca nu exista, propriu- 
zis, cauzare a unui eveniment prin altul, ci exista altceva, 
şi anume, exista aspecte diferite ale aceleiaşi realităţi. 
Dovada ca aceste evenimente: A, B, C, D etc. nu sunt decât 
aspecte diferite ale uneia şi aceleiaşi realităţi este ca A, B, 
C şi D au o măsură comuna, să zicem cantitatea de 
energie, care este identica la toate. 

De la această teorie care, după cum vedeţi, seamănă 
foarte mult cu cele dintâi, s-a trecut la un fel de fundare 
logica a principiului cauzalităţii; adică, s-a spus ca, de 
îndată ce identitatea exista între aşa-numita cauza şi aşa- 
numitul efect - şi trebuie să existe, căci nu sunt, propriu- 
zis, decât acelaşi lucru, adică două aspecte diferite ale 
aceluiaşi lucru -, aceasta înseamnă ca şi cantitatea de 
energie este aceeaşi. Şi atunci s-a întrebat: ce este aci la 
baza? Este tocmai principiul logic al identităţii. 

Mărturisesc ca eu nu văd cum, sprijiniți pe simplul 
principiu al identităţii, am putea să înţelegem legătura 
dintre două evenimente. Noi trăim, într-un spaţiu de timp 
determinat, o mulţime de evenimente. După teoria aceasta 
a identităţii, ar însemna ca toate aceste evenimente sunt 
identice, ca ele reprezintă o aceeaşi cantitate de energie. 
Dar, vedeţi, noi stabilim, de pildă, legătura dintre A şi B şi 
nu o stabilim şi între A şi N, să zicem. Adică, între 
diferitele evenimente pe care noi le cunoaştem, sunt unele 
cărora le negam cauzele şi altele cărora nu le negam 
cauzele. Dacă, în adevăr, principiul acesta al identităţii ar 
fi suficient pentru lămurirea cauzalităţii, ar trebui ca, în 
virtutea unei simple identități, să afirmam cauzalitatea; ar 
trebui ca A să fie cauza, să zicem, şi pentru N, şi pentru B, 
şi pentru C etc. Dar cauzalitatea, aşa cum o întâlnim noi, 
este oarecum unilineara şi bine determinata: fenomenul A 
este cauza lui B, pentru noi, şi totuşi, fenomenul acesta A 


nu poate să fie cauza lui D. 


6. Dar, din principiul identităţii nu putem să scoatem 
cauzalitatea încă pentru un alt motiv: ce înseamnă, 
propriu-zis, identitate? Nu o ştiu filosofii înşişi sau, mai 
bine zis, fiecare dintre ei are o concepţie proprie, a lui, 
pentru identitate. 

Identitatea aceasta funcţională nu este identitate. 
Identitatea propriu-zisă este existenta. Atât şi nimic mai 
mult! Identitatea logică este existenta logica. 

Dar dacă identitatea logică este existenta logica, 
aceasta înseamnă ca A este identic cu A; înseamnă, pur şi 
simplu: A este A, adică este aşa cum este şi nu este altfel; 
adică, A este, pur şi simplu, A. 

Dacă aceasta este identitatea, şi nici nu văd cum ar 
putea să fie altfel, identitatea a doua obiecte este o 
contrazicere. Cum? Dacă sunt două, nu mai sunt identice, 
căci, dacă ar fi identice, nu am mai putea să deosebim că 
sunt două. Ori sunt identice, şi atunci nu le mai putem 
deosebi, ori sunt două, şi atunci nu mai sunt identice. Ceva 
trebuie să fie deosebit între ele, ca să putem spune că sunt 
două. 

În adevăr, noi întrebuinţam foarte aproximativ 
termenul acesta al identităţii; zicem: acelaşi sau identic 
este cam acelaşi lucru. Te întâlneşti cu un prieten şi îi spui: 
„Ai aceeaşi pălărie cu mine!” Ce înseamnă aceasta? 
Înseamnă ca amândoi purtaţi aceeaşi pălărie? Nu. Pălăriile 
seamănă între ele, aceasta înseamnă. Prin urmare, 
înțelesurile asupra cuvântului acesta identitate nu sunt 
precise. 

Identitate precis concepută, pentru mine, este 
identitatea de care vorbeam adineauri, care are o 
consecinţă, şi anume ca, prin identitate, nu poţi construi 
nimic, cu ajutorul principiului identităţii nu poţi ieşi dintr- 
un obiect: obiectul este A, A rămâne veşnic. În momentul 
în care A se transforma, nu mai este identic, ci se continua 
în altceva. 

Principiul identităţii este principiul încremenirii 


logice. Prin urmare, nu poate să ne dea socoteala de 
succesiunea, de transformarea ce se întâmpla sub ochii 
noştri în univers. 

Dar, o să spuneţi: principiul identităţii, după unii 
logicieni, nu este în contrazicere cu cauzalitatea? Eu am 
arătat că este în contrazicere. Dar să presupunem că nu 
este, ca acesta este un argument care s-a adus. Înseamnă 
aceasta că putem deduce principiul identităţii din 
cauzalitate? Nu. Căci tot aşa de bine poţi să spui - şi este 
şi mai exact decât principiul identităţii: da, dar principiul 
identităţii nu este în  contrazicere cu principiul 
contradicţiunii! Şi nu este! Nu izbeşte deloc în principiul 
contradicţiunii. Înseamnă însă aceasta că se poate deduce 
cauzalitatea din principiul contradicţiunii? Aceasta nu a 
spus-o nimeni. Dar atunci, ce valoare are argumentul 
acela? 

Vasăzică, vedeţi ca aceasta încercare de a funda 
cauzalitatea prin deducerea ei din principiul identităţii, al 
identităţii logice nu este valabila. 


7. Mai este încă o încercare, o alta forma a 
principiului cauzalităţii, iarăşi o forma substanţialista, care 
pleacă de la un principiu tot logic, şi care spune ca, 
propriu-zis, legea cauzalităţii sau principiul cauzalităţii nu 
este decât apariţiea în ordinea reală a principiului logic al 
raţiunii suficiente. 

Principiul logic al raţiunii suficiente se formulează 
într-o mulţime de feluri. El înseamnă cam următorul lucru: 
ca tot ceea ce este are o explicaţiei, ca tot ceea ce este 
este aşa pentru anume motive. Nu exista un lucru care să 
fie şi pentru care să nu avem, cum se zice, o rațiune 
suficienta a lui. Lucrul este aşa cum este, dar este aşa din 
anumite motive. Se zice: apreciaţi dumneavoastră aceasta 
atitudine în domeniul realităţii şi atunci aceasta devenire, 
tot ceea ce se întâmpla în natura se întâmpla în virtutea 
unor anumite elemente, în virtutea unor anumite motive. 
Motivele acestea sunt numite de noi cauza. Existenta pe 
care o reduce la aceasta cauza se numeşte efect. 


Dacă este vorba sa consideram numai partea a doua, 
doar cauză şi efect, [ele] sunt două lucruri cari stau în 
raportul cutare, atunci evident că nu avem prea multe de 
zis. Dacă este însă vorba de a judeca aceasta afirmaţiune 
în legătură cu principiul logic al raţiunii suficiente, trebuie 
să ne întrebăm asupra îndreptăţirei analogiei: pe ce mă 
sprijin când stabilesc aceasta analogie, ce-mi da dreptul 
mie la operaţiunea aceasta? 

Ce înseamnă, propriu-zis, principiul logic al raţiunii 
suficiente? Eu zic: oamenii sunt muritori. După aceasta 
spun: şi Socrate a fost muritor. De ce? Este foarte natural, 
Socrate este muritor nu este decât o urmare a afirmaţiunii 
mele dintâi: oamenii sunt muritori. 

Fundamentul raţiunii suficiente a afirmaţiunii mele 
„Socrate este muritor” sta în afirmaţiunea generală 
„Oamenii sunt muritori”, pentru ca, natural, de îndată ce 
„Toţi oamenii sunt muritori”, evident ca, dacă principiul se 
aplică totalităţii, el trebuie să cadă şi asupra părţii. Prin 
urmare, se vede imediat apropierea: este o legătură logica 
pur şi simplu, o fundare logica, o calitate a totalităţii [cel 
se răsfrânge şi asupra părţii. 

Este cam acelaşi lucru pe care l-am spus şi în prima, 
şi în a doua, şi în a treia teorie. Foarte bine, aşa este! Dar 
ce legătură exista între prima afirmaţiune şi aceasta? 
Principiul acesta al raţiunii suficiente se aplică el, propriu- 
zis? Aceasta este întrebarea. Se aplică el la fapte? Nu. Se 
aplică la judecăţi, nu la întâmplări. El se aplică la judecăţi, 
pe care le priveşte sub raport logic, nu ca [pe] o 
întâmplare (căci şi judecata poate să fie o întâmplare; 
psihologiceşte vorbind, este un eveniment), iar logiceşte 
vorbind, principiul raţiunii suficiente îşi are domeniul bine 
stabilit, bine limitat în acest cadru logic. 

Fundarea unui adevăr particular printr-un adevăr 
general este conceptibila, să zicem, prin conţinutul 
particularului în general. 

Putem noi să trecem fără niciun comentariu aceasta 
schema de judecata [şi] sa o aplicam realităţii înseşi? 
Aceasta este întrebarea. Cu alte cuvinte, efectul se 


raportează la cauza după cum se raportează partea la 
general? Sau, [altfel spus], nu este efectul decât parte a 
cauzei? 

Dacă lucrurile sunt aşa, afirmaţia teoriei este 
aproximativ exactă. Dar tocmai punctul acesta este în 
discuţiune! Dacă voim să ne dăm seama de natura 
cauzalităţii, tocmai aceasta trebuie să stabilim: în ce 
raport sta efectul fata de cauza? Iau o afirmaţie valabilă în 
planul logic şi o pun pur şi simplu în planul realităţii 
concrete. Dar fundarea unde este? Nicăieri! Ar fi fundare, 
dacă în adevăr raportul în cadrul realităţii ar fi acelaşi cu 
cel din cadrul logic. Dar tocmai aceasta este de dovedit. Şi 
atunci, deducerea sau fundarea principiului cauzalităţii 
prin principiul acesta al raţiunii suficiente nu este valabila, 
pentru ca valabilitatea nu ar fi posibila decât numai în 
momentul în care noi am fi stabilit anterior analogia între 
aceste rapoarte. Dar aceasta analogie nu este stabilita, ci 
este însăşi întrebarea noastră. 


Vom vedea în lecţia viitoare cum se rezolva aceasta 
problema. 


XIV. CAUZALITATEA ÎN ŞTIINŢĂ ŞI ÎN METAFIZICA 
15 mai 1926 


1. Succesiuni aparent cauzale 

2. Nemijlocirea între cauză şi efect 

3. Definiţia cauzalităţii 

4. Condiţionarea cauzalităţii de împrejurări. 
Elemente esenţiale şi elemente secundare ale cauzei 
5. Acţiunea mai multor cauze 

6. Cauzalitate şi funcţie 

7. Caracterul aparent univoc al relaţiei de cauzalitate 
8. Cauzalitatea în ştiinţă 

9. Cauzalitatea simbolica 


1. Analiza la care am ajuns în prelegerea de ieri, 


faptele acestea pe care le interpretam noi ca legătura 
cauzală n-au fost din cele mai satisfăcătoare, în sensul ca 
rezultatele obţinute de noi (ceea ce a rămas pozitiv) nu 
sunt suficiente pentru ca să construim în adevăr conceptul 
de cauza şi de legătură cauzală propriu-zisă. 

Ideea fundamentala care a dominat oarecum asupra 
întregii discuţiuni a fost, anume, ca, într-o legătură cauzală 
exista o aparenta, o succesiune regulata de fenomene. Dar, 
dacă vă daţi bine seama, aceasta succesiune regulata de 
fenomene nu este suficienta ca să  îndreptăţească 
afirmaţiunea legăturii cauzale dintre cele două fenomene. 
Am vorbit şi altă dată de cazul - care este specific într-o 
oarecare măsură - succesiunii zilei şi nopţii, care totuşi nu 
îndreptăţeşte afirmaţiunea ca ziua ar fi cauza nopţii sau 
noaptea ar fi efectul zilei. Cum se explica faptul acesta? 
Pentru ca, vedeţi, succesiunea perfect regulata a acestor 
două fenomene, zi şi noapte, este absoluta. De ce nu este 
aci legătura între ele, adică, altfel pusă chestiunea, de ce 
nu putem afirma ca ziua este cauza a nopţii sau noaptea, 
cauza a zilei, ca atunci când afirmam, de pildă, ca scânteia 
electrica este cauza disocierii unui anumit lichid, cuprins 
într-un aparat oarecare? De ce [o] anume secventa într-un 
asemenea caz înseamnă cauzalitate şi de ce în alt caz nu 
înseamnă? Cu alţi termeni pusă problema, când este 
valabil: post hoc, ergo propter hoc, cum ziceau scolasticii? 
Să analizam cazul zilei şi noptei. 

Ce este, propriu-zis, zi şi noapte? Zi este o anumită 
distanta de timp, noapte este o alta distanta, o alta 
porţiune de timp. Ziua urmează noptei. Are vreun sens 
afirmaţiunea aceasta? Este ziua un fenomen şi noaptea alt 
fenomen? Zi înseamnă o anumită porţiune de timp, în care 
se întâmpla anumite lucruri; noapte, iarăşi o porţiune de 
timp, în care se întâmpla iarăşi anumite lucruri. Zi şi 
noapte însă nu sunt ele însele, în ele însele, realităţi, ci zi 
şi noapte au ceva comun: sunt anume o porţiune de timp, 
ambele. Dacă noi am face abstracţiune de tot ceea ce se 
întâmpla ziua, de tot ceea ce se întâmpla noaptea, într-un 
anumit moment al realităţii, al istoriei, să zicem la 22 


martie, zi şi noapte nu s-ar mai deosebi. Dacă am scoate, 
prin urmare, conţinutul acesta al zilei şi al nopţii şi am lăsa 
numai forma în care are loc acest conţinut, într-un anumit 
moment, zi şi noapte nu s-ar mai deosebi. Prin urmare, 
vedeţi, zi şi noapte nu sunt două fenomene, nu sunt două 
evenimente cari să aibă o însemnătate prin ele însele, ci zi 
şi noapte sunt, propriu-zis, denumiri colective pentru o 
întreagă serie de evenimente. Ceea ce fundează noaptea 
este lipsa de lumina, ceea ce fundează ziua este prezenta 
luminii; prezenta de lumina şi lipsa de lumina, cari sunt 
întovărăşite, evident, de toate consecinţele lor, de pildă, 
procesul de asimilaţie, se întâmpla într-un fel în timpul 
când este lumina şi în alt fel când nu este lumina. Procesul 
de creştere se întâmpla într-un fel când este lumina, în alt 
fel în lipsa de lumină. Dar caracteristic acestor două fapte, 
zi şi noapte, nu sunt ele însele, faptele, ci un acelaşi proces 
comun: prezenta luminii şi lipsa acestei lumini. Atunci, 
care este pricina prezentei şi a lipsei de lumina? Nu care 
este pricina zilei şi a noptei, cum se leagă ele între ele, 
pentru ca zi şi noapte, propriu-zis, nu sunt evenimente, 
cum am arătat, ci sunt numai porţiuni de timp goale, în 
care se întâmpla anumite evenimente, care evenimente 
sunt hotărâtoare, dătătoare de seama, definitorii pentru 
respectivele porţiuni de timp goale. 

Atunci, prin urmare, problema succesiunii zilei şi 
noptei se pune în alta forma, în forma, anume, a prezentei 
şi a lipsei de lumina, şi, în cazul acesta, evident, putem să 
punem întrebarea dacă sunt în legătură cauzală sau nu. 
Dar, aşa pusă întrebarea, adică aşa transpusa cestiunea, 
pe fapte, nu pe forme goale, întrebarea este cam aşa: 
exista vreo legătură între prezenta unui fapt şi lipsa acelui 
fapt? Evident, în cazul acesta nu mai poate să fie vorba de 
nicio legătură cauzală, pentru ca prezenta şi lipsa unui 
fapt nu sunt două fenomene deosebite. Când eu asist la un 
fenomen şi constat ca fenomenul acela nu mai exista, nu 
înseamnă că am două fenomene deosebite. Existenta şi 
neexistenta nu sunt două fenomene; existenta este pur şi 
simplu existenta, iar neexistenta este lipsa existentei, care 


nu poate să fie considerata ca fenomen. 

Prin urmare, vedeţi care este şiretlicul întregii 
discuţiuni: zi şi noapte nu pot fi considerate ca două 
evenimente, în legătură cu care să se pună întrebarea 
cauzalităţii sau problema cauzalităţii, pentru ca zi şi 
noapte nu sunt fapte, ci sunt forme goale de fapte. Prin 
urmare, chestiunea cauzalităţii se pune efectiv numai 
acolo unde este vorba de fapte, nu de forme, şi atunci 
evident ca succesiunea regulata a doua fapte poate să 
ridice fără nicio dificultate şi problema cauzalităţii. Acest 
exemplu, pe care l-am luat eu, ca să lămuresc ce înseamnă 
secventa de cauzalitate şi secventa fără cauzalitate, este 
tipic şi as putea să spun ca în toate cazurile în care noi 
observam secvente, fără ca în aceste secvente să fie 
cuprinsa şi cauzalitatea, nu vom avea de-a face cu 
fenomene, ci cu forme în care se întâmpla anumite 
fenomene. Aceasta este de reţinut. 

2. Succesiunea aceasta, spuneam noi rândul trecut, 
are un caracter de mijlocire. In genere, cercetarea 
filosofica afirma că se poate stabili un caracter de 
nemijlocire, nu de urmare imediata, dar de sudare, dacă 
voiţi, a doua fenomene, care stau în raportul acesta de 
cauză şi efect. Dar noi iarăşi observam că este o 
contradicţie în a afirma existenta, în acelaşi timp, a cauzei 
şi a efectului şi, prin analiza aceea de forma, mai mult 
matematica, pe care o făcusem la două porţiuni de timp 
oarecari, ajungem la concluzia că, propriu-zis, nemijlocirea 
n-ar însemna decât pur şi simplu nemişcare. Totuşi, este 
greu ca mintea omeneasca sa conceapă ca între cauză şi 
efect ar putea să se mai însereze ceva, că ar fi, adică, 
discontinuitate în şirul întâmplărilor naturale. 

Aceasta mijlocire, aceasta suprapunere a cauzei şi 
efectului are un sens care este numai aproximativ; şi iată 
care este sensul. Gândiţi-vă ca eu am aci, pe masă, o bila 
de biliard. Noi suntem, evident, cu toţii aplecaţi să spunem 
ca, în acelaşi moment în care eu am atins bila de biliard, 
ea s-a mişcat, dacă am atins-o cu o forţă suficienta. Sau: eu 
am o sârma prin care fac să treacă un curent electric şi 


atunci voi afirma ca, în momentul în care curentul electric 
a început să se scurgă prin sârma, aceasta sârma a început 
să se încălzească. Nu este nicio distanta de timp, cum am 
zice noi, nicio porţiune de timp, între momentul în care 
începe să treacă curentul electric şi momentul în care 
începe să se încălzească sârma, între momentul în care am 
atins bila de biliard şi momentul în care bila începe să se 
mişte. Aşa suntem înclinați să spunem - şi zic: aproximativ 
cu dreptate -, pentru ce? Cum acoperirea, coincidenta în 
timp a cauzei şi efectului ne îngăduie noua sa ne închipuim 
totuşi scurgerea şi înlănţuirea evenimentelor? Foarte 
simplu: pentru ca un curent electric să înceapă să curgă 
prin sârma, trebuie să se scurgă un anumit timp; adică, 
pentru ca să se realizeze complexul de condiţii în care 
curentul electric să înceapă să se scurgă, trebuie să treacă 
un anumit timp. Când începe, propriu-zis, să se încălzească 
sârma respectiva? Când începe să se mişte bila de biliard? 
În momentul în care operaţiunea de completare a tuturor 
condiţiilor necesare pentru cutare mişcare este 
desăvârşită. Eu ating bila de biliard care este în fața mea, 
dar, pentru ca bila de biliard să se mişte, trebuie ca eu s-o 
ating. Dar, pentru ca eu s-o ating, trebuie să fac o mulţime 
de mişcări, trebuie să se întâmple, trebuie să conveargă o 
mulţime de întâmplări cu o mulţime de evenimente. Ei 
bine, când aceasta mulţime de întâmplări s-a închegat, s-a 
completat în ea însăşi, a devenit perfecta, numai în acel 
moment începe să se mişte bila. Vasăzică, exista 
coincidenta temporala între cauză şi efect, însă 
coincidenta aceasta nu se întinde asupra întregii cauze, ci 
numai asupra momentului în care toate împrejurările cari 
constituie cauza au intrat într-o anumită forma de 
echilibru, într-o anumită înjghebare, s-au completat, s-au 
perfectat. 

Dar, pentru ca aceasta perfectare a cauzei să se 
întâmple, trebuie să se scurgă o anumită distanta de timp, 
un anumit timp. Deci, coincidenta cauzei cu efectul, de 
care vorbeam noi ieri, trebuie să fie înţeleasă numai în 
felul acesta, ca, anume, efectul coincide în timp nu cu 


cauza propriu-zisă, ci cu perfectarea cauzei. 

După lămuririle acestea, pe care vi le-am dat în 
legătură cu nemijlocirea dintre cauză şi efect, şi în 
legătură cu succesiunea, şi în legătură cu aşa-numitele 
timpuri goale de care vorbeam adineauri, putem să facem 
o definiţie a cauzalităţii, care este iarăşi aproximativa, dar 
care ne slujeşte în cercetările ştiinţifice. 


3. Prin urmare, pentru ca noi să spunem că exista 
legătură cauzală între două fenomene, întâi, trebuie să 
existe două fenomene cari să se succeadă, cari să se 
succeadă imediat şi cari să fie, propriu-zis, fenomene, cari 
să nu fie cadre, timpuri goale, ci să fie evenimente, 
fenomene propriu-zise. 

Cu aceste două încercuiri, definiţia cauzalităţii ca o 
succesiune perfect regulata este aproximativ completa. 
Dar aceasta definiţie, propriu-zis, este o definiţie, hai să 
zicem, abstracta, deoarece cazul acesta nu se întâmpla 
niciodată în natură. În natura lucrurile se întâmpla altfel: 
nu exista un fenomen A care este urmat de un fenomen B, 
ci exista un complex de fenomene. Fenomenul acesta A, pe 
care-l denumim noi cauza, este compus dintr-o mulţime de 
alte fenomene: Al, A2, A3... An... etc.; adică, ceea ce 
numim noi cauza este numai un nume pentru un complex 
de evenimente. Cauza este, prin urmare, un fenomen 
colectiv. 

În acest fenomen colectiv însă, sunt unele fenomene 
absolut necesare şi alte fenomene a căror prezenţă este 
numai incidentala. Vasăzică, în cauza sunt unele momente 
esenţiale şi alte momente secundare. Intotdeauna 
fenomenului A îi va urma fenomenul B. 


4. Legea cauzalităţii pune însă o încercuire: în 
aceleaşi împrejurări, fenomenului A îi urmează fenomenul 
B. Ce înseamnă: în aceleaşi împrejurări? Noi ştim de la 
Heraclit şi mai dinainte, de la indieni, ca niciodată nu se 
reproduce în natura un anumit moment, oricât va trăi 
universul: fenomenele universului nu se vor repeta 


niciodată exact aşa cum au fost într-un moment anterior. 
Anumite grupe de fenomene se repeta; dar chiar grupele 
acestea de fenomene stau în anumite raporturi personale, 
în anumite raporturi specifice, caracteristice. Dacă, în 
adevăr, ar fi [vreo] posibilitate ca fenomenele să se repete 
în natura exact în acelaşi chip, noi n-am mai avea, propriu- 
zis, istorie; adică, noi n-am mai avea posibilitatea sa 
constatam scurgerea timpului. [Nu] numai atât, [nu] numai 
fenomenele, as zice, materiale, dar [şi] formal, dacă 
raporturile dintre fenomene ar fi aceleaşi, noi n-am mai 
avea posibilitatea de a intui, de a cunoaşte, de a ne da 
seama că exista scurgere de timp şi istorie. 

Închipuiţi-vă ca eu m-aş scula de dimineaţă după o 
noapte grozava, în care s-au întâmplat în mine o mulţime 
de transformări, cari au avut ca rezultat o nouă formula de 
echilibru în organismul meu; ca ceea ce ar fi fost pentru 
mine ieri un metru este astăzi pentru mine 30 de metri; eu 
însumi aş avea, în loc de 1, 73 m, o lungime de 30 de ori 
mai mare; ca toate obiectele cari ma înconjoară ar fi 
mărite la scara aceasta de 30. Ce s-ar întâmpla? 
Raporturile ar fi tot aceleaşi. Eu n-aş putea să-mi dau 
seama că s-a schimbat ceva în univers, pentru ca, propriu- 
zis, noi nu cunoaştem un lucru în el însuşi, ci numai prin 
raport [are] la celelalte. Dacă, prin urmare, soba aceasta 
ar fi de 30 de ori mai mare şi toate obiectele din aceasta 
sala de 30 de ori mari mari, eu n-aş putea să-mi dau seama 
că s-a schimbat ceva. 

Vasăzică, şi în ceea ce priveşte istoria, [şi] în ceea ce 
priveşte repetarea lucrului în natura, dacă, formal, 
raporturile dintre fenomene ar fi perfect aceleaşi, eu n-aş 
mai putea să deosebesc un moment de altul şi pentru mine 
n-ar mai fi posibila istoria. 

Prin urmare, în adevăr, nu se repeta niciodată în 
natura două momente exact aşa cum au fost. Ce înseamnă 
însă atunci încercuirea care se face conceptului de 
cauzalitate, când se spune: în aceleaşi împrejurări, 
aceleaşi cauze vor provoca aceleaşi efecte? Înseamnă, pur 
şi simplu, aproximativ în aceleaşi împrejurări sau în 


împrejurările în care subzista elementele fundamentale 
absolut necesare. De pildă, ca eu să pot să descompun apa 
în oxigen şi hidrogen, am nevoie de un anumit aparat, 
adică am nevoie de un curent electric, de o soluţie de apa 
acidulata etc. Soluţia aceasta de apa acidulata poate să fie, 
în anumite limite, mai slaba sau mai tare; curentul electric 
respectiv poate să fie, iarăşi în anumite limite, mai slab sau 
mai tare; temperatura în care eu fac aceasta experienţa 
poate să fie, într-o anumită limita, mai urcata sau mai 
coborâta. Ce înseamnă aceste limite? Limitele în care 
experienţa este posibila. Dar care sunt limitele acestea? Le 
stabilesc prin experienţa. Care este condiţia ca să pot 
descompune apa în oxigen şi hidrogen? Una dintre condiţii 
este ca apa să fie în stare lichida, căci, dacă pun o bucată 
de gheata, gheata nu se descompune în oxigen şi hidrogen, 
oricât ai cara gheata şi oricât ai face să treacă curentul 
electric. Acesta este un caz de o anumită limita, celelalte 
cazuri sunt o mulţime. Aceasta înseamnă însă altceva, ca 
noi, în stabilirea cauzalităţii, nu avem apriori elementele 
ca să putem şti care sunt cele esenţiale unei cauze şi care 
sunt cele accesorii. Cu alte cuvinte, teoreticeşte, raţional 
vorbind, noi nu putem să stabilim care este cauza unui 
lucru, ci cauza unui lucru se stabileşte experimental. 
Experienţa, ştiinţa este aceea care ne pune pe noi în 
poziţiunea de a afirma: acestea sunt elementele 
caracteristice, esenţiale, elemente absolut necesare, iar 
acestea sunt elemente accesorii. De pildă, temperatura de 
7° C este secundara, temperatura de 3° C este secundara; 
totuşi, este ceva care nu este secundar: temperatura de 
minimum 0° C şi temperatura de maximum 100° C, care 
este punctul de evaporaţie. 

Vasăzică, experienţa ne spune care sunt elementele 
fundamentale, esenţiale ale cauzei. Neglijarea factorilor 
secundari are anumite limite şi limitele pe care le ia 
operaţia de neglijare a factorilor secundari sunt indicate 
întotdeauna de problema care ni se pune noua; adică, un 
factor este azi secundar, mâne însă poate să nu mai fie 
secundar, depinde de problemă. Noi putem, cu alte 


cuvinte, într-un grup de fenomene, să deosebim 
principalele şi secundarele, după efectele pe care le 
urmărim. Dacă, de pildă, eu vreau să am o temperatura de 
atâtea grade într-o sârma încălzită cu electricitate, gratie 
unui curent electric de intensitatea cutare, eu trebuie să 
calculez întotdeauna diametrul firului. Dacă vreau să am 
numai o încălzire pur şi simplu, o temperatura oarecare, 
elementul acela principal, diametrul firului nu mai 
interesează; diametrul firului devine însă un element 
principal, fundamental, în momentul în care pe mine ma 
interesează un anumit grad de temperatura, pe care 
trebuie să-l ajung. 


5. În legătură cu consideraţiunile acestea, mai este 
încă o problemă interesanta, pe care ştiinţa o cercetează 
sau care sta aproape de interesul ştiinţei. In definitiv, 
cauzele, cum spuneam, nu sunt una singură, ci totdeauna 
un grup de cauze. Asupra unui obiect oarecare pot să 
concureze mai multe cauze şi atunci obiectul acela va fi 
supus unor schimbări diferite, care schimbări reprezintă 
diferite efecte ale diferitelor cauze care acţionează asupra 
obiectului. Ei bine, ştiinţa se interesează de un proces 
special. Dacă mai multe cauze acţionează asupra unui 
obiect şi produc mai multe efecte, ştiinţa se întreabă dacă 
noi putem să prevedem dinainte un fel de totalizare a 
efectelor, pe care un complex de cauze le produce asupra 
unui obiect; adică, dacă noi putem să adiţionăm efectele. 
Presupuneţi ca asupra bilei de biliard pe care o ciocnim 
acţionăm cu o forţă într-o direcţie precisa; presupuneţi 
iarăşi ca, în acelaşi timp, acţionăm cu o forţă tot în direcţia 
aceea, direcţia A. În cazul acesta, ştiinţa zice: putem să 
prevedem ce se va întâmpla. Adunam cauzele şi vom avea 
un rezultat final, care este, propriu-zis, suma efectelor. 
Închipuiţi-vă însă ca noi acţionăm asupra aceluiaşi mobil 
cu două forte: P [şi P], în direcţiuni deosebite: A şi B. Ştiţi 
din mecanica cum se compune paralelogramul forţelor şi 
deduceţi de aci ca aceasta adiţiune nu mai este o adiţiune 
simpla, aritmetica cum se zice, ci este o adiţiune 


geometrica. Dacă, de pildă, eu acţionez asupra unui mobil 
în sens invers cu o forţă P şi cu o [alta] forţa, P atunci 
rezultatul acestei acţiuni diferite va fi diferenţa dintre 
acele două forte, reprezentate prin doi vectori oarecari. 
Vasăzică, adiţiunea aceasta este de alta natura decât 
adiţiunea precedenta. 

Pentru că suntem la exemplul acesta, care face parte 
din aparatul ştiinţific, vedeţi chiar din exemplele pe care 
le-am luat eu ca, propriu-zis, efectul acesta este transpus 
într-un limbaj particular, ca, adică, eu pot să stabilesc 
legătura, să exprim legătura aceasta cauzală într-un fel 
care, propriu-zis, nu implica ideea de cauzalitate. Eu am 
mobilul M, asupra căruia acţionez cu forţa P. Construiesc 
paralelogramul forţelor: voi trage o diagonala şi voi lua o 
lungime determinata de cealaltă lungime şi diagonala va 
ieşi numaidecât, determinata de paralelogramul însuşi. 
Unde mai este, propriu-zis, exprimata legătura aceasta 
calitativa între cauză şi efect? Nicăieri. 

Pentru ca vorbeam adineauri de firul încălzit, dacă 
fac să treacă printr-un fir de sârma un curent electric, 
atunci temperatura se poate calcula; şi anume, 
temperatura depinde, întâi, de intensitatea curentului 
electric şi, al doilea, de rezistenta firului respectiv. 
Formula exacta este: DT = KER, în care I2 este 
intensitatea curentului. 

Prin urmare, temperatura este proporţională cu 
pătratul intensității curentului, multiplicat cu coeficientul 
de rezistenta a firului [R] şi cu o constanta, K. Este o 
constanta pe care putem s-o calculam întotdeauna, ţinând 
seama de unităţile de măsură pe care le-am luat pentru 
măsurarea intensității şi a rezistentei. 

Propriu-zis, aceasta formula nu este decât 
exprimarea unui raport de cauzalitate. Ce spune legea 
aceasta? Spune ca, de câte ori noi vom avea un curent 
electric ce trece printr-o sârma, acea sârma îşi va ridica 
temperatura proporțional sau în măsura intensității 
curentului, iar cantitatea de temperatura câştigată în acea 
sârma va fi cutare, măsurabila într-un anumit fel. 


Matematic, se zice altfel: T este în funcţie de I, R şi K fiind 
o constanta, adică în măsura în care eu variez pe I sau pe 
R, va varia şi T, cantitatea de căldură din acea sârma. 
Aceasta este exprimarea numerică şi care este, în fond, 
cum spuneam, exprimarea unui raport de cauzalitate între 
un grup de fenomene, adică trecerea curentului electric, şi 
un grup de efecte, între care acela ce interesează este 
ridicarea temperaturii. Aceasta ridicare de temperatura 
este întovărăşita şi de alte efecte, dar aceasta nu ne 
interesează acum. 


6. Această transformare, transpunere a cauzalităţii 
propriu-zise în formula matematica a dus la convingerea 
unor oameni de ştiinţă, ca Mach, ca, propriu-zis, 
cauzalitatea poate să fie înlocuită în ştiinţă, în fizica în 
genere, prin ceea ce se numeşte funcţie şi aceasta este o 
credinţă foarte răspândită azi în lumea ştiinţifică şi în cea 
filosofica. Adevărat să fie? În aparenta, da; în fapt, nu, 
pentru un motiv foarte simplu, ca să nu lungim discuţia: 
pentru ca funcţia nu este aplicabila decât acolo unde este 
aplicabila măsurătoarea. Unde încetează posibilitatea de 
măsurare, încetează posibilitatea de punere în funcţie. 


7. Dar cauzalitatea, procesul de cauzalitate se 
întâmpla, propriu-zis, într-un domeniu mult mai larg decât 
acela al măsurătorii - şi cu aceasta pun o altă problemă. 
Pentru noi, legătură cauzală între două fenomene este o 
legătură caracteristica. A şi B sunt legate prin legătura de 
cauzalitate. Ştiinţificeşte, A nu are nicio personalitate, B 
nu are nicio personalitate. A şi B sunt două fenomene. 
Ştiinţa afirma, dar cu ce drept o să vedem imediat, ca 
raportul de cauzalitate este univoc. Adică, întotdeauna 
aceeaşi cauza va avea acelaşi efect - ceea ce este exact. 
Dar ştiinţa afirma mai mult, că pot să deduc efectul din 
cauza, deci [pot] sa prevăd şi pot să reconstruiesc cauza 
din efect, să urc, prin urmare, invers firul evenimentelor. 
Aceasta ar însemna raport univoc, sau univocitatea 
raportului de cauzalitate. 


Aşa să fie? Să vedem în ce măsură este aşa şi în ce 
măsură este interesant pentru noi. 

Dacă aceasta pălărie are greutatea X, ca să ajungă 
aci a parcurs un drum, Y, eu pot să stabilesc imediat, 
ştiinţificeşte, care a fost forţa necesară în kilogrammetri, 
pentru ca eu să port pălăria din cancelarie până aci. Pot să 
stabilesc numeric raportul acesta, să [-l] pui în funcţie, 
vasăzică, şi, ştiinţificeşte, sunt satisfăcut. Poate însă să-mi 
spună mie ştiinţa cum am făcut aceasta operaţie? Ştiinţa 
îmi spune atât: ai întrebuințat o cantitate de energie X 
pentru ca să porţi aceasta pălărie de colo până colo; dar 
poate să-mi spună mie ştiinţa în ce mod am întrebuințat 
aceasta cantitate de energie? Eu puteam să duc aceasta 
pălărie în mâna sau puteam s-o duc pe cap. Sau, pălăria 
aceasta poate să fie aci pentru că am pus-o eu sau pentru 
ca a aruncat-o altul. Aceasta scapa măsurătorii şi scapă 
experienţei ştiinţifice. Felul cum s-a întâmplat lucrul, 
acesta scapă experienţei. 


8. În ce consta procesul, aceasta, o spune ştiinţa: 
cum s-a întâmplat procesul; de ce s-a întâmplat aşa, 
aceasta nu mai poate să o spună. 

Prin urmare, acest raport univoc, care s-ar părea că 
exista între cauză şi efect, nu este, de fapt, un raport 
univoc. Eu pot să construiesc numeric echivalenta între 
cauză şi efect, pot să descopăr felul abstract al procesului 
întâmplat, dar nu pot să restabilesc, istoriceşte, cum s-a 
întâmplat lucrul acesta. Univocitatea este numai aparenta, 
nu este reala. De ce spun aceasta? Pentru ca, vedeţi ce 
înseamnă pentru cauzalitate: este altceva decât ceea ce ne 
da ştiinţa prin funcţiile ei. Noi zicem că exista o anumită 
legătura calitativa indisolubila şi caracteristica între două 
fenomene. Aceasta ne interesează pe noi foarte mult. Când 
zicem cauza, înţelegem întrebarea de ce? Astăzi soarele a 
apus la ora 7. De ce? Ştiinţa o să facă numaidecât calculul 
şi o să spună: apoi, întotdeauna, în ziua de 15 mai, soarele 
apune la ora 7. Acesta nu este răspuns, ca întotdeauna se 
întâmpla la fel, pentru ca eu atunci întreb: dar de ce se 


întâmpla totdeauna la fel? Prin urmare, ştiinţa constata, 
propriu-zis, uniformitatea, dar nu spune de ce se întâmpla 
aşa. Cu alte cuvinte, conceptul de cauzalitate pe care-l 
întrebuinţează ştiinţa, şi pe care ea îl confunda cu funcţia, 
nu este conceptul de cauzalitate propriu-zis, ci este 
conceptul de lege. Ştiinţa nu explica lucrul, ci spune cum 
se întâmpla; nu spune de ce se întâmpla lucrul aşa. 

Noi nu putem, cu ajutorul ştiinţei, să urcam înapoi 
şirul evenimentelor, nu putem să reconstruim trecutul din 
prezent. Putem să prevedem într-o oarecare măsură 
viitorul, dar nu putem să-l reconstruim decât prin analogie 
cel mult, nu putem să reconstruim de-a dreptul trecerea. 
Şi totuşi, când zicem cauza, înţelegem altceva. Noi 
înţelegem ca o cauza este [o] explicare. Cunoaşterea prin 
cauze este cunoaşterea explicativa, care ne da înţelegerea, 
pentru că se înţelege un lucru aşa şi nu altfel. Dar aceasta 
cunoaştere prin cauze nu este deloc cunoaşterea ştiinţifică 
- şi este falsa formula a filosofiei contemporane, care 
spune ca adevărata cunoaştere este cunoaşterea ştiinţifică 
-, pentru ca cunoaşterea ştiinţifică este cunoaşterea prin 
legi, nu prin cauze. Aceasta cunoaştere prin cauze, zic, 
este un postulat nu al ştiinţei noastre, ci al necesităţii în 
metafizica şi aceasta cunoaştere prin cauze este o 
prelungire a personalităţii noastre metafizice în univers. 

9. Cât despre conceptul însuşi de cauza, trebuie să 
ne întoarcem la lucrurile pe care le-am spus şi să 
recunoaştem, anume, că exista pentru noi [o] prelungire 
între cauză şi efect, exista o legătură indisolubila între 
cauză şi efect, în care efectul reprezintă cauza, sta pentru 
cauza. Adică, conceptul de cauzalitate pe care-l 
întrebuinţam noi nu este decât un concept hibrid. El 
rezulta din extinderea funcţională, as zice, a conceptului 
de creaţiune sau a conceptului de cauzalitate simbolica, 
care este de origine metafizica. Cum, de cauzalitate 
simbolica? A şi B sunt două fenomene. Ele sunt în raport 
de cauzalitate ştiinţifică, atunci când le putem pune în 
funcţie, când le putem prinde într-o lege. Dar aceasta nu 
este suficient pentru noi. Noi trebuie să ştim de ce se 


întâmpla aşa. 

Intr-un singur caz ştim de ce se întâmpla aşa: în 
cazul în care în acest efect este conținută, într-un fel 
oarecare, cauza; în cazul în care efectul sta pentru cauza, 
simbolizează cauza, reprezintă cauza. Cum? Eu vorbeam 
de lucrul acesta în anii precedenţi şi dădeam un exemplu 
pe care nu l-am uitat: vad un tablou. Intr-un anumit cadru 
de cunoaştere, eu pot să spun imediat: aceasta este un 
Rembrandt, un Murillo, un El Greco etc. Ce înseamnă? 
Tabloul, care nu este decât efectul personalităţii artistice a 
lui Rembrandt, Murillo sau El Greco, tabolul acesta 
reprezintă, propriu-zis, ceva din cauza. El sta şi 
simbolizează cauza, nu este cauza însăşi, este altceva 
decât cauza. Dar ceva din cauza intra în acest efect: 
efectul poarta pecetea cauzei, aşa cum toate obiectele cari 
ies dintr-o fabrica poarta marca, să zicem, „Borsalino”. 
Efectul trădează cauza, aceasta este ceea ce numesc eu 
cauzalitate simbolică. Cu alte cuvinte, cauzalitatea 
simbolica are la baza conceptul de creaţie şi vedeţi, prin 
urmare, ca, în ultima analiza, printr-un fel de extindere 
falsa, nejustificată, a vieţii noastre, noi introducem în viaţa 
noastră de toate zilele conceptele a căror origine este o 
legătură a noastră mai veche şi mai necunoscuta, este o 
legătură a noastră metafizica cu universul însuşi, cu 
totalitatea universului. Necesitatea aceasta - pe care o 
simţim de a ne considera, de a trăi, de a ne simţi ca efecte 
simbolice ale altei cauze - încremeneşte sau precizează 
conceptul de cauzalitate. 

Vasăzică, conceptul de cauzalitate nu este un concept 
ştiinţific. Propriu-zis, ştiinţa se dispensează de el. 

Conceptul de cauzalitate este un concept de origine 
metafizica. Ceea ce am vorbit noi până astăzi despre 
cauzalitate este ceva care este introdus pe cai lăturalnice 
în ştiinţă, nu-şi are loc în ştiinţă. Ştiinţa cunoaşte pur şi 
simplu numai legi. 


Dar vedeţi - şi poate ca asupra lucrului o să revenim 
peste două lecţii -, atunci, care este structura cunoştinţei 


noastre ştiinţifice? Cunoştinţa ştiinţifică nu înseamnă 
înţelegerea realităţii, [ci] înseamnă stabilirea exacta a 
proceselor din realitate, dar stabilire absolut exterioara, 
fără să pătrundem în forţele intime cari mişca aceasta 
realitate. De aceea spuneam [ca], pentru înţelegerea 
realităţii, ne trebuie altceva decât cunoaşterea ştiinţifică. 


XV. CONCEPŢII PRIVITOARE LA EXISTENTA LUMII 
EXTERNE 
22 mai 1926 


. Lumea externa şi realitatea 

. Transcendent şi imanent 

. Constatarea existentei reale a lumii externe 
. Poziţia solipsista 

. Poziţia conştientialista 

. Poziţia idealista 

. Concluzie 


SID UI PUNR 


1. Aţi văzut în prelegerile trecute ca, în definitiv, 
toate presupoziţiile cari intra în constituirea edificiului 
ştiinţei nu sunt, propriu-zis, fundate nici în posibilitatea 
noastră de cunoaştere, şi nu sunt fundate nici în chip logic 
Dar aţi văzut ca toate afirmaţiile pe care noi, cu ajutorul 
acestor presupoziţii, le facem au un obiect bine precizat. 
Acest obiect este, ca să zic aşa, o existenta în afară de noi. 
Vasăzică, cea mai - dacă se poate întrebuința acest 
superlativ - fundamentala presupoziţie a întregii activităţi 
ştiinţifice a noastre este presupoziţia urmăririi unei lumi 
externe. 

Evident ca lumea aceasta externa poate să fie 
înţeleasă în mai multe feluri şi problema aceasta, pentru 
unii, se confunda cu aşa-numita problema a realităţii în 
genere. 

Consideraţii în legătură cu problema realităţii facem 
şi noi aci, încă de la începutul acestor prelegeri. Pentru 
ştiinţa însă, pentru ştiinţa naturala, pentru ştiinţele fizico- 


matematice şi pentru ştiinţele biologice, lumea externa şi 
realitatea nu sunt unul şi acelaşi lucru - şi veţi înţelege 
numaidecât de ce. Lumea externa înseamnă, propriu-zis, 
ceva care este în afară de conştiinţa mea, în spaţiul din 
afară de conştiinţa mea. Aceasta ar fi o delimitare nu reala, 
ci o delimitare logica: [tot] ceea ce nu este aceasta 
conştiinţă şi tot ceea ce nu este conţinut de conştiinţă 
constituie aşa-numita lume externa. 


2. În înţelesul acesta, lumea externa se deosebeşte 
de realitatea propriu-zisă, pentru ca realitatea închide şi 
viaţa conştiinţei, şi faptele cari n-ar fi, hai să zicem, 
transcendente acestei conştiinţe. Aşa s-ar delimita aceasta 
problema a lumii externe. Numai ca şi aci intervine o 
uşoară determinare: dacă lumea externa înseamnă tot ceea 
ce este transcendent conştiinţei, ce înseamnă imanenta? 
Adică, ce înseamnă altceva decât lumea externa? 

Avem două posibilităţi, două cazuri de determinare a 
imanentei. Când eu zic lume externa, prin opoziţie cu 
lumea internă, spun ca întrebuinţez o expresie care este 
pasibila de două interpretări deosebite. De pildă, dacă eu 
iau ca punct de plecare conştiinţa mea individuală, atunci 
transcendent conştiinţei, conştiinţei mele individuale, este 
tot ceea ce se petrece în afară de mine. Deci, în lumea 
externa se înglobează, propriu-zis, nu numai lumea 
materială, ci şi lumea faptelor conştiinţei, întrucât aceste 
fapte de conştiinţă nu sunt ale conştiinţei mele. 

Acesta este un sens al lumii externe. Dar mai este şi 
un altul; şi anume, acela ca eu pot să iau ca punct de 
plecare nu conştiinţa mea, ci conştiinţa umană în genere; 
şi atunci, transcendent nu mai este tot ceea ce se întâmpla 
în afară de mine, logic în afară de mine, ci transcendent 
este numai ceea ce se întâmpla în lumea materială, din 
care exclud orice conştiinţă gânditoare. 

Vasăzică, în cazul întâi, noi delimitam lumea externa 
la domeniul, am zice, al ştiinţelor fizico-naturale; în cazul 
al doilea, noi extindem conceptul de lume externa până 
cuprinde şi aşa-numita psihologie obiectiva, care ştiţi din 


studiile dumneavoastră anterioare ce este. Ei bine, aceasta 
lume externa, delimitata aşa, prin deosebire fata de 
realitate propriu-zisă, este pentru noi o existenta, este 
pentru noi, vasăzică, o realitate cu care noi contam în 
ştiinţă, este un postulat al ştiinţei, dacă voiţi, este o 
presupoziţie fără de care nu putem face ştiinţa. 


3. Dar, mai departe, ce mă obliga pe mine să primesc 
ideea unei existente reale a acestei lumi externe? Ma 
obliga, în primul rând, celelalte presupoziţii pe care le-am 
descoperit până acum ca lucrând sau contribuind la 
edificiul ştiinţei; ma obliga, de pildă, presupoziţia 
regularităţii, a legii, a uniformităţii întâmplărilor din 
natura, ma obliga presupoziţia cauzalităţii. Toate acestea 
ma obliga să admit o lume externa, existând în afară de 
mine şi independent de mine. De ce? Pentru simplul motiv 
ca, în procesul de cunoaştere, sunt obligat să iau 
cunoştinţă de anumite lucruri, cari, propriu-zis, nu stau în 
puterea mea, asupra cărora eu nu am puterea de a 
exercita niciun fel de îndiguire principiala. Dacă, de pildă, 
ziua succede noptei, dacă exista o regularitate pe care eu o 
stabilesc, eu nu am putinţa sa intervertesc ordinea acestei 
succesiuni, după cum n-am putinţă să opresc succesiunea 
în drum; adică, în cunoaştere, eu iau pur şi simplu 
cunoştinţă de anumite lucruri cari se întâmpla. Prin 
urmare, lucrurile acestea, evident, trebuie să se întâmple 
în afară de mine, independent de mine, se întâmpla în 
orice caz, şi aceasta înseamnă în afară de mine, 
independent de mine. 

Aceasta este cea mai de seama constrângere pe care 
o exercita lumea externa asupra noastră, silindu-ne să 
admitem aceasta existenta reală a lumii externe. Şi dacă 
într-un sens se exercita aceasta constrângere - în definitiv, 
putem să spunem ca ceea ce se întâmplă este ceea ce 
trăiesc eu - este adevărat. Insă, după cât vă aduceţi 
aminte, aţi băgat de seama că ceea ce trăiesc eu nu este 
suficient ca să-mi constituie cadrul material al cunoştinţei 
mele; ca eu, adică, nu îmi mărginesc niciodată operaţiile 


de cunoaştere asupra clipei prezente, asupra 
percepţiunilor, ci eu lărgesc acest domeniu al realităţii, în 
primul rând printr-o întoarcere la trecut şi printr-o 
actualizare în prezent a trecutului şi, pe de altă parte, 
evadez din trecut în viitor, încercând o emancipare a ceea 
ce este să se întâmple. 

Vasăzică, dacă în adevăr eu constitui un bloc de 
realităţi, care este compus din prezent, trecut şi viitor, şi 
dacă eu, ceva mai mult, pot să prevăd, în anumite 
împrejurări, ceea ce se va întâmpla numai gratie 
cercetărilor pe care le-am făcut asupra faptelor cari s-au 
întâmplat aşa cum s-au întâmplat, atunci evident ca legea 
schimbărilor nu depinde, propriu-zis, de mine, ci legea 
schimbărilor este înăuntrul schimbărilor însele şi, în cazul 
acesta, schimbările, complexul de schimbări pe care îl 
cunosc capătă o individualitate, o existenta de sine 
stătătoare. 

Ei bine, aceste două observaţii pe care le-am făcut 
sunt, as putea zice, singurele argumente cari pledează 
pentru existenţa unei lumi în afară de noi şi, dacă băgaţi 
bine de seama, nu sunt nici argumente, sunt simple 
constatări ale unor fapte pe care le observam şi cărora nu 
ne putem sustrage. Dar nu este vorba de argumente 
propriu-zise, ci de constatarea unei realităţi. 


4. Se naşte întrebarea: aceasta lume de succesiuni, 
aceasta lume de întâmplări asupra cărora facem 
observaţiile noastre, cari observaţii, sistematizate într-un 
anumit fel, constituie ştiinţa, ce fel de existenta are? 
Existenta? Evident, pentru ca, dacă n-ar fi, nu s-ar povesti. 
Dacă n-ar exista într-o oarecare forma, într-un oarecare 
fel, sub un oarecare coeficient, nici n-am putea să gândim 
asupra ei, şi nici n-am putea, prin urmare, să avem ştiinţa. 

Dar cu ce forma exista? Se cam repeta, propriu-zis, 
aci discuţiunea pe care am făcut-o în legătură cu problema 
realităţii. În definitiv, cea mai radicala poziţie care se poate 
lua în considerare este problema aceasta, ca anumite 
lucruri în adevăr se întâmpla. Dar ce lucruri se întâmpla, 


propriu-zis? Se întâmpla lucrurile pe care le trăiesc eu. Ce 
înseamnă: lucruri pe care le trăiesc eu? Înseamnă stări de 
conştiinţă ale mele. 

Vasăzică, din tot ceea ce se întâmpla, din tot cea ce 
constituie aşa-numitul material al ştiinţei în genere, eu n- 
am pozitiv decât un singur lucru: stările de conştiinţă pe 
care le trăiesc eu, atât şi nimic mai mult. Legătura acestor 
stări de conştiinţă, înglobarea acestor stări de conştiinţă 
constituie laolaltă tot ceea ce numim universul nostru. Dar 
aceasta ar însemna ca, în ultima analiza, acest univers al 
nostru nu este decât un fel de proiecţie, un fel de 
proiecţiune misterioasa, dar un fel de proiecţie sau, mai 
exact, un fel de ipostaziere a stărilor mele de conştiinţă. 

Deci, teoria radicala pe care o enunţam adineauri 
susţine ca realitatea este pur şi simplu numai [o] stare de 
conştiinţă a mea şi complexul meu real de stări de 
conştiinţă este numai conştiinţa mea; prin urmare, tot ce 
este dincolo de conştiinţa mea nu prezintă interes pentru 
mine, nici măcar în sensul întrebării: dar exista ceva şi în 
afară de mine? 

Pentru ca, de îndată ce eu nu cunosc decât stările de 
conştiinţă, adică nu cunosc decât ceea ce cunosc eu, şi eu 
nu cunosc decât stările de conştiinţă, la acestea se reduce 
realitatea. Că am în faţa mea o masa, care-mi este data 
printr-un complex de senzaţii, este exact; dar când afirm 
ca masa este tare, ca masa opune o rezistentă, eu nu fac 
decât să exprim senzaţii de-ale mele, atât şi nimic mai 
mult. Prin urmare, realitatea, propriu-zis, este complexul 
acesta de stări de conştiinţă. Realitatea pura şi singura 
realitate este conştiinţa mea; şi anume, conştiinţa mea, nu 
a altuia. Pentru ca, tot ceea ce exista la ceilalţi oameni nu 
exista pentru mine decât tot ca [un] conţinut al conştiinţei 
mele. Fiecare dintre oameni, din punctul lui de vedere, 
poate să spună ca la el se reduce tot universul. Este exact. 
Dar eu - care nu am să ţin socoteala deloc de ceea ce 
gândeşte fiecare om - spun pur şi simplu ca universul se 
reduce la conştiinţa mea, la stările mele de conştiinţă; cu 
alte cuvinte, teoria aceasta care vrea să explice ce 


înseamnă sau cum exista transcendenta are pretenţiunea 
sa rezolve aceasta problema, negând pur şi simplu 
transcendenta. Aceasta este celebra soluţiune solipsista, 
împotriva căreia logica nu poate absolut nimic. Dar dacă 
nu poate logica, pot faptele. 

As observa, în primul rând, ca, în definitiv, 
transcendenta aceasta intra chiar în constituirea 
solipsismului. Căci, dacă în adevăr nu este real decât 
conţinutul meu de conştiinţă, atunci, propriu-zis, nu este 
reala decât percepţia imediata şi nu sunt reale toate 
celelalte conţinuturi de conştiinţă: amintirile, judecăţile pe 
care pot să le fac asupra amintirilor, dar cari judecaţi nu 
sunt conţinuturi de conştiinţă, ci sunt procese cari se 
întâmpla în cadrul conştiinţei, sunt funcțiuni propriu-zise. 

Deci, în conştiinţă, după conştientialism, nu pot să 
existe decât obiecte, conținuturile psihice corespunzătoare 
la ceea ce noi numim obiecte - obiecte ca percepţie 
imediata - şi pe urma amintirile acestea. 

Dar solipsistul este şi el un om care, vrând-nevrând, 
face ştiinţa. Solipsistul, vă asigur eu, când pleacă la drum, 
cu siguranţă că-şi ia desaga cu un bot de mămăligă, pentru 
ca el ştie că peste cinci ceasuri o să i se facă foame. Dar, în 
momentul în care solipsistul încearcă să întindă conceptul 
de conştiinţă, proiectându-l asupra viitorului, el iese deja 
din conştiinţa şi aplica, admite indirect, o transcendenta, 
existenta unei transcendente. Adică, exista ceva care n-a 
fost încă şi care o să fie: acest [ceva], care nu este încă 
subiect, este ceva care încă nu este conştiinţă sau este 
[numai] în devenire. Deci, este pur şi simplu ceva care nu 
este conştiinţa. Acest ceva este tocmai transcendenta. 

Vasăzică, în însăşi operaţia fundamentală pe care o 
face solipsistul se închide un element care nu este pura 
imanenta; adică, punându-ne în strica lui poziţie, absurda, 
dar perfect logica, ca el nu e ţinut deloc să ştie ce gândesc 
ceilalţi oameni, nu e ţinut să ştie că exista ceilalţi oameni, 
ca el n-are nicio dovadă obiectiva că exista şi ceilalţi 
oameni în afară de el; punându-ne şi în acest punct de 
vedere strict solipsist, absurd, dar perfect logic, încă nu 


putem construi conceptul de imanenta, încât să fie 
exhaustiv, să posede elementele constitutive ale ştiinţei. 


5. Deosebit de aceasta părere, exista o părere foarte 
apropiata, care zice: da, este absurd să spun ca eu exist şi 
ca nimic nu poate să existe decât ca [fapt de] conştiinţa a 
mea, ca [un] conţinut al conştiinţei mele. Există oameni 
mai mulţi, adică exista o conştiinţă care este realizata în 
mai multe exemplare. Dar aceasta conştiinţă realizata în 
mai multe exemplare este identica cu ea însăşi 
pretutindeni. Adică, tot ceea ce consider eu în viaţa de 
toate zilele că ar fi existând în afară de aceasta conştiinţă 
nu exista de fapt decât ca fapt de conştiinţă, dar nu de 
conştiinţă a mea, ci de conştiinţa în genere, realizata într-o 
multiplicitate de tipuri, care multiplicitate este fără 
margini. Aceasta este aşa-numita poziţie conştientialista. 

Deci, conştientialismul iese din absurdul solipsism, 
nu zice ca numai eu exist, ci creează o multiplicitate de 
euri; fiecare eu exista în el însuşi, perfect identic ca funcţie 
generală, perfect identic ca structura tip. Tot ceea ce este 
dincolo nu exista. 

Vasăzică, o lărgire a problemei, dar, să mărturisim, 
mai puţin logica decât solipsismul. 

În definitiv, acest solipsism avea un punct de plecare 
precis. El zicea: nu exist decât eu. Toate celelalte sunt 
conținuturile mele de conştiinţă. Conştientialismul spune: 
nu, exista o mulţime de conştiinţe; dar în afară de 
conştiinţă nu exista nimic. 

Urmăriţi nu raţionamentul, ci urmăriţi motivele 
acestei lărgiri. Motivele au fost ca omul cu care ma 
întâlnesc în fiecare zi poate să-mi spună: dumneata eşti 
nebun dacă crezi ca dumneata exişti şi eu nu exist! Şi 
atunci eu, ca să scap de aceasta învinuire, că aş fi nebun, 
zic: dumitale îţi fac o concesie, dumneata exişti, dar masa 
nu exista. De ce nu exista masa? Vedeţi că nu este serios. 
Masa nu exista pentru conştientialism, pentru ca masa nu 
poate să protesteze, căci, dacă într-o bună zi ar protesta 
masa, conştientialismul ar trebui să zică: da, exişti şi 


dumneata! 

Deci, ce face conştientialismul? El reduce toată 
existenta la conştiinţa. De aceea spun că nu este logic şi 
consecvent cu el însuşi. Solipsistul are un motiv să reducă 
toată existenta la conştiinţă, pentru ca el spune: eu nu văd 
decât aceasta conştiinţă a mea; dar conştientialistul ce 
motiv are să reducă toată existenta numai la conştiinţa? 
Pentru ca, propriu-zis, el nu face apel la experienţa lui 
imediata, ci el acorda existenta ontologica şi la ceva care 
este în afară de el. 

Care este criteriul după care el acorda o existenta 
ontologica conştiinţei din afară de el? Este vreunul? Am 
putea spune: ar fi un criteriu, ca, anume, conştiinţa, căreia 
eu îi acord o existenta reala, este de acelaşi fel cu 
conştiinţa mea. Dar de unde ştiu eu ca aceasta conştiinţă 
este la fel cu conştiinţa mea? Care sunt argumentele sau 
faptele cari îmi dau dreptul să fac aceasta afirmaţiune, 
căci, în definitiv, eu nu cunosc ce se petrece în conştiinţa 
cealaltă decât în chip mijlocit. Eu zic ca ştiu ce se petrece 
în conştiinţa cealaltă pentru simplul motiv că am 
posibilitatea sa ma înţeleg cu celălalt. Dar faptul ca un om 
se înţelege cu celălalt nu înseamnă deloc ca eu sunt la fel 
cu celălalt. Eu pot să-i spun unui câine să iasă afară şi 
câinele să iasă, dar faptul ca ma înţeleg cu el nu înseamnă 
ca eu sunt identic cu el. Aceasta, în primul rând. 

În al doilea rând, eu acord existenta celorlalte 
conştiinţe individuale pentru simplul motiv ca le cunosc şi 
ştiu (cu toate că am arătat ca nu prea ştiu, dar zic eu ca 
ştiu) ca existentele individuale sunt reale, pentru că sunt 
identice cu mine. Dar de unde ştiu eu ca masa nu va fi 
având şi ea un fel de conştiinţă a ei? De unde ştiu eu ca nu 
exista anumite operaţii în masa, sau în scaun, sau în 
pălărie, cari şi ele constituie, pentru pălăria respectiva, un 
univers al pălăriei? De unde ştiu ca nu exista un univers 
construit din punctul de vedere al pălăriei? Pentru ca, în 
definitiv, dacă admitem aceasta, trebuie să admitem 
numaidecât ca atunci exista şi pălăria pur şi simplu, pentru 
că nu este vorba ca pălăria sa gândească la fel cu mine, 


pentru ca nici boşimanii din Africa nu gândesc la fel cu 
mine. Eu gândesc după legea cauzalităţii, boşimanul după 
legea participaţiei. 

Vasăzică, nu felul gândirii este determinant pentru ca 
eu, conştientialist, să acord existenta conştiinţei, ci faptul 
gândirii, faptul existentei unei conştiinţe. Atunci, vedeţi că 
ne-am încurcat. Pentru ca, cine acorda existenta 
conştiinţei? Eu. Şi în virtutea cărui fapt? Ca eu sunt 
convins de existenta acelei conştiinţe, adică, în ultima 
analiza, tot eu sunt unitate de măsură. Eu împart brevetul 
de existenta: dumneata ai să exişti, dumneata nu, 
dumneata, conştiinţa, ai existenta, dumneata, bucata de 
hârtie, n-ai! 

Vasăzică, în ultima analiza, acest conştientialism, 
care părea că este o ieşire din absurd a solipsismului, este 
mai rău decât solipsismul, pentru ca nici măcar nu este 
consecvent cu el însuşi şi iarăşi, în ultima analiza, 
conştientialismul trebuie să se reducă tot la solipsism. 


6. Dar atunci intervine o alta obiecţie, care da 
naştere unei alte poziţii. Zice aceasta obiecţie: noi nu 
spunem, propriu-zis, ca nu exista obiecte în afară de noi, 
ca nu exista transcendenta, dar noi spunem ca toată 
aceasta transcendenta, toată aceasta lume a obiectelor din 
afară de noi nu exista decât ca posibilitate pentru 
percepțiile noastre. Cu alte cuvinte, este aci un obiect în 
faţa mea, care are o existenta întru atât întrucât îmi da 
mie posibilitatea de a avea o percepţie. Dacă, prin urmare, 
un obiect nu-mi da posibilitatea de a avea o percepţie, 
obiectul nu exista pur şi simplu. Aceasta este teza 
idealista, în ultima analiza. 

Să ne înţelegem. Idealiştii fac şi ei ştiinţa, ca toată 
lumea cealaltă. Cum spune ştiinţa? Ştiinţa spune că exista, 
de pildă, anumite particule de materie, cari sunt atomii. Să 
presupunem ca aci s-a oprit ştiinţa, la teoria atomilor. Dar 
ştiinţa spune: aceşti atomi sunt atât de mici, încât nu se 
pot vedea niciodată, cu niciun aparat. Ce mai spune 
ştiinţa? Astronomul Le Verrier a spus la un moment dat: 


exista o planetă pe care nu o vedeţi dumneavoastră până 
acum, [dar] pe care probabil că o să o vedeţi, şi pe care eu 
o numesc Neptun. A afirmat ştiinţa că exista o planetă, pe 
care n-a văzut-o însă nimeni până atunci. Cum se împacă 
ştiinţă cu soluţia idealista? In definitiv, planeta Neptun 
fusese incapabila de a ne da o percepţie, şi totuşi ştiinţa a 
spus că exista această planetă. Vasăzică, exista pentru 
ştiinţă şi altceva decât numai ceea ce ne dau noua 
percepţiunile. 

Dar o să ziceţi: aceasta nu ne-a dat până acum, dar 
poate să ne dea. Dar ce este atomul? Aşa a afirmat ştiinţa, 
ca atomul nu se poate vedea, nu se poate contura. Eu 
stabilesc greutatea atomică, dar nu o stabilesc de maniera 
directa, nu o stabilesc prin percepții, ci prin calcul. 

Vasăzică, ştiinţa a afirmat la un moment dat că exista 
anumite realităţi cari sunt incapabile de a ne da noua 
percepţia. De ce? Din pricina defectuozităţii organismului 
nostru, a conştiinţei noastre, dar hotărât, nu pot să ne dea 
percepții. 

Atunci? Pentru ca, vedeţi, soluţia idealista identifica 
percepţia cu existenta, adică existenta cu percepţia într-un 
sens, existenta cu percepţia actuala; în alt sens, existenta 
cu percepţia posibila; esse est percipi, după cum s-a spus. 

Sunt, prin urmare, două posibilităţi de interpretare. 
Şi atunci, unii spun: nu exista decât ceea ce cunosc eu. La 
care eu răspund: America a existat chiar înainte să o 
cunoaştem noi. 

Alţii spun: nu exista decât ceea ce as putea să 
Cunosc, ceea ce exista în posibilităţile mele de cunoaştere. 
La care se poate răspunde: atunci, ce cunoşti dumneata? 
Ceea ce este, pentru ca, dacă n-ar fi, n-ar putea să-ţi dea 
posibilitate de cunoaştere. Cu aceste argumente de bun- 
simţ, cari nu sunt, propriu-zis, argumente, ci fapte, 
constatări, şi teza idealista, care a făcut atâta zgomot, care 
a speriat atâta lume şi a îngrozit pe toţi studenţii care 
trebuie să dea examene se afla răsturnată. 


Vedeţi, în filosofie, lucrurile stau aşa: să nu te 


îngrozeşti de filosofie, căci, dacă te-ai îngrozit, eşti pierdut 
[şi] atunci fac filosofii din dumneata ce vor ei. Iar dacă nu 
te îngrozeşti de filosofie, atunci faci dumneata din filosofi 
ce vrei! 

Soluţiile solipsista, conştientialista şi idealista ocupa 
în istoria filosofiei munca de câteva mii de ani şi biblioteci 
de câteva mii de tone; dar, strânsa problema de aproape, 
ea se reduce la aceste date elementare pe care vi le-am 
expus eu. 


7. Concluzie. Îndată ce teoria care spune ca nu exista 
nimic [decât] în funcţie de conştiinţa mea nu este valabila, 
atunci trebuie să fie valabila cealaltă teorie, că exista ceva 
în afară de conştiinţa mea, şi [aceasta] existenta nu este 
condiţionată de conştiinţă. 


În prelegerea viitoare vom vedea ceea ce ne rămâne 
să vedem, adică posibilităţile noastre de a cunoaşte 
aceasta existenta şi limitele până la care se întind aceste 
posibilităţi. 


XVI. POSIBILITĂŢILE CUNOAŞTERII ŞTIINŢIFICE A 
LUMII EXTERNE 
29 mai 1926 


1. Percepția şi lumea externa 

2. Raportul de cauzalitate dintre ele 

3. Multiplicitatea obiectelor lumii externe 

4. Temporalitatea obiectelor lumii externe 

5. Excurs: obiecte materiale şi obiecte formale 
6. Spaţialitatea. Fundarea ei în realitate 

7. Problema metageometriei 

8. Caracterul relativ al cunoaşterii ştiinţifice 
9. Limitele cunoaşterii ştiinţifice 

10. Încheiere 


1. Datele pe care vi le voi înfăţişa în prelegerea 


aceasta ar trebui să formeze ele singure obiectul unui 
curs, pentru ca, de bună seamă, este vorba de cea mai 
importantă dintre toate problemele de teoria cunoaşterii. 

După cum însă aţi văzut, eu, propriu-zis, nu am făcut 
un curs de teoria cunoștinței, ci am stabilit mai ales 
elementele structurale cunoştinţei ştiinţifice ca atare. In 
legătură cu aceste instrumente speciale de cunoaştere, 
cari constituie ştiinţa, am cercetat noi [aşadar] toate 
problemele noastre. 

Prin urmare, deşi râvna poate, râvna dumneavoastră 
filosoficeasca ar fi dorit o stăruinţă mai îndelungata asupra 
problemelor ce au să urmeze acum, totuşi, din punct de 
vedere al necesitaţii unui curs, puţinele lucruri pe care am 
să vi le spun nu sunt insuficiente ca să încheie un ciclu de 
cestiuni. 

Este vorba ca, după ce am stabilit că exista o lume 
din afară şi ca ştiinţă este îndreptăţită să postuleze 
existenta unei lumi exterioare, este vorba să vedem cum 
putem cunoaşte, în ce măsură putem cunoaşte noi aceasta 
lume şi în ce măsură cunoaşte ştiinţa aceasta lume 
externa, precum şi cari sunt limitele până la care 
cercetarea ştiinţifică poate să pătrundă în realitate. 
Aceasta este ultima problema, cu care  închei 
consideraţiunile expuse în acest an. 

Dumneavoastră aţi văzut ca, în definitiv, ceea ce 
cunoaştem noi din lumea externa ne este dat numai în 
forma de percepţiune. Evident, percepţiunea aceasta, 
conţinutul acesta de cunoştinţe noi l-am stabilit ca efect al 
unei existente reale în afară de noi. Prin urmare, între 
percepţiune şi lumea reala exista o legătură cauzală. 

Dar, evident, percepţiunea [ca] efect al lumii reale nu 
înseamnă deloc identitate cu lumea reala. Dacă am putea 
să stabilim ca întotdeauna între efect şi cauza exista 
identitate - noi am arătat care este, din acest punct de 
vedere, raportul între efect şi cauza -, atunci, evident, 
problema nici nu s-ar mai pune, căci ea s-ar fi rezolvat prin 
însăşi punerea ei. În cazul acesta, cunoştinţa ar fi identica 
cu cauza ei, cu realitatea şi, evident, „noi cunoaştem 


realitatea” ar însemna ca noi cunoaştem realitatea aşa 
cum este ea. 

Vă aduceţi aminte însă ca noi am stabilit acum vreo 
trei-patru lecţii, pentru lumea fizica, cum că nu se poate 
stabili o identitate între efect şi cauza nici în lumea 
aceasta a cunoaşterii. Prin urmare, dacă am cunoştinţă ca 
efect nu înseamnă ca eu cunosc prin aceasta şi cauza 
însăşi, nu înseamnă deci ca cunoştinţa mea se mulează de- 
a dreptul pe realitate, se răsfrânge în chip credincios sau 
ca răsfrânge în chip credincios lumea externa - cauza 
acestei cunoştinţe a percepţiunii mele, în ultima analiza. 

Totuşi, aceasta concluziune nu afirma ca cunoştinţa 
noastră nu este, propriu-zis, mulata pe realitate, ci afirma 
pur şi simplu, principial, că nu se poate deduce din 
principiul cauzalităţii cunoştinţa adecvată. 

Vasăzică, avem deocamdată doi termeni în prezenta: 
percepţiunea şi lumea externa. 


2. Exista vreun raport între aceşti doi termeni, între 
aceste două elemente? Un raport, l-am văzut: este raportul 
acesta de cauzalitate. Noi admitem că exista lume externa, 
între altele, şi pentru ca aceasta lume externa ne este data 
într-o formă a noastră proprie, care forma, percepţiunea, 
este numai efect al unei realităţi. Aceasta înseamnă ca 
ceea ce în cunoştinţă ne este dat ca principiu al 
cauzalităţii, acest principiu din cunoştinţa noastră nu este, 
propriu-zis, numai un termen, un principiu al cunoştinţei 
noastre, ci este o realitate. 

Când Kant a stabilit acea renumita tabela a 
categoriilor, cu 12 categorii - cari sunt 12, pentru că aşa i- 
a plăcut lui Kant, dar care puteau să fie şi 7 sau 14, fără 
nicio dificultate -, a zis: categoriile, între care intra şi 
cauzalitatea, sunt forme ale sufletului nostru. 

Cauzalitatea nu exista, propriu-zis, în natură. Tot 
Kant a spus: exista un noumen şi exista un fenomen; 
[exista] un lucru în sine, o realitate externa [şi] o 
răsfrângere a acestei realităţi externe în conştiinţă. Căci 
acesta este fenomenul; conţinutul este cunoştinţa propriu- 


zisă, hipostaziat, abstractizat, logic considerat, cu alte 
cuvinte. 

Dar, între acestea două, exista, fără îndoială, o 
legătură. Care este legătura? Este o legătură cauzală. El 
însuşi spune ca noi cunoaştem lumea externa numai prin 
fenomene. Prin urmare, lumea externa este pricina, este 
cauza fenomenelor. 

Deci, cauzalitatea nu este o categorie pur şi simplu a 
intelectului nostru, ci este ceva care condiţionează orice 
conţinut de conştiinţă, orice funcţie apriori. Inainte de 
orice funcţie a cunoştinţei, trebuie să existe aceasta 
cauzalitate, nu în conştiinţă, ci în realitate, în realitatea 
ontologica. Prin urmare, trebuie să existe acest proces de 
cauzalitate, pentru ca, dacă nu ar exista cauzalitatea, nu ar 
exista legătura dintre noumen şi fenomen. Or, Kant, după 
cum ştiţi, postulează hotărât existenta noumenului şi 
constata, pe de altă parte, existenta fenomenului, ca 
răsfrângere a lucrului în sine, a lumii în general. 

Vasăzică, trebuie să spargem aceasta afirmaţie 
kantiana care pune cauzalitatea ca lucrând în cadrul 
conştiinţei. 

Lumea ca atare prezintă deci acest proces, pe care 
noi îl numim de cauzalitate. Ceea ce se întâmpla în 
procesul din natura, sub aceasta forma generală a 
cauzalităţii, este o alta cestiune. Dar forma aceasta a 
cauzalităţii, procesul de cauzare, de creare sau de 
condiţionare, acesta trebuie să fie postulat, exista în lumea 
reală. Acesta este, prin urmare, un lucru precis, pe care-l 
ştim în legătură cu lumea reala. 


3. Dar mai este încă ceva: în definitiv, în lumea reală 
se întâmpla o mulţime de lucruri, sunt o mulţime de 
întâmplări. Aceste întâmplări sunt oarecum sub domnia 
principiului cauzalităţii. 

Noi am admis ca principiul cauzalităţii exista şi ca 
fenomenul, procesul acesta al cauzalităţii, al condiţionării 
existentei este un proces real în formele de cunoaştere. 
Dacă exista realmente aceasta cauzaţie, atunci trebuie să 


existe realmente discrepanta între diferitele momente ale 
acestei lumi externe. Aceasta înseamnă multiplicitate de 
obiecte. 

Vasăzică, un al doilea element al acestei lumi externe 
este multiplicitatea obiectelor; adică, între obiecte ce 
exista realmente în această lume, în aceasta realitate 
externa, trebuie să admitem că sunt asemănări, dar că 
sunt şi deosebiri. Desigur, dacă nu ar fi deosebiri, nu ar fi 
nici multiplicitate şi dacă nu ar fi multiplicitate, nu ar fi 
[nici] cauzalitate. Cauzalitatea însă am arătat că exista. 
Deci, a doua nota a lumii externe: multiplicitatea. 


4. Mai este însă încă o nota: procesul acesta de 
cauzaţie presupune o succesiune de evenimente, o 
legătură între ele, dar nu o legătură de constanta - şi 
asupra lucrului acesta am stăruit. Deosebirea, prin 
urmare, [pe] care o stabilim între diferitele obiecte cari 
exista realiter, în lumea externa, deosebirea aceasta nu 
ştim cum este, ştim însă o nota a ei; nota este că trebuie să 
fie, între altele, şi o deosebire în prezenta; ca, adică, 
evenimentele din lumea externa pe care noi nu le 
cunoaştem încă - o să vedem întrucât le cunoaştem şi 
întrucât puteam să le cunoaştem - îşi au locul în timp. 
Deci, temporalitatea este, cum as zice, încă [o nota] 
definitorie a lumii externe. 

Prin urmare, întâlnim până acum trei note: 
cauzalitatea, multiplicitatea, temporalitatea. 


5. Vasăzică, noi putem să afirmam că exista timp în 
chip real - durata, dacă voiţi - şi putem să mai afirmam că 
exista număr în chip real. 

De îndată ce exista deosebire între lucruri, prin 
aceasta însăşi exista numărul, pentru ca numărul - oricare 
ar fi teoria de formaţiune a lui (cardinal, ordinal) - nu 
presupune decât o singură condiţiune absolut necesara: 
multiplicitatea, discrepanta. În momentul în care am 
multiplicitate, discrepanta, pot să am şi număr. Cu număr, 
cu cauzalitate şi cu temporalitate putem să constituim 


ştiinţă. Nu toată ştiinţa, evident, dar putem să constituim 
cauzalitatea, fără nicio afirmaţie şi fără nicio prejudecare 
metafizica asupra sensului cauzalităţii. Cu cauzalitate, 
număr şi timp putem să construim cea mai generală dintre 
ştiinţe, şi anume matematica. Aceasta, după cum am mai 
spus şi cu alta ocaziune, nu este, propriu-zis, o ştiinţă, ci 
este o schemă a cercetărilor ştiinţifice, este un principiu 
pentru toată cercetarea ştiinţelor în general. Matematica 
nu este o ştiinţă materiala. Ea nu are obiecte materiale cu 
care lucrează, ci numai obiecte formale, căci cauzalitatea, 
timpul şi numărul nu sunt obiecte materiale, ci numai 
formale. Prin urmare, cu aceste trei elemente putem să 
construim ştiinţă. 


6. Dar, o să spuneţi: bine, dar ştiinţa are un univers al 
ei; de pildă, ştiinţele fizico-matematice au şi ele o lume 
externa în care se mişca. Aceasta lume externa mai 
conţine încă un element, anume spaţiul. Ce facem cu 
spaţiul? 

Spaţiul nu este un element fundamental, nu este un 
element pe care noi putem să-l asignam lumii externe în 
esenţa ei? Gândiţi-vă ca, dacă eu am senzaţiunea de roşu, 
nu este deloc exact ca procesul care se întâmpla în lumea 
externa, ca să-mi dea mie senzaţiunea de roşu, este de 
acelaşi fel ca şi procesul care se întâmpla în ochiul meu 
sau [în conştiinţa mea, care ajunge la senzaţiunea de roşu. 
Adică, nu exista identitate între o percepţiune, să-i zicem 
senzaţiune, şi cealaltă percepţiune, întâmplarea din lumea 
externa. Este ceea ce Helmholtz numeşte senzaţiunea ca 
semn. Senzaţiunea este, zice el, un semn al procesului din 
lumea din afară. 

Gândiţi-vă, pe de altă parte, ca toate întâmplările din 
lumea din afară, [aşa] cum le cunoaştem noi, au acest 
caracter de spaţialitate. De pildă, senzaţiunea auditivă, 
cele vizuală, tactila etc., toate au acest caracter, un 
caracter spaţial, sau, în sfârşit, plasează obiectele în spaţiu 
în general. 

Dar gândiţi-vă, de pildă, ca faptele de conştiinţă nu 


au spaţialitate. Ele se întâmpla, propriu-zis, în mine, care 
ocup un loc în spaţiu cu corpul meu. Dar faptele de 
conştiinţa în sine, ca atare, nu au dimensiune, spaţialitate, 
nu sunt în niciun fel spaţiale. 

Prin urmare, constat ca spaţialitatea nu este o 
calitate pe care noi o asignam tuturor întâmplărilor, 
proceselor cari determina conţinutul de conştiinţa în noi. 
Şi atunci, nu este deloc necesar să spunem ca spaţialitatea 
este o calitate a lumii externe, ci putem foarte bine să 
spunem - de îndată ce nu avem niciun motiv care să ne 
oblige la aceasta afirmaţie - ca spaţialitatea este, prin 
analogie cu teoria de adineauri a lui Helmholtz, un semn 
pentru anumite raporturi dintre lucrurile cari exista 
obiectiv în lumea reală, în lumea externa. Adică, ceea ce ni 
se da noua, propriu-zis, în spaţiu este fundat în realitate, 
dar nu este deloc dovedit ca fundarea aceasta este tocmai 
spaţialitatea. 

Distincţiunea care fundează numărul trebuie să fie 
aceeaşi, în lumea externa, ca şi în conştiinţa noastră. 
Cauzalitatea trebuie să fie aceeaşi, în lumea externa ca şi 
în conştiinţa noastră; temporalitatea, la fel. Spaţialitatea 
însă nu trebuie să fie aceeaşi. Nu exista obligaţiune pentru 
noi, raţionamentul nostru nu are să se supună nici unei 
constrângeri ca să admită aceasta afirmaţie. 

Prin urmare, exista spaţiu ştiinţific, dar acest spaţiu 
ştiinţific este, cum spune Leibniz, un  aşa-numit 
phenomenon bene fundatus, un fenomen bine îndreptăţit, 
pe drept fundat, dar nu un fenomen pe care noi îl 
cunoaştem de-a dreptul, aşa cum este el. Cu alte cuvinte, 
spaţiul nu mai este, cum spunea Kant, forma a sensibilităţii 
noastre; nu este forma absoluta, pentru ca, dacă ar fi, în 
înţelesul absolut, forma a sensibilităţii noastre, [l]-am 
trece, prin operaţiunea pe care am făcut-o adineauri, 
asupra lumii externe. Dar nu avem niciun motiv să-l trecem 
asupra lumii externe, să trecem spaţialitatea asupra lumii 
externe. Ea este ceva care rămâne în ştiinţă, de care 
ştiinţa se slujeşte, dar care nu este de-a dreptul realitate, 
ci numai fundata în realitate; adică, felul cum grupam noi 


senzaţiunile în spaţiu, felul în care luam noi cunoştinţă de 
aşa-numita coexistenta, felul acesta este un fel nu direct, ci 
indirect. 

În adevăr, noi avem semne anume pentru ceea ce se 
întâmpla în realitate, dar nu avem realitatea însăşi. 


7. Cel mai bun exemplu pentru lămurirea acestei 
chestiuni este aşa-numita problema a metageometriei. Ştiţi 
în genere cam ce înseamnă aceasta. Noi am învăţat cu toţii 
geometria aşa-numita a lui Euclid - geometrie foarte 
simpla, care determina toată existenta din spaţiu cu 
ajutorul a trei dimensiuni. 

Experienţa noastră sensibila este, prin urmare, 
captata ştiinţificeşte cu ajutorul acestui formular de 
măsuri în trei dimensiuni, care se numeşte geometrie 
euclidiana. 

Ştiţi însă ca, de la o bucată de vreme, s-a mai ivit alta 
teorie, s-au ivit alţi autori, cari au zis [ca], în definitiv, 
postulatul lui Euclid nu este o realitate, ci, hai să zicem, o 
construcţiune, o convenţiune de construcţiune, mai bine. 
Eu construiesc toată existenta spaţială, adică îmi plasez 
impresiunile mele aşa şi aşa, după o metodă a mea proprie, 
care consta în determinarea prin trei dimensiuni. 

Dacă admit aceasta determinare prin trei dimensiuni, 
atunci, prin aceasta determinare a mea, sau, mai bine, din 
această operaţiune decurg o mulţime de proprietăţi: de 
pildă, spaţiul este infinit şi nemărginit - o să vedeţi că sunt 
deosebiri între infinit şi nemărginit sau, suma unghiurilor 
unui triunghi este egală cu două unghiuri drepte etc. Dar 
se poate spune: toată geometria aceasta se sprijină pe 
afirmaţiunea ca printr-un punct exterior unei drepte nu se 
poate duce, la acea dreapta, decât o singură paralela. Se 
poate duce numai una, adică una şi numai una singură. 
Consecința acestui fapt este ca între două puncte nu se 
poate duce decât o singură linie dreaptă. 

Zice însă un geometru pe care-l cheamă Riemann: 
dacă aş admite ca prin două puncte se pot duce mai multe 
linii drepte, şi anume, o infinitate de linii drepte? Pot să o 


fac? Da! De ce nu? Închipuiţi-vă că aveţi două puncte. Care 
este condiţiunea ca prin aceste două puncte să pot duce o 
infinitate de linii drepte, cari, toate, să fie diferite? Foarte 
simplu; aceasta înseamnă următorul lucru: ce înseamnă, 
propriu-zis, o linie dreaptă? Înseamnă secţiunea a doua 
planuri. Închipuiţi-vă că am un plan şi o sferă. Această 
sferă are doi poli. Prin aceşti doi poli, pot să trec o 
infinitate de planuri. Axa sferei acesteia va fi una singură, 
dar secţiunile planurilor cu sfera vor fi infinite; sau, 
numărul intersecţiunilor planelor cu sfera va fi infinit de 
mare. Dar toate intersecţiunile acestea, în ipoteza mea, ar 
putea să reprezinte ce? Linii drepte, în ipoteza în care 
sfera este plana. 

Dar veţi spune: bine, dar sfera este plana? Da, pentru 
noi, zice el, cari trăim într-o anumită experienţa şi avem 
anumite posibilităţi de mişcare, evident ca sfera este sfera 
şi planul, plan. Dar gândiţi-vă ca pe sfera aceasta se mişca 
un om, o fiinţă oarecare, care nu are decât două 
dimensiuni: lungime şi lăţime. El nu se poate mişca decât 
pe sfera, nu cunoaşte dimensiunea cealaltă, adâncimea. 
Pentru acest om, pentru aceasta fiinţă, sfera aceasta va fi 
plana, nu va fi sferica, cum este pentru noi. In cazul 
acesta, exista posibilitatea de a trece prin două puncte o 
mulţime de drepte, pentru ca intersecţiunile acestea sunt 
drepte. 

Dar ce mai urmează de aci? Mai urmează o mulţime 
de lucruri; de exemplu, ca spaţiul lui va fi infinit, dar nu va 
fi nemărginit. Cu alte cuvinte, dacă ar pleca de la un punct 
A pe sfera şi ar merge drept înainte, ar putea să meargă 
fără să se oprească niciodată. Căci aceasta înseamnă să se 
mişte la infinit: să meargă înainte, fără să se oprească. 
Prin urmare, el s-ar mişca drept înainte fără să se 
oprească, spaţiul lui ar fi infinit. Dar, pe de altă parte, 
spaţiul lui ar fi mărginit; şi anume, ar fi mărginit la planul 
pe care se mişca. El se mişca drept înainte şi totuşi sta pe 
loc, într-un anumit fel. 

Vasăzică, în geometria euclidiana, avem: prin două 
puncte nu se poate duce decât o linie dreaptă; dincoace, 


[la Riemann]: prin două puncte se pot duce o infinitate de 
linii drepte. În geometria euclidiana avem: spaţiul este 
infinit şi nemărginit; în geometria cealaltă: spaţiul este 
infinit, dar este mărginit. 

Triunghiul, în geometria euclidiana, avea suma 
unghiurilor lui egală cu două unghiuri drepte, cu 180°; în 
spaţiul acesta nemannian, suma unghiurilor interioare ale 
triunghiului ar fi mai mare decât 180* etc. 

O să ziceţi: este o ipoteză! Evident! Este una. Pe 
urma, este cealaltă. Aci, era ca printr-un punct exterior 
unei drepte nu se poate duce la acea dreapta nicio 
paralela, pentru ca, propriu-zis, nici nu exista punctul 
exterior dreptei. În ipoteza cealaltă, printr-un punct 
exterior unei drepte se pot duce la acea dreapta o 
infinitate de paralele. Şi, de unde spaţiul nostru are trei 
dimensiuni, al lui Riemann două, al lui L.obacevski are o 
infinitate de dimensiuni. 

Dar, vedeţi dumneavoastră, unei teoreme din spaţiul, 
din geometria lui Euclid, i se poate stabili una 
corespondenta în spaţiul bidimensional şi putem să-i 
stabilim una corespondenta şi în spaţiul n-dimensional. 

Dar, ceea ce este mai interesant, noi putem să 
măsurăm universul şi cu geometria euclidiana, şi cu cele 
neeuclidiene. Cum? Putem să facem calcule matematice 
într-o geometrie neeuclidiana cari să fie perfect adaptabile 
la spaţiul nostru real. Un exemplu l-aţi avut acum, în 
ultimii ani, când a apărut aşa-numita teorie a relativităţii. 
Aceasta nu lucrează cu geometria euclidiana, ci cu alte 
geometrii, cu geometria n-dimensionala, şi se aplică. 

Dar, o să spuneţi: ce înseamnă: se aplică? 
Dumneavoastră ştiţi, din teoria aceasta a relativităţii, ca la 
măsurătorile mici, la numerele mici, deosebirea dintre 
geometria euclidiana şi cea neeuclidiana este foarte mica 
şi, cu cât numerele sunt mai mari, cu atât este mai mare 
deosebirea. 

Ca să înţelegeţi mai bine, presupuneţi că aveţi de-a 
face cu o linie curba şi ca pe linia aceasta luaţi o distanta 
foarte redusa şi una mai mare. Distanta foarte redusa se 


poate confunda cu o linie dreaptă şi cu cât vom micşora 
mai mult aceasta distanta, cu atât identitatea cu o linie 
dreaptă este mai îndreptăţită. 

Dumneavoastră ştiţi, de altfel, ce înseamnă o trecere 
la limita; ştiţi ca lungimea unei linii curbe, a unei elipse, să 
zicem, este data de o serie matematica; elipsa este 
considerată ca provenind dintr-o trecere la limita a unui 
poligon frânt. Dacă multiplicam mereu laturile şi urmam 
operaţiunea la infinit, în loc de poligonul frânt o să avem 
linia curba regulata. Prin urmare, dacă distanta pe care o 
iau pe linia curba este suficient de mica, ea se poate 
confunda cu linia dreapta. Asupra ei pot foarte bine să 
aplic geometria euclidiana. Dacă iau o distanta mai mare 
pe conica mea, atunci nu mai este o linie dreaptă, ci este o 
curba propriu-zisă. Asupra ei aplic o alta geometrie, care 
se bazează pe alt postulat. 

Dar, o să ziceţi: Einstein ce a făcut? A descoperit că 
exista o deosebire între calculul newtonian şi calculul 
einsteinian la ieşirea din penumbra a stelei cutare, [în 
timpul] eclipsei de soare. De unde deosebire? Din bazele 
calculului. Foarte bine, este exact! Dar, o să spuneţi: atunci 
este simplu; dacă pentru distantele mici întrebuinţam 
geometria euclidiana, pentru distantele mari ar rezulta de 
aci că ar trebui să întrebuinţăm alta, neeuclidiana. Aceasta 
ar însemna, propriu-zis, ca spaţiul este neeuclidian şi ca 
geometria euclidiana reprezintă numai o măsură 
aproximativa, un instrument aproximativ al spaţiului. 

Aşa să fie? Noi nu avem posibilitatea aceasta de 
măsurătoare, posibilitatea de a ne convinge, pentru ca, 
îndeosebi când este vorba sa trecem la măsurătorile 
practice - am vorbit şi rândul trecut de aceasta cestiune -, 
plutim în pur arbitrar, pentru ca nu putem să spunem 
niciodată ca o măsură a noastră este exactă. 

Dacă, prin urmare, nu avem dreptul, experimental, să 
verificam niciuna din ipotezele acestea pe care le facem 
asupra structurii universului, a structurii spaţiale a 
universului, atunci spunem pur şi simplu că exista mai 
multe posibilităţi de determinare a spaţiului. Aceste 


posibilităţi de determinare a spaţiului sunt, în anumite 
limite, echivalente; adică, dacă le păstrăm la distante mici, 
ori calculezi cu o măsură, ori cu alta, în geometria 
euclidiana sau [În cea] neeuclidiana, rezultatul este 
acelaşi. 

Vasăzică, dacă la distante mici măsurătorile sau 
determinările spațiului sunt echivalente, pentru 
măsurătorile mai mari, aceasta măsurătoare sau 
determinare spaţială nu mai este echivalenta, dar nu 
putem să afirmam nimic asupra valabilităţii mai accentuate 
a unui sistem de măsurătoare sau a celuilalt. 


8. Ce urmează de aci? Urmează ca, în ştiinţă, 
cunoştinţa pe care o avem nu este o cunoştinţă adecvata, 
ci este o cunoştinţă relativa, condiţionată de criteriile 
noastre de reducere. Ştiinţă face operaţiune de reducere a 
realităţii şi o face cu ajutorul unor anumite criterii. Aceste 
criterii nu sunt, propriu-zis, fundate în realitatea însăşi. 

Însă - şi aci vine fenomenul care fundează 
valabilitatea ştiinţei - criteriile de reducţiune nu sunt 
inerente, nu sunt adecvate, nu sunt ale realităţii înseşi. Dar 
întâmplările pe care noi le-am redus cu aceste criterii sunt 
fundate în realitate, răspund tuturor conţinuturilor noastre 
de conştiinţă, prin care noi codificam şi sistematizam în 
ştiinţa aşa-numitele fenomene reale. Dacă, de pildă, 
constat ştiinţificeşte ca în ziua de atâta mai, la ora cutare, 
se înserează şi în ianuarie a apus soarele la alta ora, atunci 
ştiu ca la anul, în 1927, în aceeaşi zi, soarele va apune la 
aceeaşi oră în luna corespunzătoare. 

Eu nu ştiu, propriu-zis, ce se întâmpla în univers, ce 
este fenomenul acela, [pe] care îl numesc apus de soare; 
dar ştiu că se întâmpla ceva în univers care condiţionează 
cunoştinţa pe care eu o numesc apusul soarelui. Aceasta 
este fundata în realitate. 

Dar atunci, ştiinţa nu este cunoştinţa însăşi a 
realităţii. 

Prin urmare, exista [posibilitatea] de a reduce, 
filosofic, importanta ştiinţei; nu exista însă posibilitatea de 


a nega valoarea ştiinţei ca atare. Aceasta, pentru ca, 
propriu-zis, adevărurile ştiinţifice sunt în adevăr adevăruri, 
au caracterul acesta de permanenta fundamentala. 


9. Dar, o să spuneţi: cum, permanenta fundamentala? 
Pentru ca adevărul ştiinţific se schimba! Da, este exact, 
însă cu o mică deosebire, pe care vă rog să o reţineți. 
Orice adevăr nou în ştiinţa nu răstoarnă un adevăr vechi, 
ci îl înglobează. Adevărul vechi interpretează perfect un 
aspect particular al realităţii externe, un adevăr nou nu 
înlătură adevărul vechi, ci îl închide într-însul. Întotdeauna 
adevărurile noi sunt mai generale decât cele vechi. 
Presupuneţi că aţi fi urcați pe acoperişul Universităţii şi aţi 
vedea de acolo, din orizont, cât se poate vedea. Dacă afară 
ploua, evident că veţi spune: ploua! Dacă însă ma urc într- 
un aeroplan şi am un orizont mult mai depărtat şi vad ca 
mai departe nu ploua, atunci zic: numai la Bucureşti ploua. 
În cazul acesta, adevărul acesta nou înglobează pe cel 
dintâi. Nu ploua peste tot, dar ploua la Bucureşti. 

Cunoştinţele ştiinţifice sunt adevărate, sunt 
adevăruri, ele însă sunt pasibile de evoluţiune, nu însă de 
răsturnare, ci de lărgire, de înglobare, de integrare. Şi 
atunci, acestea pun cestiunea limitelor cunoştinţei 
ştiinţifice. 

In definitiv, noi cunoaştem din realitate ceva precis; 
nu ceea ce este în realitate, dar semnele pe care le avem 
asupra realităţii au în ele ceva precis. Dar nu putem să 
spunem niciodată ca cunoaştem tot şi ca realitatea ne este 
afectata cu tot ce are ea. Nu putem să o spunem, mai întâi, 
pentru ca tot ceea ce exista în realitate ne este perceptibil, 
este percepţiune pentru noi. De pildă, ca să iau un 
exemplu la-ndemână tuturor, universul auditiv, acustic nu 
este acelaşi pentru toată lumea. Muzica noastră lucrează 
cu semitonuri, dar muzica arabă lucrează cu sferturi de 
tonuri. Prin urmare, la arabi exista perceptibilitate pentru 
sferturi de ton. Aţi auzit poate că exista un muzician, 
Busoni, care a făcut chiar un clavir pentru muzica cu 
sferturi de ton, care nu era perceptibila urechii noastre în 


succesiunea sunetelor, ci în complexul lor; adică, o bucată 
muzicala armonizata, aceeaşi bucata armonizata pe 
diatonismul obicinuit şi pe urma pe acela cu sferturi de ton 
da cu totul alta impresiune. 

Mai departe: exista, propriu-zis, fenomene de 
magnetism cari nu sunt pentru noi direct perceptibile. Noi 
nu avem simţul magnetic, simţul electric etc., dar luam 
cunoştinţă de ele indirect, le constatam în fenomenele de 
magnetism perceptibile la cunoştinţa noastră mediata sau 
imediata. Noi nu luam direct contact cu fenomenul de 
magnetism, ci prin cunoaştere. Vedem că se atrag, în 
anumite condițiuni, anumite corpuri şi zicem: iată că este 
magnetism! 

Aceasta înseamnă pur şi simplu ca, în fiecare 
moment, cunoştinţa pe care ştiinţa o are despre un lucru 
este limitata, dar cunoştinţa aceasta este totdeauna 
pasibila de lărgire, de extindere. 

Pentru aceasta extensiune a cunoştinţei noastre nu 
exista limita. Nu exista limite teoretice, principial vorbind, 
căci nu ştiu dacă eu nu voi putea să descopăr mâine un 
aparat oarecare cu ajutorul căruia să-mi deschid aspecte 
cu totul noi ale universului. 

Prin urmare, ca să rezum: exista o cunoştinţă 
ştiinţifică. Aceasta cunoştinţă ştiinţifică nu da realitatea 
însăşi, pentru ca, din realitate, noi nu cunoaştem decât 
număr, timp şi cauzalitate. 

Tot ceea ce umple aceste forme, aceste calităţi 
fundamentale ale realităţii sunt numai semne ale realităţii 
externe. 

Prin urmare, ştiinţa ne da o cunoştinţă relativizata, o 
traducere a realităţii. Dar aceasta traducere a realităţii, 
totdeauna perfecta, fidela nu este o ficţiune, cum s-a spus, 
nicio convenţiune, cum s-a spus, ci este o imagine, o 
traducere a unei poziţiuni strict logice, din care nu se 
poate ieşi. 

Adevărurile acestea, în cadrul acesta bine determinat 
al ştiinţei, sunt totdeauna pasibile de schimbări. 
Schimbările nu se fac însă prin negări, nu sunt negări sau 


înlocuiri, ci [sunt] schimbări cari se fac întotdeauna în 
sensul înglobării, al integrării. Se poate face afirmaţiunea 
ca cunoştinţa noastră este limitata, dar, principial, nu se 
poate spune niciodată că exista o limita pentru cercetările 
ştiinţifice şi pentru evoluţiunea adevărurilor ştiinţifice, 
deoarece cunoştinţa ştiinţifică nu este determinata numai 
de simţurile noastre, ci, din contra, noi cunoaştem 
ştiinţificeşte şi anumite fenomene cari sunt, pentru 
simţurile noastre, pentru  constituţiunea noastră 
fiziologica, de-a dreptul imperceptibile. 


10. Iată, prin urmare, ce cred că trebuie să ştim, ca 
elemente, despre problema ştiinţifică. 

Cu aceasta ocaziune, vreau să-mi exprim satisfacția 
că am ajuns să vă arăt şi dumneavoastră ca eu nu sunt în 
niciun fel negatorul ştiinţei. 

Am auzit vorbindu-se prin târg cum că ar fi „unul” la 
facultate care zice ca ştiinţa nu face nici cinci parale! Cum 
eu [îl] socotesc drept mare dobitoc pe acela care poate să 
spună asemenea lucru şi cum eu despre mine am mai buna 
părere decât acesta, am ţinut să-mi descarc conştiinţa şi să 
fac o lecţie în care să arăt ca, în adevăr, exista o ştiinţă cu 
o valoare absoluta în felul ei şi ca eu sunt omul care 
respect în totul aceasta ştiinţă. 


